
Ushbu o’quv-uslubiy majmua 5220100-filologiya (o’zbek tili) ta’lim yo’nalishida o’qiyotgan bakalavrlarga mutaxassislik doirasida o’qitishga mo’ljallangan bo’lib,  ma’ruza matnlari, amaliy mashg’ulotlar, amaliy dars ishlanmalari, mustaqil ish topshiriqlari, muammolar va aqliy xujum savollarni o’z ichiga oladi.

Ma’ruzalar zamonaviy pedtexnologiya talablariga mos ravishda tayyorlanib, unda o’quv maqsadlari, mavzuda ko’rib chiqiladigan muammolar, nazorat savollari va mustaqil ish topshiriqlari keltirilgan.Shuningdek, unda ma’ruzaga oid ilmiy muammolar, nazariy topshiriqlar va yakuniy xulosalar o’rin olgan.Har bir mavzu boshida fanni o’qitish texnologiyasi, mavzu oxirida mustaqil ish topshiriqlari keltirilgan.

O’quv – metodik majmua Oliy va o’rta maxsus ta’lim vazirligi qoshidagi Oliy va o’rta maxsus, kasb-hunar ta’limi o’quv-metodik birlashmalar faoliyatini Muvofiqlashtiruvchi Kengashi tomonidan (10 oktyabr 2007 yil, 1-bayonnoma) nashrga tavsiya qilingan. 

Bo`lajak mutaxassisning kasb malakasini oshirishda zarur bo`lgan asosiy fanlardan biri «Hozirgi o`zbek adabiy tili»dir. Bu fan yosh mutaxassisning umumiy va kasbiy til madaniyatini oshirishga, tilga ongli munosabatda bo`lishga yordam beradi. Uni amalda savodli, tushunib, me'yoriy talablar asosida etkazishga tayyorlaydi, xilma-xil matnlarni grammatik tahlil qilishga, baholashga o`rgatadi.

        Oliy ta’lim muassasalarining 5220100-filologiya (o’zbek tili) ta’lim yo’nalishi 1- kurs talabalariga  «Hozirgi o’zbek adabiy tili» fani o’tilishi rejalashtirilgan. Majmua o’z ichiga ma’ruza, amaliy mashg’ulot va mustaqil topshiriqlarni qamrab olgan. Majmua yangi pedagogik texnologiya asosida yaratilgan bo’lib, asosiy e’tibor talabaning mustaqil fikrlashiga, o’zlari nazorat topshiriqlariga javob topishlariga qaratilgan. Bu holat talabaning ma’lum darajada o’z ustida ishlashga, manbalarga murojaat qilishga etaklaydi. Chunki majmuada ba’zi mavzularga  qo’yilgan ilmiy muammolar talabadan qiyoslash usulini talab qiladi.

Ushbu uslubiy qo’llanmani tayyorlashda Sh. Raxmatullaev, H. Jamolxonov, R.Sayfullaeva,  X. Ne’matov, B. Mengliev singari olimlarning nazariy ishlaridan  foydalandik. 

Majmuaga asos qilinib 2007 yilda tayyorlangan «Hozirgi o’zbek adabiy tili» fanidan ma’ruzalar to’plami va 2008 yilda ishlab chiqilgan «Hozirgi o’zbek adabiy tili»  fanidan amaliy va seminar mashg’ulotlarini o’tkazishga oid metodik ko’rsatmalar olindi. 

Ma’ruzalar kursi zamonaviy pedtexnologiya talablariga mos ravishda qayta ishlanib, unda mavzuga oid muammolar, o’quv maqsadlari, nazorat savollari va mustaqil ish topshiriqlari keltirilgan. Ma’ruzalar kursini tayyorlashda «ta’limning ilmiyligi» yoki «ilm orqali bilim egallash» tamoyili asosida shu sohaga oid monografiyalar, jurnallardagi ilmiy maqolalar hamda internetdan olingan materiallardan keng foydalanildi. Har bir mavzudan keyin shu masalaga tegishli ilmiy adabiyotlar ro’yxati berilgan bo’lib, talabalar o’zlarini qiziqtirgan savollar bo’yicha qo’shimcha ma’lumotlarni olishi mumkin. 

Majmuaning har bir mavzusi oxirida yakuniy xulosalar, bilimini sinab ko’rish uchun nazorat savollari, tegishli adabiyotlar ro’yxati va fanda echimini kutayotgan ilmiy muammolar mavzulari keltirilgan.

Mazkur o’quv - metodik majmuada ba’zi  juz’iy kamchiliklar, munozarali qarashlar va atamalar uchrashi mumkin. Shunga ko’ra qo’llanma haqidagi fikr-mulohazalarini bildirgan hamkasblariga muallif o’z minnatdorchiligini bildiradi.



Manzilimiz: 707012. Guliston shahri, IV mavze, Universitet,
«Tilshunoslik” kafedrasi.

I. «Hozirgi o’zbek adabiy tili » FANINING MAQSADI VA VAZIFALARI
         1.1.Fanning maqsadi: 5 220 100-yo`nalishi bo`yicha bakalavrlar   yo’nalishi bo’yicha tahsil olayotgan talabalarga tilning fonetika va leksikologiya, frazeologiya, leksikografiya bo`limlari, uning maqsadi, artikulyatsion va akustik fonetika, nutq tovushlarining fonetik bo`linishi, fonologiya va fonologik tushunchalar haqida nazariy tushuncha va amaliy ko’nikma hosil qilishdir.

1.2. Fanning vazifalari: talabalarga fonetikaning o`rganish ob'ektlari: nutq tovushlari, unli va undosh tovushlar, ularning o`zaro farqi, orfografiya, orfoepiya va grafikani o’rgatishdan iboratdir.      

1.3.Talaba bilimiga qo’yiladigan talablar: Fonetikani o’rgangan talabalar tilshnoslikning  boshqa sath hodisalaridan farqlarini, fonetik hodisalarni ifodalash ko’nikmasiga ega bo’lishi lozimdir. 

1.4.Fanni o’rganishda talabalar tilshunoslikning  falsafa, dialektika, adabiyot, tarix, etnografiya, biologiya, ximiya, fizika, semiotika  kabi fanlar bilan aloqasi, mazkur fanlarda erishilgan yutuqlardan foydalanib ish ko’radilar. Masalalar ana shu jihatlar hisobga olingan holda ish ko’radilar.

II. FANINING MAZMUNI:
2.1.Lektsiya mavzulari, ko’riladigan masalalar va vaqti.  

	№
	M A V Z U 
	K O’ R I L A D I G A N      M A- S A L A L A R
	Vaqt,

soat

	1
	2
	3
	4

	 1 
	 Kirish. Hozirgi  o’zbek adabiy tili kursining ob’ekti, maqsadi va vazifalari

.
	   Ushbu dastur hozirgi o’zbek tilining tovush qurilishi , so’z boyligi,  grammatik qurilishi bilan bog’liq lisoniy imkoniyatlar va nutqiy voqelanishlarni, ularning o’zaro munosabati masalalarini qamrab oladi.


	2

	2.
	Hozirgi o’zbek adabiy tilining tarixiy ildizlari  va dialektal asoslari

	O’zbek tili lahja, dialekt va shevalari. Hozirgi o’zbek adabiy tilining tarixiy ildizlari va dialektal asoslari. Uning taraqqiyot bosqichlari. Hozirgi o’zbek adabiy tilining shakllanishida etakchi shevalarning ishtiroki.


	2

	3.
	Fonetika. Fonetikaning ob’ekti, maqsadi va vazifalari. Fonologiya.

	   Fonetika haqida umumiy tushuncha. Fonetikaning ob’ekti, maqsadi va vazifalari. Fonetik birliklarning segment va supersegment turlari. Fonetik birliklarning til tizimidagi vazifalari, bilateral birliklarning shakllanishidagi roli.

    Fonetikaning tekshirish uslubi va maqsadiga ko’ra turlari: umumiy fonetika, qiyosiy fonetika, tavsifiy fonetika, tarixiy fonetika, eksperimental fonetika. Fonetikaning to’rt aspekti. Tovushning murakkab hodisa ekanligi. Fonologiya tarixidan qisqacha ma’lumot. Fonologiyaning asosiy birliklari: nutq tovushlari va bug’in – segment birliklar; urg’u, ohang, melodika, pauza – supersegment birliklar.

Fonemaning differentsial va integral belgilari


	2

	4
	Fonetikaning to’rt aspekti


	  Fonetikaning to’rt aspekti. Tovushning murakkab hodisa ekanligi. Fonetikaning fizik-akustik aspekti: tovushning balandligi, kuchi, tembri, cho’ziqligi, ovoz (asosiy ton), qo’shimcha tonlar va shovqin, ularning fonetik-fonologik sathdagi roli.

Fonetikaning anatomik-fiziologik aspekti: nutq a’zolari anatomiyasi (nafas apparati, bo’g’iz bo’shlig’i, halqum, og’iz bo’shlig’i, burun bo’shlig’i), nutq a’zolari fiziologiyasi (nutq a’zolari faoliyatining bosh miya tomonidan boshqarilishi: artikulyatsiya o’rni, artikulyatsiya usuli, artikulyatsiya bazasi, artikulyatsiya bosqichlari (ekskursiya, ish holati, rekursiya). Eshitib his etish aspekti (pertseptiv aspekt). Bu aspektda o’rganiladigan hodisalarning lisoniy kommunikatsiyadagi roli.Lingvistik-funktsional aspekt (fonologiya).Fonetikaning to’rt aspekti
	2

	5
	Hozirgi o’zbek adabiy tili vokalizmi.
	Hozirgi o’zbek adabiy tili vokalizmi. Vokalizm haqida ma’lumot. Unlilar tasnifi. Bunday tasnifning hozirgi o’zbek tilshunosligida har xilligi, uning sabablari. Ayrim unlilar tasnifi, ularning kombinator va pozitsion ko’rinishlari. Unli fonemalarning kombinator va pozitsion ottenkalari (allafonlari).


	2

	  6
	Hozirgi o’zbek adabiy tili konsonantizmi 
	Hozirgi o’zbek adabiy tili konsonantizmi. Konsonantizm haqida ma’lumot. Undosh fonemalarning fokuslari. Bir fokusli va ikki fokusli undoshlar. Undosh fonemalar tasnifi: artikulyatsiya o’rniga, artikulyatsiya usuliga, un paychalarining ishtirokiga hamda ovoz bilan shovqin nisbatiga ko’ra undoshlarning turlari..


	2

	.7
	Fonetik    hodisalar 
	Fonetik    hodisalar. Fonetik hodisalar haqida ma’lumot. Kombinator omillar ta’sirida sodir bo’ladigan jarayonlar: assimilyatsiya, akkomodatsiya, ularning turlari. Pozitsion omillar ta’sirida sodir bo’ladigan jarayonlar: reduktsiya, ochiq bo’g’indagi unlilarda sifat o’zgarishi, ayrim jarangli undoshlarning so’z oxirida jarangsizlanishi. Komibanator va pozitsion omillarning fonetik jarayonlarda birga ishtirok etish holatlari. 


	2

	 8.
	Bo’g’in. Urg’u.Intonatsiya.
	Bo’g’in    (sillabema). Bo’g’in haqida umumiy tushuncha. Bo’g’in tuzilishi. Bo’g’in markazi. Bo’g’in tiplari: barkitilgan bo’g’in, berkitilmagan bo’g’in, ochiq bo’g’in, yopiq bo’g’in. Bo’g’in tiplarining boshqacha tasniflari. Bo’g’inning til va nutqdagi ahamiyati.

Aktsentuatsiya va intonatsiya. 

	2


	  9
	Grafika. Orfografiya. Orfoepiya 
	Hozirgi o’zbek adabiy tilining yozuv tizimlari. Arab grafikasiga asoslangan o’zbek yozuvi. Lotin grafikasiga asoslangan o’zbek yozuvi. Rus grafikasiga asoslangan o’zbek yozuvi. Rus va lotin grafikalariga asoslangan ikki yozuvlikning yuzaga kelishi. Amaldagi (kirillcha) va yangi (lotincha) o’zbek yozuvlarining grafik tavsifi. Bu ikki yozuvlarning qiyosiy tavsifi.

Orfografiya, uning to’g’ri yozish qoidalari tizimi ekanligi. Orfografiya printsiplari: fonetik printsip, fonematik printsip, morfologik printsip, grafik printsip, tarixiy-an’anaviy printsip, differentsiyatsiya printsipi (simvolik printsip), shakliy-an’anaviy printsip. Amaldagi va yangi o’zbek yozuvlarining imlo qoidalaridagi tafovutlar.

Orfoepiya. Orfoepiyaning adabiy tildagi ahamiyati. Unli tovushlar orfoepiyasi. Undosh tovushlar orfoepiyasi. So’z qismlari (o’zak va qo’shimcha) orfoepiyasi. Boshqa tillardan o’zlashtirilgan ayrim so’zlar orfoepiyasi.

 
	4

	10
	Leksikologiya. Uning ob’ekti, predmeti, vazifalari. O’zbek tili leksikasining

tarixiy taraqqiyoti 
	Leksikologiya. Uning ob’ekti, predmeti, vazifalari. Lug’aviy sath, uning o’zgaruvchanligi, sistemaviyligi. Leksik sathning boshqa sath birliklari bilan aloqasi.

Leksemaning semantik tarkibi: a)fonetik so’z: b) denotat; v) signifikat. Leksik ma’no va tushuncha. Grammatik sema. Leksik ma’noning semantik tarkibi. Leksik ma’noning semalari. Atash semalari, ifoda semalari, vazifa semalari. Integral sema va differentsial sema. Terminlar.

Leksemaning uzual va okkazional ma’nolari. Leksik monosemiya va polisemiya. Leksik ma’no tiplari: sinxron semasiologiya va diaxron semasiologiya. Sinxron semasiologiya: bosh ma’no, hosila ma’no. To’g’ri ma’no va ko’chma ma’no. Nominativ ma’no va ma’joziy ma’no. Erkin ma’no va bog’li ma’no. Diaxron semasiologiya: arxaik ma’no, etimologik ma’no. Etimon.

Leksik sinonimiya. Sinonimik qator. Dominanta. Ma’naviy sinonimlar, uslubiy sinonimlar, nutqiy sinonimlar, kontekstual sinonimlar. 

Funktsional-semantik sinonimlar, ularning yuzaga kelish omillari, shakliy va ma’noviy tabiati, uslubiy xoslanishi.

Leksik antonimiya. Antonimik juftlik. Kontekstual antonimiya, enantiosemiya, mantiqiy markaz. Omonimlar, omoformalar. Omonimiyaga yondosh hodisalar: omofonlar va omograflar. Paronim va paranomaziya. Giponimiya, graduonimiya, partonimiya. Lug’aviy tizimchalar; lug’aviy ma’noviy guruh, lug’aviy mavzuiy to’plam, lug’aviy mazmuniy maydon. O’zbek tili leksikasining tarixiy taraqqiyoti..

O’zbek tili leksikasida eskirish va yangilanish jarayonlari. Leksik istorizmlar. Leksik arxaizmlar: arxaizm-leksema, arxaizm-semema, leksik-fonetik arxaizm. O’zbek tili leksikasining emotsional-ekspressivlikka munosabati.
	2

	12
	Frazeologiya. Frazeologiya haqida umumiy

ma’lumot.


	Frazeologiya. Frazema, uning ifoda plani va mazmun plani. Frazeologik polisemiya va monosemiya. Frazeologik sinonimiya va antonimiya. Perifrazalar.


	

	13
	Laksikografiya.
	Laksikografiya. Uning vazifalari. Entsiklopedik lug’atlar: universal entsiklopediyalar, soha entsiklopediyalari. Lisoniy lug’atlar: umumiy lug’atlar, xususiy (maxsus) lug’atlar; bir tilli, ikki tilli, ko’p tilli; izohli, izohsiz, terminologik lug’atlar.
	2

	
	Jami
	
	26


2.2.  Amaliy   mashg’ulotlar
	t/r
	Mashg’ulot mavzulari
	Vaqt, soat

	1. 
	Hozirgi o’zbek adabiy tilining tarixiy ildizlari  va dialektal asoslari

	2

	2. 
	Fonetika. Fonetikaning ob’ekti, maqsadi va vazifalari

 Fonetikaning to’rt aspekti
	2

	3. 
	Hozirgi o’zbek adabiy tili vokalizmi.
	2

	4. 
	Hozirgi o’zbek adabiy tili konsonantizmi 
	4

	5. 
	Fonetik    hodisalar. Bo’g’in. Urg’u.Intonatsiya.
	2

	6. 
	Grafika. Orfografiya. Orfoepiya 
	2

	7. 
	Leksikologiya. Uning ob’ekti, predmeti, vazifalari 
	2

	8. 
	O’zbek tili leksikasining

tarixiy taraqqiyoti  

	2

	9. 
	Jami
	18


2.3. Talabalar  mustaqil ishi
	t/r
	Topshiriq  mavzulari
	Vaqt, soat

	1
	Hozirgi o’zbek adabiy tili vokalizmi mavzysi yuzasidan referat tayyorlash.
	10

	2
	Mavzular bo’yicha tegishli mustaqil ish topshiriqlarini bajarish*
	


* Eslatma: Mustaqil ish topshiriqlari tegishli mavzular bo’yicha lektsiya  

              matnining oxirida keltirilmoqda
	
	2.4.Multimediya vositalari va taqdimotlar ro’yxati:


	1.
	Hozirgi o’zbek adabiy tilining tarixiy ildizlari  va dialektal asoslari



	2.
	Fonetika. Fonetikaning ob’ekti, maqsadi va vazifalari

 Fonetikaning to’rt aspekti

	3.
	Fonologiya. 

	4.
	Hozirgi o’zbek adabiy tili vokalizmi.

	5.
	Hozirgi o’zbek adabiy tili konsonantizmi 

	6.
	Fonetik    hodisalar. Bo’g’in. Urg’u.Intonatsiya.

	7.
	Grafika. Orfografiya. Orfoepiya 

	8.
	Leksikologiya. Uning ob’ekti, predmeti, vazifalari 

	9.
	Leksik ma’no tiplari 


	10
	Frazeologiya. Frazeologiya haqida umumiyma’lumot.



	11
	Laksikografiya.


III. «Hozirgi o’zbek adabiy tili » fanidan reyting ishlanmasi va baholash mezonlari
 “Hozirgi o’zbek adabiy tili ” fanidan reyting ishlanmasi
	t/r
	Nazorat turlari
	Soni
	Ball
	Jami ball

	I.
	JB 

1.1. Amaliy mashg’ulotni
       bajarish 

1.2. Yozma tahlil
1.3. TMI (uyga vazifa)
	10
5
3
	2

4
5
	20

20

15

	II.
	OB
2.1.   Oraliq baholash
2.2.   TMI  (Hozirgi o’zbek adabiy tili vokalizmi ) – yozma
        referat tayyorlash 
	2

1


	10

10


	20 

10



	III.
	YaB 

3.1.   Yakuniy baholash 

3.1.1. Yozma ish (3 ta savol)yoki
3.1.2. Test   (30 ta savol)
	1


	15

(3x5+15)

(30x0,5+15)
	30

	Jami

	
	100 


3.2. «Hozirgi o’zbek adabiy tili» fanidan baholash mezoni
1.1. JB bo’yicha amaliy  mashg’ulotda qatnashib, uning topshiriqlarini to’la sifatli bajargan talabaga 2,5-3 ball beriladi, agar to’la bo’lmasa bajarish darajasiga qarab 1,5-2,4 ballgacha beriladi. 

1.2. Yozma tahlil topshiriqlarini to’la mustaqil bajargan va  amalda qo’llay oladigan talabaga 4,5-5 ball, to’la bajarmagan talabaga bajarilgan ish hajmiga va sifatiga qarab 2,5-4,4 ballgacha beriladi.

1.3. Talabalar mustaqil ishlarining  bajarilishi hajmi va sifatiga qarab 1,5 dan 3 ballgacha berish mumkin.

2.1. Oraliq baholash yozma yoki og’zaki o’tkazilib, undan 5 ta savolga javob berishi so’raladi. Har bir savol 2 ballgacha baholanadi.

· agar savol mohiyati to’la ochilgan bo’lsa, javoblari to’liq va aniq bo’lsa-1,8-2 ball
· savolning mohiyati umumiy  ochilgan, asosiy faktlar to’g’ri bayon etilgan bo’lsa-1,4-1,7 ball
· savolga javob berilgan, ammo kamchiliklari bo’lsa 1,0-1,3 ball
· savolga javob berishga harakat qilingan, ammo faktlarda chalkashliklar bo’lsa - 0,6 - 0,9 ball beriladi.

2.2. Talabaning mustaqil ishi- Hozirgi o’zbek adabiy tili vokalizmi mavzusi bo’yicha referat tayyorlanadi:

· referatda  mavzu to’liq ochilgan, to’g’ri xulosa chiqarilgan va amaliy  takliflari bo’lsa – 9-10 ball
· mavzu mohiyati ochilgan, faqat xulosasi bor – 7-8 ball
· mavzu mohiyati yoritilgan, ammo ayrim kamchiligi bo’lsa – 5-6  ball beriladi.

 3.1. Yakuniy baholashda talaba 3 ta savolga yozma yoki 30 ta test savoliga javob berishi lozim.

· har bir  yozma savolga 5 ball ajratiladi.

· agar  savol mohiyati to’la ochilgan bo’lib, mavzu bo’yicha talabaning tanqidiy nuqtai nazari bayon qilingan bo’lsa – 4,7-5 ball
· savolning mohiyati to’la ochilgan, asosiy faktlar to’g’ri bayon qilgan bo’lsa – 4,1-4,6 ball
· savolga to’g’ri javob berilgan, lekin ayrim kamchiliklari bor bo’lsa – 3,5-4 ball
· berilgan savolda javoblar umumiy va kamchiliklar ko’proq bo’lsa - 3 - 3,4 ball beriladi
· test savolining har biri 0,5 ballik tizimida baholanadi.

Eslatma: Talabaning umumiy bali hisoblanganda yaxlitlab olinadi.

O’zlashtirish ko’rsatkichi:

86-100 ball – «a’lo», 71-85 ball – «yaxshi», 55-70 ball- «qoniqarli» hisoblanadi. Saralash bali -55. 
«Hozirgi o’zbek adabiy tili»  FANI BO’YIChA  TA’LIM TEXNOLOGIYALARINI IShLAB ChIQIShNING KONTSEPTUAL ASOSLARI
Bilim olish jarayoni bilan bog’liq ta’lim sifatini belgilovchi holatlar: darsni yuqori ilmiy-pedagogik darajada tashkil etilishi, muammoli mashg’ulotlar o’tkazish, darslarni savol-javob tarzida qiziqarli tashkil qilish, ilg’or pedagogik texnologiyalardan va multimedia qo’llanmalardan foydalanish, tinglovchilarni mustaqil fikrlashga undaydigan, o’ylantiradigan muammolarni ular oldiga qo’yish, talabchanlik, tinglovchilar bilan individual ishlash, ijodkorlikka yo’naltirish, erkin muloqotga kirishishga, ilmiy izlanishga jalb qilish va boshqa tadbirlar ta’lim ustuvorligini ta’minlaydi. Ta’lim samaradorligini orttirishda fanlar bo’yicha ta’lim texnologiyasini ishlab chiqishning kontseptsiyasi aniq belgilanish va unga amal qilishi ijobiy natija beradi. Fanni o’qitishning maqsadi va ta’lim berish texnologiyasini loyihalashtirishdagi asosiy kontseptual yondashuvlar quyidagilardan iborat.

Fanning maqsadi. 5220100-filologiya (o’zbek tili) ta’lim yo’nalishida tahsil olayotgan talabalarga(bakalavr) tilning fonetika va leksikologiya, frazeologiya, leksikografiya bo`limlari, uning maqsadi, artikulyatsion va akustik fonetika, nutq tovushlarining fonetik bo`linishi, fonologiya va fonologik tushunchalar haqida nazariy tushuncha va amaliy ko’nikma hosil qilishdir.

Fanni o’qitishning vazifalari. talabalarga fonetikaning o`rganish ob'ektlari: nutq tovushlari, unli va undosh tovushlar, ularning o`zaro farqi, orfografiya, orfoepiya va grafikani o’rgatishdan iboratdir.
Shaxsga yo’naltirilgan ta’lim. O’z mohiyatiga ko’ra ta’lim jarayonining barcha ishtirokchilarini to’laqonli rivojlanishlarini ko’zda tutadi. Bu esa ta’limni loyihalashtirilayotganda, albatta, ma’lum bir ta’lim oluvchining shaxsini emas, avvalo, kelgusidagi mutaxassislik faoliyati bilan bog’liq o’qish maqsadlaridan kelib chiqqan holda yondoshishga e’tibor qaratishni amalga oshiradi. Har bir talabaning shaxs sifatida kasbiy takomillashuvini ta’minlaydi. Ta’limning markaziga bilim oluvchi qo’yiladi.

Tizimli yondoshuv. Ta’lim texnologiyasi tizimning barcha belgilarini o’zida mujassam etmog’i lozim: jarayonning mantiqiyligi, uning barcha bo’g’inlarini o’zaro bog’langanligi, yaxlitligi bilim olish va kasb egallashning mukammal bo’lishiga hissa qo’shadi.

Faoliyatga yo’naltirilgan yondoshuv. Shaxsning jarayonli sifatlarini shakllantirishga, ta’lim oluvchining faoliyatini jadallashtirish va intensivlashtirish, o’quv jarayonida barcha qobiliyat va imkoniyatlarni, tashabbuskorlikni ochishga yo’naltirilgan ta’limni ifodalaydi. Egallangan bilimlarning ko’nikma va malakaga aylanishi, amaliyotda tatbiq etilishiga sharoit yaratadi.

Dialogik yondoshuv. Bu yondoshuv o’quv jarayoni ishtirokchilarining psixologik birligi va o’zaro munosabatlarini yaratish zaruriyatini bildiradi. O’qituvchi va talabaning hamkorlikdagi ta’limiy faoliyat yuritishiga zamin yaratadi.

Hamkorlikdagi ta’limni tashkil etish. Demokratlilik, tenglik, ta’lim beruvchi va ta’lim oluvchi o’rtasidagi sub’ektiv munosabatlarda hamkorlikni, maqsad va faoliyat mazmunini shakllantirishda erishilgan natijalarni baholashda birgalikda ishlashni joriy etishga e’tiborni qaratish zarurligini bildiradi. Ta’lim jarayonida “sub’ekt-sub’ekt” munosabatlari tarkib topadi.

Muammli ta’lim. Ta’lim mazmunini muammoli tarzda taqdim qilish orqali ta’lim oluvchi faoliyatini aktivlashtirish usullaridan biri. Bunda ilmiy bilimni ob’ektiv qarama-qarshiligi va uni hal etish usullarini, dialektik mushohadani shakllantirish va rivojlantirishni, amaliy faoliyatga ularni ijodiy tarzda qo’llashni ta’minlaydi. Muammoli savol, vazifa, topshiriq va vaziyatlar yaratish va ularga echim topish jarayonida ongli, ijodiy, mustaqil fikrlashga o’rgatiladi.

Axborotni taqdim qilishning zamonaviy vositalari va usullarini qo’llash - hozirgi axborot kommunikatsiya texnologiya vasitalari kuchli rivojlangan sharoitda ulardan to’g’ri va samarali foydalanish, axborotlarni tanlash, saralash, saqlash, qayta ifodalash ko’nikmalari hosil qilinadi. Bu jarayonda kompyuter savodxonligi alohida ahamiyat kasb etadi.

O’qitishning metodlari va texnikasi. Ma’ruza (kirish, mavzuga oid vizuallash, taqdimot, bahs) muammoviy usul, keys-stadi, pinbord, loyiha va amaliy ishlash usullari. Interfaol usullarni mavzuning mazmuniga mos holda tanlash va ulardan samarali foydalanishga o’rgatadi.

O’qitish vasitalari: o’qitishning an’anaviy vositalari (darslik, ma’ruza matni, ko’rgazmali qurollar, xarita va boshqalar) bilan bir qatorda – kompyuter va axborot texnologiya vositalari keng ko’lamda tatbiq etiladi.

Kommunikatsiya usullari: tinglovchilar bilan operativ ikki yoqlama (teskari) aloqaga asoslangan bevosita o’zaro munosabatlarning yo’lga qo’yilishi.

Teskari aloqa usullari va vositalari: kuzatish, blits-so’rov, joriy, oraliq va yakunlovchi nazorat natijalarini tahlili asosida o’qitish diagnostikasi amalga oshiriladi. Ta’lim jarayonida kafolatlangan natijaga erishish ta’minlanadi.

Boshqarish usullari va tartibi: o’quv mashg’uloti bosqichlarini belgilab beruvchi texnologik xarita ko’rinishidagi o’quv mashg’ulotlarini rejalashtirish, qo’yilgan maqsadga erishishda o’qituvchi va tinglovchining birgalikdagi harakati, nafaqat auditoriya mashg’ulotlari, balki auditoriyadan tashqari mustaqil ishlarning nazorati ham tartibli yo’lga qo’yiladi.

Monitoring va baholash:  o’quv mashg’ulotida ham butun kurs davomida ham o’qitishning naitijalarini reja asosida nazorat va tahlil qilib boriladi. Kurs oxirida yozma, og’zaki yoki test topshiriqlari yordamida tinglovchilarning bilimlari baholanadi. Baholarning haqqoniy bo’lishiga, oshkoraligiga alohida e’tibor qaratiladi.

«Hozirgi o’zbek adabiy tili»  fanini o’qitish jarayonida quyidagi yangi pedagogik texnologiyalardan foydalanish tavsiya qilinadi.

«3  in 1» (uchtasi birda) metodi
Bu metod mutaxassislar tomonidan ishlab chiqilgan va hozirgi kunda ta’limda muvaffaqiyat bilan keng qo’llanib kelinayotgan uchta metodni birlashtirib qo’llashni nazarda tutadi. Ya’ni: aqliy hujum, forum va inferens metodlari. Dars jarayonida ba’zan birgina metodni qo’llash etarsiz bo’ladi.  Talabalar qiziqishini inobatga olib boshqa metodarni ham bir dars mobaynida me’yorni unutmagan holda qo’llash yaxshi samara berishi mumkin. Ma’lumki ko’pgina metodlar maktab o’quvchilari saviyasiga mo’ljallab ishlab chiqilgan. Universitet talabalari maktab o’quvchisidan mustaqil fikrlashi, voqelikka tanqidiy, mantiqiy va shaxsiy munosabatini bildira olish hamda ilmiy saviyasi bilan farq qiladi. Shularni hisobga olib darsda turli metodlarni sintezlash, samarador jihatlaridan erkin va ijodiy foydalanish maqsadga muvofiq bo’ladi. «3  in 1» metodining yaxshi tarafi shundaki, dars materialini hisobga olib turli metod elementlarini ixtiyoriy ravishda birlashtirib qo’llash imkoniyati mavjud. 

«3  in 1» metodining afzalliklari
1.O’qituvchining dars mavzusiga mos metodlarni tanlash huquqiga egaligi.

2.O’quv jarayonida qo’llaniladigan texnik vositalarning mvjudligi va sharoitga moslashishning qulayligi.

3.Talabalar tayyorgarligi, mavzuni qay darajada qamray olishiga ko’ra eng ma’qul metodlarni tanlashga qulayligi.

4.Talabalar sonidan kelib chiqib metod tanlash imkonining mavjudligi.

5.Vaqtni hisobga olib mavjud metodlarning eng muhim elementlarni tanlash imkoniyatining mavjudligi.  

6.O’tilayotgan mavzuga talabalarning erkin munosabat bildira olishi.

7.Talabalarning voqelikka farqli jihatlardan yondashish mumkinligini anglashiga yordam berishi.

8.O’zigi ishonch bildirilayotganligini muntazam his qilishi natijasida talabalarda ilmiy munosabat bildirish malakasining shakllanishiga yordam berishi.
«3  in 1» metodning kamchiliklari
1.O’qituvchi-talaba munosabati va o’rtadagi farq saqlanib qoladi. O’qituvchining xulosasi muhim bo’lib qolaveradi. Muammolar echimida o’qituvchi munosabati etakchilik qiladi.

2.Guruhdagi barcha talabalarning faolligini ta’minlashning imkonsizligi.

3.Munozaralar sababli yuzaga keladigan shovqinning mavzuning tushunilishiga salbiy ta’sir ko’rsatishi.

«3  in 1» metodini qo’llash uchun o’qituvchilarga tavsiyalar
1.Talabani mustaqil shaxs sifatida e’tirof etishingizni bildiring va o’zingiz bunga birinchi navbatda amal qiling.

2.Talabaning zaif tomonlarini sezganda unga e’tiborliroq bo’ling.

3.Talaba fikr bildirayotganda uni e’tibor bilan tinglang va dastaklang.

4.Talabalar masalaning echimini topgunicha sabr bilan kuting. 

5. Talabalarni noto’g’ri fikri uchun jazolamang, kamsitmang.

6.Ta’qiqlashda nimani qilmaslikni emas  nega qilmaslik kerakligini tushuntirishga harakat qiling.  

7.Muvaffaqiyatli harakat va yaxshi fikr egalarini, faol talabalarni muntazam rag’batlantirib boring.

8.Talabalarning zerikishiga imkon bermang.

9.Har bir talabaning faol ishtirok etishiga imkon yarating.

10.Hech qachon «sening fikring noto’g’ri » demang.

11.Darsdagi muammoning echimi haqida darsdan so’ng ham munozara davom etishiga erishing.

12.Talabalni hech qachon «a’lochi» va «ikkichi» kabi toifalarga ajratmang.

13.Oson tushuniladigan, adabiy ravon tilda so’zlang. Ovoz ohangini mavzuga mos ravishda o’zgartirib boring.

14.Xulosa chiqarishga shoshilmang.

15.Darsingizni va talabalaringizni hurmat qiling.
AQLIY HUJUM METODI
Aqliy hujum metodi talabalarning o’rtaga tashlangan masalaga faol munosabat bildirishlarini ta’minlashga imkon yaratadigan, foydalanishga qulay metodlardan biridir.

Bu metod qo’llanilayotgan paytda talabalar o’zlarini erkin his qiladilar va shaxsiy fazilatlarini namoyon qiladilar. Bunda avval munozara uchun tanlangan mavzu umumiy tarzda qisqacha izohlanadi va talabalar hukmiga tashlanadi. Talabalar kichik guruhlarga ajratilib masala yuzasidan o’z munosabatlarini o’rtaga qo’yadilar. Kichik guruhlar tomonidan ma’qul ko’rilgan fikrlar doskaga belgilab boriladi. Turli qarashlardan iborat umumiy fikrlar platformasi hosil qilinadi. Har bir kichik guruhning xulosasiga alohida rag’bat ko’rsatiladi.

Aqliy hujum metodini qo’llash bo’yicha savollar: 
1. Fonetika nimai o’rgatadi?  Javob variantlari: 1.Nutq tovushlarini. Izoh. 2. Yo’q, so’zlarni. Izoh.   

2. Artikulyatsion fonetikada nimalar o’rganilishini misollar yordamida tushintiring Javob variantlari: 1. Javob. Izoh. 2. Javob: Izoh.  

3.Leksikologiya bilan semasiologiyaning farq bormi? Javob variantlari: 1.Bor, birinchisi tilning lug’at boyligini, ikkinchisi so’zlar ma’nosini o’rganadi. 2. Yo’q, har ikkisi ham bir so’zning ikki tildagi ko’rinishi. 
FORUM METODI
Bu metodni ham kichik guruhlar tarzida amalga oshirish maqsadaga muvofiq. Forum uchun avvaldan fanning eng munozarali masalalari bo’yicha kichik ma’ruza (5 daqiqa) tayyorlanadi va o’qib eshittiriladi. Ma’ruzada xulosa berilmaydi, echim ko’rsatilmaydi. Kichik guruhlar o’z doiralarida masalani muhokama qilishadi va munozara natijalari butun guruhga o’qib eshittiriladi. «Eng dolzarb masala», «eng faol kichik guruh», «eng faol ishtirokchi», «eng original munosabat», «eng yangi fikr», «eng ravon so’zlovchi», «eng ta’sirchan nutq» kabi nominatsiyalar bo’yicha baholab boriladi. Baholash talabalar bilan birgalikda o’tkaziladi.

Forum uchun tavsiya qilinadigan mavzular: 1.Uslubshunoslikning o’rganilish muammolari. 2.Lisoniy va nolisoniy belgilarini aniqlash muammolari. 3.Abzats matnning eng kichik birligi bo’la oladimi? 4. Matn komponentlarini bog’lovchi vositalar qaysi jihatlariga ko’ra tasnif qilinadi? 5.Hoslangan uslublar o’rtasidagi  munosabatlarni qanday aniqlash mumkin? kabilar.

 
INFERENS METODI

«Inferens» ingliz tilida «xulosa» degan ma’noni bildiradi. Ushbu metodni har qanday mavzuga qo’llash mumkin. O’qituvchi mavzuni tushuntirib bo’lgach, talabalarga bo’sh kartochka tarqatadi. Talaba mavzu bo’yicha o’zi tushungan narsani bo’sh kartochkaga yozadi. Kartochkaga hech qanday ism-sharif yozilmaydi. O’qituvchi uchun bu fikrni kim yozganligi emas, mavzuni talabaning qanday tushungani va uni qanday xulosalay olgani muhim hisoblanadi. Keyingi darsning takrorlash qismida o’qituvchi talabalarning o’tgan dars yuzasidan bildirgan xulosalariga munosabat bildirib boradi.    

  1-mavzu: "Hozirgi  o’zbek adabiy tili" kursining ob’ekti, 
maqsadi va vazifalari
Fanni o’qitish texnologiyasi:

“Hozirgi  o’zbek adabiy tili ”  mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

1.1. Dars maqsadi: "Hozirgi  o’zbek adabiy tili" kursining ob’ekti, maqsadi va vazifalari haqida ma’lumot berish 

1.2. Identiv o’quv maqsadlari.
1.2.1."Hozirgi o’zbek adabiy tili" kursi, uning maqsad va vazifalarni tushuntirib beradi..

1.2.2.Adabiy til bilan dialekt, sheva va funktsional stillar                o’rtasidagi munosabatlar va tafovutlar, adabiy tilning og’zaki va yozma shakllarini izohlaydi. 

1.2.3.Til taraqqiyotini belgilovchi lingvistik va ekstralingvistik  omillarni aytib beradi .

Asosiy tushuncha va iboralar: Struktura - bir butun tizim (makrotizim) tarkibidagi mikrotizimlar, ular o’rtasidagi aloqalar mexanizmi.
       Lingvistik omillar - til strukturasi va sistemasiga mansub bo’lgan, shu tizim qoida-qonuniyatlaridan kelib chiqadigan omillar: fonemalarning funktsional xususiyatlari, morfema tiplari, leksik va grammatik tizimlar xususiyatidan kelib chiqadigan faktorlar..
     Ekstralingvistik omillar - tildan boshqa sistemalarga oid faktorlar (nolisoniy omillar). Ular til taraqqiyotiga tashqaridan ta’sir o’tkazadi Antekologiya, gul biologiyasi, gullash va changlanish ekologiyasi, gullash maromlari, kuzatish metodi.

1.3. Dars shakli: guruh va mikroguruhlarda.
1.4. Foydalaniladigan metod va usullar: suhbat, ma’ruza-hikoya, baxs, videousul.
1.5. Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1."Hozirgi o’zbek adabiy tili" kursi nimani o’rganadi?

2.Kurs oldiga qanday maqsad va vazifalar qo’yilgan?

4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Ko’rib chiqiladigan asosiy savollar:
1"Hozirgi o’zbek adabiy tili" kursi,uning maqsad va vazifalar.

2.Adabiy til bilan dialekt, sheva va funktsional stillar  o’rtasidagi munosabatlar va tafovutlar, adabiy tilning og’zaki va yozma shakllari

3.Til taraqqiyotini belgilovchi lingvistik va ekstralingvistik  omillar

Mavzuga oid tayanch  tushuncha va iboralar: 
Struktura - bir butun tizim (makrotizim) tarkibidagi mikrotizimlar, ular o’rtasidagi aloqalar mexanizmi.
       Lingvistik omillar - til strukturasi va sistemasiga mansub bo’lgan, shu tizim qoida-qonuniyatlaridan kelib chiqadigan omillar: fonemalarning funktsional xususiyatlari, morfema tiplari, leksik va grammatik tizimlar xususiyatidan kelib chiqadigan faktorlar..
      Ekstralingvistik omillar - tildan boshqa sistemalarga oid faktorlar (nolisoniy omillar). Ular til taraqqiyotiga tashqaridan ta’sir o’tkazadi.
      Uzus -- leksema, frazema, so’z shakli va sintaktik  konstruktsiyalarning til egalari tomonidan qabul etilgan qo’llanishi.
Mavzuda ko’rib chiqiladigan muammolar:

Adabiy til bilan dialekt, sheva va funktsional stillar   o’rtasidagi munosabatlar va tafovutlar, adabiy tilning og’zaki va yozma shakllari

1-reja bo`yicha dars maqsadi; Talabalarga "Hozirgi  o’zbek adabiy tili" kursining ob’ekti, maqsadi va vazifalari haqida ma’lumot berish

Identiv o’quv maqsadi

1"Hozirgi o’zbek adabiy tili" kursi, uning maqsad va vazifalarni tushuntirib beradi..

2.Adabiy til bilan dialekt, sheva va funktsional stillar   o’rtasidagi munosabatlar va tafovutlar, adabiy tilning og’zaki va yozma shakllarini izohlaydi. 

3.Til taraqqiyotini belgilovchi lingvistik va ekstralingvistik  omillarni aytib beradi.

1-reja bayoni

       Kursning ob’ekti - hozirgi o’zbek adabiy tili, uning o’zbek milliy tili tarkibidagi o’rni.

      Kursning maqsadi - talabalarni "til strukturasi–norma (me’yor)-uzus" masalalariga, adabiy til va milliy til, adabiy til va dialektlar, adabiy til va jargon-argolar, adabiy til va funktsional stillar (vazifaviy uslublar) munosabatiga oid nazariy bilimlar bilan qurollantirish, shu bilimlarga tayangan holda  ularga hozirgi o’zbek adabiy tilining strukturaviy, mazmuniy va vazifaviy xususiyatlari, og’zaki va yozma shakllari haqida ma’lumot berish.
Kursning vazifalari: a) sohaga oid adabiyotlar ustida ishlash, asosiy tushunchalar, terminlar va nazariy umumlashmalar bilan tanishish; b) til ierarxiyasidagi fonetik-fonologik, leksik, semantik va grammatik sathlarga mansub birliklarning adabiy til uchun me’yor (norma) bo’lgan va me’yor bo’lmagan belgi-xususiyatlarini qiyosan o’rganish, tahlil qilish, bu sohadagi munozarali nuqtalarni aniqlash; v) hozirgi o’zbek adabiy tilining tarixiy ildizlari va dialektal asoslari, adabiy til taraqqiyotini belgilovchi  ichki (lingvistik) va tashqi (ekstralingvistik) omillar haqida talabalarga ma’lumot berish, ularda hozirgi o’zbek adabiy tilining sistemaviy va strukturaviy xususiyatlarini mustaqil tahlil qila olish ko’nikmalarini shakllantirish.

 Hozirgi o’zbek adabiy tili o’zbek milliy tilining oliy formasi - ishlov berilgan, me’yorlashtirilgan, millat vakillarining barchasi uchun umumiy bo’lgan barqaror shaklidir. Demak, u milliy tilga zid qo’yilmaydi, undan boshqa tizim ham emas, balki shu milliy tilning yuqoriroq bosqichi, tartibga solingan bosh ko’rinishi, xolos. Dialekt va shevalar adabiy tilning shakllanishida ishtirok etadi, ammo adabiy tildan quyidagi belgilari bilan farqlanadi: a) adabiy til millatning barcha vakillari uchun umumiydir, dialekt va shevalar esa millat tarkibidagi etnik guruhlarning har biri uchun alohida-alohida bo’ladi, bir-biridan fonetik, leksik, grammatik jihatdan farqlanadi; b)adabiy tilning yozma shakli mavjud: u ma’lum me’yorlarga bo’ysundirilgan yozuv sistemasiga asoslanadi. Dialekt va shevalar uchun alohida adabiy-orfografik yozuv yo’q; v) adabiy tilning qo’llanishi hududiy (territorial) jihatdan chegaralanmaydi, dialekt va shevalarning qo’llanishi esa bu jihatdan chegaralangandir; g) adabiy tilda davlat ishlari - xalq ta’limi, matbuot, radio-televidenie, ilm-fan, ma’muriy-idoraviy hujjatlashtirish ishlari olib boriladi; qonun, farmon va qarorlar shu tilda e’lon qilinadi. Dialekt va shevalar bu funktsiyada qo’llanmaydi. Jargon va argolar - ma’lum ijtimoiy guruhlarga, masalan, o’qrilarga, sportchilarga yoki talabalarga xizmat qiladigan yasama til. Bunday "til" elementlari (jargonizm va argotizmlar) adabiy tilda ishlatilmaydi. Funktsional stillar - tilning vazifaviy uslublari. Bunday uslublar inson faoliyatining u yoki bu sohasiga xoslangan nutqni qoliplaydi. Chunonchi: 1) rasmiy ish uslubi. Bu uslub ma’muriy-idoraviy  hujjatlar tilini qoliplaydi;     2) ilmiy uslub--ilmiy asarlar tilini va ilmiy nutqni qoliplaydi; 3)publitsistik uslub--ommabop asarlar, ma’ruzalar tilini qoliplaydi; 4) so’zlashuv uslubi. Bu uslubning ikki xil ko’rinishi mavjud: a) adabiy so’zlashuv uslubi; b) oddiy so’zlashuv uslubi;     5) badiiy uslub. Bu  uslub badiiy asar tilini va badiiy nutqni qoliplaydi.  Adabiy til bilan funktsional uslublar o’rtasidagi munosabatlar quyidagicha: rasmiy ish uslubi, ilmiy uslub, publitsistik uslub adabiy til me’yorlariga tayanadi, demak, adabiy tilga zid qo’yilmaydi; so’zlashuv uslubining "a" ko’rinishi ham shunday: unda dialektizm, jargonizm va vulgarizmlar qatnashmaydi; so’zlashuv uslubining "b" ko’rinishi esa nutqning maxsus tayyorgarliksiz bo’lishi, erkin muomalaga asoslanishi bilan xarakterlanadi: bu uslubga asoslangan matnlarda uslubiy bo’yoqdor so’zlar, ko’chma ma’noli luqaviy birliklar ko’proq ishlatiladi; so’zlar, grammatik shakllar va so’z birikmalari tarkibidagi ayrim tovushlar (ba’zan bir necha tovush) tushib qoladi; obor (adabiy:olib bor), aytvor (adabiy: aytib yubor), pasqam (adabiy: pastqam), bolla (adabiy:bolalar), kegin (adabiy: kelgin), mashu (adabiy: mana shu) kabi; ba’zi tovushlarning so’z tarkibidagi o’rni almashadi: turpoq (adabiy: tuproq), tervat(adabiy:tebrat), to’rqamoq( adabiy: to’qramoq); bir tovush o’rnida boshqa tovush qo’llanadi: s´ngak (adabiy: suyak), ko’ynak (adabiy: ko’ylak), qalmoq (adabiy: qarmoq), musurmon    (adabiy: musulmon); so’z boshida, o’rtasida yoki oxirida tovush orttiriladi: ´raza (ro’za), ishkop (shkaf), tanka (tank) kabi. Bu uslubga tayangan nutqda kishi ismining qisqartirib talaffuz qilinishi ham uchraydi: Dilor (Dilorom), Muqad  (Muqaddam), Guli ( Gulnora), Dilfuz (Dilfuza) kabi. Demak, so’zlashuv uslubining bu turida adabiy til va adabiy nutq me’yorlaridan chetga chiqish hollari ham uchraydi.Adabiy tilga munosabat jihatdan badiiy uslub alohida baholanadi: u, odatda, badiiy asar tilini belgilaydi, badiiy asar tilida esa adabiy til me’yorlaridan chetga chiqish hollari ko’p uchraydi: obraz va personajlar nutqini tipiklashtirish zarurati shuni taqozo qiladi. Quyidagi misollarga e’tibor beraylik:1. Asadbek molodets! Visshiy klass!- dedi u.-Aniq topibdi. Endi u bilan xazillashib bo’lmaydi. (T.M.)2. U qiziqar mashinasini Qoraqamishga qarab uchirdi... (T.M.)3. Akamullo, akamullo, sizni yuqloshopti, idoraga yuqloshopti.
-Nima gap?

-Hojar ayani bachasi sahroda borkan ekan... Bo’ronda qolgan ekan...Qaytib kelmopti... So’qin Xo’janazar akoning duxtori b´ronga qolip o’lipti...
-Hoshim yugurganicha chiqib ketdi. Mahmuda bilan Mohidil bir-biriga hayron qarab qolishdi!(J.A.)

    Birinchi misoldagi nutqiy parchada grammatik-sintaktik varvarizm ("Asadbek molodets!", "Visshiy klass"), ikkinchi gapda  vulgarizm ("qiziqar"), uchinchi misoldagi dialogda esa o’zbek-tojik ikki tilliligi ta’sirida bo’lgan o’zbek shevalarining so’zlari ("akamullo" "bacha", "duxtor", so’qin" kabi leksik dialek-tizmlar), shu shevaga xos grammatik formalar ("yo’qloshopti", "kelmopti" kabi grammatik dialektizmlar), aka so’zining ako shaklidagi dialektal ko’rinishi qo’llangan. Bunday qo’llanishlar adabiy til uchun me’yor emas, albatta, ammo ular badiiy uslub talabiga ko’ra ishlatilgan, natijada badiiy asarning qoyaviy-estetik jihatlarini ta’sirli, ishonarli qilib ifodalashga erishilgan.  

  Hozirgi o’zbek adabiy tilining og’zaki va yozma shakllari bor, shu ikki shakl vositasida u xalqqa xizmat qiladi.

    1.Adabiy tilning oqzaki shakli to’qri talaffuz      me’yorlariga, eshitish orqali idrok qilishga tayanadi. Bu shaklning moddiy-material asosini fizik-akustik birliklar (nutq tovushlari, urqu, ohang, melodika, pauza, tembr, ritm, temp) tashkil etadi; uning tarixiy ildizlari xalq oqzaki ijodi namunalarida - dostonlar, qo’shiqlar, maqollar, hikmatli so’zlar, topishmoqlar, ertaklar negizida rivojlanib, oqizdan-oqizga o’tib kelgan, shu jarayonda uning hozirgi milliy adabiy tilga xos yagona talaffuz me’yorlari shakllangan. Hozirgi o’zbek adabiy tilining oqzaki shakli ko’proq adabiy so’zlashuv uslubida namoyon bo’ladi, uning faoliyatida imo-ishora, nutq vaziyati kabi noverbal vositalar ham muhim rol o’ynaydi. 

 2.Hozirgi o’zbek adabiy tilining yozma shakli, avvalo, yozuv sitemasiga hamda shu sistema birliklarini (grafemalarni, orfogrammalarni) ko’rish va o’qishga asoslanadi. Yozuv sistemasi, ma’lumki, grafika, orfografiya va punktuatsiya kabi komponentlardan tarkib topadi, demak, uning moddiy-material asosini optik-grafik vositalar tashkil qiladi.

Adabiy tilning yozma shakli faoliyatida ilmiy uslub, rasmiy uslub, ommabop (publitsistik) uslub qoliplariga xoslanish xususiyatlari borligi ham ko’zga tashlanadi.        

 Hozirgi o’zbek adabiy tili taraqqiyotini belgilovchi omillar ikki xildir: 

     1.Lingvistik (lisoniy) omillar. Bularga muayyan tilning strukturaviy va sistemaviy xususiyatlari - fonemalar tizimi, luqat boyligi, morfema  tiplari, so’z yasash modellari, grammatik qurilishi, leksik, grammatik birliklarning semantik va funktsional xususiyatlari, ular o’rtasidagi aloqa va munosabatlarni belgilovchi qoida-qonuniyatlar kiradi. Adabiy til taraqqiyoti, birinchi navbatda, ana shularga tayanadi.

      2.Ekstralingvistik (nolisoniy) omillar. Bularga tildan tashqarida mavjud bo’lgan faktorlar kiradi: ijtimoiy tuzum formalari, tarixiy jarayonlar, xalqlar va millatlar o’rtasidagi tisodiy, siyosiy, madaniy va ma’rifiy aloqalar, ilm-fan rivoji, ishlab chiqarish va texnika taraqqiyoti, ijtimoiy tafakkur, inson ruhiyati, his-tuyqulari, til va yozuvga oid qonun va farmonlar shular jumlasidandir. Masalan, O’zbekiston mustaqillikka erishgach, uning ijtimoiy-siyosiy, iqtisodiy, madaniy-ma’rifiy va ma’naviy hayotida ham jiddiy o’zgarishlar yuz berdi: bozor iqtisodiga bosqichma-bosqich o’tish jarayoni boshlandi, milliy qadriyatlarga e’tibor kuchaydi, ishlab chiqarish va xizmat ko’rsatishning yangi shakllari yuzaga keldi. Bularning barchasi o’zbek tili leksikasiga ham ta’sir o’tkazdi: sobiq ittifoqdagi davlat tuzumiga xos ayrim tushuncha nomlari (partkom, raykom, obkom, sovxoz, oblast kabi so’zlar) iste’moldan chiqib, ´zbek tili luqat boyligining tarixiy qatlamiga o’tib qoldi, ularning o’rnida hozirgi mustaqil O’zbekiston hayoti taqozo qilgan yangi so’z va atamalar (kollej, litsey, gimnaziya, litsenziya, reyting, test, marketing, minimarket, investitsiya, biznes kabilar) paydo bo’ldi, hokim,  hokimiyat, viloyat, tuman kabi leksemalarning mazmun mundarijasida hozirgi tuzumga xos  yangi ma’no qirralari yuzaga keldi, natijada bunday so’zlar eski qatlamdan zamonaviy qatlamga o’tib qoldi.

       Keltirilgan ma’lumotlardan shu narsa anglashiladiki, milliy tilning, shu jumladan, milliy adabiy tilning taraqqiyotida lisoniy va nolisoniy omillar birga qatnashadi, ularning biri ikkinchisiga sharoit yaratadi, har  ikkalasi bir butun mexanizm sifatida xizmat qiladi; til va jamiyat, til va ong, til va tafakkur munosabatlari shuni taqozo qiladi.

         Hozirgi o’zbek adabiy tilining davlat tili mavqeidagi ´rni. Hozirgi o’zbek adabiy tilida, yuqorida aytib o’tilganidek, davlat ishlari olib boriladi. O’zbekistonning davlat tili deyilganda ham ko’proq darajada o’zbek adabiy tili nazarda tutilgan, binobarin, adabiy til davlat tomonidan himoyalangandir. Bunday himoya quyidagi hujjatlar bilan kafolatlangan:


1.O’zbekiston Respublikasining davlat tili haqidagi qonuni (Un birinchi chaqiriq O’zbekiston Oliy Kengashining ´n birinchi sessiyasida1989 yil 21 oktyabrda qabul qilingan).


2.O’zbekiston Respublikasining Konstitutsiyasi (4-modda).


3. «Davlat tili haqida» gi qonunning yangi tahriri,1995 yil 21 dekabr.
                                      Nazorat savollari:

1."Hozirgi o’zbek adabiy tili" kursi nimani o’rganadi?

2.Kurs oldiga qanday maqsad va vazifalar qo’yilgan?

2-reja bo`yicha dars maqsadi; Talabalarga adabiy til bilan dialekt, sheva va funktsional stillar  o’rtasidagi munosabatlar va tafovutlar, adabiy tilning og’zaki va yozma shakllari haqida ma’lumot berish.

Identiv o’quv maqsadi

1. Adabiy til bilan dialekt, sheva va funktsional stillar  o’rtasidagi munosabatlar va tafovutlarni tushuntiradi.

2. Adabiy tilning og’zaki va yozma shakllarini izohlaydi.

3. Hozirgi o’zbek adabiy tili taraqqiyotini belgilovchi omillar 

2-reja bayoni

 Hozirgi o’zbek adabiy tili o’zbek milliy tilining oliy formasi-ishlov berilgan, me’yorlashtirilgan, millat vakillarining barchasi uchun umumiy bo’lgan barqaror shaklidir. Demak, u milliy tilga zid qo’yilmaydi, undan boshqa tizim ham emas, balki shu milliy tilning yuqoriroq bosqichi, tartibga solingan bosh ko’rinishi, xolos.

          Dialekt va shevalar adabiy tilning shakllanishida ishtirok etadi, ammo adabiy tildan quyidagi belgilari bilan farqlanadi: a) adabiy til millatning barcha vakillari uchun umumiydir, dialekt va shevalar esa millat tarkibidagi etnik guruhlarning har biri uchun alohida-alohida bo’ladi, bir-biridan fonetik, leksik, grammatik jihatdan farqlanadi; b)adabiy tilning yozma shakli mavjud: u ma’lum me’yorlarga bo’ysundirilgan yozuv sistemasiga asoslanadi. Dialekt va shevalar uchun alohida adabiy-orfografik yozuv yo’q; v) adabiy tilning qo’llanishi hududiy (territorial) jihatdan chegaralanmaydi, dialekt va shevalarning qo’llanishi esa bu jihatdan chegaralangandir; g) adabiy tilda davlat ishlari - xalq ta’limi, matbuot, radio-televidenie, ilm-fan, ma’muriy-idoraviy hujjatlashtirish ishlari olib boriladi; qonun, farmon va qarorlar shu tilda e’lon qilinadi. Dialekt va shevalar bu funktsiyada qo’llanmaydi.

            Jargon va argolar - ma’lum ijtimoiy guruhlarga, masalan, o’g’rilarga, sportchilarga yoki talabalarga xizmat qiladigan yasama til. Bunday "til" elementlari (jargonizm va argotizmlar) adabiy tilda ishlatilmaydi.

            Funktsional stillar - tilning vazifaviy uslublari. Bunday uslublar inson faoliyatining u yoki bu sohasiga xoslangan nutqni qoliplaydi. Chunonchi: 1) rasmiy ish uslubi. Bu uslub ma’muriy-idoraviy  hujjatlar tilini qoliplaydi;        2) 
ilmiy uslub--ilmiy asarlar tilini va ilmiy nutqni qoliplaydi; 3)publitsistik uslub--ommabop asarlar, ma’ruzalar tilini qoliplaydi; 4) so’zlashuv uslubi. Bu uslubning ikki xil ko’rinishi mavjud: a) adabiy so’zlashuv uslubi; b) oddiy so’zlashuv uslubi;     5) badiiy uslub. Bu  uslub badiiy asar tilini va badiiy nutqni qoliplaydi.

        Adabiy til bilan funktsional uslublar o’rtasidagi munosabatlar quyidagicha: rasmiy ish uslubi, ilmiy uslub, publitsistik uslub adabiy til me’yorlariga tayanadi, demak, adabiy tilga zid qo’yilmaydi; so’zlashuv uslubining "a" ko’rinishi ham shunday: unda dialektizm, jargonizm va vulgarizmlar qatnashmaydi; so’zlashuv uslubining "b" ko’rinishi esa nutqning maxsus tayyorgarliksiz bo’lishi, erkin muomalaga asoslanishi bilan xarakterlanadi: bu uslubga asoslangan matnlarda uslubiy bo’yoqdor so’zlar, ko’chma ma’noli lug’aviy birliklar ko’proq ishlatiladi; so’zlar, grammatik shakllar va so’z birikmalari tarkibidagi ayrim tovushlar (ba’zan bir necha tovush) tushib qoladi; obor (adabiy:olib bor), aytvor (adabiy: aytib yubor), pasqam (adabiy: pastqam), bolla (adabiy:bolalar), kegin (adabiy: kelgin), mashu (adabiy: mana shu) kabi; ba’zi tovushlarning so’z tarkibidagi o’rni almashadi: turpoq (adabiy: tuproq), tervat(adabiy:tebrat), to’rg’amoq( adabiy: to’g’ramoq); bir tovush o’rnida boshqa tovush qo’llanadi: so’ngak (adabiy: suyak), ko’ynak (adabiy: ko’ylak), qalmoq (adabiy: qarmoq), musurmon        (adabiy: musulmon); so’z boshida, o’rtasida yoki oxirida tovush orttiriladi: o’raza (ro’za), ishkop (shkaf), tanka (tank) kabi. Bu uslubga tayangan nutqda kishi ismining qisqartirib talaffuz qilinishi ham uchraydi: Dilor (Dilorom), Muqad  (Muqaddam), Guli ( Gulnora), Dilfuz (Dilfuza) kabi. Demak, so’zlashuv uslubining bu turida adabiy til va adabiy nutq me’yorlaridan chetga chiqish hollari ham uchraydi.

Adabiy tilga munosabat jihatdan badiiy uslub alohida baholanadi: u, odatda, badiiy asar tilini belgilaydi, badiiy asar tilida esa adabiy til me’yorlaridan chetga chiqish hollari ko’p uchraydi: obraz va personajlar nutqini tipiklashtirish zarurati shuni taqozo qiladi. Quyidagi misollarga e’tibor beraylik:
1. Asadbek molodets! Visshiy klass!- dedi u.-Aniq topibdi. Endi u bilan xazillashib bo’lmaydi. (T.M.)

2. U qizig’ar mashinasini Qoraqamishga qarab uchirdi... (T.M.)
3. Akamullo, akamullo, sizni yuqloshopti, idoraga yuqloshopti.
-Nima gap?

-Hojar ayani bachasi sahroda borkan ekan... Bo’ronda qolgan ekan...Qaytib kelmopti... So’g’in Xo’janazar akoning duxtori bo’ronga qolip o’lipti...
-Hoshim yugurganicha chiqib ketdi. Mahmuda bilan Mohidil bir-biriga hayron qarab qolishdi!(J.A.)

    Birinchi misoldagi nutqiy parchada grammatik-sintaktik varvarizm ("Asadbek molodets!", "Visshiy klass"), ikkinchi gapda  vulgarizm ("qizig’ar"), uchinchi misoldagi dialogda esa o’zbek-tojik ikki tilliligi ta’sirida bo’lgan o’zbek shevalarining so’zlari ("akamullo" "bacha", "duxtor", so’g’in" kabi leksik dialek-tizmlar), shu shevaga xos grammatik formalar ("yo’qloshopti", "kelmopti" kabi grammatik dialektizmlar), aka so’zining ako shaklidagi dialektal ko’rinishi qo’llangan. Bunday qo’llanishlar adabiy til uchun me’yor emas, albatta, ammo ular badiiy uslub talabiga ko’ra ishlatilgan, natijada badiiy asarning g’oyaviy-estetik jihatlarini ta’sirli, ishonarli qilib ifodalashga erishilgan.  

  Hozirgi o’zbek adabiy tilining og’zaki va yozma shakllari bor, shu ikki shakl vositasida u xalqqa xizmat qiladi.

    1.Adabiy tilning og’zaki shakli to’g’ri talaffuz      me’yorlariga, eshitish orqali idrok qilishga tayanadi. Bu shaklning moddiy-material asosini fizik-akustik birliklar (nutq tovushlari, urg’u, ohang, melodika, pauza, tembr, ritm, temp) tashkil etadi; uning tarixiy ildizlari xalq og’zaki ijodi namunalarida - dostonlar, qo’shiqlar, maqollar, hikmatli so’zlar, topishmoqlar, ertaklar negizida rivojlanib, og’izdan-og’izga o’tib kelgan, shu jarayonda uning hozirgi milliy adabiy tilga xos yagona talaffuz me’yorlari shakllangan. Hozirgi o’zbek adabiy tilining og’zaki shakli ko’proq adabiy so’zlashuv uslubida namoyon bo’ladi, uning faoliyatida imo-ishora, nutq vaziyati kabi noverbal vositalar ham muhim rol o’ynaydi. 

 2.Hozirgi o’zbek adabiy tilining yozma shakli, avvalo, yozuv sitemasiga hamda shu sistema birliklarini (grafemalarni, orfogrammalarni) ko’rish va o’qishga asoslanadi. Yozuv sistemasi, ma’lumki, grafika, orfografiya va punktuatsiya kabi komponentlardan tarkib topadi, demak, uning moddiy-material asosini optik-grafik vositalar tashkil qiladi.

Adabiy tilning yozma shakli faoliyatida ilmiy uslub, rasmiy uslub, ommabop (publitsistik) uslub qoliplariga xoslanish xususiyatlari borligi ham ko’zga tashlanadi.

                                            Nazorat savollari:

        1.Nima uchun adabiy til milliy tilning oliy formasi sanaladi? Belgilari?

        2. Hozirgi o’zbek adabiy tilining og’zaki va yozma shakllarini ayting.
3-reja bo`yicha dars maqsadi; Talabalarga hozirgi o’zbek adabiy tili taraqqiyotini belgilovchi omillar haqida ma’lumot berish.

Identiv o’quv maqsadi;

                        1. Lingvistik (lisoniy) omillarni izohlaydi.
                       2. Ekstralingvistik (nolisoniy) omillarni aytib beradi.

3-reja bayoni

 Hozirgi o’zbek adabiy tili taraqqiyotini belgilovchi omillar ikki xildir: 

     1.Lingvistik (lisoniy) omillar. Bularga muayyan tilning strukturaviy va sistemaviy xususiyatlari - fonemalar tizimi, lug’at boyligi, morfema  tiplari, so’z yasash modellari, grammatik qurilishi, leksik, grammatik birliklarning semantik va funktsional xususiyatlari, ular o’rtasidagi aloqa va munosabatlarni belgilovchi qoida-qonuniyatlar kiradi. Adabiy til taraqqiyoti, birinchi navbatda, ana shularga tayanadi.

      2.Ekstralingvistik (nolisoniy) omillar. Bularga tildan tashqarida mavjud bo’lgan faktorlar kiradi: ijtimoiy tuzum formalari, tarixiy jarayonlar, xalqlar va millatlar o’rtasidagi tisodiy, siyosiy, madaniy va ma’rifiy aloqalar, ilm-fan rivoji, ishlab chiqarish va texnika taraqqiyoti, ijtimoiy tafakkur, inson ruhiyati, his-tuyg’ulari, til va yozuvga oid qonun va farmonlar shular jumlasidandir. Masalan, O’zbekiston mustaqillikka erishgach, uning ijtimoiy-siyosiy, iqtisodiy, madaniy-ma’rifiy va ma’naviy hayotida ham jiddiy o’zgarishlar yuz berdi: bozor iqtisodiga bosqichma-bosqich o’tish jarayoni boshlandi, milliy qadriyatlarga e’tibor kuchaydi, ishlab chiqarish va xizmat ko’rsatishning yangi shakllari yuzaga keldi. Bularning barchasi o’zbek tili leksikasiga ham ta’sir o’tkazdi: sobiq ittifoqdagi davlat tuzumiga xos ayrim tushuncha nomlari (partkom, raykom, obkom, sovxoz, oblast kabi so’zlar) iste’moldan chiqib, o’zbek tili lug’at boyligining tarixiy qatlamiga o’tib qoldi, ularning o’rnida hozirgi mustaqil O’zbekiston hayoti taqozo qilgan yangi so’z va atamalar (kollej, litsey, gimnaziya, litsenziya, reyting, test, marketing, minimarket, investitsiya, biznes kabilar) paydo bo’ldi, hokim,  hokimiyat, viloyat, tuman kabi leksemalarning mazmun mundarijasida hozirgi tuzumga xos  yangi ma’no qirralari yuzaga keldi, natijada bunday so’zlar eski qatlamdan zamonaviy qatlamga o’tib qoldi.

       Keltirilgan ma’lumotlardan shu narsa anglashiladiki, milliy tilning, shu jumladan, milliy adabiy tilning taraqqiyotida lisoniy va nolisoniy omillar birga qatnashadi, ularning biri ikkinchisiga sharoit yaratadi, har  ikkalasi bir butun mexanizm sifatida xizmat qiladi; til va jamiyat, til va ong, til va tafakkur munosabatlari shuni taqozo qiladi.

         Hozirgi o’zbek adabiy tilining davlat tili mavqeidagi o’rni. Hozirgi o’zbek adabiy tilida, yuqorida aytib o’tilganidek, davlat ishlari olib boriladi. O’zbekistonning davlat tili deyilganda ham ko’proq darajada o’zbek adabiy tili nazarda tutilgan, binobarin, adabiy til davlat tomonidan himoyalangandir. Bunday himoya quyidagi hujjatlar bilan kafolatlangan:


1.O’zbekiston Respublikasining davlat tili haqidagi qonuni (Un birinchi chaqiriq O’zbekiston Oliy Kengashining o’n birinchi sessiyasida1989 yil 21 oktyabrda qabul qilingan).


2.O’zbekiston Respublikasining Konstitutsiyasi (4-modda).


3. «Davlat tili haqida» gi qonunning yangi tahriri,1995 yil 21 dekabr.
                                             Nazorat savollari:

1. Lingvistik (lisoniy) omillarni izohlang.
2. Ekstralingvistik (nolisoniy) omillarni aytib bering.

3. 8.O’zbek tilining davlat tili maqomi qanday hujjatlar bilan kafolatlangan?

Mavzuga oid mustaqil ish topshiriqlari:

1. Adabiy til bilan dialekt, sheva va funktsional stillar  o’rtasidagi munosabatlar va tafovutlarni tushuntiradi.

Mavzu bo’yicha asosiy xulosalar:

· Hozirgi o’zbek adabiy tili o’zbek milliy tilining oliy formasi-ishlov berilgan, me’yorlashtirilgan, millat vakillarining barchasi uchun umumiy bo’lgan barqaror shaklini o’rganadi.

· Adabiy til bilan dialekt, sheva va funktsional stillar   o’rtasidagi munosabatlar va tafovutlar, adabiy tilning og’zaki va yozma shakllarini o’rganadi.

2–mavzu: Hozirgi o’zbek   adabiy tilining tarixiy ildizlari 

 va dialektal asoslari
“Hozirgi o’zbek adabiy tilining tarixiy ildizlari  va dialektal asoslari  ”  mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

2.1.Dars maqsadi: " Hozirgi o’zbek adabiy tilining tarixiy ildizlari  va dialektal asoslari  " mavzusida ma’lumot berish 

2.2.Identiv o’quv maqsadlari.
1. Hozirgi o’zbek adabiy tilining tarixiy ildizlarini tushuntiradi.  

 2. Hozirgi o’zbek adabiy tilining dialektal asoslarini izohlaydi

2.3. Asosiy tushuncha va iboralar: 
Singarmonizm - so’zning asosi va affiks tarkibidagi unlilarning o’zaro uyg’unlashuvi, garmoniyasi. 

Sheva – muayyan tilning o’ziga xos fonetik, leksik va grammatik xususiyatlariga ega bo’lgan eng kichik qismi.

Lahja - fonetik, leksik va grammatik umumiylik asosida birlashgan shevalar yig’indisi. U dialekt nomi bilan ham ataladi.

.

2.4. Dars shakli: guruh va mikroguruhlarda.
2.5. Foydalaniladigan metod va usullar: suhbat, ma’ruza-hikoya, baxs, videousul.
2.6. Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

    1.Hozirgi o’zbek adabiy tilining qanday tarixiy ildizlari bo’lgan?

    2.Bunday tarixiy ildizlar va jarayonlardan xabardor bo’lishning amaliy ahamiyati nimada?

4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 25-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi

1. Hozirgi o’zbek adabiy tilining tarixiy ildizlari.  
 2. Hozirgi o’zbek adabiy tilining dialektal asoslari.

Tayanch tushuncha va iboralar:  Fonetik-fonologik sath - til ierarxiyasining tovush tizimidan iborat quyi pog’onasi (quyi yarusi): nutq tovushlari, bo’g’in, urg’u, ohang va b.lar.Leksik sath - til ierarxiyasining lug’at boyligidan iborat yuqori pog’onasi: so’zlar, iboralar, ularning turli qatlamlari.Grammatik sath - til ierarxiyasining morfologik va sintaktik birliklardan iborat eng yuqori pog’onasi: so’z turkumlari, grammatik ma’no va grammatik shakllar, so’z birikmalari va gap, ularning turlari va konstruktsiya modellari.Vokalizm - unli fonemalar tizimi.

Konsonantizm - undosh fonemalar tizimi. Pozitsion xususiyatlar - nutq tovushlarining so’z tarkibidagi o’rni (unlining urg’uli yoki urg’usiz bo’g’inda, undosh tovushning kuchli yoki kuchsiz pozitsiyada bo’lishi), shu omil ta’sirida yuz beradigan hodisalar. 

Singarmonizm - so’zning asosi va affiks tarkibidagi unlilarning o’zaro uyg’unlashuvi, garmoniyasi. 

Sheva – muayyan tilning o’ziga xos fonetik, leksik va grammatik xususiyatlariga ega bo’lgan eng kichik qismi.

Lahja - fonetik, leksik va grammatik umumiylik asosida birlashgan shevalar yig’indisi. U dialekt nomi bilan ham ataladi.

1-reja bo`yicha dars maqsadi; Talabalarga hozirgi o’zbek adabiy  tilining tarixiy ildizlari haqida ma’lumot berish

Identiv o’quv maqsadi:

1. Hozirgi o’zbek adabiy tilining tarixiy ildizlarini tushuntiradi.  

 2. Hozirgi o’zbek adabiy tilining dialektal asoslarini izohlaydi.

1-reja bayoni

       Hozirgi o’zbek adabiy tilining, ma’lumki, bir qator tarixiy ildizlari bor: a) eng qadimgi turkiy til (VII asrgacha bo’lgan davr); b) qadimgi turkiy til (VII-XI asrlar); v) eski turkiy til (XI-XIII asrlar); g) eski o’zbek adabiy tili (XIV-XIX asrlar);   d) yangi o’zbek adabiy tili ( XIX asrning oxiri – XX asrning     20-yillari). Hozirgi o’zbek adabiy tili ana shu tarixiy ildizlardan o’sib chiqib, o’zbek milliy tilining oliy formasi darajasiga ko’tarilgan.

O’zbek tilshunosligida o’zbek adabiy tilining taraqqiyot bosqichlarini boshqacharoq tasnif qilish holatlari ham uchraydi .

O’zbek tilining taraqqiyot bosqichlarini ko’zdan kechirish qadimgi turkiy tildan hozirgi o’zbek adabiy tiligacha bo’lgan lisoniy taraqqiyot dinamikasini kuzatish, hozirgi o’zbek adabiy tilining qadimgi turkiy, eski turkiy  va eski o’zbek adabiy tillaridan farqlarini aniqlash imkonini beradi. Bunday farqlarning paydo bo’lishi, odatda, ikki omilga asoslanadi:  1) muayyan tilning ichki taraqqiyot qonuniyatlariga–tilning o’zidagi sistemaviy va strukturaviy hodisalar munosabatiga;      2) ikki yoki undan ortiq tillar o’rtasidagi kontaktga (interstrat munosabatiga). O’zbek tili taraqqiyotida eng qadimgi turkiy til va qadimgi turkiy til substrat (asos til) vazifasini, arab, tojik-fors va rus tillari esa superstrat (ustama til) vazifasini o’tagan. Substrat va superstrat tillar o’rtasidagi aloqa odatda bilingvizm (ikki tillilik) yoki polilingvizm (ko’p tillilik) sharoitida yuzaga keladi va tillar substratsiyasi deb ataladi: turkiy-arab, turkiy-fors, o’zbek-arab, o’zbek-tojik, o’zbek-rus ikki tilliliklari sharoitida asos til bilan ustama  tillar o’rtasida bog’langan aloqalar ana shunday substratsiyalar sanaladi. Ayni shu omillar (ichki taraqqiyot qonuniyatlari bilan birga) qadimgi turkiy tildan hozirgi o’zbek  adabiy tiligacha bo’lgan davrda til strukturasida qator o’zgarishlarni yuzaga keltirgan. 
Nazorat savollari:

    1.Hozirgi o’zbek adabiy tilining qanday tarixiy ildizlari bo’lgan?

    2.Bunday tarixiy ildizlar va jarayonlardan xabardor bo’lishning amaliy ahamiyati nimada?

    3.Qadimgi turkiy til vokalizmi qanday unlilardan tarkib topgan?

    4.Eski turkiy va eski o’zbek adabiy tillari vokalizmi haqida nimalarni bilasiz?

    5.Vokalizm tizimidagi kontrast juftliklarni qanday tushunasiz?

    6.Hozirgi o’zbek adabiy tili vokalizmida nechta unli bor? Ular yo’g’onlik-ingichkalik belgisiga ko’ra kotrast juftliklarni hosil qiladimi?

   7.Qadimgi turkiy til konsonantizmi qanday undoshlardan tarkib topgan? Eski o’zbek adabiy tili konsonantizmi-chi?

   8.Hozirgi o’zbek adabiy tili va qadimgi turkiy til undoshlari tizimining asosiy farqlari nimada?

   9.Qadimgi turkiy tildan hozirgi o’zbek adabiy tiligacha bo’lgan tarixiy taraqqiyot jarayonida fonemalarning paradigmatik va sintagmatik xususiyatlarida qanday o’zgarishlar yuz bergan?

   10.Singarmonizm haqida nimalarni bilasiz? Hozirgi o’zbek adabiy tilida singarmonizm bormi? Shevalarda-chi?

   11.Qadimgi turkiy tildan hozirgi o’zbek adabiy tiligacha bo’lgan davrda tilning leksik sathida (lug’at boyligida) qanday o’zgarishlar bo’lgan?

   12.Tilning grammatik qurilishida bo’lgan o’zgarishlar haqida nimalarni bilasiz?

        2-reja bo`yicha dars maqsadi; Talabalarga hozirgi o’zbek adabiy  tilining dialektal asoslari haqida ma’lumot berish

Identiv o’quv maqsadlari

       1. Hozirgi o’zbek adabiy  tilining dialektal asoslarini izohlab beradi.

 2."Hozirgi o’zbek adabiy tili" kursining bo’limlarini tushuntiradi 

2-reja bayoni

Hozirgi o’zbek adabiy  tilining dialektal asoslari. O’zbek tili bir qator shevalarni  o’z ichiga oladi, bunday shevalar etnolingvistik nuqtai nazardan uchta katta lahjaga - qarluq, qipchoq va o’g’uz lahjalariga birlashtiriladi.  Hozirgi o’zbek adabiy  tilining tarkib topishida ana shu uchta lahja shevalarining ishtirok etganligi tabiiy bir holdir, ammo ulardan qaysi biri adabiy tilga ko’proq darajada asos bo’lganligi masalasida tilshunoslar orasida yakdillik yo’q. Ko’pchilik manbalarda hozirgi o’zbek adabiy tilining tayanch dialekti sifatida qarluq lahjasi, xususan, uning Toshkent-Farg’ona tipidagi shahar shevalari ishtirok etganligi ko’rsatiladi1. Ammo ayrim tilshunoslar (masalan, prof. X. Doniyorov, dotsent  B. To’ychiboev) adabiy tilning tayanch dialekti masalasiga boshqacharoq yondashadilar: ularning fikricha, hozirgi o’zbek adabiy tilining tarkib topishida qipchoq lahjasiga mansub shevalar ham faol qatnashgan, shunga ko’ra adabiy til me’yorlariga oid ayrim masalalar (xususan, vokalizm  tizimi, alifbo tuzilishi) qayta ko’rilishi kerak. Bu mualliflarning ta’kidlashicha, hozirgi o’zbek adabiy tili vokalizmida 6 ta emas, 8-9 ta unli fonema bor, ular i+o’, äQa, ү+u, o’(o)+o’(o) kabi kontrast juftliklarni hosil qiladi2.                                    

Hozirgi o’zbek adabiy tilining grammatik qurilishida otning jo’nalish, o’rin-payt va chiqish kelishiklaridagi shakllari Toshkent- Farg’ona gruppa shevalariga asoslanadi:"-ga"(j.k), "-da"

(o’-p.k) va "-dan"(ch.k) kabi. Boshqa shevalarda otning bu kelishiklaridagi shakllari quyidagicha bo’ladi: Samarqand shevasida "-ga" formanti jo’nalish va o’rin-payt kelishiklari ma’nosini ifodalaydi: Buxoroga ketopti ("Buxoroga"- otning jo’nalish kelishigidagi shakli), Buxoroga o’qopti ("Buxoroga"–otning o’rin-payt kelishigidagi shakli) kabi. O’g’uz lahjasi shevalarida "-ga" o’rnida "-g’a" (qurvaqag’a), "-ye" (tangeye), "-ne" (erkine), "-na(yano’na),"-e" (үyime) formantlari ishlatiladi. Bunday har xillik tushum va qaratqich kelishiklarida ham mavjud: "-ni"+"-no’", "-ning"+"-no’ng" (qipchoq lahjasi shevalarida), "-ning"+"-ing","-no’ng"G’"-o’ng" (Iqon, Qorabuloq, Hazorasp shevalarida), "-ni"+"-ti"+"-pi"+"-yi"+"-mi" (Toshkent shevasida) kabi. Bunday ko’p variantlilik adabiy tilga ko’chirilmagan.

      Shuni ham aytish kerakki, ko’pchilik shevalarda tushum va qaratqich kelishiklari deyarli farqlanmaydi. Shuning uchun ham kelishiklar soni Toshkent, Farg’ona, Xeva-Urganch shevalarida-5ta, Qarshi shevasida 4 tadir. Qipchoq lahjasining j-lovchi shevalarida, qarluq-chigil-uyg’ur lahjasining Iqon-Qorabuloq dialektida esa ularning soni 6 taga etadi. Hozirgi o’zbek adabiy tilining 6 kelishikli tizimga asoslanishida ana shu lahjalarning morfologik xususiyati hisobga olingan.

 "Hozirgi o’zbek adabiy tili" kursining bo’limlari: 

1.Fonetika va fonologiya. Bu bo’limlarda hozirgi o’zbek adabiy tilining fonetik-fonologik sathiga oid tizimlar         (vokalizm, konsonantizm), segment va supersegment birliklar     (fonema, bo’g’in, urg’u, intonatsiya, fraza, takt), prosodik elementlar (temp, tembr, ritm, melodika, pauza va b.lar), ularning til va nutqdagi roli haqida fikr yuritiladi.

      2.Grafika va orfografiya. Bu bo’limlarda hozirgi o’zbek adabiy tilining yozuv tizimlari (kirillcha va lotincha o’zbek yozuvlari), ularning asosiy komponentlari va belgilari, orfografiya printsiplari va qoidalari xususida bahs yuritiladi.

      3.Orfoepiya. Bu bo’limda o’zbek tilining to’g’ri (adabiy) talaffuz me’yorlari, ularni belgilovchi omillar haqida ma’lumot beriladi.

      4.Leksikologiya va frazeologiya. Bu bo’limlarda o’zbek tilining lug’at boyligi, uning rivojlanish qonuniyatlari,  lug’aviy birliklarning qatlamlanishi, turlari, leksik-semantik va tematik guruhlari, leksema va frazemalarning semantik tarkibi, qo’llanish xususiyatlari o’rganiladi.

      5.Leksikografiya. Bu bo’limda lug’atchilik, lug’at tiplari va turlari, lug’atlarning tuzilish printsiplari, lug’at maqolalarining sxemalari, lug’atlarning amaliy ahamiyati xususida bahs yuritiladi.

     6.Morfemika. Bu bo’limda so’z yoki so’zning grammatik shakllari tarkibidagi ma’noli qismlar – morfemalar xususida, morfemalarning funktsional-semantik, strukturaviy va pozitsion tavsifi haqida ma’lumot beriladi.

     7.So’z yasalishi. Bu bo’limda o’zbek tilining so’z yasash usullari, ularning so’z turkumlari bo’yicha tavsifi, tarixiy va hozirgi so’z yasalishi kabi masalalar yoritiladi. 

     8.Morfologiya. Bu bo’lim grammatikaning bir qismi bo’lib, unda grammatik ma’no va grammatik shakllar, shular orasidagi aloqadorlik asosida yuzaga kelgan grammatik kategoriyalar, so’zlarni turkumlarga birlashtirish printsiplari, har bir so’z turkumining ma’no turlari, morfologik belgilari, gapdagi funtsional xarakteristikasi haqida fikr yuritiladi.

    9.Sintaksis. Bu bo’lim grammatikaning ikkinchi qismi bo’lib, unda so’z birikmalari va gap turlari, so’zlarning grammatik munosabatga kirishish yo’llari o’rganiladi.

    10.Punktuatsiya.  Bu bo’limda yozuv sistemasining uchinchi komponenti(birinchi komponenti--grafika, ikkinchi komponenti-orfografiya) xususida ma’lumot beriladi. U sintaksis bilan parallel ravishda o’rganiladi, chunki tinish belgilarining qo’llanishi, asosan, gap ichida va nutqda namoyon bo’ladi.
                                           Nazorat savollari:

   1.Hozirgi o’zbek adabiy tilining dialektal asoslari haqida qanday fikrlar bor?

   2.O’zbek tili shevalari qanday lahjalarga birlashadi?

   3."Hozirgi o’zbek adabiy tili" kursining qanday bo’limlari bor?

Mavzuga oid mustaqil ish topshiriqlari:

1. Adabiy til bilan dialekt, sheva va funktsional stillar  o’rtasidagi munosabatlar va tafovutlarni tushuntiradi.
3 – mavzu. Fonetika. Fonetikaning ob’ekti, maqsadi va vazifalari. Fonologiya
“Fonetika. Fonetikaning ob’ekti, maqsadi va vazifalari. Fonologiya” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

2.1.Dars maqsadi: " Fonetika. Fonetikaning ob’ekti, maqsadi va vazifalari  " mavzusida ma’lumot berish 

2.2.Identiv o’quv maqsadlari.

1. Fonetikaning ob’ekti, maqsadi va vazifalarini tushuntiradi. 

 2. Fonetik birliklarning turlarini aytib beradi.

 3.Fonetik birliklarning tildagi vazifalarini izohlaydi
2.3. Asosiy tushuncha va iboralar: 

Fonetika - tilshunoslikning fonetik birliklar,  ularning fizik-akustik  va h.k. xususiyatlari haqida ma’lumot beruvchi bo’limi. 

Segment birliklar - so’z yoki morfema tarkibida (yoki nutq oqimida) gorizontal chiziq bo’ylab birin-ketin keladigan birliklar: nutq tovushi, bo’g’in, fonetik so’z, takt, fraza

Supersegment birliklar - urg’u, ohang, melodika, pauza kabi ustama hodisalar, ular so’zga, frazaga, gapga yoki nutqqa yaxlit holda aloqador bo’lishi bilan segment birliklardan farq qiladi.

Dars shakli: guruh va mikroguruhlarda.
2.7. Foydalaniladigan metod va usullar: suhbat, ma’ruza-hikoya, baxs, videousul.
2.8. Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

 1.Fonetikaning ob’ekti?

2.Fonetikaning maqsadi?

3.Fonetik birliklarga nimalar kiradi?

4.Segment va supersegment birliklar qanday farqlanadi?

5.Fonetik birliklarning shakllantiruvchi va tanituvchi vazifalarini qanday tushunasiz?

6.Fonetik so’z nima?
4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 25-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Reja

                    1. Fonetikaning ob’ekti, maqsadi va vazifalari. Fonetik birliklarning turlari
                      2. Fonetika fanining turlari.

                          3. Fonologiya.Fonemalarning differentsial va integral belgilari  haqida ma’lumot berish

Tayanch tushunchalar

Fonetika - tilshunoslikning fonetik birliklar,  ularning fizik-akustik  va h.k. xususiyatlari haqida ma’lumot beruvchi bo’limi. 

Segment birliklar - so’z yoki morfema tarkibida (yoki nutq oqimida) gorizontal chiziq bo’ylab birin-ketin keladigan birliklar: nutq tovushi, bo’g’in, fonetik so’z, takt, fraza.

Supersegment birliklar - urg’u, ohang, melodika, pauza kabi ustama hodisalar, ular so’zga, frazaga, gapga yoki nutqqa yaxlit holda aloqador bo’lishi bilan segment birliklardan farq qiladi.

Shakllantiruvchi vazifa – fonetik birliklarning "qurilish materiali", leksema yoki morfemalarning ifoda planidagi moddiy asos sifatidagi vazifalari.

Tanituvchi vazifa - fonetik birliklarning so’z qiyofasini "tanib olish" va shu orqali so’zning ma’nosini "eslab qolish" uchun xizmat qilishi.

Fonetik so’z - nutq tovushlarining ma’lum tartibda joylashuvidan tarkib topgan so’zning fonetik qiyofasi, leksemaning ifoda plani.

1- reja bo`yicha dars maqsadi; Talabalarga Fonetikaning ob’ekti, maqsadi va vazifalari. Fonetik birliklarning turlari haqida ma’lumot berish
Identiv o’quv maqsadlari

           1. Fonetikaning ob’ekti, maqsadi va vazifalarini tushuntiradi. 

                       2. Fonetik birliklarning turlarini aytib beradi.

                       3.Fonetik birliklarning tildagi vazifalarini izohlaydi.
1-reja bayoni

Fonetikaning ob’ekti tilning tovush tomoni, fonetik qurilishidir. Tilning tovush tomoni nutq tovushlari, bo’g’in, urg’u, ohang ( intonatsiya, melodika) kabi birliklarni o’z ichiga oladi.

 Fonetikaning maqsadi fonetik birliklarning fizik-akustik, anatomik-fiziologik va lingvistik-funktsional asoslarini o’rganish, ularning til mexanizmidagi rolini aniqlashdan iborat. Bunday maqsad uning quyidagi vazifalarini belgilaydi: a) tovush, urg’u, melodika kabi birliklarning yuzaga kelish qonuniyatlarini o’rganish; b) talabalarni yuqoridagi qonuniyatlar va  shu qonuniyatlarga oid ilmiy-nazariy fikrlar bilan tanishtirish; v) adabiy tilning fonetik-fonologik tizimiga oid munozarali masalalarni aniqlash, ularga munosabat bildirish; g) talabalarda fonetik tahlil ko’nikmalarini shakllantirish; d) talabalarga shu sohada ishlagan fonetist-fonologlar haqida qisqacha ma’lumot berish.

Fonetik birliklarning turlari. Har qanday tilning fonetik birliklari dastlab ikki guruhga–segment va supersegment birliklarga bo’linadi: a) segment birliklarga nutq tovushlari va bo’g’in kiradi. Bunday birliklar so’z yoki morfemalar tarkibida birin-ketin keladi, yotiq (gorizontal) yo’nalishda bir-biriga ulanib, zanjirsimon tarzda joylashadi. Masalan: kitob so’zidagi 5ta tovush (k,i,t,o,b) va ikkita bo’g’in(ki-tob) segment birliklar, demak, shu so’z tarkibidagi qismlar sanaladi;             b) supersegment birliklarga urg’u, ohang, melodika, pauzalar kiradi. Bunday birliklar so’zga, frazaga, gapga yoki nutqqa yaxlit aloqador bo’lib, ularni so’z,  gap yoki nutqdan ajratilgan holda tasavvur qilib bo’lmaydi. Shuning uchun ularni ustama hodisa (M.Mirtojiev) deb nomlash hollari ham uchraydi.

Fonetik birliklarning tildagi vazifalari:  

1)shakllantiruvchi vazifa (ruscha: obrazuyuhaya funktsiya). Bunda fonetik birliklarning so’z yoki morfemalar tarkibida yoxud gap va nutq tuzilishida qurilish materiali sifatida ishtirok etishi nazarda tutiladi. Chunonchi, paxta  so’zining tarkib topishida 5ta tovush (p, a, x,t,a), ikkita bo’g’in ( pax-ta) va bitta so’z urg’usi (paxt׳á) "qurilish materiali" vazifasida qatnashgan, bu birliklarning shu tartibda joylashtirilishidan paxta  so’zining tovush qiyofasi - fonetik so’z shakllangan. Ohang, melodika, pauza kabi supersegment birliklar esa gap qurilishida  yoxud nutqning tarkib topishida ustama hodisa sifatida qatnashadi: darak, so’roq va buyruq gaplarning o’ziga xos intonatsiyalari, she’riy misralardagi ohang tovlanishlari bunga misol bo’ladi;    

        2) tanituvchi vazifa (ruscha: opoznavatelnaya funktsiya). Bunda fonetik so’z tarkibidagi fonetik birliklarning shu so’zni va uning ma’nosini "tanib olish" va "eslab qolish" uchun xizmat qilishi nazarda tutiladi: so’z va uning ma’nosi (yoxud morfema va uning ma’nosi) shu so’zning (yoki morfemaning) fonetik qobig’i tufayligina inson xotirasida doimiy yashaydi. Masalan, inson paxta so’zini (fonetik so’zni) eshitganda yoki o’qiganda, uning xotirasida "g’o’za o’simligining oq tolali yumshoq mahsuli", taxta so’zini eshitganda yoki o’qiganda esa "g’o’ladan uzunasiga tilib olingan yassi yog’och bo’lagi" esga keladi, bu hol har bir so’zning fonetik qobig’i bilan shu so’zning mazmun planidagi ma’nolar o’rtasida doimiy aloqa borligidan (shakl va mazmun birligidan) dalolat beradi. Ko’pchilik so’zlarning fonetik tarkibi o’zaro farqli bo’lishini hisobga olsak, bunday farqlar so’z ma’nolarini tafovutlash uchun xizmat qilishi ham ma’lum bo’ladi: "qishloq" ni "pishloq"dan, "g’o’za"ni "ko’za"dan, "uy"ni"kuy"dan farqlash imkoni yaratiladi.  Demak, so’z va grammatik formalar o’zining tovush materiyasi tufayligina nutqda ma’lum ahamiyat kasb etadi. Tovushgina so’z yoki so’z shaklini eshituvchi uchun borliq tusiga kiritadi. (Bu haqda darslikning "Fonologiya" bo’limida to’laroq ma’lumot beriladi).

MUHOKAMA UChUN SAVOLLAR

1.Fonetikaning ob’ekti?

2.Fonetikaning maqsadi?

3.Fonetik birliklarga nimalar kiradi?

4.Segment va supersegment birliklar qanday farqlanadi?

5.Fonetik birliklarning shakllantiruvchi va tanituvchi vazifalarini qanday tushunasiz?

6.Fonetik so’z nima?
2-reja bo`yicha dars maqsadi; Talabalarga fonetika fanining turlari haqida ma’lumot berish

Identiv o’quv maqsadi
1.Umumiy fonetikani tushuntiradi                      
          2.Xususiy  fonetikani izohlaydi.

          3.Qiyosiy fonetikani aytib beradi.

          4. Eksperimental (instrumental) fonetikani izohlaydi.

2-reja bayoni
1.Umumiy fonetika. Fonetikaning bu turi barcha tillarning tovush tomoni uchun umumiy bo’lgan qonuniyatlar va hodisalar bilan tanishtiradi. Masalan, barcha tillarda fonetik birliklarning fizik-akustik tabiati, anatomik-fiziologik (biologik) asosi va lingvistik-funktsional jihatlari bor; barcha tillarda nutq tovushlari fonema tiplariga birlashadi, barcha tillarda fonemalar fonologik oppozitsiyalar (ziddiyatlar) va korrelyatsiyalarni yuzaga keltiradi, shular orqali fonologik sistemalar shakllanadi. Tilning strukturaviy va sistemaviy xususiyatiga xos  bo’lgan bunday nazariy masalalarni ko’rish umumiy fonetika predmeti sanaladi.

 2. Xususiy  fonetika. Fonetikaning bu turi konkret bir tilning fonetik tizimi haqida ma’lumot beradi: o’zbek tili fonetikasi, rus tili fonetikasi, ingliz tili fonetikasi kabi.

 Xususiy fonetika ayrim olingan bir tilning fonetik tizimini o’rganishda umumiy fonetika xulosalariga, shuningdek, fonetikaning boshqa turlarida to’plangan tajribalarga tayanadi. 

Uning  quyidagi ikki turi bor:

a) tavsifiy fonetika. Bunda ayrim olingan bir tilning fonetik tizimi, undagi fonetik hodisalar va faktlar statik holatda (shu tilning oldingi tarixiy taraqqiyoti bilan bog’lanmay) o’rganiladi. Xususan, "Hozirgi o’zbek adabiy  tili fonetikasi" ham aslida tavsifiy fonetikadir, chunki unda o’zbek tilining fonetik tizimi, bu tizimda mavjud bo’lgan fonetik faktlar (unli va undosh tovushlarning miqdor va sifat belgilari, tasnifi, urg’u, bo’g’in va hokazolar) hozirgi o’zbek tilida qanday bo’lsa, shundayligicha (tarixiy jarayon va faktlarga bog’lanmay) o’rganiladi.

Hozirgi o’zbek adabiy tilining tavsifiy fonetikasi "Hozirgi o’zbek adabiy tili" kursi bo’yicha nashr etilgan ko’pchilik darsliklarda, shuningdek, "Uzbekskiy yazo’k"     (Reshetov V.V., 1959y.), "Osnovo’ fonetiki i grammatiki uzbekskogo yazo’ka" (Reshetov V.V, 1965y.), "Obhaya xarakteristika osobennostey uzbekskogo vokalizma" (Reshetov V. V., 1949y.), "Foneticheskaya sistema uzbekskogo literaturnogo yazo’ka." ADD(A. Mahmudov, 1980y.), "Hozirgi o’zbek adabiy tili" dan metodik ko’rsatmalar va konspektiv kurs: fonetika, orfoepiya, grafika va orfografiya      (Tursunova T., Jamolxonov H., 1981y.), "O’zbek tili fonetikasi" (Mirtojiev M.M., 1991y., 1-nashri; 1998y.,     2-nashri), "Hozirgi o’zbek adabiy tili". Ma’ruzalar matni (Jamolxonov H.,2000 y.) kabi ishlarda hamda "Sochetanie glasno’x i soglasno’x v  sovremennom uzbekskom literaturnom yazo’ke" (A.Ishaev.,1985),"Reduktsiya glasno’x v uzbekskom yazike: tipo’, funktsiya, programmirovanie" (S.Atamirzaeva, X. Yuldasheva,  D. Mamatov, 1985) kabi maqolalarda bayon etilgan;

b)tarixiy fonetika. Bunda ayrim olingan bir tilning fonetik tizimi, undagi fonetik hodisalar va faktlar shu tilning uzoq tarixiy taraqqiyoti bilan bog’lab o’rganiladi, shu asosda muayyan tilning fonetik- fonologik tizimida yuz bergan tarixiy o’zgarishlar (divergentsiya, konvergentsiya faktlari, fonologik tizimdagi eskirish va yangilanish jarayonlari) aniqlanadi. Shunga ko’ra u diaxron fonetika deb ham yuritiladi.

O’zbek tilshunosligida o’zbek tilining tarixiy fonetikasiga oid ma’lumotlar V.V. Reshetov, F.Abdullaev, G’.Abdurahmonov,  A. Rustamov, E. Fozilov, Sh. Shukurov, Q. Mahmudov,   S. Ashirboev, H. Ne’matov, B. To’ychiboev kabi tadqiqotchilarning ishlarida berilgan: "Qadimgi turkiy til"      (Abdurahmonov G’., Rustamov.A., 1982y.), "Fonetiko-morfologicheskie osobennosti yazo’ka Alishera Navai", ADD (Rustamov A.,   1966 y.), "Nekotoro’e voproso’ istoricheskoy fonetiki uzbekskogo yazo’ka" (A. Rustamov, 1985), "K istorii utrato’ singarmonizma v uzbekskom yazo’ke"  (F. Abdullaev, 1985), "Foneticheskie i morfologicheskie osobennosti yazo’ka "Xibatul xakaik", AKD (Mahmudov Q., 1964y.),    "Ahmad Yugnakiyning "Hibatul haqoyiq" asari haqida"      (Mahmudov Q., 1972y.), "Qadimgi obidalar va Alisher Navoiy tili" (Fozilov.E., 1969y.),  "XIV asr Xorazm yodnomalari" (Fozilov E, 1973y.), "Qutbning "Xusrav va Shirin" dostoni va o’zbek adabiy tili" (Ashirboev S., 1997y.), "O’zbek tili tarixiy fonetikasi" (Ne’matov H., 1992y.), "O’zbek tili tarixiy fonetikasi" (To’ychiboev B., 1990y.), "O’zbek tilining taraqqiyot bosqichlari" (To’ychiboev.B., 1996y.), "O’zbek adabiy tili tarixi" (Muxtorov. A., Sanaqulov U., 1995y), "Alisher Navoi kak osnovopolojnik uzbekskogo literaturnogo yazo’ka" (A.K. Borovkov, 1946.),              "A tovushining XV asrdagi sifat xususiyatlari haqida"   (E. Umarov., 1982),"XV asr o’zbek tili unlilari haqida" (E. Umarov, 1982), "Grammatika starouzbekskogo yazo’ka" (A.M. Herbak,1962) kabi ishlar shular jumlasidandir.

3. Qiyosiy fonetika. Fonetikaning bu turi qardosh tillarning (masalan, o’zbek, qozoq, qirg’iz, turkman va boshqa turkiy tillarning) fonetik tizimidagi umumiy va xususiy jihatlarni aniqlash imkonini beradi: "Sravnitelnaya fonetika tyurkskix yazo’kov" (A.M. Herbak, 1970), "Sravnitelno-istoricheskaya grammatika tyurkskix yazo’kov"  (B.A.Serebrennikov, N.Z.Gadjieva, 1986) kabi ishlar shular jumlasidandir. O’zbek tilshunosligida noqardosh tillarning, xususan, o’zbek va rus tillarining fonetik tizimlarini qiyosiy o’rganishga ham alohida e’tibor berilmoqda: "Russkaya grammatika v sopostavlenii s uzbekskim yazo’kom"    (Polivanov E.D., 1933y.), "Kratkiy ocherk fonetiki russkogo yazo’ka v sopostavlenii s fonetikoy uzbekskogo yazo’ka"    (Kissen I.A., 1952y.), "Kurs sopostavitelnoy grammatiki russkogo i uzbekskogo yazo’kov" (Kissen I.A., 1966, 1969, 1971, 1979 yillar), "Sopostavlenie foneticheskix yavleniy russkogo i uzbekskogo yazo’kov v rechevom potoke", AKD (Asfandiyarov I.U., 1968y.), "O’zbek va rus tillarining qiyosiy grammatikasi" (Azizov O, Safaev A, Jamolxonov H, 1986y.) kabi ishlar buning dalili. 

O’zbek va rus tillari fonetikasini qiyosan o’rganish rus maktablarida o’zbek tilini, o’zbek maktablarida esa rus tilini o’qitish uslubiyatini takomillashtirish nuqtai nazaridan, shuningdek, o’zbek-rus bilingvizmi (ikki tilliligi) masalalarini, bunday bilingvizmning har ikkala til strukturasi va sistemasiga ta’sirini aniqlash pozitsiyasidan foydalidir.

4. Eksperimental (instrumental) fonetika. Fonetikaning  bu turida nutq tovushlarining fizik-akustik va artikulyatsion jihatlari maxsus asboblar (pnevmograf, ostsilograf, fonograf, spektrograf va boshqalar) yordamida tadqiq qilinadi, shu asosda tovushlarning sifat va miqdor belgilari (balandligi, kuchi, tembri, spektri, cho’ziqlik darajasi), ularning artikulyatsiyasi   (hosil bo’lish o’rni, usuli) aniqlanadi. Bunday tadqiqot natijalaridan fonetik birliklarning fonologik jihatlarini tavsiflashda foydalaniladi.

 O’zbek tilshunosligida eksperimental fonetikaning rivojlantirilishida Mahmudov Ahmadjon va Otamirzaeva Sora kabi fonetistlarning xizmati katta. Bu tilshunoslarning qator ishlarida o’zbek tili fonetik tizimining tovushlari, urg’u, bo’g’in kabi birliklari ayni shu usulda tadqiq qilingan: "Unlilar" (Mahmudov.A.,1992y). "Soglasno’e uzbekskogo literaturnogo yazo’ka" (Mahmudov A., 1986y.), "Sonorno’e uzbekskogo yazo’ka" (Maxmudov, A., 1980y.), " Slovesnoe udarenie v uzbekskom yazo’ke" (Maxmudov.A., 1960y.), "Zvukovoy sostav namanganskogo govora uzbekskogo yazo’ka". "Eksperimentalnoe issledovanie", AKD (Atamirzaeva.S.,1963y.), "Eksperimentalno- foneticheskoe issledovanie namanganskogo govora uzbekskogo yazo’ka" (Atamirzaeva. S., 1974y.), "Akustiko-artikulyatsionno’y analiz uzbekskoy rechi primenitelno k audiometrii" (Atamirzaeva. S. v soavtorstve, 1979y.) kabi ishlar fikrimizning dalili.

                                             MUHOKAMA UChUN SAVOLLAR

1.Fonetikaning qanday turlari bor?

2.Umumiy fonetika nimani o’rganadi? Xususiy fonetika-chi?

3.Tavsifiy (sinxron) va tarixiy (diaxron) fonetika-larning farqi nimada? Bu sohalarda ishlagan va ishlayotgan tilshunoslardan kimlarni bilasiz?

        4. Qiyosiy va eksperimental fonetikalarda nimalar tadіiі  

іilinadi? Bu sohaga oid ishlardan іaysilarini bilasiz?

3-reja bo`yicha dars maqsadi; Talabalarga fonologiya va fonemika haqida ma’lumot   haqida ma’lumot berish

Identiv o’quv maqsadi
1. Fonologiya haqidagi umumiy ma’lmotni izohlaydi. 

2. Fonemika fonologiyaning bir qismi ekanligini tushuntiradi.

3-reja bayoni

Fonologiya tilshunoslikning bir bo’limi bo’lib, u tilning tovush materiyasi taraqqiyotini va shu materiyaning fonologik sistemaga uyushish qonuniyatlarini hamda tildagi vazifalarini tadqiq qiladi. Bu sohaning o’ziga xos jihati shundaki, u o’z ob’ektini semiotik aspektda (belgilar tizimi sifatida) o’rganadi. Tilshunoslikda fonologiyaning fan sifatidagi maqomi xususida ikki xil fikr mavjud. Birinchi fikrga ko’ra, fonologiya fonetikaning o’zi emas, chunki fonetika nutq tovushlarini, fonologiya esa til tovushlarini o’rganadi: nutq tovushlari haqidagi ta’limot (fonetika) aniq fizik hodisalarni, til tovushlari haqidagi ta’limot (fonologiya) esa shu tovushlarning lisoniy-vazifaviy xususiyatlarini tadqiq qiladi, shunga ko’ra ularning tadqiqot metodlari ham har xil: fonetika tabiiy fanlarning tadqiqot metodlariga, fonologiya esa lingvistik tadqiqot metodlariga, asoslanadi.1 Ikkinchi fikrga ko’ra,  fonologiyani fonetikadan ajratib bo’lmaydi, chunki muayyan tilning fonemalari tizimini, bu tizimdagi har bir fonemaning "semantizatsiyalashgan" (fonologizatsiyalashgan) belgilarini shu tilning konkret talaffuz xususiyatlarini o’rganmasdan tadqiq qilib bo’lmaydi. Demak, fonologiya aslida fonetikaning o’zi, faqat uning yuqori bosqichi, xolos. Binobarin, fonolog bir vaqtning o’zida fonetist bo’lmay iloji yo’q, ayni paytda fonetist ham doimo (shu jumladan, fonologiya paydo bo’lgan davrgacha ham) ma’lum darajada fonolog bo’lgan, chunki u umuman tovushni emas, balki til tovushlarini o’rgangan.2 

Ma’lumki, fonetikada tovush va bo’g’in segment birliklar, urg’u va intonatsiya (ohang) esa supersegment birliklar tarzida tavsiflanadi. Fonologiyada bu birliklar lisoniy-vazifaviy xususiyat taqozosi bilan fonema (tovush), sillabema (bo’g’in), aktsentema (urg’u) va intonema(intonatsiya, ohang) deb nomlanadi, fonologiyaning o’zi esa segmental fonologiya va supersegmental fonologiya kabi ikki turga ajratiladi . 

Segmental fonologiyaning asosiy predmeti fonemadir, shunga ko’ra u fonematika, fonemika  nomlari bilan ham ataladi.

Supersegmental fonologiyaning predmeti esa sillabema, aktsentema va intonemadir, shunga ko’ra u prosodika  deb ham yuritiladi.

Fonologiyaning xulosalari fonetikaning fizik-akustik, anatomik-fiziologik va pertseptiv aspektlarida to’plangan tajriba  va ma’lumotlarga asoslanadi. Bu hol ham fonologiya bilan akustik fonetika, artikulyatsion fonetika va pertseptiv fonetika o’rtasida uzviy aloqa borligidan dalolat beradi. 

Fonetik birliklarning lingvistik-funktsional  jihat-larini o’rganish, asosan, XIX asrning ikkinchi yarmidan boshlangan. Bungacha «fonema» va «fonologiya» tushunchalari bo’lmagan, hatto «tovush» va «harf» tushunchalari bir hodisadek tasavvur etilgan. Buni taniqli tilshunos Mahmud Koshg’ariyning «Devonu lug’otit turk» asarida ham kuzatish mumkin. «Devon»dan kiritilgan quyidagi misralar fikrimizning dalilidir: «Turkiy tillarda qo’llanadigan asosiy harflar soni 18ta. Turkiy yozuvda shular qo’llaniladi...

Arabchada bu harflarning tengdosh sirasi  ٽ  ا ب ت  singaridir.Bu asosiy harflardan boshqa talaffuzdagina (yozuvda emas) ifodalanuvchi yana ettita harf borki, turkiy so’zlar bu harflarsiz ishlatilmaydi. Bular qattiq talaffuz qilinadigan ب (p) harfi , arabcha ج harfi.., ز  (z) bilan  ش (sh)  oralig’ida talaffuz etiladigan   ژ (j)harfi; arabcha  ڧ (f) harfi; nuqtali               غ  (g’)harfi;  ق (q)bilan ک(k)harflari oralig’ida talaffuz etiladigan yumshoq ک(g), kofi g’unna bilan  غ (g’) oralig’ida hamda      ق bilanن   oralig’ida talaffuz etiladigan (ң)harflaridir».1 

Ko’rinib turibdiki, Mahmud Koshg’ariy tahlili va bayonida «...talaffuzdagina (yozuvda emas)ifodalanuvchi yana ettita harf bor...», «...ق  bilanن   oralig’ida talaffuz etiladigan (ң) harfi...» ham mavjud.

O’arf bilan tovushning qorishtirilishi Evropada Yunon-Rim tilshunoslari asarlarida ham kuzatiladi.Masalan,IV asrda yashagan Pristsiananing grammatikasida harfga oid terminlar tovushga nisbatan qo’llanadi.2 Bunday qorishtirilish XIX asrgacha davom etadi.Taniqli olim, qiyosiy-tarixiy tilshunoslikning asoschilaridan biri bo’lgan Yakob Grimmning 1819 yilda yozilgan «Nemis grammatikasi» («Deutsche Grammatik»,I.Göttingen,1819) kitobining birinchi qismi «O’arflar xususida» («Von den Buchstaben») deb nomlanganligi  ham shundan guvohlik beradi.Yosh grammatikachilar (mladogrammatikachilar) tillarning qadimgi tovush tizimlarini qayta tiklash va bu tizimlarning keyingi taraqqiyot qonuniyatlarini aniqlash ishlarida qadimgi yozma yodgorliklarning harflariga tayanib ish ko’rganlar.1 Bu ham yuqoridagi fikrimizning bir isboti.

Akademik L.V.Shcherba bunday holatning maktab darsliklarida ham kuzatilishini tanqid qilib,1904 yilda shunday degan edi: «Tovush va harflarning qorishtirilishi mualliflarni morfologiyada ham noto’g’ri xulosalarga olib keladi».2 Prof.L.R.Zinder L.V.Shcherbaning bu tanqidiy fikrini maktab darsliklarigagina emas, ayrim ilmiy grammatikalarga ham xos deb hisoblaydi: uningcha «-a» va «-ya»ning ikkita har xil qo’shimcha ekanligi faqat yozuvdagi holatdir, tilda esa ular, aslida, bita qo’shimchaning o’zi.3 

Ko’rinib turibdiki, o’tmishda harf va tovush sistemalari ko’pincha farqlanmagan. Biroq XIX asrning ikkinchi yarmiga kelib, tilshunoslikda og’zaki va yozma nutqlar tilning alohida-alohida yashash formalari ekanligi ta’kidlana boshlanadi. Xususan, taniqli rus va polyak tilshunosi I.A.Boduen de Kurtene o’zining «rus yozuvining rus tiliga munosabati»(«Ob otnoshenii russkogo pisma i russkomu yazo’ku») kitobida nutqiy faoliyatning ikki turi – talaffuz va eshituvchi hamda yozish va ko’rishga asoslangan turlari borligini aytadi,ammo bu ikki formani u bir-biriga teng deb hisoblamaydi. Uningcha, nutqning talaffuzga va eshitishga asoslangan shakli yozma shaklga bog’liq bo’lmagan mustaqil ravishda yuzaga kelishi mumkin, yozishga va ko’rishga asoslangan nutq shakli esa faqat talaffuzga va eshitishga asoslangan nutqqa bog’liq ravishda anglashiladi.4 

Tilshunoslik fanining keyingi taraqqiyoti shuni ko’rsatdiki, faqat tovush bilan harf emas, balki tovushning fizik tabiati bilan uning til mexanizmidagi roli ham doimo bir-biriga mos bo’lavermas ekan. Bu masala I.A.Boduen de Kurtenening 1870 yilda yozilgan «XIV asrgacha bo’lgan qadimgi polyak tili haqida» («O drevnepolskom yazo’ke do XIV stoletiya») nomli magistrlik dissertatsiyasida o’z ifodasini topadi: unda fonetikaning ikkita vazifasi borligi alohida ta’kidlanadi:     1-vazifa--tovushning fizik tabiatini o’rganish.Bu vazifa fonetikaning akustik va fiziologik aspektlarini tashkil qiladi; 2-vazifa--tovushlarning til mexanizmidagi rolini, xalqning sezishi, his etishida tovushlarning ahamiyatini o’rganish .Bunda tilning eng kichik (minimal) birligi haqidagi tushunchaga asos solinadi. Keyinroq bu birlik I.A.Boduen de Kurtene va uning shogirdi N.Krushevskiy tomonidan fonema deb nomlanadi.1 Shundan boshlab, fanda harf bilan tovushnigina emas, balki tovush (fon) bilan fonemani ham qat’iy farqlash zarurati paydo bo’ladi.

I.A.Boduen de Kurtene 1881 yilda nashr etilgan «Slavyan tillari qiyosiy grammatikasining ayrim bo’limlari»(«Nekotoro’e otdelo’ sravnitelnoy grammatiki slavyanskix yazo’kov») nomli asarida «Fonema so’zning o’zaro qiyoslanayotgan qismlari orasida o’zinig bo’linmasligi bilan xarakterlanadi»,- deydi.2 Tovushlarning morfema tarkibidagi almashinuvi qonuniyatiga asoslanib, u fonemaning bo’linmas bir butun tovush shaklidagina emas (masalan, vorot, rov so’zlarida bo’lganidek), balki tovushning bir qismi (masalan, syadu so’zidagi yumshoq «s» sad so’zidagi qattiq «s»ning bir qismi) bo’lishi yoki hatto morfema va so’zning tarkibida bo’laklarga ajralmaydigan holga kelib qolgan ikki va undan ortiq tovush qo’shilmasidan (masalan,vrahat, vorotit so’zlaridagi «ra» va «oro»dan) tarkib topishi ham mumkinligini aytadi. Bundan shu narsa anglashiladiki,I.A.Boduen de Kurtene fonemani fonetik birlik sifatida emas, etimologik-morfologik birlik sifatida qaragan, biroq shu joyning o’zida u «fonema» tushunchasining ikki xil ekanligini- 1)antropofonik (akustik-artikulyatsion) xususiyatlar  umumlashmasidan iboratligini, 2)morfemaning harakatchan komponenti va muayyan morfologik kategoriya belgisi bo’lishini ham aytib o’tadi. Shunday qilib, u fonemaning antropofonik aspekti borligini tan oladi, uni morfologik aspektdan farqlash lozimligini uqtiradi.

Keyinroq I.A.Boduen de Kurtene fonema haqidagi fikrini o’zgartirib, unga sof psixologik ta’rif beradi: 1984 yilda (polyak tilida) yozilgan  «fonetik alternatsiyalar nazariyasi yuzasidan tajriba» («Opo’t teorii foneticheskix alternatsiy») nomli ishida u fonemani til tovushlarining psixik ekvivalenti deb baholaydi, 1917 yilda yozilgan «Tilshunoslikka kirish» kitobida ham olim shu fikrni takrorlaydi: «... bizning psixikamizja tovush xususida, aniqrog’i, tovushni talaffuz qilish paytidagi murakkab ish kompleksi haqida doimiy tasavvur shakllangandir. Biz uni fonema deb ataymiz»,-deydi u.3
I.A.Boduen de Kurtenening yuqoridagi fikrlari va ta’riflarini tahlil qilar ekanmiz, ularda quyidagi muhim holatlar ko’zga tashlanadi: 1)olim tilda nutq tovushlaridan boshqa elementlar borligini sezgan, tilshunoslarning e’tiborini shu elementlarga tortishga harakat qilgan. Bu elementlarni u keyinchalik «fonema» deb nomlagan; 2)u fonemani goh «morfemaning harakatchan komponenti», goh «nutq tovushlarining psixik ekvivalenti», goh «morfema tarkibida lisoniy qiymatga ega bo’lgan til birligi» deb ta’riflagan. Bularning barchasida fonemaga oid tovush almashinuvi (cheredovanie zvukov, alternatsiya) muammolari va nutqning morfologik bo’linishi nazariyasi bilan bog’langanligini ko’ramiz.

I.A.Boduen de Kurtenening fonema haqidagi g’oyalari tilshunoslikda fonetika fanining yanada ko’proq rivoj topishiga, uning yuqori bosqichi (oliy formasi) bo’lgan fonologiyaning tarkib topishiga olib keladi. Bu g’oyalar keyinchalik chet ellarda, masalan, Praga tilshunoslik to’garagi faoliyatida fonologik tadqiqotlar olib borilishiga jiddiy ta’sir ko’rsatdi.

O’zbek tilshunosligida fonologiyaga asosan, so’nggi 15-20 yil ichida e’tibor kuchaydi: "O’zbek tili fonologiyasi va morfonologiyasi" (Nurmonov A.N., 1990 y.), " O’zbek tili fonologiyasi va morfonologiyasi" (Abduazizov A., 1992y.), "Umumiy tilshunoslik" (Baskakov N.A., Sodiqov A.S.,   Abduazizov A., 1979y.), "O’zbek tilida lisoniy birliklarning invariant-variant munosabati(fonologik sath)", nomzodlik dis. avtoreferati (Nabieva Dilora Abduhamidovna, 1998y.), "O’zbek tilida paradigma a’zolari o’rtasidagi zidlanishlarning mo’’tadillashuvi (fonologik sath), nomzodlik dis. avtoreferati (Nurmonova Dilfuza Abduhamidovna, 1998y.) kabi ishlar fikrimizning isbotidir.

Fonemika, yuqorida aytib o’tilganidek, fonologiyaning bir qismidir, u fonlarning fonemalarga birlashuvini o’rganadi.

 Fonema  so’zlar, morfemalar va grammatik shakllarning tovush qobig’ini farqlash orqali ularning ma’nolarini tafovutlash vazifasini bajaradigan eng kichik segment birlikdir. Masalan, or so’zi tarkibida ikkita segment birlik ("o" va "r" fonemalari) bor, zor, ozor, bozor so’zlari tarkibida esa ularning soni ko’proq: 3ta ("zor"da),4ta("ozor"da) va 5ta ("bozor"da) kabi. Bu holat yuqoridagi so’zlarning tovush qobig’ini (fonetik qiyofasini) va ma’nosini farqlash imkonini bermoqda. Bunday holni "-man" va "-san" morfemalarida, boraman va borasan  kabi grammatik shakllarda ham ko’ramiz: ularda fonemalar miqdori ortmasa-da, fonema turlari o’zgarmoqda ("-man"da "m" fonemasi, "-san"da esa "s" fonemasi qo’llangan), natijada morfema va so’z shakllarining tovush qobig’i va ma’nolari farqlanmoqda.
Fonemalarning differentsial belgilari  ularni bir-biridan farqlash uchun xizmat qiladigan alomatlaridir. Masalan, "k" undoshi o’zining jarangsizligi bilan jarangli "g" dan ajralib turadi, demak, "k"ning jarangsizligi, "g"ning esa jarangliligi bu ikki fonemaning differentsial (farqlanadigan) belgilari sanaladi. Differentsial belgilar fonemalarning fonologik xususiyatini belgilaydi - so’zning fonetik qobig’i va shu orqali uning ma’nosini farqlash uchun xizmat qiladi: kul va gul so’zlarining ma’nolari ayni shu ikki fonemaning differentsial belgilari (birining jarangsiz, ikkinchisining esa jarangli ekanligi) tufayli farqlanmoqda. Differentsial belgilar faqat jaranglilik va jarangsizlik jihatidangina emas, balki fonemalar artikulyatsiyasiga bog’liq holda tarkib topishi ham mumkin: "b" - lab-lab undoshi, "d" - til oldi(dental) undoshi. Artikulyatsiya o’rnidagi bu tafovutlar bor va dor so’zlarining fonetik qiyofasini va ma’nolarini farqlamoqda; "q"- portlovchi, "x"- sirg’aluvchi. Artikulyatsiya usulidagi bu tafovutlar qol va xol  so’zlarining tovush tarkibi va ma’nolarini farqlash uchun xizmat qilmoqda.

Fonemalarning integral belgilari ularning o’zaro farqlanmaydigan alomatlaridir. Masalan, "k" va "g" undoshlarining har ikkalasi portlovchi, har ikkalasi sayoz til orqa fonemalardir. Demak, bu ikki fonema artikulyatsiya usuli va artikulyatsiya o’rniga ko’ra farqlanmaydi.
Fonologik oppozitsiya va korrelyatsiyalar. Fonologik oppozitsiya ikki fonemaning bitta farqlanish belgisi asosida o’zaro zidlanish hosil qilishidir. Masalan, "p" (jarangsiz) va "b" (jarangli) undoshlari jarangsiz-jarangli belgisi asosida bir oppozitsiyaga birlashadi: p-b kabi. Ayni shu belgiga (jarangsiz-jaranglilik zidlanishiga) asoslangan(p-b)+(t-d)+(s-z)+(f-v)+ (k-g)+(sh-j)+(ch-dj)+(x-g’) oppozitsiyalari ham bor. Demak, hozirgi o’zbek adabiy tilida jarangsiz-jaranglilik belgisi asosida shakllangan sakkizta oppozitsiya bitta korrellyatsiyaga birlashadi: bunda oppozitsiyadagi integral belgilar korrellyatsiyada differentsial belgilarga aylanadi: p-b (lab-lab)+t-d (til oldi)+k-g (sayoz til orqa)Qp-b(portlovchi)Q f-v(sirg’aluvchi)... kabi.

 Hozirgi o’zbek adabiy tilida unlilar tilning uch darajali ko’tarilishi asosida ham oppozitsiya va korrelyatsiya hosil qiladi: i (yuqori tor)-e (o’rta keng)-a(quyi keng)qi-e-a korrelyatsiyasi; u(yuqori tor) –o’(o’rta keng)-o(quyi keng)qu-o’-o korrelyatsiyasi kabi. Bu korrelyatsiyalarning barchasi birlashib, hozirgi o’zbek adabiy tilining vokalizm sistemasini yuzaga keltiradi. Demak, oppozitsiya (zidlanish) fonologik sistemaning quyi bosqichi, korrelyatsiya esa shu sistemaning yuqori bosqichi hisoblanadi.

Fonologik zidlanishlar hozirgi (amaldagi) tilning strukturaviy birliklari sanaladi, ular tarixan o’zgarib turishi ham mumkin. Masalan, qadimgi turkiy va eski turkiy tillarida unli fonemalar tilning yotiq (gorizontal) harakatiga ko’ra old qator va orqa qator zidlanishiga ega bo’lgan; (i-o’)+(ÿ-u)+ ((-o)+(ä-a) kabi. Hozirgi o’zbek adabiy tilida esa bunday zidlanish o’zining fonologik xarakterini yo’qotgan - fonemalar konvergentsiyasi natijasida i-o’ unlilari bitta "i" ga, ÿ-u unlilari bitta "u"ga, (-o unlilari bitta o(o’) ga, ä-a unlilari esa bitta "a" ga birlashgan. 

Hozirgi o’zbek adabiy tilining konsonantizmi (undoshlar sistemasi) tarkibida quyidagi birlik oppozitsiyalar borligi adabiyotlarda qayd etilgan1.                       

1.Talaffuzda ishtirok etuvchi asosiy nutq a’zosi va to’siqning hosil bo’lish o’rniga ko’ra: a)labial-til oldi (dental,alveolyar) undoshlar oppozitsiyasi: (p-t)+(b-d)+(m-n)+(f-s)+(v-z)+(f-sh)+(v-l)+(v-r); b)labial-til o’rta undoshlari oppozitsiyasi: (f-y)+(v-y); v)labial-til orqa undoshlari oppozitsiyasi: (p-k)+(b-g)+(f-x)+(v-g’); g) labial- bo’g’iz undoshlari oppozitsiyasi: (f-h)+(v-h); d) til oldi- til orqa undoshlari oppozitsiyalari: (t-k)+(t-q)+(d-g)+(s-x)+(z-g’)+(n-ng); e) til oldi- bo’g’iz undoshlari oppozitsiyalari: (s-h)+(z-h)+sh-h)+j-h)+(ch-h)+j-h);

2.Artikulyatsiya usuli va to’siqning qanday hosil bo’lishiga ko’ra: a) portlovchi-sirg’aluvchi undoshlar oppozitsiyasi: (p-f)+(b-v)+t-s)+d-z)+t-sh)+d-j)+k-x)+g-g’)+q-x)+k-h)g-h); b) portlovchi-affrikatalar oppozitsiyasi: (t-ch)+d-j); v) sirg’aluv- chi-affrikatalar oppozitsiyasi (sh-ch)+j-j); g) portlovchi-burun sonanti oppozitsiyasi: (b-m)+d-n)+g-n); d) sirg’aluvchi – sonant-lar oppozitsiyasi: (z-l)+j-r); e) shovqinli sonant - burun sonanti oppozitsiyasi: (v-m)+l-n)+r-n); j) yon sonant - titroq sonant oppozitsiyasi: (l-r). 

3.Jarangsiz-jaranglilik belgilariga ko’ra: (p-b)+t-d) + (s-z)+f-v)+k-g)+sh-j)+ch-dj)+x-g’). Bu tizimdagi jaranglilarning barchasi markerli qatorni (shovqinga ovoz qo’shilganligi uchun), jarangsiz undoshlar esa markersiz qatorni (faqat shovqindan iborat bo’lganligi uchun) hosil qiladi. Un paychalari ishtirokiga ko’ra jarangli undoshlar qatoriga kiruvchi m, n, n, l, r, y sonantlari yuqoridagi korrelyatsiyaga kirmaydi, chunki ularning jarangsiz juftlari yo’q.

Shuni ham ta’kidlash kerakki, korrelyatsiyalarda oppozitsiyalar miqdorining ikki va undan ortiq bo’lishi shart. Bitta oppozitsiyadan korrelyatsiya tarkib topmaydi. Masalan, hozirgi o’zbek adabiy tilidagi L va R sonantlari yon sonant (L) va  titroq sonant (R) oppozitsiyasini hosil qiladi, ammo o’zbek adabiy tilining fonologik tizimida yon sonant-titroq sonant zidlanishiga asoslangan boshqa oppozitsiyalar yo’q, shuning uchun   L-R zidlanishi yakkalangan oppozitsiya hisoblanib, korrellyatsiya hosil qilmaydi.

     Ayrim izohlar: fonologik oppozitsiyalar o’z ichki xususiyatlariga ko’ra quyidagi turlarga bo’linadi: 

a)  bir o’lchovli oppozitsiya.  Bunda farqlanish belgisi  faqat shu oppozitsiyaning ikki a’zosiga xos bo’lib, bu sistemaning boshqa a’zosida uchramaydi. Masalan, jarangli-jarangsiz belgilari asosida tarkib topgan korrelyatsiyadagi t-d oppozitsiyasi bir o’lchovlidir, chunki bu ikki fonemadagi "til oldi" va "portlovchi" belgilari shu sistemadagi boshqa oppozitsiyalarga xos emas; 

b)ko’p o’lchovli oppozitsiya. Bunda bir oppozitsiyadagi belgilar shu sistemadagi boshqa oppozitsiyalarda ham uchraydi. Masalan, jarangli-jarangsiz belgilari asosida tarkib topgan oppozitsiyalarda "portlash" va "jaranglilik" belgilari bir necha oppozitsiya vakiliga xos bo’lishi mumkin; b (portlovchi, jarangli)-d  (portlovchi, jarangli)-g (portlovchi, jarangli) kabi; 

v)proportsional oppozitsiyalar. Bunda bir sistema ichidagi barcha oppozitsiyalarning a’zolari o’rtasidagi aloqalar o’zaro o’xshash bo’ladi. Masalan, o’zbek tilidagi p-b oppozitsiyasidagi jarangsiz-jaranglilik belgilari shu sistemadagi t-d, k-g,s-z,sh-j, ch-j,f-v,x-g’ oppozitsiyalariga ham xos; 

g)"privativ" oppozitsiya.  Bunday oppozitsiyalarning bir a’zosida bo’lgan belgi shu oppozitsiyaning ikkinchi a’zosida bo’lmaydi: b-p oppozitsiyasida "b"dagi jaranglilik belgisi"p"da yo’q; t-d,k-g oppozitsiyalarida ham shunday; 

d)gradual (pog’onali) oppozitsiya. Bunday oppozitsiyaning a’zolari o’rtasiga boshqa (uchinchi) fonemani kiritish mumkin bo’ladi. Masalan, o’zbek tilidagi p(lab-lab)-k (sayoz til orqa) undoshlari oppozitsiyasi orasiga t undoshini (uchinchi a’zoni) kiritish mumkin, chunki u ham portlovchi, jarangsiz bo’lib, artikulyatsiya o’rniga ko’ra p (labial) va k (sayoz til orqa) qatorining o’rtasida joylashadi: p-t-k kabi. Bunday holatni   b-d-g sistemasida ham ko’ramiz. 

     Fonema ottenkalari fonemalarning talaffuzdagi real ko’rinishlaridir. (L.V. Shcherba). Chunonchi, "a" fonemasi old qator unlidir. Bu belgi "a" fonemasi uchun tipik hisoblanadi, biroq shu tipik belgi qaram so’zida orqa qator unli ottenkasiga aylanadi. Demak, "a" fonemasi qaram so’zida ("q" bilan yondosh qo’llanganda) orqa qator unli tarzida,  karam so’zida ("k"bilan yondosh qo’llanganda) esa old qator unli tarzida talaffuz qilinadi. Bu ikki xil talaffuz "a" fonemasining so’z tarkibidagi real ko’rinishlari - ottenkalari hisoblanadi. Ottenkalar fizik-akustik va artikulyatsion jihatdan o’zaro farqlansa-da, bir-biriga qarama-qarshi qo’yilmaydi, chunki shu ikki ottenkaning fonologik funktsiyasi bitta (ularning ikkalasi bitta "a" fonemasining vazifasini bajaradi). Demak, fonema bilan uning ottenkalari o’rtasida umumiylik va xususiylik munosabatlari bor. 

Fonema  ottenkalaridan birining o’rnida ikkinchisini qo’llab bo’lmaydi: bunga shu ottenkani shakllantirgan fonetik pozitsiya yo’l qo’ymaydi. Masalan, ko’l so’zida faqat old qator "(", qo’l so’zida esa faqat orqa qator "o" qo’llanadi. Bir fonemaning  turli pozitsiyadagi ko’rinishlari-ottenkalari fonema qatorini hosil qiladi. Masalan, "u"  fonemasi kul so’zida old kator "ÿ" tarzida, qul so’zida esa orqa qator "u" tarzida talaffuz etiladi, shunga ko’ra ÿ, u qatorini yuzaga keltiradi. 

     Fonema ottenkalari tushunchasiga L.V. Shcherba asos solgan. Bu tushuncha va atama S.-Peterburg (sobiq Leningrad) fonetistlari maktabi vakillari tomonidan ko’proq qo’llanadi.

     Ottenkalar tasnifi. Ottenkalar tilshunoslikda majburiy, individual va fakultativ turlarga ajratiladi.

1.Majburiy ottenkalar fonemaning so’z tarkibidagi yoki nutq oqimidagi fonetik qurshov ta’sirida yoki ma’lum fonetik pozitsiya talabi bilan o’zgargan ko’rinishlaridir. Ular o’z navbatida kombinotor ottenkalar va pozitsion ottenkalarga bo’linadi: 

a) kombinator ottenkalar so’z tarkibidagi tovushlarning bir-biriga ta’siri natijasida yuzaga keladi. Masalan, jarangli "z" fonemasi mazkur so’zi tarkibida jarangsiz "k" undoshi ta’siriga uchraydi va jarangsiz "s" tarzida (maskur deb) talaffuz qilinadi:

b) pozitsion ottenkalar undosh fonemalarning so’z oxirida kelgan, unli fonemalarning urg’uli yoki urg’usiz, ochiq yoki yopiq bo’g’inlarda qo’llangan ko’rinishlaridir. Masalan, jarangli "b" va "d" fonemalari so’z oxirida jarangsiz "p"va "t" tarzida talaffuz qilinadi: tartib>tartip,omad> omat kabi. Bundagi "p" va "t" tovushlari jarangli "b" va "d" fonemalarining pozitsion ottenkalari sanaladi, "i" unlisi bilan so’zida qisqa va kuchsiz (urg’usiz bo’g’inda bo’lganligi uchun), o’rik so’zida kuchliroq (urg’uli bo’g’inda bo’lganligi uchun), bir so’zida tor (to’la yopiq bo’g’inda bo’lganligi uchun), endi so’zida esa bir oz kengaygan holatda-ende shaklida (so’z oxiridagi ochiq bo’g’inda bo’lganligi uchun) talaffuz etiladi. Bu ko’rinishlarning barchasi bitta "i" fonemasining turli pozitsion ottenkalari hisoblanadi; 

v)fonema ottenkalarining yuzaga kelishida ba’zan kombinotor va pozitsion omillar birga qatnashadi, natijada fonemaning kombinotor-pozitsion ottenkasi (aralash ko’rinishi) shakllanadi. Masalan old qator "i" fonemasi qilich  so’zining birinchi bo’g’inida "q"ning ta’siriga duch kelib, "o’" ga moyil talaffuz etiladi(kombinator ottenka), ayni paytda urg’usiz bo’g’inda bo’lganligi uchun bu fonema kuchsizlanadi (pozitsion ottenka).

Fonemalarning kombinotor va pozitsion ottenkalari tilshunoslikda shu fonemalarning allofonlari deb ham yuritiladi.

     Har bir fonema nutq oqimida o’zining yuqoridagi ottenkalaridan biri shaklida namoyon bo’ladi, bunday ottenkalar ichida bittasi shu fonema uchun tipik bo’ladi - kam o’zgaradi yoki butunlay o’zgarmaydi: fonemalarning kuchli pozitsiyadagi ko’rinishlari bunga misol bo’ladi. Masalan, daraxt so’zi boshida yoki  bodom so’zi o’rtasida qo’llangan "d" fonemasining akustik- artikulyatsion belgilari shu fonemaning alohida (nutqdan tashqarida) olingan belgilaridan deyarli farq qilmaydi. Fonemaning bunday ko’rinishi shu fonemaning asosiy ottenkasi yoki fonema qatoridagi dominanta deb qaraladi. Qolgan barcha ko’rinishlar esa asosiy bo’lmagan (notipik) ottenkalar sanaladi. Notipik ottenkalar fonetik qurshovdagi tovushlarga ko’proq darajada qaram bo’ladi; 

g) majburiy ottenkalarning adabiy so’zlashuvga va jonli so’zlashuvga xoslangan uslubiy ottenkalari  ham uchraydi:  ko’ylak ("l"-adabiy so’zlashuvga xos) > ko’ynak ("n"-jonli so’zlashuvga xos),  qarmoq ("r"-adabiy so’zlashuvga xos)> qalmoq ("l"-jonli so’zlashuvga xos) kabi. 

Fonemalarning uslubiy ottenkalaridan uslubiy (stilistik) maqsadlarda foydalaniladi. 

So’zlovchi va tinglovchining xotirasida, odatda, fonemaning asosiy ottenkasi "o’rnashib qolgan" bo’ladi, shu bois inson nutq oqimida fonemaning o’zgargan ottenkasi qo’llanganligini sezmaydi, uni asosiy ottenka sifatida qabul qiladi: fonemaning lingvistik-funktsional (fonologik) xususiyati shuni taqozo etadi. Masalan, tub  va    tup  so’zlari oxiridagi "b" va "p" fonemalari bir xil talaffuz etiladi; tup(1) va tup(2) kabi, ammo inson bu ikki so’zning ma’nolarini farqlashda qiynalmaydi, chunki tub so’zining oxiridagi fonemaning aslida "p" emas, "b" ekanligi uning xotirasida mustahkam o’rnashib qolgan. Demak, fonemalarning til va nutqdagi tanituvchi funktsiyalari realizatsiyasida ularning fizik-akustik belgilari emas, lingvistik-funktsional belgilari muhim rol o’ynaydi. Bularni o’rganish fonologiyaning vazifasi hisoblanadi.

2.Individual ottenkalar ayrim kishilarning  talaffuzi-dagi o’ziga xosliklar (mas., erkak va ayollardagi ovoz tafovutlari) tufayli yoki nutq a’zolaridagi nuqsonlar sababli yuzaga keladigan tovush ko’rinishlaridir. Bunday ottenkalarning lingvistik qiymati yo’q, shunga ko’ra ular tilshunoslikda o’rganilmaydi.

    3.Fakultativ ottenkalar fonemaning bir xil fonetik pozitsiyadagi ikki xil ko’rinishidir. Chunonchi, shohi so’zidagi "h" shu pozitsiyada (intervokal holatda) "y" ko’rinishida ham, "h" ko’rinishida ham namoyon bo’ladi; shohi- shoyi, Tohir-Toyir kabi. Shuningdek, sirg’aluvchi "s" fonemasi jonli so’zlashuvda so’z boshida "ch" ko’rinishida ham qullanadi: soch-choch kabi. 
     Ottenka, variant va variatsiya tushunchalari o’rtasidagi munosabatlar. Tilshunoslikda ottenka va variatsiya  atamalari bir tushunchani-fonemaning nutqdagi real ko’rinishlarini ifodalaydi. Ulardan biri (ottenka atamasi) S.-Peterburg fonologiya maktabiga, ikkinchisi (variatsiya atamasi) Moskva fonologiya maktabiga ko’proq xosdir. Masalan, "d"ning odam va ozod so’zlaridagi ikki xil ko’rinishi (jarangli "d" va jarangsiz "t") bir fonemaning ikkita ottenkasi (S.-Peterburg) yoki ikkita variatsiyasi (Moskva) hisoblanadi.

    Variant  atamasi tilshunoslikda ikki xil ma’noda qo’llanmoqda: Moskva maktabi vakillari ishlarida variant bir fonemaning ikki xil pozitsiyadagi ikki xil ko’rinishi emas, balki  ikkita fonemaning kuchsiz pozitsiyada mo’’tadillashuvidan (neytralizatsiyalanishidan) yuzaga kelgan bir xil ko’rinishidir: prud va prut (talaffuzda: prut va prut) kabi. Bunda "d" va "t"- ning so’z oxirida neytrallashuvi sodir bo’lgan, natijada bu ikki fonema bitta "t" ko’rinishiga ega bo’lgan. Bu ko’rinish variant deb nomlangan, u "d" va "t" fonemala;riga aloqador bo’lganligi uchun "d" va "t" larning ikkalasi giperfonema ("fonemalar guruhi") deb nomlanadi.1 Bu nazariyaga ko’ra, o’zbek tilidagi savod va savat (talaffuzda savot va savat) so’zlari oxiridagi "d" va"t" lar ham giperfonema, ularning talaffuzdagi neytrallashgan "t" ko’rinishi esa variant hisoblanadi.  

Praga tilshunoslik maktabi vakillari ishlarida variant atamasi ko’proq ottenka (bir fonemaning ikki xil ko’rinishi) ma’nosida qo’llaniladi. O’zbek tilshunosligida ham bu atama ko’proq shu ma’noda ishlatilib kelinmoqda.2
    Transkriptsiya  fonemalarning nutq  oqimidagi turli ottenkalarini, shuningdek mahalliy lahja va shevalarning fonetik xususiyatlarini (tovushlarning cho’ziq- qisqaligi, o’zak va morfemalar o’rtasidagi uyg’unlik kabi hodisalarni) yozuvda aniq ifodalash uchun qo’llanadigan maxsus grafik belgilar tizimidir. Bunday tizimdan xalq og’zaki ijodi namunalarini, o’zga til matnlarini yozib olishda ham foydalaniladi. 

    Transkriptsiyaning quyidagi ikki turi o’zaro farqlanadi:

1.Fonetik transkriptsiya. Transkriptsiyaning bu turi fonetik pritsip asosida tuziladi- fonemaning talaffuzdagi har bir foniga alohida harf belgilanadi. Chunonchi, adabiy tildagi "o’" (o’rta keng, lablangan, orqa qator unli) fonemasi qo’l va ko’l so’zlarida har xil talaffuz qilinsa-da, adabiy – orfografik yozuvda bitta "o’" harfi bilan ifodalanadi. Fonetik transkriptsiyada esa bu ikki holat uchun ikkita harf belgilangan: "o" (orqa qator "o’" uchun, masalan, qol), ( old qator "o’" uchun, masalan k(l). 

Adabiy tildagi "i" fonemasining transkriptsiyada i,’,,o’,i: belgilari bilan, "u"ning "u" va Y belgilari vositasida ifodalanishi ham shundan. O’zbek dialektologiyasida unli tovushlar uchun quyidagi transkriptsion belgilar qabul qilingan:
	Tilning ko’tarilish o’rniga ko’ra.
	Oldingi qator (til oldi)
	Indiffe-rent (oraliq) tovushlar
	Orqa qator (til orqa)

	   Labning        

         Ishtirokiga ko’ra
Tilning 

Ko’tarilish 

Darajasiga ko’ra
	Lablan-magan
	Lablangan
	Lablan-magan
	Lablangan
	Lablan-magan
	Lablangan

	Yuqori ko’tarilish
	I
	Y
	<‘>
	
	o’
	U

	O’rta ko’tari-lish
	Yuqori-o’rta ko’tarilish
	E
	(
	
	<o’>
	
	O

	
	quyi-o’rta ko’tarilish
	E

(
	
	
	
	
	

	Quyi ko’tarilish
	 E 
	
	
	
	a( )
	


Demak, unlilarning turli variantlarini berish uchun transkriptsiyada 15 ta belgi olingan. Bu belgilar orqali o’zbek dialekt va shevalarida uchraydigan unli fonemalarni ifodalash mumkin.                          

Undoshlar uchun o’zbek alfavitidagi e, yo, yu, ya, grafemalaridan boshqa barcha harflar ishlatiladi: "e", "yo", "yu", "ya" lar esa transkriptsiyada quyidagicha ifodalanadi:

E- ye,ye,y(.

Yo-y .

Yu-yY,yu.

Ya-ye ,ya.

Transkriptsiyada undoshlarning yumshoqligi ham alohida belgi bilan ifodalanadi. Masalan, "l`"(yumshoq"l") kabi.1
2.Fonematik transkriptsiya (fonologik transkriptsiya). Transkriptsiyaning bu turi faqat fonemalarni ifodalashga asoslangan, unda har bir fon (allofon) uchun maxsus belgi (harf) ishlatilmaydi. Masalan, kir, qir (fonematik transkriptsiya )-k’r, qr (fonetik transkriptsiya), karam,qaram fonematik transkriptsiya), k r m, qaram (fonetik transkriptsiya). Fonematik transkriptsiyada bir fonema uchun bir belgi qo’llanadi, shunisi bilan u adabiy-orfografik yozuvdan farqlanadi. Qiyos qiling; yana, bayon, yulduz (adabiy-orfografik yozuv)- yana, bayon, yulduz (fonematik transkriptsiya). Fonetik transkriptsiya faqat fonetik printsipga asoslanadi, adabiy- orfografik yozuv qoidalari esa fonetik, fonematik, morfologik, tarixiy-an’anaviy, grafik,simvolik (differentsial) printsiplarga asoslanadi.   Fonetik transkriptsiyada harflar va diakritik belgilar miqdori ko’p bo’ladi. 

                                             MUHOKAMA UChUN SAVOLLAR

1.Fonema nima?

2.Fonemalarning differentsial va integral belgilarini qanday tushunasiz? Bu belgilarning tilda qanday roli bor?

3.Fonologik oppozitsiya (zidlanish) nima? Korrelyatsiya-chi?

4.Korrelyatsiya hodisasini dastlab kim aniqlagan?

5.O’zbek tili konsonantizmida korrelyatsiyaning qanday turlari bor?

6.O’zbek tili vokalizmida korrelyatsiyaning qanday turlari mavjud?

7.Fonema ottenkalari haqidagi tushunchaga kim asos solgan?

8.Fonema ottenkalaridan birining o’rnida ikkinchisini qo’llab bo’ladimi?

Mavzuga oid mustaqil ish topshiriqlari:

1. Adabiy til bilan dialekt, sheva va funktsional stillar  o’rtasidagi munosabatlar va tafovutlarni tushuntiradi.

Mavzu bo’yicha asosiy xulosalar:

· Hozirgi o’zbek adabiy tili o’zbek milliy tilining oliy formasi-ishlov berilgan, me’yorlashtirilgan, millat vakillarining barchasi uchun umumiy bo’lgan barqaror shaklini o’rganadi.

· Adabiy til bilan dialekt, sheva va funktsional stillar   o’rtasidagi munosabatlar va tafovutlar, adabiy tilning og’zaki va yozma shakllarini o’rganadi.
4- mavzu. Fonetikaning to’rt aspekti
“Fonetikaning to’rt aspekti” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

2.1.Dars maqsadi: " Fonetikaning to’rt aspekti " mavzusida ma’lumot berish 

2.2.Identiv o’quv maqsadlari.

1.Tovushning balandligini izohlaydi.
2. Tovushning kuchi (intensivligi)gini tushuntiradi.

3. Tovush tembrini aytib beradi.

4. Tovush cho’ziqligini isbotlaydi.
2.3. Asosiy tushuncha va iboralar: 

Tovushning fizik-akustik tabiati -  tovushning balandligi, kuchi, tembri, cho’ziqligi, ularning eshitilish xususiyatlari. 

Gerts - tebranayotgan jismning (mas., un paychalarining) tinch holatdagi nuqtadan ikki (qarama-qarshi) tomonga bir marta borib kelishi. Ovozning past yoki balandligi gertslar miqdori bilan belgilanadi. 

Infratovush - 16 gertsdan kam chastotali tovush.          

Ultratovush – 20000 gertsdan ortiq chastotali tovush.

Tovushning balandligi – tovushning un paychalari tebranishi chastotasiga bog’liq sifati.

Tovushning kuchi - 1sm2 maydondan 1sekundda o’tadigan energiya miqdori. U detsibel bilan o’lchanadi.

Tovush tembri - tovushning asosiy ton (ovoz) va yordamchi  tonlar (obertonlar) 

2.9. Dars shakli: guruh va mikroguruhlarda.
2.10. Foydalaniladigan metod va usullar: suhbat, ma’ruza-hikoya, baxs, videousul.
2.11. Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

 1.Tovushning fizik-akustik tabiatiga nimalar kiradi?

2.Tovushning balandligi nima?

3.Tovushning balandligi nima bilan o’lchanadi?

4.Tovushning baland-past tarzda to’lqinlanishi nimani hosil qiladi?

4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 25-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


                            Mavzu rejasi

1. Fizik–akustik aspekt.
2. Anatomik-fiziologik aspekt
3. Eshitib his etish  va lingvistik-funktsional aspektlar.

Tayanch tushunchalar

Tovushning fizik-akustik tabiati -  tovushning balandligi, kuchi, tembri, cho’ziqligi, ularning eshitilish xususiyatlari. 

Gerts - tebranayotgan jismning (mas., un paychalarining) tinch holatdagi nuqtadan ikki (qarama-qarshi) tomonga bir marta borib kelishi. Ovozning past yoki balandligi gertslar miqdori bilan belgilanadi. 

Infratovush - 16 gertsdan kam chastotali tovush.          

Ultratovush – 20000 gertsdan ortiq chastotali tovush.

Tovushning balandligi – tovushning un paychalari tebranishi chastotasiga bog’liq sifati.

Tovushning kuchi - 1sm2 maydondan 1sekundda o’tadigan energiya miqdori. U detsibel bilan o’lchanadi.

Tovush tembri - tovushning asosiy ton (ovoz) va yordamchi  tonlar (obertonlar) 

               1-reja bo`yicha dars maqsadi; Talabalarga fizik–akustik aspekt  haqida ma’lumot berish

Identiv o’quv maqsadi
1.Tovushning balandligini izohlaydi.
2. Tovushning kuchi (intensivligi)gini tushuntiradi.

3. Tovush tembrini aytib beradi.

4. Tovush cho’ziqligini isbotlaydi.
Tilning tovush tomonini o’rganish aspektlari.  Tilning tovush tomoni ancha murakkab hodisadir: a) har qanday tovushning fizik-akustik tabiati bor; b) har qanday nutq tovushining biologik asosi (nutq a’zolarining harakati va holati bilan bog’liq jihatlari) mavjud; v) har qanday nutq tovushlari talaffuz etiladi va eshitiladi. Fonetik birliklarning ana shu jihatlarini o’rganish fonetikaning fizik-akustik, anatomik-fiziologik, pertseptiv va lingvistik-funktsional aspektlari deb qaraladi.

 Fizik–akustik aspekt. Eksperimental fonetikaning bu aspekti fonetik birliklarning fizik tabiatini tadqiq qiladi. Fonetik birliklarning fizik tabiatiga tovushning balandligi, kuchi, tembri, cho’ziqligi kiradi. Tovushning ovoz, shovqin, qo’shimcha (yordamchi) ton kabi komponentlari ham fizik- akustik omillar sanaladi.

1.Tovushning balandligi - tovushning un paychalari tebranishi chastotasiga bog’liq sifati. Ma’lum vaqt o’lchovida (masalan, bir sekundda) un paychalarining tebranish miqdori qancha ko’p bo’lsa, tovush shuncha baland bo’ladi yoki, aksincha, shu vaqt o’lchovi hisobida un paychalari qancha kam (siyrak) tebransa, tovush shuncha past chiqadi. Tebranayotgan jismning, masalan, un paychalarining tinch holatdagi nuqtadan ikki (qarama-qarshi) tomonga bir marta borib kelishi bitta to’la tebranish sanaladi, ana shu bitta to’la tebranish bir gerts hisoblanadi, demak, baland ovozda gertslar miqdori ko’p(tebranish zich), past ovozda esa gertslar miqdori kam (tebranish siyrak) bo’ladi. Insonning eshitish qobiliyati 16 gertsdan 20000 gertsgachadir: 16 gerts eshitishning eng quyi pog’onasi, 20000 gerts esa eshitishning eng yuqori pog’onasi hisoblanadi. 16 gertsdan kam chastotali tebranish infratovush, 20000 gertsdan ortiq chastotali tebranish esa ultratovush sanaladi. Inson oddiy so’zlashuvda 100 gertsdan 400 gertsgacha balandlikdagi tovushni qo’llaydi. Insonning eng past tovushi bas ( u 40 gertsga teng), eng baland tovushi esa sopranodir (u 170 gertsga teng).         

Nutqda ovozning (tonning) baland-past tarzda to’lqinlanishi melodikani yuzaga keltiradi, melodika esa gapning ifoda maqsadiga yoki emotsionallikka ko’ra turlarini belgilashda, sintagmalarni, kirish so’z yoki kiritma gaplarni ifodalashda  muhim vosita sanaladi. Shuni alohida ta’kidlash kerakki, tebranish chastotasi nutqda boshqa akustik vositalar (urg’u, intonatsiya, tembr, temp kabilar) bilan munosabatga kirishib, murakkab tovushni hosil qilishi ham mumkin, bunday murakkab tovushlardan esa turli ekspressiv-stilistik maqsadlarda, ayniqsa,  she’riy misralardagi tovush tovlanishlarini tarkib toptirishda foydalaniladi.

2. Tovushning kuchi (intensivligi)-1sm2 maydondan  1 sekundda o’tadigan energiya miqdori. Bunday energiya miqdorining ko’p yoki oz bo’lishi tebranish amplitudasining (kengligining) katta yoki kichikligiga bog’liqdir: tebranish amplitudasining katta bo’lishi unga berilayotgan zarba darajasiga, masalan, o’pkadan kelayotgan havo oqimi kuchiga bog’liq. Masalan, zarb urg’usini (dinamik urg’uni) yuzaga keltirishda havo zarbi kuchli bo’ladi. Demak, tovush kuchining nutqdagi ahamiyati ko’proq zarb urg’usini ifodalashda namoyon bo’ladi.                           

Tovush kuchi odatda detsibel bilan o’lchanadi. Masalan,  soatning chiqillashi - 20db, pichirlash - 40db, yarim ovoz bilan gapirish-60db, baland ovoz bilan gapirish - 80 db, simfonik orkestr ovozi-100dan 110detsibelgacha bo’ladi. 130 detsibeldan ortiq kuchdagi tovush quloqqa og’riq beradi, insonni noxush qiladi.

3. Tovush tembri - tovushning asosiy ton va yordamchi tonlar (oberton,partsial tonlar) qo’shilmasidan tarkib topadigan sifati. Tovush tembrini ifodalovchi va uning boshqa tovushlar tembridan farqini ko’rsatuvchi chastotalar formantlar deyiladi. Tovush formantlari maxsus eksperimental apparat - spektograf yordamida aniqlanadi.

Tovush tembrining turli xil formantlarga ega bo’lishida bo’g’iz bo’shlig’i, halqum, og’iz bo’shlig’i va burun bo’shlig’i maxsus rezonatorlik (akustik filtrlik) vazifasini bajaradi: bunday bo’shliqlarning turli shaklga kirishi, hajmi, undagi a’zolarning harakati-holati tovushning bo’yoqdorligini (sifat belgilarini) o’zgartirib turadi, shu tariqa fonemalarning o’zaro farqlanishi ta’minlanadi. Odatda, tovush tembri unli fonemalarda muhim rol o’ynaydi: hamma unli fonemalarda ovoz bor, ammo ular bir-biridan tembri bilan farq qiladi. Ayni paytda, tovush tembri ayrim undoshlarni, masalan, sonantlarni farqlashda ham qatnashadi. Bulardan tashqari, tembr nutqning supersegment birligi, ovoz tovlanishlari tarzida ham namoyon bo’ladi: quvnoq tembr, ma’yus tembr kabi. Tembrning bu turlari nutqning ekspresssiv-emotsional xususiyatlarini ta’minlaydi.

4. Tovush cho’ziqligi - tebranishning oz yoki ko’p vaqt davom etishi. Tovush cho’ziqligi ikki xil bo’ladi; a) fonologik cho’ziqlik (birlamchi cho’ziqlik). Bunday cho’ziqlik, odatda, ma’no ajratish uchun xizmat qiladi. Masalan, turkman tilida "yilqi" ma’nosidagi"ot" so’zi bilan "ism" ma’nosidagi "ot" so’zining ma’nolari shu so’zlar tarkibidagi "o" unlisining cho’ziqlik darajasi bilan farqlanadi; ot(ad-"yilqi"")-o:t (a:d-"ism") kabi;   b) fonetik cho’ziqlik (ikkilamchi cho’ziqlik) - sof fizik-akustik faktorga asoslangan (fonologik vazifa bajarmaydigan) cho’ziqlik. Masalan, urg’uli bo’g’indagi unli bir oz cho’ziladi, ammo u so’z ma’nosini farqlash uchun xizmat qilmaydi (atlas va atlas kabi ayrim holatlar bundan mustasno). Shuningdek, imon so’zi boshidagi "i" cho’ziqroq talaffuz etilganidan, unda bir "y" orttiriladi yoki shahar, zahar so’zlarida "h"ning tushib qolishi natijasida ikki "a" yonma-yon kelib, bir cho’ziq "a" tarzida talaffuz qilinadi (sha:ar,za:ar kabi), ammo bu holat so’z ma’nolarini o’zgartirmaydi. 

Izoh: Nutq tovushlarining balandligi, kuchi (intensivligi) va tembri ularning sifat belgilari sanaladi, tovushning cho’ziqligi esa miqdor belgisi hisoblanadi. 

                                             MUHOKAMA UChUN SAVOLLAR

1.Tovushning fizik-akustik tabiatiga nimalar kiradi?

2.Tovushning balandligi nima?

3.Tovushning balandligi nima bilan o’lchanadi?

4.Tovushning baland-past tarzda to’lqinlanishi nimani hosil qiladi?

2-reja bo`yicha dars maqsadi; Talabalarga anatomik-fiziologik aspekt  haqida ma’lumot berish

Identiv o’quv maqsadi
1. Nutq a’zolarining anatomiyasini aytib beradi. 

2. Nutq a’zolarining fiziologiyasini tushuntiradi.

3. Nutq a’zolarining ijro kechimini izohlaydi.
 Anatomik-fiziologik aspekt. Fonetikaning bu aspekti fonetik birliklarning biologik asosini – inson organizmidagi ayrim a’zolarning nutq tovushlarini hosil qilishdagi rolini, ularning tuzilishi va faoliyatini o’rganadi.

Nutq tovushlarining biologik asosini quyidagi turlarga bo’lish mumkin: 1) nutq a’zolarining anatomiyasi; 2) nutq a’zolarining fiziologiyasi; 3) nutq a’zolarining ijro kechimi.

1. Nutq a’zolarining anatomiyasi deyilganda shu a’zolarning shakli, tuzilishi, o’rni nazarda tutiladi. Bunday a’zolar quyidagi apparatlarga birlashadi:

a) nafas apparati - o’pka, bronxlar, traxeya, diafragma, ko’krak qafasi. Bu apparat a’zolari tovush hosil qilish uchun zarur bo’lgan havo oqimini boshqa a’zolarga etkazib beradi, shu ma’noda havo manbai sanaladi;  
[image: image1.wmf]
1-rasm. Nafas apparati.

1-qalqonsimon tog’ay; 2-uzuksimon tog’ay) 3-kekirdak (traxeya);4-bronxlar
            5-bronxlarning uchki tarmoіlari; 6-o’pkaning tepa іismi; 7- o’pkaning tag                                                                            

          (ost) іismi.     

b)  bo’g’iz bo’shlig’i- traxeyaning yuqori (kengaygan) qismi. Unda un paychalari, uzuksimon, qalqonsimon, cho’michsimon, ponasimon, shoxsimon tog’aylar mavjud. Bu apparatdagi eng faol a’zolar un paychalaridir:

2-rasm Bo’g’iz ( hiіildoі).

A) bo’g’izning old tomoni: 1- qalqonsimon tog’ay; 2-uzuksimon tog’ay;      3- til osti suyagi; 4-qalqonsimon tog’ayni til osti suyakka ulab turuvchi pay;  5- uzuksimon tog’ay  bilan qalqonsimon tog’ay orasidagi pay; 6- kekirdak (traxeya).

B) bo’g’izning orqa tomoni: 1- qalqonsimon tog’ay; 2- uzuksimon tog’ay;   3- qalqonsimon tog’ayning yuqori shoxlari; 4- qalqonsimon tog’ayning quyi shoxlari; 5- cho’michsimon tog’aylar; 6- bo’g’iz qopqog’i; 7- traxeyaning pardasimon (orqa) qismi.                         

3-rasm. Bo’g’izning ko’ndalang kesilgandagi ko’rinishi.
1- qalqonsimon tog’ay; 2- cho’michsimon tog’aylar; 3- un (ovoz) paychalarining qirralari; 4- ovoz paychalari orasidagi tirqish.

a              b                 v             g                d
4-rasm. Ovoz paychalari orasidagi tirqish ko’rinishlari.

a)yopiq holat;   b)ovoz holati;  v) shivirlash (pichirlash) holati; g)nafas chiqarish  holati; 
d)nafas olish holati.




       

- un (ovoz) paychalari tinch holatda turganda, ularning oralig’i ochiq bo’ladi, natijada nafas apparatidan kelayotgan havo oqimi shu oraliqdagi paychalarni tebratmay o’tadi. Bunday vaziyatda ovoz hosil bo’lmaydi;

- ovoz paychalari tortilgan  (taranglashgan) da, ular orasidagi ochiq bo’shliq yumuq holatga keladi, natijada havo oqimining yo’li to’siladi, havo oqimi taranglashgan un paychalariga urilib, uni tebratadi. Bunday tebranish ovozni (asosiy tonni) yuzaga keltiradi. Shuning uchun bo’g’iz bo’shlig’i ovoz manbai hisoblanadi. Ovoz esa unli tovushlarni, jarangli va sonor undoshlarni shakllantirishda fizik komponent sifatida qatnashadi.

-ovoz paychalari bo’shroq tortilgan holatda shu paychalar orasida torroq bo’shliq  yuzaga keladi, havo oqimi shu bo’shliqdan sirg’alib, ishqalanib o’tadi, ammo un paychalarini tebratmaydi, natijada shovqin hosil bo’ladi, bu shovqin pichirlab yoki shivirlab gapirganda qo’llanadi;

v) halqum- bo’g’izdan yuqoriroqda joylashgan bo’shliq. U uch qismdan  iborat:  pastki qismi hiqildoq(bo’g’iz)ga tutashgan o’rni; o’rta qismi-halqumning og’zi. Bu qism og’iz bo’shlig’i tomonga ochilgan bo’ladi; yuqori qismi- burun bo’shlig’iga va eshitish paylariga birikkan (tutashgan) qismi;

g) og’iz bo’shlig’i- til, kichik til, tishlar, lablar, lunjlar, qattiq va yumshoq tanglay, til osti muskulidan iborat apparat. U orqa tomonidagi tomoq orqali halqumga tutashadi;

d) burun bo’shlig’i - qo’shimcha ton manbai. U yumshoq tanglay oxiridagi kichik tilning quyi tomon harakat qilishi natijasida rezonatorga aylanadi: havo oqimining bir qismi burun bo’shlig’idan o’tib, qo’shimcha tonlarni yuzaga keltiradi. O’zbek tilining m,n,ng undoshlari shu apparat ishtirokida yuzaga keladi.


[image: image6.wmf]
5-rasm. Boshning bo’ylama kesmasi. Yumshoq tanglay pastga tomon siljigan.

I.Og’iz bo’shli                                                            
[image: image7.wmf]
6-rasm. Boshning bo’ylama kesmasi. Yumshoq tanglay yuqori tomon siljigan.

Faol a’zolar: 1-lablar; 2-tilning old qismi; 3-tilning o’rta qismi; 4–tilning  orqa qismi; 5-til o’zagi; 6-kichik  til; 7-yumshoq  tanglay;  8-halqumning orqa qismi.

Nofaol a’zolar: 9-old tomondagi yuqori tishlarning uchi; 10-old tomondagi yuqori tishlarning orqa qismi; 11-12-qattiq tanglayning old qismi; 13-tanglayning o’rta qismi; 14-yumshoq tanglayning old qismi; 15- yumshoq tanglayning orqa qismi.    

2.Nutq a’zolarining fiziologiyasi deyilganda shu a’zolarning  hayotiy kechimlari, muhit bilan bo’ladigan munosabatlari nazarda tutiladi. Bunday kechim bosh miya qobig’ining cho’zinchoq miya  qismida joylashgan markaziy nerv sistemasi tomonidan boshqariladi. Bu sistema maxsus funktsiyalarni bajaradigan nerv hujayralari to’plamidan iboratdir. Uning brok markazi deb nomlanuvchi turi nutqning yuzaga chiqishida qatnashadigan mushaklarni harakatga keltiradigan nerv markazi hisoblanadi. Eshituv markazi nomli turi esa eshitish a’zolaridan keladigan ta’sirni idrok etadigan nerv markazi sanaladi. Bu markaz faoliyatini o’rganish fonetikaning pertseptiv (eshitib his etish) aspekti deb ham qaraladi. Demak, til vositasida amalga oshiriladigan nutqiy aloqa bevosita shu markazlar ishtirokida yuz beradi.

3. Nutq a’zolarining ijro kechimi - nutq a’zolarining nutq tovushlarini hosil qilishdagi ishtiroki (harakati va holati). Bunday kechim, yuqorida aytib o’tilganidek, nutq a’zolarining fiziologiyasi bilan bog’liqdir. Odatda, nutq a’zolarining harakati va holati artikulyatsiyani shakllantiradi. Artikulyatsiya esa har bir millat vakillarida psixologik va fiziologik ko’nikmalarga tayanadi. Bu holat o’sha millat tilining artikulyatsiya bazasi hisoblanadi. Shuning uchun bir millat vakilida boshqa millat tiliga xos artikulyatsiya bazasi (psixologik va fiziologik ko’nikmalar) bo’lmasligi mumkin. Demak, tillar bir-biridan artikulyatsiya bazalaridagi ba’zi belgilari bilan o’zaro farі qiladi.

Har qanday nutq  tovushining  artikulyatsiyasi uch bosqichdan tarkib topadi: birinchi bosqich-ekskursiya (hozirlanish), ikkinchi bosqich – o’rta holat (ish holati), uchinchi bosqich-rekursiya (talaffuzning qaytishi). Nutq jarayonida bu bosqichlarning chegarasi mavhumlashadi: odatda, bir tovushning artikulyatsiyasi nihoyasiga etmay, ikkinchi tovush ekskursiyasi boshlanadi, natijada tovushlar bir-biriga dinamik ravishda ulanib, ular orasidagi talaffuz chegaralari sezilmas holga keladi. Bunday chegaralarni yozuvda (harflar misolida) aniq sezish mumkin. 

Izoh. 1) nafas apparati tovush hosil qilish uchun kerak bo’lgan havo oqimini etkazib beradi; 2) bo’g’iz (hiqildoq) ovoz hosil qiladi; 3) halqum, og’iz bo’shlig’i tovushni shakllantiradi;   4) burun bo’shlig’i qo’shimcha ton beradi.
                                             MUHOKAMA UChUN SAVOLLAR

1. .Nutq apparatlaridan qaysilari rezonatorlik (akustik filtrlik) funktsiyasini bajaradi?

2. Tovush tembri vositasida nimalar farqlanadi?

3. Tovush cho’ziqligi nima? Uning qanday turlari bor?

4. Fonologik va fonetik cho’ziqliklar nimasi bilan farqlanadi?

5. Tovushning sifat va miqdor belgilariga nimalar kiradi?

6. Fonetik birliklarning biologik asosini qanday tushunasiz? Fonetikaning qaysi aspektida "biologik asos" haqida ma’lumot beriladi?

7. "Biologik asos"ni o’rganishning qanday ahamiyati bor?

8. Nutq a’zolarining anatomiyasi, fiziologiyasi va ijro kechimlarini qanday tushunasiz?

3-reja bo`yicha dars maqsadi; Talabalarga eshitib his etish  va lingvistik-funktsional aspektlar  haqida ma’lumot berish

Identiv o’quv maqsadi
               1. Eshitib his etish   aspektni izohlaydi.

               2. Lingvistik-funktsional aspektlarni tushuntiradi.

3-reja bayoni

Eshitib his etish aspekti (pertseptiv aspekt). Fonetikaning bu aspekti fonetik birliklarning eshitish a’zolariga ta’sirini his etish orqali so’zning ma’nosini yoxud gap va nutq mazmunini idrok qilish qonuniyatlarini o’rganadi.

Ma’lumki, inson tashqi dunyoni o’zining sezgi a’zolari orqali his etadi: ko’radi, eshitadi, sezadi. Fonetik birliklar ham moddiy-material hodisa sifatida insonning eshitish  a’zolariga  ta’sir qiladi, ammo bu ta’sir shunchaki moddiy hodisaning ta’sirigina emas, balki fonetik so’zning (ma’noga ega bo’lgan formaning) yoxud gapning ta’siri bo’ladi. Shuning uchun har qanday so’zni, so’z shaklini yoki gapni eshitganimizda, ongimizda shu birliklarning ma’nosi yoki mazmuni, aniqrog’i, ma’no yoki mazmun obrazi gavdalanadi. Bunday his etish, idrok qilishsiz tilning birorta funktsiyasi(nominativ funktsiya, kommunikativ funktsiya, emotiv funktsiya va hokazolar) amalga oshirilmaydi.

   Lingvistik-funktsional aspekt. Fonetikaning bu aspekti fonetik birliklarning til mexanizmidagi rolini, demak, tilning ijtimoiy mohiyatini belgilashdagi axamiyatini o’rganadi. Tilshunoslikda fonetikaning bu aspekti fonologiya deb ataladi.

                                             MUHOKAMA UChUN SAVOLLAR

1. Fonologik va fonetik cho’ziqliklar nimasi bilan farqlanadi?

2. Tovushning sifat va miqdor belgilariga nimalar kiradi?

3. Fonetik birliklarning biologik asosini qanday tushunasiz? Fonetikaning qaysi aspektida "biologik asos" haqida ma’lumot beriladi?

4. "Biologik asos"ni o’rganishning qanday ahamiyati bor?

5. Artikulyatsiya qanday bosqichlardan tarkib topadi? Ekskursiya, o’rta  holat (ish holati), rekursiya nima?

6. Fonetikaning pertseptiv aspekti nimani o’rganadi?

7. Fonetikaning lingvistik-funktsional aspekti deganda nimani tushunasiz? Nima uchun bu aspekt fonologiya deb nomlanadi?                            


Mavzuga oid mustaqil ish topshiriqlari:

1. Adabiy til bilan dialekt, sheva va funktsional stillar  o’rtasidagi munosabatlar va tafovutlarni tushuntiradi.

Mavzu bo’yicha asosiy xulosalar:

· Hozirgi o’zbek adabiy tili o’zbek milliy tilining oliy formasi-ishlov berilgan, me’yorlashtirilgan, millat vakillarining barchasi uchun umumiy bo’lgan barqaror shaklini o’rganadi.

· Adabiy til bilan dialekt, sheva va funktsional stillar   o’rtasidagi munosabatlar va tafovutlar, adabiy tilning og’zaki va yozma shakllarini o’rganadi.

5 – mavzu. HOZIRGI O’ZBEK ADABIY TILI VOKALIZMI
”Hozirgi o’zbek adabiy tili vokalizmi” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

1.6. Dars maqsadi: "Hozirgi  o’zbek adabiy tili" kursining ob’ekti, maqsadi va vazifalari haqida ma’lumot berish 

1.7. Identiv o’quv maqsadlari.
1.2.1."Hozirgi o’zbek adabiy tili" kursi, uning maqsad va vazifalarni tushuntirib beradi..

1.2.2.Adabiy til bilan dialekt, sheva va funktsional stillar                o’rtasidagi munosabatlar va tafovutlar, adabiy tilning og’zaki va yozma shakllarini izohlaydi. 

1.2.3.Til taraqqiyotini belgilovchi lingvistik va ekstralingvistik  omillarni aytib beradi .

Asosiy tushuncha va iboralar: Struktura - bir butun tizim (makrotizim) tarkibidagi mikrotizimlar, ular o’rtasidagi aloqalar mexanizmi.
       Lingvistik omillar - til strukturasi va sistemasiga mansub bo’lgan, shu tizim qoida-qonuniyatlaridan kelib chiqadigan omillar: fonemalarning funktsional xususiyatlari, morfema tiplari, leksik va grammatik tizimlar xususiyatidan kelib chiqadigan faktorlar..
     Ekstralingvistik omillar - tildan boshqa sistemalarga oid faktorlar (nolisoniy omillar). Ular til taraqqiyotiga tashqaridan ta’sir o’tkazadi Antekologiya, gul biologiyasi, gullash va changlanish ekologiyasi, gullash maromlari, kuzatish metodi.

1.8. Dars shakli: guruh va mikroguruhlarda.
1.9. Foydalaniladigan metod va usullar: suhbat, ma’ruza-hikoya, baxs, videousul.
1.10. Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1."Hozirgi o’zbek adabiy tili" kursi nimani o’rganadi?

2.Kurs oldiga qanday maqsad va vazifalar qo’yilgan?

4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi

1. Hozirgi o’zbek adabiy tili vokalizmi tizimi. 
2. Unli fonemalar tasnifi.

Tayanch tushunchalar
Vokalizm- unli fonemalar tizimi.

Fokus -  talaffuzda faol va nofaol nutq a’zolari orasida hosil qilingan to’siq. O’pkadan kelayotgan havo oqimining portlab yoki sirg’alib o’tishidan shovqinning yuzaga kelishi ana shu fokusda sodir bo’ladi.

Bo’g’in cho’qqisi - bo’g’in markazi, yadrosi. Odatda unli tovush bo’g’in cho’qqisi sanaladi.

Lablar ishtiroki - unli tovushning hosil qilinishida lablarning faol yoki nofaol ishtiroki.

Tilning vertikal (tik) harakati - tilning uch darajali ko’tarilishida yuzaga keladigan belgilar.

Tilning gorizontal (yotiq) harakati - fonemalar artikulyatsiyasida tilning pastki tishlar tomon cho’zilishi yoki orqaga tortilishi.

1-reja bo`yicha dars maqsadi; Talabalarga Hozirgi o’zbek adabiy tili vokalizmi tizimi. Unli fonemalar tasnifi   haqida ma’lumot berish

Identiv o’quv maqsadi
1. Hozirgi o’zbek adabiy tili vokalizmi tizimini tushuntiradi. 

2. Unli fonemalar tasnifini izohlaydi.

  3.Ayrim unlilar tavsifini aytib beradi.  

1- reja bayoni

 Vokalizm o’zbek adabiy tilining unlilari tizimidir. U 6 ta fonemani – i,e,a,u,o’,o tovushlarini o’z ichiga oladi. Hozirgi (kirillcha) o’zbek yozuvida bu 6 ta fonema uchun 10 ta harf (i,e,a,u,o’,o,e,yo,yu,ya), yangi (lotincha) o’zbek yozuvida esa 6 ta harf (i,e,a,u,o,o') ishlatiladi. Fonemalar miqdori bilan harflar (grafemalar) miqdori o’rtasidagi bunday har xillik ularning boshqa-boshqa hodisalar ekanligidan dalolat beradi. (Bu haqda darslikning "Grafika" bo’limiga qaralsin.)

Unli fonemalar undoshlardan quyidagi belgilariga ko’ra farqlanadi: a) fizik-akustik jihatdan: unlilar ovozdan tarkib topadi, unda shovqin qatnashmaydi. Undosh tovush tarkibida esa shovqinning bo’lishi shart; b)anatomik-fiziologik jihatdan: unli tovushlar talaffuzida nutq a’zolari to’siq (fokus) hosil qilmaydi, bu hol o’pkadan kelayotgan havo oqimining og’iz bo’shlig’ida to’siqqa uchramay o’tishini ta’minlaydi. Undoshlar artikulyatsiyasida esa albatta to’siq (fokus) hosil qilinadi, havo oqimi shu to’siqdan portlab, sirg’alib yoki titrab o’tadi, bu jarayon undosh tovush uchun kerak bo’lgan shovqinni yuzaga keltiradi;        v) lingvistik-funktsional jihatdan: unlilar ham, undoshlar ham so’z va morfema tarkibida "qurilish materiali" sifatida (shakllantiruvchi funktsiyada) qatnashadi; shakllantirilgan fonetik so’z yoki morfemalarning tovush qobig’ini bir-biridan farqlaydi, shu orqali ularning ma’nolarini tafovutlash imkonini yaratadi. Yana: unlilar bo’g’in hosil qiluvchi asosiy tovushdir, undosh fonemalar esa unli bilan birga qatnashadi, o’zicha bo’g’in hosil qilmaydi (sonantlar bundan mustasno, chunki ularda bo’g’in hosil qilish xususiyati bor)1. Shuning uchun bo’g’in tarkibidagi unli shu bo’ginning cho’qqisi ("vershina sloga") sanaladi. Bundan tashqari, unlining yolg’iz o’zi leksik yoki morfologik birlik statusiga ko’tarilishi mumkin: uchinchi shaxs, birlik ma’nosidagi "u" olmoshining, shuningdek "a?" so’roq yuklamasining ifoda plani - moddiy-material asosi bir unlidan iboratligi buning dalilidir. Undoshlarda esa bu xususiyat yo’q.

 Unli fonemalar tasnifi. O’zbek tilshunosligida unli fonemalar quyidagi uch belgi asosida tasnif qilinadi:

     1. Lablarning ishtirokiga ko’ra: a) lablashgan unlilar (u,o’,o). Bu unlilarni talaffuz qilishda lablar doira shaklida bir oz cho’ziladi; b) lablashmagan unlilar (i,e,a). Bu unlilarni talaffuz qilishda lablar doira shakliga kirmaydi va cho’zilmaydi. Tasnifning  bu  turi  fonologik  sistemadagi  "lablanish-lablanmaslik oppozitsiyasi" talablaridan kelib chiqadi.

     2.Tilning vertikal harakatiga ko’ra: a) yuqori tor unlilar (i,u). Bu unlilarni talaffuz qilishda og’iz tor ochiladi, til bilan qattiq tanglay orasi ham tor bo’ladi; b) o’rta keng unlilar (e,o’). Bu unlilarni talaffuz qilishda og’iz o’rta darajada ochiladi, til bilan qattiq tanglay orasi ham o’rtacha kenglikda (yuqori ko’tarilish bilan quyi ko’tarilish orasida) bo’ladi;  v) quyi keng unlilar (a,o). Bu unlilarni talaffuz qilishda og’iz keng ochiladi, til bilan qattiq tanglay orasi ham yuqoridagi ikki holatdan ancha keng bo’ladi. Tasnifning bu turi fonologik sistemadagi "tilning uch darajali ko’tarilishi" oppozitsiyasiga asoslanadi.

      3.Tilning gorizontal (yotiq) harakatiga ko’ra: a) old qator unlilar (i,e,a). Bu unlilarni talaffuz qilishda tilning uchki qismi pastki tishlarga tiraladi (demak, oldinga cho’ziladi); b)orqa qator unlilar (u,o’,o). Bu unlilarni talaffuz qilishda tilning uchki qismi pastki tishlarga tiralmaydi (demak, bir oz orqaga tortilgan bo’ladi).

Tasnifning birinchi va ikkinchi moddalaridagi belgilar (lablanish-lablanmaslik, tilning yuqori, o’rta va quyi ko’tarilishiga asoslangan alomatlar) fonemalarning fonologik xususiyatlarini ifodalaydi. Uchinchi moddadagi belgi (yotiq harakatdagi alomatlar) esa o’zicha fonologik rol o’ynamaydi, chunki tovushlarning old qator yoki orqa qator bo’lishi lablarning ishtirokiga bog’liq: lablanmaslik tilning tish tomon siljishini, lablanish esa tilning tishdan orqaga tortilishini taqozo qiladi. Demak, old qator (i,e,a,) va orqa qator (u,o’,o) unlilarining fonologik xususiyati lablar ishtirokisiz namoyon bo’lmaydi.

Tasnifning bu turi quyidagi jadval shaklida berilishi mumkin;

	№
	Tilning vertikal (tik) harakatiga ko’ra
	Tilning gorizontal (yotiq) harakatiga va lablarning ishtirokiga ko’ra.

	
	
	Old qator, lablanmagan
	Orqa qator, lablangan 

	1.
	Yuqori tor unlilar
	I
	U

	2.
	O’rta keng unlilar
	E
	o’

	3.
	Quyi keng unlilar
	A
	O


O’zbek tilshunosligida unli fonemalarning boshqacharoq tasniflari ham bor. Chunonchi, "O’zbek tilining taraqqiyot bosqichlari" (B. To’chiboev) nomli qo’llanmada vokalizm tizimining qadimgi turkiy, eski o’zbek va hozirgi o’zbek adabiy tillaridagi holatlari diaxron (tarixiy) planda o’rganilib, hozirgi o’zbek adabiy tili vokalizmida ham, eski o’zbek adabiy tilida bo’lganidek, 9 ta unli bor, degan xulosa beriladi.  Bu unlilarning sifat belgilari ham boshqacharoq baholanadi. Qo’llanmada keltirilgan quyidagi jadvalga e’tibor bering:

Hozirgi o’zbek adabiy tilidagi unlilar tizimi.

	Lablarning ishtirokiga ko’ra
	Lablanmagan 
	Lablangan 

	Tilning tik harakatiga ko’ra 
	Tilning to’g’ri yo’nalishiga ko’ra
	Til oldi
	Til orqa 
	Til oldi
	Til orqa 

	Tor 
	
	I
	o’
	Ÿ
	U

	O’rta keng
	
	E
	
	(
	O

	Keng 
	
	E
	
	a
	


Yuqoridagi jadvaldan quyidagilar ma’lum bo’ladi:              a) hozirgi o’zbek adabiy tili vokalizmida unlilarning kontrast juftlari mavjud: i-o’, ÿ-u, (-o,e-a kabi; b)lablanmagan unlilar     3 ta emas, 4ta (i,e,  e,o’); v) lablanganlar esa 5 ta (ÿ,u, (,o,a);

Prof. O. Azizov hozirgi o’zbek adabiy tili vokalizmini quyidagicha tasnif qiladi :

1. Tilning ko’tarilishi va uning tanglay tomon yaqinlashuviga ko’ra:

a) til oldi (oldingi qator) unlilari - i(‘),e;

b) til orqa (orqa qator) unlilari – o’(),a,u,o;

2.Lablarning holati va ishtirokiga ko’ra:

a) lablangan – u, ÿ,o, (;

b) lablanmagan –   (ä), a,  (a),i,o’.

3.Tilning ko’tarilishi va og’izning ochilish darajasiga ko’ra:

a) tor unlilar – i(i),o’,u,Ÿ
b) o’rta keng unlilar – e,o,o.

v) keng unlilar –  (ä),a,  (a).

Yuqoridagi tasnifni xulosalab, muallif shunday deydi: "Hozirgi zamon o’zbek adabiy tilida oltida unli fonema bo’lib, ularni belgilariga ko’ra jadvalda shunday ko’rsatish mumkin  (4,21-b):

	Tilning ko’tarilish o’rniga ko’ra
	Til oldi (oldingi qator)
	Til orqa qator

	Labning holati va ishtirokiga ko’ra
	Lablanma-ganlar
	Lablan-ganlar
	Lablanma-

ganlar
	Lablan-ganlar

	Tilning ko’tarilish va og’izning ochilish darajasiga ko’ra
	
	
	
	

	Tor unlilar
	I
	 Ÿ
	o’
	U

	O’rta keng unlilar
	E
	(
	-
	O

	Keng unlilar
	e(a)
	-
	a,   (a)
	


 Risoladan keltirilgan bu ma’lumotlarni (tasnif va jadvalni) quyidagicha sharhlash mumkin: o’zbek adabiy tili vokalizmi 6 unlidan iborat, ammo ularning nutqdagi real ko’rinishlari (demak, ottenkalari) ancha ko’p. "Ularni belgilariga ko’ra jadvalda shunday ko’rsatish mumkin" deyilganda ayni shu ottenkalar nazarda tutilgan bo’lsa kerak.

Prof. M. Mirtojievning "O’zbek tili fonetikasi" o’quv qo’llanmasida ham bu masala o’zgacha yoritilgan. Unda tor unlilarga i,,i,o’,u, ÿ, o’rta keng unlilarga e,e,o,o', keng unlilarga esa e, a, ä,  tovushlari kiritilgan. Tilning yonlama harakatiga ko’ra ular old qator (i, i, ÿ, e, (, e) va orqa qator (,o’,u,o,a) tiplarga, lab ishtirokiga ko’ra esa lablangan (ÿ,u,(,o) va lablanmagan  (i,i,e,e) tiplarga bo’lingan. Bu tasnifda ruscha o’zlashmalarda  qo’llanadigan i,o’ fonemalarining o’zbek tili vokalizmi tarkibida berilganini ko’ramiz .

Shunday qilib, o’zbek adabiy tili vokalizmining tasnifi va tavsifi masalalari hozircha ancha munozarali bo’lib qolayotganligini  anglash qiyin emas. Bunday munozaralarga sabab bo’layotgan omillar qatorida quyidagilar bor: 1) eski o’zbek adabiy tili vokalizmiga xos 9 unlili tizimning hamda shu tizimga xos kontrast juftliklarning (i-o’,ÿ -u,e-a,(-o kabi oppozitsiyalarning) hozirgi o’zbek adabiy tili vokalizmida ham saqlanganligini asoslashga intilish;   2) qipchoq lahjasi shevalari vokalizmiga xos fonologik xususiyatlarning hozirgi o’zbek adabiy tili vokalizmida borligini asoslash harakati;    3) fonemalar o’rnida ularning ottenkalarini (allofonlari, variatsiyalarini) ko’rsatish holatlarining mavjudligi; 4) quyi keng "  " fonemasining lablanish-lablanmaslik belgisiga berilayotgan tavsiflarning har xilligi va boshqalar.

 Ayrim unlilar tavsifi:  

"i" fonemasi- yuqori tor, old qator, lablanmagan unli. Bu fonema so’zning barcha bo’g’inlarida uchraydi; ichki   (birinchi va oxirgi bo’g’inlarda), tirikchilik (birinchi, ikkinchi, uchinchi va oxirgi bo’g’inlarda) kabi. U chuqur til orqa q,g’,x undoshlari bilan yonma-yon kelganda yo’g’on (orqa qator) unli tarzida, boshqa barcha pozitsiyalarda esa ingichka (old qator) unli sifatida talaffuz qilinadi. Qiyos qiling: kir va qir, tarkib va targ’ib,himmat va xilvat  kabi. Urg’usiz bo’g’inda kuchsizlanadi: biroq, bilan (b’r q,b’len) kabi. So’zning oxiridagi ochiq bo’g’inda bir oz kengayadi; bordi>borde, ketdi > kette kabi;

"e" fonemasi - o’rta keng, old qator, lablanmagan unli. Bu fonema bir bo’g’inli so’zlarda (men,sen,besh kabi), ko’p bo’g’inli so’zlarning birinchi bo’g’inida (beshik,etik,telpak kabi) ko’proq qo’llanadi.

Tobe,tole,voqe,foye,telefon, televizor kabi o’zlashma so’zlarda qo’llangan  "e" unlisi etimologik jihatdan o’zbekcha      "e" ning o’zi emas.

O’zbekcha "e" ekin,eshik so’zlarining boshidagi to’la ochiq bo’g’inda, shuningdek, ertak, ellik kabi so’zlar boshidagi berkitilmagan bo’g’inda ochiqroq talaffuz etiladi, begzod, mergan kabi so’zlar boshidagi to’la yopiq bo’g’inda yumuqroq bo’ladi; xez, xezlamoq kabi so’zlarda (chuqur til orqa x undoshi bilan yonma-yon kelganda) esa orqa qator, yo’g’on unli tarzida aytiladi;

"a" fonemasi - quyi keng, old qator, lablanmagan unli.  So’zning barcha bo’g’inlarida kela oladi: anor (birinchi bo’g’inda), telpak (ikkinchi, oxirgi bo’g’inda), nafaqa (so’zning uchala bo’g’inida) kabi. Bu fonema ham, boshqa unlilarda bo’lganidek, chuqur til orqa q,g’,x undoshlari bilan yonma-yon qo’llanganda orqa qator, yo’g’on unli tarzida talaffuz qilinadi, sayoz til orqa k,g,ng, til o’rta y va faringal h undoshlari bilan yondosh bo’lganda esa  ingichka ottenka bilan aytiladi. Qiyos qiling: kasal va qasam, kamar va qamar, taka va taqa, mahal va shag’al, so’gal va nag’al, nasihat va tilxat, dangal va dag’al kabi;

"u" fonemasi - yuqori tor, orqa qator, lablashgan unli. So’zning barcha bo’g’inlarida qo’llanadi: uka (birinchi bo’g’inda), uzum (birinchi, ikkinchi bo’g’inlarda), ko’zgu (oxirgi ochiq bo’g’inda) kabi. Urg’uli bo’g’inda kuchli, bir oz cho’ziq; urg’usiz bo’g’inda esa qisqa, kuchsiz talaffuz qilinadi. Qiyos qiling: butun,uchun,tuzuk (birinchi bo’g’inlar - urg’usiz, oxirgi bo’g’inlar- urg’uli) kabi. Bu unli ham q,g’,x bilan yondosh qo’llanganda yo’g’onlashadi (orqa qator ottenkaga aylanadi), k,g,ng,y,h  undoshlari bilan yonma-yon kelganda esa old qator, ingichka ottenka tarzida aytiladi. Qiyos qiling: kul va qul, tugun va turg’un, ko’zgu va qayg’u, buyuk (buyuk)va urug’, hukm va xulq, guv va g’uv, mangu va urg’u kabi;

"o’" fonemasi - o’rta keng, orqa qator, lablashgan unli. Sodda so’zning birinchi bo’g’inida qo’llanadi: o’n, bo’r (bir bo’g’inli so’zlar), o’tin, to’lqin (ikki bo’g’inli sodda so’zlar) kabi. Birinchi bo’g’indan keyin qo’llanish holatlari ayrim qo’shma so’zlarda (gultojixo’roz, Go’ro’g’li kabi) yoki tojikcha o’zlashmalarda (obro’ so’zida) uchraydi. Bu unli ham k,g,h,y undoshlari yonida ingichkalashadi (old qator ottenka bilan qo’llanadi), q,g’,x undoshlari yonida esa yo’g’on talaffuz qilinadi. Qiyos qiling: ko’l va qo’l, go’l va g’o’r, ho’l va xo’r ("xo’r bo’lmoq"), yo’l va xo’sh kabi;

"o" fonemasi - quyi keng, orqa qator, kuchsiz lablashgan unli. Bu fonema ham so’zning barcha bo’g’inlarida uchraydi: ota (birinchi bo’g’inda), bahodir (ikkinchi bo’g’inda), baho (oxirgi bo’g’inda), bobo (har ikkala bo’g’inda) kabi; k,g,y,h undoshlari yonida ingichka (old qator unli tarzida), q,g’,x undoshlari yonida esa yo’g’on (orqa qator unli tarzida) talaffuz qilinadi. Qiyos qiling: komil va qobil, gov va g’ov, yosh (yosh) va qosh, hol va xol kabi.  

IZOH: er, bayon, tayoq, yaxshi,yurak kabi so’zlar tarkibidagi unli fonemalarga tavsif berilganda e,yo,yu,ya grafemalarining ikkitadan tovushni (yQe, yQo,yQu,yQa fonemalarini) ifodalayotganligi hisobga olinadi, shunga ko’ra "y" undoshi alohida, "e","o", "u", "a" unlilari ham alohida tavsiflanadi.

                                                  MUHOKAMA UChUN SAVOLLAR

1.Vokalizm nima?

2.O’zbek adabiy tili vokalizmi qaysi fonemalarni o’z ichiga oladi?

3.Unli fonemalar undoshlardan qanday farqlanadi?

4.Unli fonemalar tasnifi nimalarga asoslanadi?

5.Lablarning ishtirokiga ko’ra unlilarning turlari?

6.Tilning vertikal (tik) harakatiga ko’ra unlilarning turlari?

7.Tilning gorizontal harakatiga ko’ra unlilarning turlari?

8.Tasnifga asos bo’lgan qaysi belgilar fonologik xarakterda?

Mavzuga oid mustaqil ish topshiriqlari:

1. Adabiy til bilan dialekt, sheva va funktsional stillar  o’rtasidagi munosabatlar va tafovutlarni tushuntiradi.

Mavzu bo’yicha asosiy xulosalar:

· Hozirgi o’zbek adabiy tili o’zbek milliy tilining oliy formasi-ishlov berilgan, me’yorlashtirilgan, millat vakillarining barchasi uchun umumiy bo’lgan barqaror shaklini o’rganadi.

· Adabiy til bilan dialekt, sheva va funktsional stillar   o’rtasidagi munosabatlar va tafovutlar, adabiy tilning og’zaki va yozma shakllarini o’rganadi.

6 MAVZU: HOZIRGI O’ZBEK ADABIY TILI

KONSONANTIZMI
”Hozirgi o’zbek adabiy tili konsonantizmi” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

1.1.Dars maqsadi: " Hozirgi o’zbek adabiy tili konsonantizmi " kursining ob’ekti, maqsadi va vazifalari haqida ma’lumot berish 

1.2.Identiv o’quv maqsadlari.
1. Konsonantizm sistemasi. Undoshlar tasnifini aytib beradi.

2.Undosh fonemalar tavsifini bajaradi.

Asosiy tushuncha va iboralar: Struktura - bir butun tizim (makrotizim) tarkibidagi mikrotizimlar, ular o’rtasidagi aloqalar mexanizmi.
       Lingvistik omillar - til strukturasi va sistemasiga mansub bo’lgan, shu tizim qoida-qonuniyatlaridan kelib chiqadigan omillar: fonemalarning funktsional xususiyatlari, morfema tiplari, leksik va grammatik tizimlar xususiyatidan kelib chiqadigan faktorlar..
     Ekstralingvistik omillar - tildan boshqa sistemalarga oid faktorlar (nolisoniy omillar). Ular til taraqqiyotiga tashqaridan ta’sir o’tkazadi Antekologiya, gul biologiyasi, gullash va changlanish ekologiyasi, gullash maromlari, kuzatish metodi.

a. Dars shakli: guruh va mikroguruhlarda.
b. Foydalaniladigan metod va usullar: suhbat, ma’ruza-hikoya, baxs, videousul.
c. Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1."Hozirgi o’zbek adabiy tili" kursi nimani o’rganadi?

2.Kurs oldiga qanday maqsad va vazifalar qo’yilgan?

4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi

1. Konsonantizm sistemasi. Undoshlar tasnifi.

2. Undosh fonemalar tavsifi.

Tayanch tushunchalar

Konsonantizm - undosh fonemalar tizimi.

Labial undoshlar - lab-lab va lab-tish undoshlari. 

Til-tish undoshlari (dorsal va alveolyar undoshlar)- tilning uchki qismi bilan pastki yoki yuqori tishlarning milki orasidagi to’siqda hosil bo’ladigan undoshlar.

Til oldi- tanglay undoshlari -  til oldi qismining qattiq tanglay tomon ko’tarilishidan hosil bo’lgan to’siqda yuzaga keladigan undoshlar.

Til o’rta undoshi - tilning o’rta qismi bilan tanglay orasidagi to’siqda hosil bo’lgan "y" undoshi.

Sayoz til orqa undoshlari - k,g,n  fonemalari. Ular velyar (qattiq)undoshlar sanaladi.

Chuqur til orqa undoshlari -q,g’,x fonemalari. Ular uvulyar (kichik til ishtirokida hosil bo’lgan) undoshlar sanaladi.

 Bo’g’iz undoshi - "h" fonemasi. U faringal undosh deb ham ataladi.

Yumuq fokusli burun tovushlari (nazal tovushlar) - m,n,n sonantlari.

1-reja bo`yicha dars maqsadi; Talabalarga Hozirgi o’zbek adabiy tili konsonantizm sistemasi va undosh fonemalar  haqida ma’lumot berish

Identiv o’quv maqsadi
1. Konsonantizm sistemasi haqida tushuncha beradi.

2. Undoshlar tasnifini izohlaydi.

1-reja bayoni

Konsonantizm hozirgi o’zbek adabiy tili undosh fonemalari tizimidir. U 24 fonemani-b, v, g, d, j, j, z, y, k, l, m, n, n, p, r, s, t, f, x, ch, sh, q, g’, h  tovushlarini o’z ichiga oladi. Ayrim manbalarda qorishiq "ts" undoshi ham o’zbek tili konsonantizmi tarkibiga kiritilgan, shunga ko’ra o’zbek tili undoshlari 24 ta emas, 25 ta deb qaralgan (1-25,54,65-b.).

Undosh tovushning shakllanishida albatta shovqin qatnashadi, u nutq apparatidagi (masalan, og’iz bo’shlig’idagi) aktiv va passiv a’zolarning bir-biriga tegishi yoki juda yaqinlashishi natijasida hosil bo’lgan to’siqdan havo oqimining portlab yoki sirg’alib (a’zolarga ishqalanib) o’tishidan paydo bo’ladi. Bunday to’siq fonologiyada fokus deyiladi.  Demak, undoshlarda fokusning bo’lishi shart.

Undoshlar tasnifi. Bunda o’zbek tili konsonantizmi tizimiga xos asosiy fonologik jihatlar – artikulyatsiya o’rni (tovushning fokusi), artikulyatsiya usuli va jarangli- jarangsizlik belgilari hisobga olinadi, shu belgilarni shakllantirishda ishtirok etadigan fizik-akustik va anatomik - fiziologik omillarga tayaniladi. Bunday tasnif quyidagi tartibda berilishi mumkin:  


I. Artikulyatsiya o’rniga ko’ra. Bunda nutq apparatining qaysi a’zosi faol ishtirok etayotganligi va apparatning qaerida to’siq (fokus) hosil qilinishi nazarda tutiladi. Bu jihatdan tovushlar labial, til va bo’g’iz undoshlariga bo’linadi: 


1.Labial undoshlar lablarning faol ishtirokida hosil qilinadi. Ular ikki xil bo’ladi: a) lab-lab undoshlari (bilabial undoshlar)- p,b,m,v0. Bu undoshlarning fokusi ikki lab orasida bo’ladi; b) lab-tish undoshlari (labio-dental undoshlar) – v,f. Bu undoshlarning fokusi pastki lab bilan yuqori tishlar orasida bo’ladi. 


2.Til undoshlari - tilning faol ishtirokida hosil bo’la-digan undosh fonemalar. Ular tovush fokusi qaerda hosil bo’lishiga ko’ra quyidagi turlarga ajratiladi: 1) til oldi undoshlari: a) til oldi-dorsal undoshlar –s,z. Bu undoshlar artikulyatsiyasida tilning uchi pastki tishlarga tiraladi, tilning ikki yoni esa tarnovsimon bukilib, havo oqimi uchun bo’shliq qoldiriladi; b) til oldi – alveolyar undoshlar - t, d, l, n. Bu undoshlar artikulyatsiyasida tilning uchi yuqori tishlar milkiga (alveolaga) taqalib, to’siq (fokus) hosil qiladi; v) til oldi- tanglay (kakuminal) undoshlar- sh, j, ch, j, r. Bu undoshlar artikulyatsiyasida tilning uchi yuqoriga ko’tarilib, bir oz bukiladi, natijada to’siq milkda emas, qattiq tanglayning old qismida (milkka etmay) paydo bo’ladi. Sh,j,ch,j undoshlari artikulyatsiyasida ikkinchi fokus- tilning orqaroq qismi bilan yumshoq tanglay orasida yuzaga keladigan to’siq ham ishtirok etadi, shunga ko’ra sh,j,ch,j undoshlari ikki fokusli fonemalar sanaladi; 2) til o’rta undoshi (palatal undosh)-y. Bu undosh talaffuzida tilning o’rta qismi qattiq tanglay tomon ko’tariladi, fokus shu ikki a’zo oralig’ida shakllanadi; 3) sayoz til orqa undoshlari - k,g,n. Bu undoshlarning talaffuzida tilning orqa qismi yumshoq tanglayga tegib, to’siq (fokus) hosil qiladi; 4) chuqur til orqa undoshlari- q,g’,x. Bu undoshlarning talaffuzida tilning eng orqa qismi (ildizi) kichik tilga tegib, to’siq(fokus) hosil qiladi, shunga ko’ra ular uvulyar undoshlar deb ham ataladi .

3.Bo’g’iz undoshi (faringal undosh)-h. Bu undoshning talaffuzida havo oqimi bo’g’iz va halqumdan ishqalanib o’tadi.

II. Artikulyatsiya usuliga ko’ra. Bunda o’pkadan kelayotgan havo oqimining to’siqdan (fokusdan) qay tarzda o’tishi nazarda tutiladi. Bu belgisiga ko’ra undoshlar hozirgi o’zbek tilida quyidagi turlarga bo’linadi:

1.Portlovchilar - havo oqimining to’siqdan portlab o’tishidan hosil bo’luvchi undoshlar. Bularga b,g,d,k,p,t,q fonemalari kiradi. Bu undoshlarning talaffuzida nutq apparatidagi ikki a’zo bir-biriga tegib, havo yo’lini to’sadi, natijada portlash yuz beradi.

2.Qorishiq portlovchilar (affrikatalar) - ch,j,ts. Bu undoshlar artikulyatsiyasining ish holati ikki xil kechadi: bitta fokusning o’zida portlash va sirg’alish jarayonlari sodir bo’ladi- artikulyatsiya portlash bilan boshlanib, sirg’alish bilan tugaydi.
3.Sirg’aluvchilar - v, j, z, y, l, s, f, x. sh ,g’, h. Bu undoshlarning talaffuzida nutq apparatidagi ikki a’zo bir-biriga juda yaqinlashadi, ammo jipslashmaydi: havo oqimining sirg’alib o’tishi uchun oraliq qoldiriladi.
4.Yumuq fokusli burun tovushlari (ruscha: smo’chno-nosovo’e soglasno’e)1. Bu guruhga m,n,n undoshlari kiritiladi: a) "m" ning artikulyatsiyasida ikkala lab orasida yuzaga kelgan to’siq havo yo’lini yopadi (yumuq fokus yuzaga keladi), natijada, havo oqimi to’siqqa urilib, orqaga qaytadi va burun bo’shlig’idan sirg’alib o’tadi (bunda burun yo’li ochiq holatda bo’ladi); b)"n" ning artikulyatsiyasida til uchi bilan milk orasida havo yo’li yopiladi, orqaga qaytgan havo oqimi (un bilan birga) burun bo’shlig’idan sirg’alib o’tadi: v) "ng"ning artikulyatsiyasida tilning orqa qismi bilan yumshoq tanglay orasida havo yo’li yopilib, burun bo’shlig’ida sirg’alish kechimi sodir bo’ladi.

IZOH: m,n,n undoshlari artikulyatsiyasida portlash o’ta kuchsizlanadi, bunga havo oqimining to’siqqa urilib, orqaga qaytishi va burun bo’shlig’idan sirg’alib  o’tishi sabab bo’ladi. Shuning uchun adabiyotlarda bu tovushning artikulyatsiya usuli har xil baholanmoqda: "portlovchi-sirg’aluvchilar"2,"portlovchilar", "sirg’aluvchilar", «burun (nazal)  undoshlari» kabi.

5.Titroq undosh - "r". Bu undoshning talaffuzida tilning uchi qattiq tanglayning old qismi tomon ko’tariladi va havo zarbidan titraydi, havo oqimi tebranadi.

III. Un paychalari ishtirokiga ko’ra. Tasnifning bu aspektida un (ovoz) paychalarining tovush hosil qilishda ishtirok etish-etmasligi nazarda tutiladi. Bu belgi asosida undoshlar quyidagi ikki turga bo’linadi: 

1.Jarangsiz undoshlar - k,p,s,t,f,x,ts,ch,sh,q,h. Jarangsiz undoshlarning talaffuzida havo oqimi bo’g’izdagi un paychalari orasidan to’siqqa uchramay o’tadi, natijada un paychalari tebranmaydi, ovoz hosil bo’lmaydi, tovush halqumda yoki og’iz bo’shlig’idagi to’siqda yuzaga kelgan shovqinning o’zidangina tarkib topadi.

2.Jarangli undoshlar- b,v,g,,d,j,j,z,y,l,m,n,n,r,g’. Jarangli undoshlarning talaffuzida bo’g’izdagi un paychalari tortilib, taranglashadi, ular oralig’idagi bo’shliq yo’qoladi, natijada o’pkadan kelayotgan havo oqimi un paychalariga urilib, uni tebratadi, tebranish esa ovozni yuzaga keltiradi, ovoz o’z navbatida og’iz bo’shlig’idagi to’siqda paydo bo’lgan shovqinga qo’shilib, tovushning jaranglashuviga sabab bo’ladi.
IY.Ovoz  va shovqin munosabatlariga ko’ra. Bunda tovush tarkibida ovoz, shovqin va qo’shimcha ton kabi fizik-akustik omillarning ishtirok etish darajasi nazarda tutiladi. Bu belgiga ko’ra undoshlar sonorlar va shovqinlilarga bo’linadi:

1.Sonorlarda ovoz shovqinga nisbatan ustun bo’ladi (shovqin juda kam miqdorda qatnashadi). Hozirgi o’zbek adabiy tilida m,n,n,l,r,y undoshlari sonor tovushlar (sonantlar) hisoblanadi. Sonorlar rezonator ton manbai nuqtai nazaridan ikki guruhga bo’linadi: a) burun sonantlari- m,n,ng; b) og’iz sonantlari- r,l,y. Bulardan 1) "m"ni talaffuz qilishda bo’g’izdan kelayotgan un (ovoz) ikki lab orasidagi to’siqqa urilib, orqaga qaytadi, shu tarzda yana halqum orqali burun bo’shlig’iga yo’l oladi. Bu jarayonda bo’g’iz, halqum, og’iz bo’shlig’i va burun bo’shlig’i rezonator ton manbaiga aylanadi: shularda qo’shimcha tonlar paydo bo’lib, ovozning shovqinga nisbatan ustun bo’lishi ta’minlanadi; 2) "n"ni talaffuz qilishda bo’g’izdan kelayotgan un (ovoz) tilning uchki qismi bilan yuqori milk orasidagi to’siqqa urilib, orqaga (halqumga) qaytadi, so’ng burun bo’shlig’iga o’tadi (bunda burun yo’lidagi to’siq ochilgan bo’ladi). Natijada og’iz, halqum, bo’g’iz, burun bo’shliqlari rezonator ton manbai vazifasini bajaradi. Ammo og’iz bo’shlig’ining rezonatorlik imkoniyati "m" dagi holatdan  kamroq bo’ladi (chunki hajm va shakl o’zgaradi); 3) "ng"ni talaffuz qilishda kelayotgan un(ovoz) tilning orqa qismi bilan yumshoq tanglayning boshlanish qismi orasidagi to’siqdan orqaga qaytib, yana halqum va bo’g’izga boradi, halqum orqali burun bo’shlig’iga o’tadi (bunda ham burun yo’lidagi to’siq ochilgan bo’ladi), natijada og’iz, bo’g’iz, halqum va burun bo’shliqlarida qo’shimcha tonlar paydo bo’lib, ovozning ustunligi ta’minlanadi. Bunda shuni ham alohida ta’kidlash kerakki, "ng"ning artikulyatsiyasida og’izning rezonatorlik imkoniyatlari "m"va"n" sonorlaridagi holatdan ancha cheklangan  bo’ladi, chunki bo’g’izdan kelayotgan un tilning orqa qismidagi to’siqdanoq orqaga qaytganligi tufayli, og’iz bo’shlig’ining rezonatorlik maydoni juda qisqaradi; 4) "l" ni talaffuz qilishda to’siq (fokus) tilning uchki qismi bilan ustki tish (milk) orasida yuzaga keladi, ammo tilning ikki yoni ochiq bo’ladi. Undan sirg’alib o’tgan un lunj devoriga tegib, qo’shimcha tonlar hosil qiladi, bunday qo’shimcha tonlar halqum va hiqildoqda (bo’g’izda) ham yuzaga keladi, ammo burun bo’shlig’i rezonator manbai sifatida ishtirok etmaydi, chunki yumshoq tanglay oxiridagi kichik til burunga o’tadigan yo’lni to’sib qo’yadi. Shuning uchun "l" og’iz sonanti hisoblanadi; 5) "r"ni talaffuz qilishda tilning uchi qattiq tanglayning old qismi tomon ko’tariladi, bo’g’izdan kelayotgan havo oqimi tilning uchiga urilib, uni bir-ikki silkitadi, natijada havo tebranishi yuzaga keladi. Lunjning bir qadar kengayishi rezonator tonning hosil bo’lishiga imkon yaratadi; "r" ning artikulyatsiyasida ham burun bo’shlig’i ishtirok etmaydi, chunki havo oqimining burunga o’tadigan o’rni kichik til tomonidan to’silgan bo’ladi; 6) "y"ni talaffuz qilishda tilning o’rta qismi qattiq tanglay tomon ko’tariladi, tilning o’zi oldinga siljiydi, uning ikki cheti yon tishlarga, uchi esa pastki tishlar milkiga tegadi. Bu sonorning hosil bo’lishida ham og’iz bo’shlig’i, halqum va bo’g’iz rezonator toni manbai bo’lib xizmat qiladi, ammo burun bo’shlig’i bu jarayonda ishtirok etmaydi (kichik til havo yo’lini to’sib turadi).

       Ayrim izohlar: 1) sonorlarning barcha turlarida: a) un paychalari faol qatnashadi; b) rezonatorlar ishtirok etadi; v) ovoz shovqindan ustun bo’ladi; g) sonorlarda hatto bo’g’in hosil qilish xususiyati ham bor.  Masalan: za-yl (za-yil), ma-yl (ma-yil), sha-kl (sha-kil), ha-jm (ha-jim), ba-zm (ba-zim), va-zn (va-zin),    ze-hn (ze-hin), da-vr (da-vir), sa-yr (sa-yir), sa-br (sa-bir) kabi. Demak, sonorlarning bir jihati (bo’g’in hosil qila olishi) unlilarga, boshqa jihatlari esa undoshlarga o’xshaydi. Bu holat ularni unlilarga ham, undoshlarga ham zid qo’yish mumkin bo’lgan alohida guruhga birlashtirish imkonini beradi1. Biroq bunday fikrga qo’shilmaydigan tilshunoslar ham bor.  Chunonchi, taniqli fonolog N. S. Trubetskoy bu haqda shunday deydi: "Unli", "undosh"lar tovushga oid bo’lgan akustik tushunchalardir. Ularni ta’riflashda akustik yoki artikulyatsion tushunchalarni hisobga olmaslik, albatta, muvaffaqiyatsizlikka olib keladi2. Adabiyotlarda o’zbek tilidagi sonor tovushlarning tarkibi ham har xil ko’rsatilib kelinmoqda. Xususan, m,n,ng,l,r undoshlarining sonantligi fonetika va fonologiyaga oid adabiyotlarning deyarli barchasida qayd etilgan bo’lsa, "y" ning sonantligi ayrim adabiyotlardagina ta’kidlangan,3 taniqli turkolog   E. V. Sevortyan esa o’zbek tili sonorlari qatoriga  v,g’ undoshlarini ham kiritadi4. M. Mirtojiev sayoz til orqa "n" dan tashqari, chuqur til orqa "(" ning borligini ham ko’rsatadi, ammo "y" ni sonorlar qatoriga kiritmaydi.5 

2. Shovqinlilarda ovoz shovqinga nisbatan kam bo’ladi yoki mutlaqo qatnashmaydi. Masalan: b,g,v,d,j,j,z undoshlarida ovoz kam,shovqin ko’p, ammo k,p,s,t,f,x,ts,ch,sh,q,h undoshlarida ovoz yo’q, bu undoshlar faqat shovqin hisobiga tarkib topgan.

IZOH: "g’" undoshi ko’pchilik adabiyotlarda shovqinlilarga qo’shiladi, ammo uni sonant deb hisoblaydigan tilshunoslar ham   bor.6 

Undoshlar tasnifi quyidagi jadval tarzida ifodalanishi mumkin:

                                             MUHOKAMA UChUN SAVOLLAR

1. Konsonantizm nima?

3.Tovush fokusi nima? Uning ahamiyati?
4.O’zbek tilining qaysi tovushlari ikki fokusli? Sababi?

5.Undosh fonemalar qaysi belgilar asosida tasnif qilinadi?
6.Artikulyatsiya o’rniga ko’ra undoshlar tasnifi?

7.Artikulyatsiya usuliga ko’ra undoshlar tasnifi?

8.Un paychalari ishtirokiga ko’ra undoshlar tasnifi?

9.Ovoz va shovqin munosabatiga ko’ra undoshlar tasnifi?

2-reja bo`yicha dars maqsadi; Talabalarga Hozirgi o’zbek adabiy tili Undosh fonemalar tavsifi  haqida ma’lumot berish

Identiv o’quv maqsadi
1. Labial undoshlar tavsifini beradi.

2. Til oldi undoshlari tavsifini izohlaydi.

Til o’rta ,sayoz til orqa undoshlari tavsifi 

Chuqur til orqa, bo’g’iz, qorishiq  undoshlar tavsifini tushuntiradi.
1-reja bayoni

 Labial undoshlar tavsifi.
1. "b" fonemasi - lab-lab, portlovchi, jarangli, shovqinli undosh. So’z boshida (bodom), unli yoki jarangli undosh bilan yonma-yon qo’llanganda (tabrik) jarangli bo’ladi, demak, bunday o’rin "b" undoshi uchun kuchli pozitsiya hisoblanadi. Bu fonema so’z o’rtasida jarangsiz undoshlar bilan yonma-yon qo’llanganda assimilyatsiyaga uchrab, jarangsiz "n" tarzida talaffuz etiladi: ibtidoiy> iptidoiy, obkash>opkash, jabha>japha kabi. Bunday o’rin "b" fonemasi uchun kuchsiz pozitsiya hisoblanadi, jarangsiz "n" esa jarangli "b"ning kombinator ottenkasi (variatsiyasi) sanaladi, chunki jarangsizlanish kombinator omil ta’sirida – yonma-yon kelgan tovushlar assimilyatsiyasi tufayli sodir bo’lmoqda. Jarangli "b" undoshi so’z oxirida ham jarangsizlashadi: maktab>maktap, g’azab>g’azap, asab>asap, qassob>qassop kabi. Demak, so’z oxiri ham "b" fonemasi uchun kuchsiz pozitsiyadir. Bunday o’rinda jarangsiz "p" jarangli "b"ning pozitsion ottenkasi (variatsiyasi) sanaladi, chunki jarangsizlanish yondosh joylashgan tovushlar ta’sirida emas, "b"ning so’z oxirida kelishi (pozitsion omil) tufayli sodir bo’lmoqda; "b" fonemasi ikki unli orasida (intervokal pozitsiyada) ko’pincha sirg’aluvchi "v" ga o’tadi; chivin<chibin, qovoq<qoboq, tovoq<toboq kabi. Bunday o’zgarish ikki so’z birikkanda ham sodir bo’ladi; boraver<bora ber, Jo’ravoy<Jo’raboy, toshvaqa<toshbaqa kabi.

 "b" fonemasining kuchli pozitsiyadagi ko’rinishi asosiy ottenka hisoblanadi, chunki bu ottenka "b" fonemasi uchun tipikdir. Uning kuchsiz pozitsiyadagi ko’rinishlari o’zgargan ottenkalar (allofonlar) sanaladi, demak, "b" fonemasi so’z tarkibida asosiy ottenka va allofonlar shaklida namoyon bo’ladi;

2. "p" fonemasi - lab-lab, portlovchi, jarangsiz, shovqinli undosh. Bu undosh so’zning barcha pozitsiyalarida - so’z boshida (paxta), o’rtasida (opa), oxirida (qop) keladi. Deyarli barcha holatlarda asosiy ottenkasi saqlanadi. Jarangli "b"ning so’z oxirida jarangsizlanishi "b" va"p"  fonemalarining mo’’tadillashuviga – neytralizatsiyaga olib keladi. Qiyos qiling: kitob>kitop, kanop>kanop kabi. Bunday paytda ikkala so’z oxiridagi "p" bir fonemaga aylanmaydi, ulardagi fizik-akustik va artikulyatsion belgilar neytrallashadi, xolos; fuktsional (fonologik) jihatdan esa har ikkala so’z oxiridagi "p" boshqa-boshqa fonemalarning shu so’zlardagi real ko’rinishlari- ottenkalari hisoblanadi;

3. "v(" fonemasi - lab-lab, sirg’aluvchi, jarangli, shovqinli undosh (E.V. Sevortyan uni sonor tovushlar sirasiga kiritadi). So’z o’rtasida (gavda,tovuq), oxirida (ov,suv) ishlatiladi. O’zbek tiliga tojik-fors va arab tillaridan o’zlashgan so’zlarda ham qo’llanadi: navo(toj), navodir (arabcha);

4. "v" fonemasi -  lab-tish, sirg’aluvchi, jarangli, shovqinli undosh. Bu fonema o’zbek tiliga arab va rus tillaridan o’zlashgan so’zlarda ko’proq qo’llanadi, so’z boshida (vaqt,va’da, vagon), o’rtasida (ovqat,aviatsiya) va oxirida (afv,ustav) uchraydi. Ruscha o’zlashmalarda lab-tish "v" undoshi jarangsiz undosh ta’sirida yoki so’z oxirida jarangsiz "f" tarzida talaffuz etiladi: avtomat>aftomat, ustav>ustaf kabi. Demak, ruscha lab-tish "v"ning kombinator (avtomat so’zida) va pozitsion (ustav so’zida) ottenkalari bo’lishi mumkin;

5. "f" fonemasi - lab-tish, sirg’aluvchi, jarangsiz undosh. Bu undosh sof turkiy so’zlarda qo’llanmaydi, fors, arab, rus tillaridan o’zlashgan so’zlardagina uchraydi: farzand (toj),  farq (arab.), fabrika (rus.)  kabi. Lablashgan unlilar bilan yonma-yon qo’llanganda lab-tish "f" ning lab-lab ottenkasi yuzaga keladi: fazl-fozil-fuzalo; faqir-fuqaro  kabi. Bunday holat firma va funktsiya kabi ruscha o’zlashmalarda ham uchraydi.     

Jonli so’zlashuvda lab-tish "f"ning lab-lab, portlovchi, jarangsiz "p" tarzida talaffuz qilinish holatlari uchrab turadi: faqat>paqat, qafas>qapas, ulfat>ulpat kabi. Bundagi "p" undoshi sirg’aluvchi "f"ning kombinator yoki pozitsion ottenkasi emas, uslubiy ottenkasidir, u turkiy til vakillarida "f" ga xos artikulyatsiya bazasining (psixo-fiziologik ko’nikmaning) o’tmishda bo’lmaganligi ta’sirida sodir bo’ladi;

6. "m" fonemasi - lab-lab, sonor, burun tovushi. So’zning barcha qismlarida – so’z boshida (moy,mana), o’rtasida (amaki, osmon), oxirida (tom, xum) qo’llanadi. Qadimgi turkiy tilda so’z boshida "b"ning fakultativ ottenkasi sifatidagina uchragan (ming<bing so’zida), so’z o’rtasi va oxirida mustaqil fonema sifatida qo’llangan; qamug’ (hamma), qum kabi.1 

         Til oldi undoshlari tavsifi.
1)"t" fonemasi - til oldi-alveolyar, portlovchi (sof portolovchi), jarangsiz, shovqinli undosh. Bu undosh so’zning barcha pozitsiyasida uchraydi: so’z boshida (tosh,tog’), so’z o’rtasida (ota, botir) va so’z oxirida (ot, qavat) kabi. Bu undosh tojik tilidan o’zlashgan daraxt, do’st, go’sht, musht, mast, past kabi so’zlar oxirida (sirg’aluvchi x,s,sh undoshlaridan so’ng qo’llanganda) talaffuz etilmasligi ham mumkin. Bunday hodisa turkiy so’zlarda, shuningdek, ruscha-baynalmilal o’zlashmalarda kamroq uchraydi; yurist>yuris, aferist>aferis, avgust>avgus, artist>artis, to’rt>to’r kabi. Ammo ost, ust, tort (tortmoq), yurt kabi turkiy so’zlarda va port, post, tort ("konditer mahsuloti") kabi ruscha o’zlashmalarda so’z oxiridagi "t" tushirib qoldirilmaydi; 

2)"d" fonemasi - til oldi-alveolyar, sof portlovchi, jarangli, shovqinli undosh. So’z boshida (daryo), o’rtasida (odam), oxirida (ozod) qo’llanadi.  So’z boshi (daraxt), intervokal holat (odat), jarangli yoki sonor bilan yondosh holat (gijda,sajda,banda,onda-sonda)bu undosh uchun kuchli pozitsiyadir. Bu pozitsiyada "d" undoshining asosiy ottenkasi qo’llanadi, boshqa holatlar "d" uchun kuchsiz pozitsiya hisoblanadi, bunda jarangli "d"ning jarangsizlashgan ottenkasi qatnashadi. Masalan: ketdi>ketti (d>t), tushdi>tushti (d>t), asad>asat (d>t), savod>savot (d>t) kabi. Bular jarangli "d"ning kombinator va pozitsion ottenkalari (allofonlari) sanaladi.   

     "D" fonemasi qadimgi turkiy tilda so’z boshida qo’llanmagan;

3) "s" fonemasi - til oldi-dorsal, sirg’aluvchi, jarangsiz, shovqinli undosh. So’z boshida (savat), o’rtasida (qasam), oxirida (olmos) qo’llanadi. Deyarli barcha pozitsiyalarda o’zining asosiy ottenkasini saqlaydi: asbob, asta, osdi, o’sdi, qafas, asos kabi; 

4) "z" fonemasi - til oldi-dorsal, sirg’aluvchi, jarangli, shovqinli undosh. So’z boshida (zamon, zafar), o’rtasida (bozor,ozod) va oxirida (oz,aziz,mayiz) qo’llanadi. Jarangsiz undosh ta’sirida "s" ga o’tadi: iztirob>istirob, mazkur>maskur kabi. Bundagi "s" jarangli "z" fonemasining jarangsizlashgan kombinator ottenkasi sanaladi ("t"  va "k"ning ta’sirida bo’lganligi uchun). Ba’zan so’z oxirida ham bir oz jarangsizlashadi: sakkiz>sakkis (z>s), tannoz>tannos (z>s) kabi. Bundagi "s" jarangli "z" fonemasining pozitsion ottenkasi hisoblanadi (so’z oxirida bo’lganligi uchun). Demak, so’z boshi (zamon), ikki unli orasi (go’zal) va jarangli yoki sonor bilan yonma-yon bo’lgan holat (jonzot, tuzdon) "z" uchun kuchli pozitsiya, boshqa holatlar esa kuchsiz pozitsiya sanaladi.  

Qadimgi turkiy tilda so’z boshida qo’llanmagan;

5) "l" fonemasi - til oldi-alveolyar, sirg’aluvchi jarangli, sonor tovush. So’z boshida (lagan), o’rtasida (olam) va oxirida (qamal) qo’llanadi. Orqa qator unlidan so’ng qattiqroq (ol, bol kabi), old qator unlidan so’ng esa yumshoqroq (il, el, bel kabi) talaffuz etiladi. Fe’lning shart mayli va sifatdosh shakllarida ("-sa","-gan" qo’shimchalaridan oldin qo’llanganda) jonli so’zlashuv nutqida o’zak oxiridagi "l" tushib qolishi ham mumkin: kelsa>kesa, kelgan>kegan kabi;

Qadimgi turkiy tilda "l" fonemasi so’z boshida qo’llanmagan.
6) "n" fonemasi - til oldi-alveolyar, jarangli, sonor, burun tovushi. So’z boshida (nok, narsa), o’rtasida (ona, anor) va oxirida (burun, tutun) ishlatiladi. Lab undoshidan oldin qo’llanganda assimilyatsiyaga uchrab, lab-lab "m" tarzida talaffuz qilinadi: shanba>shamba ( n>m), tanbur>tambur (n>m) kabi;
7) "r" fonemasi - til oldi-tanglay, titroq, jarangli, sonor tovush. So’zning boshida (raqs, ro’mol), o’rtasida (darak,guruch) va oxirida (xabar, agar, zarar) kela oladi. Toshkent shevasida otning "-lar" bilan qo’llangan shaklida shu qo’shimcha oxiridagi "r"ning tushib qolishi keng tarqalgan: kitoblar>kitobla, bolalar>bolala, akamlar>akamla, oyimlar>oyimla kabi. Talaffuzning bu shakli adabiy til me’yori sanalmaydi.

Qadimgi turkiy tilda "r" fonemasi so’z boshida qo’llanmagan.
8) "sh" fonemasi - til oldi-tanglay, sirg’aluvchi, jarangsiz, shovqinli undosh. So’zning boshida (shamol,sholi), o’rtasida (tushuncha, o’sha) va oxirida (naqsh, ravish) kela oladi. Deyarli barcha pozitsiyada asosiy ottenkasi saqlanadi: go’sht, g’isht, tovushlar, tovushni, tovushdan, tushgin, tushkinlik kabi;
9) "j" fonemasi - til oldi-tanglay, sirg’aluvchi, jarangli, shovqinli undosh. So’z boshida, o’rtasida va oxirida qo’llanish holatlari faqat ruscha-baynalmilal o’zlashmalarda uchraydi: janr,jeton,jemper,jurnal (so’z boshida); major,barja (so’z o’rtasida); blindaj, peyzaj, drenaj, ekipaj, personaj,garaj, tiraj, massaj, sabotaj, staj (so’z oxirida) kabi. So’z o’rtasida qo’llanishi tojik tilidan o’zlashgan bir necha  so’zda ham uchraydi: mujda, gijda, ajdaho (ajdarho) kabi. Bunday pozitsiyada sirg’aluvchi "j" qorishiq "j"ning "d" ta’sirida o’zgargan ottenkasi bo’lishi ham mumkin. Bu undosh so’z oxirida jarangsizlashadi: massaj>massash, drenaj>drenash, ekipaj>ekipash kabi;
10) "j" fonemasi - til oldi-tanglay, qorishiq portlovchi (affrikata), jarangli, shovqinli undosh. Bu fonema so’zning boshida (joy, jiyda, jo’ra), o’rtasida (majlis, ojiz, ijozat) va oxirida (haj, avj, boj, toj, ilinj) kela oladi. So’z oxirida bir qadar jarangsizlashib, "ch" ga yaqin talaffuz etiladi: lunj>lunch, vaj>vach, iloj>iloch, xiroj>xiroch, dilxiroj>dilxiroch kabi. So’z ichida jarangsiz undosh bilan yonma-yon bo’lganda ham jarangsizlashadi (assimilyatsiya qilinadi): ijtimoiy>ishtimoiy (j>sh) kabi. Demak, qorishiq "j" assimilyativ holatda yoki so’z oxirida o’zining asosiy bo’lmagan (notipik) ottenkasi bilan qatnashadi;
11) "ch" fonemasi - til oldi-tanglay, qorishiq portlovchi (affrikata), jarangsiz, shovqinli undosh. Bu undosh so’zning boshida (choy,chegara), o’rtasida (bechora,ko’cha) va oxirida (omoch,tilmoch, kech, soch) kela oladi. Jarangsiz undosh ta’sirida ba’zan "sh" ga o’tadi: uchta>ushta (ch>sh) kabi.
               Til o’rta undoshi tavsifi.

"y" fonemasi - til o’rta, sirg’aluvchi, jarangli, sonor undoshi (og’iz sonanti). Bu undosh so’z boshida (yil, yo’q), o’rtasida (bayram, vayrona) va so’z oxirida (boy, to’y) qo’llanadi, "i" unlisidan so’ng qo’llanganda, shu unli bilan singishib, fonetik diftong hosil qiladi: vodiy>vodi:, dohiy>dohi: kabi.1  

"y" undoshi yumshoq (palatal) tovushdir, shuning uchun u bilan yondosh qo’llangan unlilar akkomodatsiyaga uchraydi- orqa qator unlilar old qator (ingichka) ottenka bilan talaffuz qilinadi. Qiyos qiling: qo’l (qol)- yo’l (y(l), quvmoq (quvm q)- yuvmoq    (yuv-

m q) kabi. 

        Sayoz til orqa undoshlari tavsifi.
1) "k" fonemasi - sayoz til orqa, portlovchi, jarangsiz, shovqinli undosh. Bu fonema so’z boshida (katta, kiyim), o’rtasida (aka, tikan) va oxirida (o’rdak, go’dak) kela oladi. Ko’p bo’g’inli so’zlarga egalik affiksi qo’shilganda, asosdagi "k" jarangli     "g" ga o’tadi; kovak>kovagi (k>g), telpak> telpagim (k>g), yurak>yuraging (k>g) kabi. Bir bo’ginli so’zlarda va ayrim o’zlashma so’zlarda bunday o’zgarish bo’lmaydi: yuk - yukim, yuking, yuki;  ishtirok - ishtirokim, ishtiroking, ishtiroki; idrok- idroking, idroki kabi. Demak, ko’p bo’g’inli so’zlarning ba’zi grammatik shakllarida jarangsiz "k" ning jaranglashgan ottenkasi qatnashadi. "k" dan so’ng unli tovushlarning faqat old qator ottenkalari qo’llanadi ko’l (k(l), kul (k(l), kitob (k’t  p) kabi;

2) "g" fonemasi - sayoz til orqa, portlovchi, jarangli, shovqinli undosh. Bu fonema so’z boshida (gul, go’zal), o’rtasida (tegirmon, agar) va oxirida (barg, juvonmarg) kela oladi. Qadimgi turkiy tilda so’z boshida qo’llanmagan. So’z oxirida kelishi ko’proq o’zlashma so’zlarda uchraydi, bunday pozitsiyada u jarangsiz "k" tarzida talaffuz etiladi: barg>bark, pedagog>pedagok kabi; "g" dan so’ng unli fonemalarning faqat old qator ottenkasi qatnashadi: go’zal (g(z l), gul (g(l), gilam (g’lem) kabi;    
3) "n" fonemasi - sayoz til orqa, jarangli, burun sonanti. Bu fonema so’z boshida qo’llanmaydi, so’z o’rtasida (ko’ngil, singil) va oxirida (ong, ming) ishlatiladi. Bu fonema bilan yonma-yon qo’llangan unlilar doimo ingichka talaffuz etiladi: jang-jen, ko’ngil-k(n’l kabi. Bu fonema qattiq o’zakli so’zlar yoki so’z shakllarida chuqur til orqa ottenka bilan talaffuz etilishi ham mumkin; g’ing (g’o’ng), xo’ng-xo’ng (xong-xong) kabi.
          Chuqur til orqa undoshlari tavsifi.
1) "q" fonemasi - chuqur til orqa, portlovchi, jarangsiz, shovqinli undosh. Bu fonema so’z boshida (qozon, qor), o’rtasida (to’qay, soqol) va oxirida  (buloq, oziq) kela oladi. Ko’p bo’g’inli so’zlarga unli bilan boshlangan affiks qo’shilganda, asos oxiridagi "q" undoshi "g’" ga o’tadi: taroq- tarog’im, tarog’ing, tarog’i kabi. Bir bo’g’nli so’zlarda (yoq, yo’q so’zlaridan boshqalarida), shuningdek, ayrim ko’p bo’g’inli o’zlashma so’zlarda asos oxiridagi "q" "g’" ga o’tmasligi mumkin: haq- haqim, haqing, haqi; ittifoq- ittifoqimiz, ittifoqingiz, ittifoqi kabi. Jonli so’zlashuvda "q"ning dissimilyatsiyaga (maqtanmoq>maxtanmoq) yoki assimilyatsiyaga (to’qson>to’xson) uchrash holatlari kuzatiladi. Ko’p bo’g’inli so’zlarning oxiridagi "q" jonli so’zlashuvda sirg’aluvchi "g’" tarzida talaffuz etiladi: baliq>balig’, taroq>tarog’ kabi. Qadimgi turkiy tilda q-k tovushlari bitta fonemaning ikki ko’rnishi bo’lgan, keyinchalik bu fonema divergentsiyaga uchrab, ikkita fonemaga aylangan. Demak, "q"ni "k" ning divergenti deyish mumkin;

2) "g’" fonemasi -  chuqur til orqa (uvulyar),  sirg’aluvchi, jarangli, shovqinli (ayrim tilshunoslar fikricha - sonor) undosh. Bu fonema so’z boshida (g’or, g’alvir), o’rtasida (tog’ora, sog’inch) va oxirida (tog’, yog’, mablag’) kela oladi. Qadimgi turkiy tilda "g" ning variatsiyasi bo’lgan va so’z boshida qo’llanmagan. Demak, tarixan "g"ning divergentsiyaga uchrashi natijasida "g’" yuzaga kelgan, shuning uchun uni "g"ning divergenti deyish mumkin. Hozirgi o’zbek adabiy tilida "g’" bilan tugagan so’zlarga "g" bilan boshlangan affikslar qo’shilganda "g’" va    "g" larning "q" ga ko’chish holatlari uchraydi: tog’Qga>toqqa, bog’Qga>boqqa, og’gan>oqqan, sog’Qgani>soqqani kabi. Shevalarda so’z oxirida "g’" o’rnida "v" ning qo’llanish hollari uchraydi: tog’>tov, to’g’ri>tuvri, og’iz>ovuz kabi. Bunday holatlar adabiy  til uchun me’yor hisoblanmaydi;

3) "x" fonemasi - chuqur til orqa, sirg’aluvchi, jarangsiz, shovqinli undosh. Bu fonema so’z boshida (xalq, xabar), o’rtasida (maxsus, maxfiy) va oxirida (do’zax, mix, tarix) kela oladi. Qadimgi turkiy tilda "x" undoshi bo’lmagan. U eski turkiy til davrida paydo bo’lgan: xan (xon), xayu(qaysi), yaxsaq (oqsoq) kabi (22, 52- b.)

Qipchoq lahjasi shevalarida "x"ning o’rnida "q" ning qo’llanish holatlari uchraydi: xabar>qabar, xalq>qalq, xalta>qalta kabi. "X" undoshidan so’ng qo’llangan unlilar, odatda, orqa qator ottenka bilan talaffuz etiladi (akkomodatsiya hodisasi sodir bo’ladi): xulq, xavf, xato kabi.

       Bo’g’iz undoshi tavsifi. 

"h" fonemasi - bo’g’iz undoshi, sirg’aluvchi, jarangsiz, shovqinli tovush. Bu fonema so’z boshida (ham, hozir), o’rtasida (qahramon, mahsulot) va oxirida (shoh, guruh) kela oladi. Asosan, arab va fors tillaridan o’zlashgan so’zlarda yoki shu so’zlardan yasalgan o’zbekcha so’zlarda qo’llanadi: hammol, haqiqat, huquq, humo ("humo qushi"), hunar, hurriyat, jumhuriyat kabi. Hozirgi o’zbek tilida "h"ning "y"ga o’tish holatlari uchraydi: shohi>shoyi (h>y), Rahim>Rayim (h>y), Sohib>Soyib (h>y), Mohira>Moyira (h>y) kabi. "H"ning bu xususiyati ba’zan uning so’z tarkibidan tushib qolishiga ham olib keladi: shahar>sha:ar, Solih>Soli, Tohir>Toir kabi. Hatto Muhammad Rahim> Muhammad Raim> Mamaraim> Maraim kabi fonetik jarayonlarda ham "h"ning yuqoridagi xususiyatlari ta’siri bor.

     Qorishiq "Ts" undoshi tavsifi.

"ts" fonemasi - til oldi-alveolyar, qorishiq-portlovchi, jarangsiz, shovqinli undosh. Bu fonema faqat ruscha leksik o’zlashmalarda qo’llanadi. Dastlab "ts" o’rnida "ch" va "s" tovushlari ishlatilgan: Tsarizm>Chorizm, tsirk>sirk kabi. Keyingi          50-60 yil davomida o’zbek-rus ikki tilliligining shakllanishi va mustahkamlanishi tufayli ko’pchilik o’zbek ziyolilarida "ts" ning ruscha artikulyatsiya bazasi (talaffuz ko’nikmasi) ham shakllangan: konstitutsiya, aviatsiya, evolyutsiya, inflyatsiya kabi so’zlarning o’zbeklar nutqidagi qo’llanishi shundan dalolat beradi, ammo o’zbek tilida "ts" bilan qo’llanadigan birorta so’zga qarama-qarshi qo’yish mumkin bo’lgan boshqa so’zning (kvaziomonimning) yo’qligi bu fonemaning o’zbek tilidagi fonologik funktsiyasini munozarali qilib qo’ymoqda.

                                             MUHOKAMA UChUN SAVOLLAR

1.Tasnif va tavsif qanday farqlanadi?

2.Labial undoshlardan qaysilarining qanday fonetik pozitsiyada asosiy bo’lmagan ottenkalari qatnashadi?

3.Portlovchi tovushlarning qaysilari intervokal holatda sirg’aluvchiga o’tadi?
4.Jarangli undoshlarning qaysilari qanday pozitsiyada jarangsizlashadi?

5.Divergent nima?
Mavzuga oid mustaqil ish topshiriqlari:

1. Adabiy til bilan dialekt, sheva va funktsional stillar  o’rtasidagi munosabatlar va tafovutlarni tushuntiradi.

Mavzu bo’yicha asosiy xulosalar:

· Hozirgi o’zbek adabiy tili o’zbek milliy tilining oliy formasi-ishlov berilgan, me’yorlashtirilgan, millat vakillarining barchasi uchun umumiy bo’lgan barqaror shaklini o’rganadi.

· Adabiy til bilan dialekt, sheva va funktsional stillar   o’rtasidagi munosabatlar va tafovutlar, adabiy tilning og’zaki va yozma shakllarini o’rganadi.

7-mavzu:Fonetik hodisalar

“Fonetik hodisalar” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

Dars maqsadi: " Fonetik hodisalar "  haqida ma’lumot berish 

Identiv o’quv maqsadlari.
1.2.1." Fonetik hodisalar  tushuntirib beradi..

1.2.2. Kombinator omillar ta’sirida sodir bo’ladigan hodisalarni izohlaydi.
 2. Pozitsion omillar ta’sirida sodir bo’ladigan hodisalarni aytib beradi .
Asosiy tushuncha va iboralar: Struktura - bir butun tizim (makrotizim) tarkibidagi mikrotizimlar, ular o’rtasidagi aloqalar mexanizmi.
       Lingvistik omillar - til strukturasi va sistemasiga mansub bo’lgan, shu tizim qoida-qonuniyatlaridan kelib chiqadigan omillar: fonemalarning funktsional xususiyatlari, morfema tiplari, leksik va grammatik tizimlar xususiyatidan kelib chiqadigan faktorlar..
     Ekstralingvistik omillar - tildan boshqa sistemalarga oid faktorlar (nolisoniy omillar). Ular til taraqqiyotiga tashqaridan ta’sir o’tkazadi Antekologiya, gul biologiyasi, gullash va changlanish ekologiyasi, gullash maromlari, kuzatish metodi.

d. Dars shakli: guruh va mikroguruhlarda.
e. Foydalaniladigan metod va usullar: suhbat, ma’ruza-hikoya, baxs, videousul.
f. Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1."Hozirgi o’zbek adabiy tili" kursi nimani o’rganadi?

2.Kurs oldiga qanday maqsad va vazifalar qo’yilgan?

4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi

1. Kombinator omillar ta’sirida sodir bo’ladigan hodisalar.

 2. Pozitsion omillar ta’sirida sodir bo’ladigan hodisalar.

Tayanch tushunchalar
Assimilyatsiya- bir xil kategoriyadagi tovushlarning so’z tarkibida o’zaro moslashuvi.

Akkomodatsiya- turli kategoriyadagi tovushlarning so’z tarkibida o’zaro moslashuvi.

Nazalizatsiya- unli tovushlarning so’z tarkibidagi burun sonantlari ta’sirida rezonator ton bilan aytilishi.

Reduktsiya- urg’usiz bo’g’indagi unlining kuchsizlanishi.

Spirantizatsiya- portlovchi undoshning intervokal holatda sirg’aluvchi undoshga o’tishi.

Proteza- so’z boshida tovush orttirilishi.

Epenteza- so’z o’rtasida tovush  orttirilishi.

Epiteza- so’z oxirida tovush orttirilishi.

1-reja bo`yicha dars maqsadi; Talabalarga Kombinator omillar ta’sirida sodir bo’ladigan hodisalar  haqida ma’lumot berish

Identiv o’quv maqsadi
1. Assimilyatsiya hodisasini tushutirib beradi.
2. Akkomodatsiyani aytib beradi.
3. Dissimilyatsiyani izohlaydi.

4. Nazalizatsiya haqida tushuntiradi.

 Umumiy ma’lumot.  Fonemaning nutq oqimida turli ottenkalarda namoyon bo’lishi, bunday ottenkalarning yuzaga kelishida kombinator, pozitsion yoki aralash (kombinator- pozitsion) va b. omillarning ishtiroki borligi yuqorida aytib o’tilgan edi. Fonetik hodisalar ham aslida ana shu omillar mahsuli sifatida sodir bo’ladi. Ularning asosiy turlari quyidagilardan iborat:

I. Kombinator omillar ta’sirida sodir bo’ladigan hodisalar:

1. Assimilyatsiya bir xil kategoriyadagi tovushlarning (mas, undosh bilan undoshning) o’zaro moslashuvidir. Bunday moslashuvning quyidagi turlari bor:

a) progressiv assimilyatsiya - oldingi tovushning keyingi tovushni o’ziga moslashtirishi: ketdi>ketti (td>tt), ekgan>ekkan (kg>kk), qishloqga>qishloqqa (qg>qq) kabi;

b) regressiv assimilyatsiya. Keyingi tovushning oldingi tovushni o’ziga moslashtirishi: tuzsiz>tussiz (zs>ss), birta>bitta (rt>tt) kabi; 

v)  to’liq assimilyatsiya. Bunda kuchli va kuchsiz pozitsiyadagi tovushlar bir-biriga aynan moslashadi (ular o’rtasida neytrallashuv sodir bo’ladi): nonvoy>novvoy (nv>vv), terakga>terakka (kg>kk) kabi;

g) to’liqsiz assimilyatsiya. Bunda kuchli va kuchsiz pozitsiyadagi tovushlar bir-biriga qisman moslashadi: tanbur>tambur (nb>mb), shanba>shamba (nb>mb) kabi. Bu so’zlarda "n" (til-tish undoshi) lab-lab "b"ga faqat artikulyatsiya o’rni jihatdan moslashgan (lab-lab "m"ga o’tgan), ammo boshqa belgilari moslashmagan. Qiyos qiling: "m"-sonor, "b"- shovqinli; "m"- yumuq fokusli burun tovushi (nazal tovushi), "b"- sof portlovchi kabi;

d) kontakt assimilyatsiya - ketma-ket joylashgan tovushlarning o’zaro moslashuvi (q. yuqoridagi misollar);

e) distant assimilyatsiya - so’z tarkibida bir-biridan uzoqroqda joylashgan tovushlarning o’zaro moslashuvi: sichqon>chichqon, soch>choch kabi.
O’zbek tilida o’zak bilan affiksdagi unlilar assimilyatsiyasi ham uchraydi. Assimilyatsiyaning bu turi singarmonizm (unlilar uyg’unlashuvi) deb ham nomlanadi. Bunda unlilarning uyg’unlashuvi lab garmoniyasi va til garmoniyasi (lingval garmoniya) shaklida  namoyon bo’ladi. Masalan: keldi-"e" (old qator), "i" (old qator). Bunda o’zak va affikslar tarkibidagi har ikkala unli old qatordir (til garmoniyasi); qoldi- "o" (orqa qator), "i" (orqa qator). Bunda affiksdagi old qator "i" o’zakdagi orqa qator "o"ga moslashgan- "i"ning orqa qator ottenkasi yuzaga kelgan (bu ham til garmoniyasi hisoblanadi); lab garmoniyasi ko’proq shevalarda uchraydi: o’g’lim (adabiy tilda)- ulum (qipchoq lahjasi shevalarida). ko’zim (adabiy
 tilda)- ko’zum (k(zym: qipchoq lahjasida) Bunda o’zak va qo’shimchalardagi unlilarning lablanish jihatdan moslashuvi sodir bo’ladi. Hozirgi o’zbek adabiy tilida assimilyatsiyaning bu turi deyarli uchramaydi.

Assimilyatsiyada fonemaning kombinator ottenkasi yuzaga keladi (o’zgarish tovushlarning bir-biriga ta’siri natijasida bo’lganligi uchun). 

2. Akkomodatsiya – turli kategoriyalardagi tovushlarning, masalan, unli bilan undoshning o’zaro ta’siri tufayli yuzaga keladigan moslashuv. Masalan: kisht (k’sht: "i"ning old qator ottenkasi, u sayoz til orqa "k" undoshiga moslashgan)- qish (qo’sh: "i"ning orqa qator ottenkasi, u chuqur til orqa "q" undoshiga moslashgan). Ba’zan unli undoshga emas, aksincha, undosh unliga moslashadi. Masalan, lab-tish (labio-dental) "f" undoshi lablashgan "u" unlisi ta’sirida lab-lab "f"ga aylanishi mumkin. Qiyos qiling: faqat ("f"- lab-tish), nufuz("f" –lab-lab), aft    ("f"- lab-tish)- ufq ("f"- lab-lab), saf ("f" –lab-tish)- tuf      ("f"- lab-lab) kabi.

O’zaro ta’sirda bo’lgan tovushlarning bir-biriga nisbatan oldin yoki keyin kelishiga ko’ra akkomodatsiya quyidagi ikki turga bo’linadi:

a) progressiv akkomodatsiya. Bunda oldingi tovush keyingi tovushga ta’sir qiladi: kulmoq so’zida sayoz til orqa "k" undoshi orqa qator "u"ni old qator "(" ga aylantirgani kabi. Qiyos qiling: qul ("u"- orqa qator unli)- kul ("("- old qator unli), qo’l ("o’"- orqa qator "o" unlisi)- ko’l ("o’"- old qator "(" unlisi);

b) regressiv akkomodatsiya. Bunda keyingi tovush oldingi tovushga ta’sir qiladi. Masalan: to’k so’zida sayoz til orqa "k" undoshi orqa qator "o’" unlisini old qator "o’"ga aylantiradi. Assimilyatsiyada bo’lganidek, akkomodatsiyada ham fonemaning kombinator ottenkasi yuzaga keladi.

3. Dissimilyatsiya - so’z tarkibidagi bir xil (yoki o’xshash) tovushlardan birining boshqa tovushga ko’chishi: birorta>bironta (ror>ron), kissa-kista (ss>st) kabi. Bu hodisani assimilyatsiyaning aksi deyish mumkin.

Dissimilyatsiya hodisasi yo’nalishiga qarab ikki xil  bo’ladi:

a) progressiv dissimilyatsiya. Bunda keyingi tovush o’zgaradi: zarur>zaril  kabi;

b) regressiv dissimilyatsiya. Bunda oldingi tovush o’zgaradi: maqtanmoq>maxtanmoq kabi.

Tovushning o’zgarish darajasiga ko’ra dissimilyatsiya yana ikki turga bo’linadi:

a) to’liq dissimilyatsiya. Bunda ikkita bir xil tovushdan biri noo’xshash tovushga aylanadi: kissa>kista (ss>st) kabi;

b) to’liqsiz dissimilyatsiya (qisman dissimilyatsiya). Bunda tovushning artikulyatsion xususiyatlaridan ayrimlarigina o’zgaradi. Masalan, uchta>ushta (ch>sh) kabi: "ch" va "t" undoshlarining ikkalasi ham portlovchi, ammo "t"ning ta’sirida "ch" sirg’aluvchi "sh" ga o’tgan. 

Tovushlar o’rtasidagi masofaga nisbatan ham dissimilyatsiya ikki xil bo’ladi:

a) kontakt dissimilyatsiya. Bunda yonma-yon turgan tovushlardan biri o’zgaradi: kissa>kista kabi;

b) distant dissimilyatsiya. Bunda dissimilyatsiyaga uchrayotgan tovushlar bir-biridan uzoqroqda joylashgan bo’ladi. Masalan: birorta>bironta kabi.

4. Nazalizatsiya - so’z tarkibidagi burun sonantlari ta’sirida shu sonantlar yonida qo’llangan unlining rezonator ton bilan aytilishi: non, nok, men, meng kabi. Bunday hollarda ham fonemaning kombinator ottenkasi (unlining ko’rinishi) paydo bo’ladi.

                                              MUHOKAMA UChUN SAVOLLAR

1.Fonetik hodisalar deganda nimani tushunasiz?

2.Kombinator omillar nima? Ular fonemaning qanday ottenkasini yuzaga keltiradi?

3.Assimilyatsiya,  akkomodatsiya va dissimilyatsiya qanday farqlanadi? Ularning qanday turlari bor?

2-reja bo`yicha dars maqsadi; Talabalarga Pozitsion omillar  ta’sirida sodir bo’ladigan hodisalar  haqida ma’lumot berish

Identiv o’quv maqsadi
1. Pozitsion omillar ta’sirida sodir bo’ladigan hodisalar  haqida ma’lumot beradi.
2. Turkiy so’zlarning an’anaviy fonetik tarkibiga moslashini izohlaydi.
3. Fonetik hodisalarning boshqa turlarini tushuntiradi. 

                                     2-reja bayoni

II. Pozitsion omillar ta’sirida sodir bo’ladigan hodisalar:
1. Reduktsiya - unli fonemaning urg’usiz bo’g’inda kuchsiz-lanishi: bilan- b:len, biroq- b:r q kabi. Bunda "i" unlisining kuchsizlangan, qisqa (bilinar-bilinmas) talaffuz etiladigan pozitsion ottenkasi yuzaga keladi;

2. So’z oxiridagi ochiq bo’g’inda tor unlilarning bir oz kengayishi: bordi>borde kabi. Bunda ham tor "i" unlisining bir oz kengaygan pozitsion ottenkasi yuzaga keladi;

3. Jarangli "b" va "d" undoshlarining so’z oxirida jarangsizlanishi: maktab>maktap (b>p), savod>savot (d>t) kabi. Bunday holat jarangli j,j,z undoshlarida ham uchraydi: massaj>massash (j>sh), dilxiroj>dilxiroch (j>ch), sakkiz>sakkis (z>s)  kabi. Yuqoridagi barcha holatlarda b,d,j,j,z fonemalarining jarangsizlashgan pozitsion ottenkalari qo’llangan. O’zbek tilida ko’p bo’g’inli so’zlarda portlovchi, jarangsiz "q" ning so’z oxirida sirg’aluvchi, jarangli "g’" tarzida talaffuz qilinish hollari ham uchraydi: baliq>balig’, o’rtoq>o’rtog’, taroq>tarog’ kabi.
III.Turkiy so’zlarning an’anaviy fonetik tarkibiga moslashish. O’zbek tilida bunday moslashishning quyidagi turlari uchraydi:

1.Proteza – so’z boshida tovush orttilishi: a) rus>o’ris, ro’za>o’raza, ro’mol>o’ramol kabi. Ma’lumki, qadimgi turkiy tilda sonor "r" tovushi so’z boshida qo’llanmagan, demak, uni so’z boshida qo’llash ko’nikmasi ham bo’lmagan, bu hol boshqa tillardan o’zlashtirilgan so’zlar boshidagi sonor "r"dan oldin bir unlining orttirilishiga olib kelgan, shu tariqa olinma so’zning fonetik tarkibi  turkiy  so’zning  fonetik  tarkibiga  moslashtirilgan;

 b) shkaf>ishkop, stakan>istakan kabi: turkiy tillarda so’z yoki bo’g’in boshida (pozitsion omil) undoshlar o’zaro birika olmaydi (sintagmatik omil), ayni shu qonuniyat yuqorida keltirilgan ruscha o’zlashmalar boshida bir unlining orttirilishiga,demak, shu so’zlarning turkiy til qonuniyatiga moslashtirilgan shaklining yaratilishiga olib kelgan.

2.Epenteza – so’z o’rtasida tovush orttirilishi. Bu hodisa ham asosan boshqa tillardan o’zlashtirilgan so’zlar tarkibida yuz  beradi – ularning fonetik tarkibi turkiy til qonuniyatlariga moslashtiriladi (so’z yoki bo’g’in boshida qatorlashib kelgan ikki undosh orasida bir unli orttiriladi: plan>pilon, klubnika> qulupnay, traktor>tiraktir kabi).

Ma’lumki, turkiy so’zlar tarkibida ikki unli ham yonma-yon qo’llanmaydi. Bu hol Said, oila, soat kabi arabcha o’zlashmalarning jonli tilda Sayid, oyila, sog’at deb (ikki unli orasida bir undoshning orttirilib) talaffuz qilinishiga sabab bo’ladi.

3.Epiteza (austeza)- so’z oxirida tovush orttirilishi: Bu hodisa ko’proq so’z oxirida qatorlashib kelgan  sk, nk undoshlaridan so’ng yuz beradi: otpusk>otpuska, kiosk>kioska, tank>tanka, blank>blanka kabi. Bunda ham pozitsion-sintagmatik omil (turkiy so’z oxirida  sk, nk undoshlari birikmasining uchramasligi) ko’proq darajada asos bo’lgan.

IV. Fonetik hodisalarning boshqa turlari: 

1.Tovush tushishi. So’z o’zagidagi yoki unga qo’shilgan qo’shimchalar tarkibidagi ayrim tovushlarning ma’lum fonetik qurshov yoki pozitsiya ta’sirida talaffuz etilmasligi. Bu hodisaning quyidagi turlari bor: a) prokopa, ankopa - so’z boshidagi tovushning tushib qolishi: yilon>ilon, yag’och>ag’och>og’och, yigna>igna kabi. Bunda til o’rta "y"da ovozning ustunligi, demak, uning unliga yaqinligi, o’zidan keyingi unliga singib ketishi kabi omillar ta’siri bor. Prokopa, asosan, tarixiy jarayon mahsuli bo’lib, hozirgi o’zbek adabiy tilida uchramaydi;

b) sinkopa - so’z o’rtasidagi tovushning tushib qolishi. Bu hodisa reduktsiyaning davomi sifatida ko’proq uchraydi- o’zak morfemaga affiks morfema qo’shilganda, urg’u oxirgi bo’g’inga ko’chib, o’zakdagi unli kuchsizlanadi va tushib qoladi: burun>burnim,burning,burni; o’g’il>o’g’lim,o’g’ling,o’g’li kabi.   So’z o’rtasidagi unlining tushib qolishi ba’zan tarixiy (diaxron) planda sodir bo’lgan bo’lib, hozir sezilmasligi ham mumkin: olcha<olicha, kelyapti<kelayapti kabi. O’zbek tilida undosh tovushlar sinkopasi ham uchraydi: pastqam>pasqam, pastda>pasda kabi. Ularning ba’zi turlari tarixiy plandagina qaralishi mumkin: erdi>edi kabi;

v) apokopa - so’z oxiridagi tovushning yoki qo’shma so’z komponentining tushib qoldirilishi: baland>balan, xursand>xursan, g’isht>g’ish, go’sht>go’sh, obro’y>obro’, podshoh>podsho kabi. Qo’shma so’z komponentining tushirib qoldirilishi asosan ruscha leksik o’zlashmalarda uchraydi: metropoliten>metro, kilogramm>kilo, taksomotor>taksi kabi.

Tovush yoki komponentning tushib qolishiga olib keladigan sabablar qatorida pozitsion (urg’usiz bo’g’indagi reduktsiya) va sintagmatik (yonma-yon qo’llangan tovushlarning singishib ketishi) bilan birga fonatsion energiyani tejash, ixchamlikka erishish kabi omillar ham qatnashadi;

2.Eliziya – unli tovush bilan tugagan so’zga unli bilan boshlangan so’zning qo’shilishi natijasida bir unli tovushning tushishi (112, 133). Masalan, ayta oldi>aytoldi, Dili orom> Dilorom kabi. Bu hodisa unlilar singishuvining bir ko’rinishidir. Yana qarang: sinerezis;
3.Sandxi hodisasi - analitik shakllarning ixchamlashuvi natijasida sodir bo’ladigan fonetik o’zgarishlar. Masalan:  ishlar edi>ishlardi, borgan emish>borganmish kabi. Bu hodisa o’z tabiatiga ko’ra eliziyaga juda yaqin turadi;

4. Aferezis - oldingi so’zning so’nggi tovushi (yoki tovushlari) ta’sirida keyingi so’z boshidagi tovushning (yoki tovushlarning) tushishi:  ne uchun>nechun, mulla aka>mullaka kabi (14, 85-86). Bu hodisa sandxining bir ko’rinishi, xolos;

5. Gaplologiya - yasama so’z tarkibida birin-ketin kelgan ikkita bir xil bo’g’indan birining tushirib qoldirilishi. Bu hodisa ham ko’proq ixchamlashtirish, energiyani tejash asosida sodir bo’ladi. Masalan, tragikomediya<tragikokomediya: Bu so’zning tarkibida ikkita bir xil bo’g’in ("ko"- uchinchi bo’g’in va "ko"-to’rtinchi bo’g’in)birin-ketin kelganligidan talaffuzda ulardan biri tushirib qoldirilgan va so’zning ana shu ixchamlashtirilgan shakli adabiy til uchun me’yor bo’lib qolgan. Bunday hodisa mineralogiya<mineralologiya, morfonologiya<morfofonologiya so’zlarida ham kuzatiladi.

6.Tovushlarning o’rin almashinuvi (metateza). Bu hodisa ko’proq jonli so’zlashuvga, ayniqsa, shevalarga xos bo’lib, adabiy tilda kam uchraydi: tuproq>turpoq (Toshkent shevasida), daryo>dayro (qipchoq lahjasi shevalarida), to’g’ramoq>to’rg’amoq (ayrim shevalarda) kabi.

O’rin almashinuviga uchragan tovushlar so’z tarkibida bir-biriga yaqin yoki uzoq joylashgan bo’lishi mumkin, shunga ko’ra metatezaning ikki turi farqlanadi:

a)kontakt metateza- yonma-yon joylashgan tovushlarning o’rin almashuvi: tuproq>turpoq (pr>rp), ahvol>avhol (hv>vh) kabi;

b) distant metateza - bir-biridan uzoqroqda joylashgan tovushlarning o’rin almashinuvi: aylanayin>aynalayin (bunda ikkinchi bo’g’in boshidagi "l" bilan uchinchi bo’g’in boshidagi "n" tovushlari orasida "a" unlisi bor). 

Tarkibida metateza hodisasi yuz bergan ayrim so’zlar hozirgi adabiy tilda me’yor darajasiga ko’tarilgan: yog’mir (etimologik shakli)>yomg’ir (hozirgi adabiy tildagi shakli) kabi.

7. Geminatsiya - ikkita bir xil undoshning so’z tarkibida qavatlanishi: muddat, izzat kabi. Bunday qavatlanish ma’lum uslubiy maqsadlarda yuzaga keltirilishi ham mumkin: Masalan, maza’ , (bitta "z", bunda uslubiy bo’yoq yo’q.)- mazza (ikkita "z". So’zning bu shaklida ma’no kuchaytirilgan). Yana qiyos qiling: yashamagur>yashshamagur, uchalasi>uchchalasi, rosa>rossa, juda>judda kabi. Geminatsiya hodisasi so’z yasalishida ham uchraydi: achimoq (fe’l)- achchiq (sifat), isimoq (fe’l)- issiq (sifat), qotmoq (fe’l)- qattiq (sifat) kabi. Sifatlarning kuchaytiruv (intensiv) formalarida ham geminatsiya hodisasi uchraydi: oq>oppoq, sog’>soppa-sog’ kabi.

Degeminatsiya-  so’z tarkibidagi geminatsiyaning yo’qolishi: menQning>mening, sizni>sizzi>sizi; qayer>qaer kabi. 

8. Sinerezis-so’z tarkibida yondosh qo’llangan ikki unlining diftonglashuvi- bir cho’ziq unli holiga kelishi: mutolaa>mutola: matbaa>matba: saodat>so:dat kabi. Bu hodisa ikki unli orasidagi undoshning tushib qolishi hisobiga yuz berishi ham mumkin: zahar>za:r, shahar>sha:r kabi.

9. Spirantizatsiya - ayrim portlovchi undoshlarning ikki unli orasida (intervokal pozitsiyada) sirg’aluvchi undoshga o’tishi: bora ber>boraver (b>v), kabob>kavob (b>v), po’stloq>po’stlog’i (q>g’), taroq> tarog’i (q>g’) kabi. Bu hodisada pozitsion omil (intervokal holat) bilan birga kombinator omil (unlilarning undoshga ta’siri) ham ishtirok etgan.

                                             MUHOKAMA UChUN SAVOLLAR
1. Pozitsion omillarga nimalar kiradi? Ular fonemaning qanday ottenkalarini shakllantiradi?

2. Pozitsion o’zgarishlarning qanday turlari bor?

3. Kombinator va pozitsion omillar fonetik jarayonda aralash ishtirok etishi mumkinmi?

4. Sintagmatik omillarga nimalar kiradi? Bu omil ta’sirida  qanday fonetik jarayonlar sodir bo’ladi?

5. Proteza, epenteza va epiteza nima?

Mavzuga oid mustaqil ish topshiriqlari:

1. Kombinator va pozitsion omillar 
Mavzu bo’yicha asosiy xulosalar:

Pozitsion omillar ta’sirida sodir bo’ladigan hodisadir.

8-MAVZU: Bo’g’in. Urg’u. Intonatsiya 

“Bo’g’in. Urg’u. Intonatsiya” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

Dars maqsadi: Bo’g’in. Urg’u. Intonatsiya 

 haqida ma’lumot berish 

Identiv o’quv maqsadlari.
1.2.1 Bo’g’in va uning turlarini tushuntirib beradi..

1.2.2. Urg’uni izohlaydi. 

1.2.3. Intonatsiyani  aytib beradi .

Asosiy tushuncha va iboralar: Bo’g’in- nutq oqimining tovushdan katta, so’zdan kichik (ba’zan bir so’zga teng) segment birligi.

Sillabema- bo’g’inning fonologik birlik sifatidagi nomi.     Intonatsiya - og’zaki nutqning ritmik-melodik tomoni, undagi ovoz (ton) tovlanishlari.

     Nutq melodikasi – gapda ovozning ko’tarilishi va pasayishi.

    Urg’u - muayyan til fonetik-fonologik tizimidagi super-segment birliklardan biri.

    Aktsentema - urg’uning so’z yoki nutq oqimidagi fonologik-aktsentologik xususiyatlariga nisbatan nomlanishi.

Dars shakli: guruh va mikroguruhlarda.
Foydalaniladigan metod va usullar: suhbat, ma’ruza-hikoya, baxs, videousul.
Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1."Hozirgi o’zbek adabiy tili" kursi nimani o’rganadi?

2.Kurs oldiga qanday maqsad va vazifalar qo’yilgan?

4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi

             1. Bo’g’in. 
             2. Urg’u. 

             3. Intonatsiya

                          Tayanch tushunchalar

Bo’g’in- nutq oqimining tovushdan katta, so’zdan kichik (ba’zan bir so’zga teng) segment birligi.

Sillabema- bo’g’inning fonologik birlik sifatidagi nomi.     Intonatsiya - og’zaki nutqning ritmik-melodik tomoni, undagi ovoz (ton) tovlanishlari.

     Nutq melodikasi – gapda ovozning ko’tarilishi va pasayishi.

    Urg’u - muayyan til fonetik-fonologik tizimidagi super-segment birliklardan biri.

    Aktsentema - urg’uning so’z yoki nutq oqimidagi fonologik-aktsentologik xususiyatlariga nisbatan nomlanishi.

1-reja bo`yicha dars maqsadi; Talabalarga bo’g’in, urg’u va intonatsiya haqida ma’lumot berish

Identiv o’quv maqsadi
         1. Bo’g’in. Bo’g’in tiplarini tushuntiradi.

         2. Bo’g’inning til va nutqdagi ahamiyatini izohlaydi.

1- reja bayoni

         Bo’g’in bir havo zarbi bilan aytiladigan tovush yoki tovushlar birikmasidir. Masalan: ona(o-na), ota(o-ta), bola(bo-la) kabi. Bo’g’in nutq oqimining tovushdan katta, so’zdan kichik (ba’zan bir so’zga teng) segment birligidir. Fonologik nuqtai nazardan bo’g’in sillabema deyiladi, uni o’rganadigan soha esa sillabika deb nomlanadi.

Bo’g’in unlisiz tuzilmaydi, shuning uchun unli tovush bo’g’inning markazi hisoblanadi- u undoshlarni o’ziga tortib, bir havo zarbi bilan aytiladigan fonetik bo’lakni (bo’g’inni) hosil qiladi. Undoshlar o’zicha bo’g’in yasamaydi (sonorlar bundan mustasno). Ular unlidan oldin kelganda kuchsiz boshlanib, kuchli tugaydi; kitob so’zidagi "ki-" bo’g’ini boshida kelgan "k" undoshi shunday. Undosh tovush unlidan keyin kelganda, kuchli boshlanadi, so’ng kuchsizlanib tugaydi: kitob so’zidagi "-tob" bo’g’ini oxirida kelgan "b" undoshi shunday. Ba’zan ikki bo’g’in orasida ikkita bir xil undosh yonma-yon kelib qoladi: muddat (mud-dat) kabi. Bu hodisa geminatsiya sanaladi. Bunda ikkala "dd" bir tovushdek talaffuz etiladi, binobarin, kuchli boshlanib, kuchli tugaydi, oralig’ida esa bir oz pasayish kuzatiladi. Bular ikki balandlikka ega undoshlar sanaladi. Demak, bo’g’in tuzilishida undoshlar kuchsiz boshlanuvchi, kuchli tugovchi va ikki balandlikka ega xarakterida bo’ladi.    (16,36-bet). Shunga ko’ra bo’g’in uch qismga bo’linadi; a) bo’g’in boshi- bo’g’in yasovchi tovushning (unlining) balandligigacha bo’lgan qism;   b) bo’g’in markazi (bo’g’in balandligi); v) bo’g’in markazidan keyingi qism (bo’g’in balandligidan so’nggi qism). 

Unli (V) yoki unli +undosh (VC) tipidagi bo’g’inning boshi nulga teng bo’ladi: o+ta (birinchi bo’g’in boshi nulga teng), ol+ma (birinchi bo’g’in boshi nulga teng); undosh+unli (CV) tipidagi bo’g’inning oxiri ham nulga teng: o+ma ("ma" bo’g’inining oxiri nulga teng) kabi. O’zbek tilidagi umumturkiy so’zlarda: a) boshi nulga  teng  bo’g’in  faqat  so’z  boshida uchraydi: oQta, uch+ta kabi;

 b) boshi nulga teng bo’lgan bo’g’in birinchi bo’g’indan keyin qo’llanmaydi. Bu tipdagi bo’g’inning so’z o’rtasida yoki oxirida kelishi faqat arabcha va ruscha leksik o’zlashmalarda uchraydi: ma-o-rif (arabcha), a-or-ta (ruscha-baynalmilal) kabi; v) oxiri nulga teng (CV tipidagi) bo’g’in so’zning barcha qismlarida qo’llanishi mumkin: bo+la, da+la kabi; g) bo’g’in boshida undoshlarning qatorlashib kelishi faqat ruscha-baynalmilal so’zlarda uchraydi: traktor (birinchi bo’g’in sxemasi- CCVC) kabi.

 Bo’g’in tiplari:

1)berkitilgan bo’g’in. U undosh bilan boshlanadi: olti so’zining ikkinchi bo’g’ini (-ti);

2)berkitilmagan bo’g’in. U unli tovush bilan boshlanadi: olti so’zining birinchi bo’g’ini (ol-);

3)yopiq bo’g’in. U undosh bilan tugaydi: olti so’zining birinchi bo’g’ini (ol-);

4)ochiq bo’g’in. U unli bilan tugaydi: olti so’zining oxirgi bo’g’ini (-ti).

Tasnifning bu turida o-ta, o-na so’zlaridagi bir unlidan iborat bo’g’in, shuningdek, tartib, maktab so’zlaridagi "un-dosh+unli+undosh" (CVC) tipidagi bo’g’inlar nazardan chetda qolgan. Shuning uchun mavjud adabiyotlarda bo’g’in tiplari tasnifining boshqa ko’rinishlari ham uchraydi. Masalan,        M.M. Mirtojiev bo’g’in tiplarini shunday tasnif qiladi:

1)ochiq boshlanuvchi ochiq bo’g’in: a+na, o+na, i+liq kabi so’zlarning birinchi bo’g’ini;

2)ochiq boshlanuvchi yopiq bo’g’in: ol+tin, il+gak, as+liy, ars+lon kabi so’zlarning birinchi bo’g’ini;

3)yopiq boshlanuvchi yopiq bo’gin: bor+moq, qiy+shiq, non+voy, ras+som kabi so’zlarning barcha bo’g’inlari;

4)yopiq boshlanuvchi ochiq bo’g’in: da+la, qo+ra, sa+ra kabi so’zlarning barcha bo’g’inlari.

M.M.Mirtojiev unli va undoshlardagi ovoz va shovqin miqdori har xil bo’lishini nazarda tutib, bo’g’inning akustik tasnifini ham beradi. U shunday deydi: "Unli va undosh tovushlar tarkibida, bizga ma’lumki, un va shovqin miqdori turlichadir. Agar ularni ball tizimiga asoslangan shkala bo’yicha hisoblasak, unlilar 4 ball, sonorlar 3 ball, jaranglilar 2 ball, jarangsizlar esa 1 ball deb qaralishi mumkin. Shunga ko’ra bo’g’in tovushlarini tavsiflasak, bo’g’inlar har xil turlarga bo’linadi. Albatta, bunda bo’g’inning boshi va oxiri nazarda tutiladi:

1)silliq bo’g’in (bo’g’in boshi va oxiri yo’q, kesilgan holatda). Masalan, a+e+ro+plan so’zining birinchi va ikkinchi bo’g’inlari shunday;

2)kuchayuvchi bo’g’in (yopiq boshlanuvchi ochiq bo’g’in tiplari e’tiborda tutiladi). Masalan, ma, de, shu, bu so’zlarini tarkib toptirgan bo’g’in shunday;

3)pasayuvchi bo’g’in (ochiq boshlanuvchi yopiq bo’g’in tiplari e’tiborda tutiladi). Masalan, ot, ol, it, et kabi;

4)kuchayuvchi-pasayuvchi bo’g’in (to’la, ya’ni yopiq boshlanuvchi yopiq bo’g’in tiplari e’tiborda tutiladi). Masalan, ko’z, non, bir, tur kabi.

Shuni ham aytib o’tish kerakki, bri+ga+dir so’zining birinchi bo’g’ini ham kuchayuvchi bo’g’in deb qaraladi. Ammo uning bo’g’in boshi ikki undoshdan iborat. Shunga qaramay ular ball shkalasiga ko’ra har xil, ya’ni 2-3-4 deb olinadi. Unda tovushlar kuchayib borganligi kuzatiladi...".

Ilmiy adabiyotlarda bo’g’in tiplari tasnifining yana boshqa turlari ham bor. Xususan, taniqli fonetist A. Mahmudov bo’g’inlarni quyidagicha tasnif qiladi:

1)to’la ochiq bo’g’in. U faqat unlidan iborat bo’ladi: a+na, a+ka, o+pa so’zlarining birinchi bo’g’ini;

2)to’la yopiq bo’g’in. Bunday bo’g’in undosh bilan boshlanib, undosh bilan tugaydi: tar-tib, tar-vuz so’zlaridagi barcha bo’g’inlar;

3)boshi yopiq bo’g’in. Bunday bo’g’in undosh bilan boshlanib, unli bilan tugaydi: bo+la, ta+na so’zlaridagi barcha bo’g’inlar;

4)oxiri yopiq bo’g’in. Bunday bo’g’in unli bilan boshlanib, undosh bilan tugaydi: or+tiq, o’r+ta so’zlarining birinchi bo’g’inlari.

Muallif to’la yopiq bo’g’in strukturasi 7 xil bo’lishini ta’kidlaydi: 1)CVC -bet,kuch; 2)CCVC-Qrim,plan; 3)CVCC- qirq, hind; 4)CCVCC –Dnepr,sport; 5)CVCCS–tekst,punkt; 6)CCCVC– shtraf,skver; 7)CCVCCC–Dnestr,Bratsk.

Boshi yopiq bo’g’in uchga bo’linadi: 1)CV–bu; 2) CCV–drama, smena so’zlarining birinchi bo’g’ini; 3) CCCV–Brno kabi.

Oxiri yopiq bo’g’inning to’rt xil bo’lishi aniqlanadi: 1)VC-o’q, el,uy; 2)VCC- ayt,ilm,ark; 3)VCCC- Omsk; 4)VCCCC- Ernst.

Shunday qilib, muallif o’zbek tilidagi bo’g’inlar o’n besh strukturada ifodalanayotganligini ko’rsatadi1. Bunda o’zbek tilining o’z va o’zlashgan qatlam so’zlari birga qaralgan.

 Bo’g’inning til va nutqdagi ahamiyati quyidagilardan iborat: 

1.So’zning, xususan, fonetik so’zning shakllanishida "qurilish materiali" va qoliplovchi vazifalarni bajaradi. Ayrim tillarda bo’g’inning distinktiv (tafovutlash, farqlash) funktsiyasi ham bor. Masalan, koreys, vetnam, xitoy tillarida bo’g’in ohang turiga qarab so’z ma’nosini farqlaydi, ayni shu xususiyati bo’lgan tillarda u sillabema hisoblanadi. O’zbek tilida bo’g’inning bu funktsiyasi nihoyatda kuchsizdir.

2.Bo’g’inning pedagogik-metodik ahamiyati ham bor: birinchi sinf o’quvchilarini to’g’ri o’qish va to’g’ri yozishga o’rgatishda, ularda to’g’ri talaffuz va imlo ko’nikmalarini shakllantirishda bo’g’inlab o’qitish va bo’g’inlab yozdirish yaxshi natija beradi.

3.Orfografiya qoidalarining bir qismi bo’g’in ko’chirilishiga asoslanadi.

4.Bo’g’inning she’riyatdagi turoqlarni, ohangdoshlik va musiqiylikni ta’minlovchi vosita sifatidagi roli ham katta. U she’riy misralardagi ritmni yuzaga keltiruvchi asosiy unsurlardan biri, ayni paytda vazn o’lchovi bo’lib xizmat qiladi.

Quyidagi she’riy parchalarni qiyoslab ko’raylik:

     1.Kuy avjida uzilmasin tor, 

She’r yarmida sinmasin qalam.

Yashab bo’lmay umrini zinhor,

Bu dunyodan ketmasin odam.

(E.Vohidov. "Kuy avjida uzilmasin tor").

2.She’rlarim- chechagim, hayotim,

She’rlarim boylikdir, bisotim,

Yomg’irdan namlanmas qanotim,

Oshaman bulutlar tog’idan!

       (A. Umariy. "Yomg’irda").

Keltirilgan bu ikki she’riy parchani bir-biriga ohang jihatdan solishtirsak, ularning to’qqizlik turkumiga mansubligi ma’lum bo’ladi, shunga qaramay bu ikki she’rning ritmik xususiyatlari bir xil emas. Buning sababi shuki, ularning har birida bo’g’inlar turlicha guruhlanib kelmoqda. Qiyos qiling:

     1.Kuy avjida4 G’ uzilmasin tor5q9

She’r yarmida4 G’sinmasin qalam5q9

Yashab bo’lmay4G’umrini zinhor5q9

Bu dunyodan4 G’ketmasin odam5q9

 2.She’rlarim3 G’chechagim3,G’ hayotim3q9

She’rlarim3 G’ boylikdir3,G’bisotim3q9

Yomg’irdan3 G’ namlanmas3 G’ qanotim3q9

Oshaman3 G’ bulutlar3 G’ tog’idan3q9

                                             MUHOKAMA UChUN SAVOLLAR

1.Bo’g’in nima?

2.Bo’g’in tuzilishining qanday xususiyatlari bor?

3.Bo’g’in markazi nima?

4.Bo’g’inning qanday tiplari bor?

5.Bo’g’inga oid qanday tasniflarni bilasiz?

6.Bo’g’inning til va nutqdagi ahamiyati nimalardan iborat?

7.Sillabema va sillabika deganda nimalar anglashiladi?

2-reja bo`yicha dars maqsadi; Talabalarga bo’g’in  haqida ma’lumot berish

                                                    Identiv o’quv maqsadi

           1. So’z urg’usini tushuntiradi.

           2. Sintagma urg’usini izohlaydi.

           3. Ayiruv (ta’kidlov) urg’usini aytib beradi.

2- reja bayoni

 Urg’u so’z tarkibidagi bo’g’inlardan birining boshqasiga nisbatan kuchliroq ovoz bilan aytilishi yoki gaplardagi ayrim bo’laklarning, nutq oqimidagi ayrim frazalarning maxsus ohang bilan ta’kidlanishidir. Urg’u muayyan til fonetik-fonologik tizimining supersegment birligi sanaladi. Tilning qaysi sathidagi birliklarga aloqador bo’lishiga ko’ra urg’uning quyidagi tiplari o’zaro farqlanadi: 1) so’z urg’usi; 2) sintagma urg’usi;       3) ayiruv (ta’kidlov) urg’usi.

     So’z urg’usi bevosita so’zga aloqador bo’lgan, so’z tarkibidagi bo’g’inlardan biriga tushadigan urg’udir. Fonetik tabiatiga, tushadigan o’rniga va harakat qilish belgisiga ko’ra so’z urg’usi har xil bo’ladi.

1.Fonetik tabiatiga ko’ra so’z urg’usi dinamik, kvantitativ, tipik ottenkali va tonik (musiqiy) xarakterlarda bo’lishi mumkin:

a)dinamik urg’u (zarb urg’usi). Urg’uning bu turi so’z tarkibidagi bo’g’inlardan birining, ayniqsa, undagi unli tovushning kuchli zarb bilan talaffuz qilinishiga asoslanadi. Kuchli zarb va baland ovoz dinamik urg’uning akustik belgisi bo’lsa, shu ovozni yuzaga keltiruvchi nutq a’zolari muskullarining kuchlanishi (tortilishi, taranglashishi) bunday urg’uning fiziologik belgisi sanaladi. Dinamik urg’uli bo’g’inda kuchli zarbning bo’lishi uning shu so’z tarkibidagi boshqa bo’g’inlardan ajralib turishini ta’minlaydi;

b) kvantitativ urg’u. Urg’uning bu turi urg’uli bo’g’indagi unli tovushning cho’ziq (davomli) talaffuz etilishi bilan xarakterlanadi;

v)tipik ottenkali urg’u (sifat urg’usi). Urg’uning bu turi bo’g’indagi unlining o’ziga xos tipik ottenkasi (sifat belgisi) saqlangan bo’lishi bilan xarakterlanadi, shu belgisiga ko’ra u urg’usiz bo’g’indagi unlining notipik ottenkasidan farqlanadi;

g) tonik (musiqiy) urg’u. Urg’uning bu turini olgan bo’g’in ovoz tonining o’zgarishi bilan urg’usiz bo’g’inlardan farq qiladi. Demak, tonik urg’uda un paychalari chastotasi tezlashadi, ovoz toni esa balandlashadi.

Ko’pchilik tillarning so’z urg’usida yuqoridagi fonetik (fizik-akustik) belgilardan bir nechasi birga ishtirok etadi, ammo ulardan bittasi, ba’zan, ikkitasi shu til uchun etakchi belgi hisoblanadi. Masalan: rus tilidagi so’z urg’usida tonik (musiqiy) urg’u belgisi yo’q, qolgan belgilarning barchasi bor: cho’ziqlik mavjud , bo’g’indagi unlining asosiy sifat (akustik) belgilari saqlangan, zarb ham ishtirok etadi. Quyidagi misollarning qiyosida buni yaqqol anglab olish mumkin: a) oltin (o’zb.) va karantin (rus.), ovsin (o’zb.) va apelsin (rus.) so’zlarining barchasida oxirgi bo’g’in urg’ulidir, barcha urg’uli bo’g’inlarda "i" unlisi qatnashgan, ammo ruscha karantin, apelsin so’zlaridagi "i" unlisi o’zbekcha oltin, ovsin so’zlaridagi "i" dan cho’ziqroq talaffuz etilmoqda. Bunday tafovutni  mavzu (o’zb.) va meduza (rus.), mangu (o’zb.) va mangusta (rus.) so’zlarining urg’uli bo’g’inlaridagi "u" unlisi qiyosida ham ko’ramiz. Rus tili fonetistlarining ta’kidlashicha, ruscha unli fonemalarning urg’uli bo’g’indagi cho’ziqlik darajasi urg’usiz bo’g’indan bir yarim barobar ortiqdir1;       

b) gorod (im.padej,ed.chislo)- goroda (im.padej,mn.chislo), voda (im.padej,ed. chislo)- vodo’ (im.padej,mn.chislo)- vodo’ (rod. padej, ed.chislo). Keltirilgan so’zlarning barcha grammatik shakllarida lab-lab, o’rta keng "o" unlisi qatnashgan, ammo u o’zining ana shu sifat belgilarini (lab-lab, o’rta keng "o" uchun tipik ottenkalarni) faqat urg’uli bo’g’inda saqlagan, urg’usiz bo’g’inlarda  esa bu belgilar o’zgarib, "o" unlisi qisqa "a" (lablanmagan, quyi keng unli) tarzida talaffuz qilinmoqda: garada, vada, vado’ kabi. Unli fonemaning asosiy (tipik) ottenkasi namoyon bo’lishi uchun so’z urg’usining qanday ahamiyati borligini shu misollar tahlilidan anglab olish mumkin. Shuning uchun ham so’z urg’usining fonetik tabiatini baholashda rus tilshunoslari birinchi o’ringa sifat belgilarini (unli fonemadagi asosiy ottenkalarning saqlanish darajasini), ikkinchi o’ringa cho’ziqlik  belgisini va, nihoyat, uchinchi o’ringa zarb belgisini  qo’yadilar2. 

O’zbek tilida ham musiqiy urg’u yo’q, ammo unda cho’ziqlik belgisi va zarb bor. Bu belgilar urg’uli bo’g’inni shu so’zdagi urg’usiz bo’g’inlardan ajratish imkonini beradi. Bunda shuni ham ta’kidlash kerakki, so’z urg’usining cho’ziqlik darajasi rus va o’zbek tillarida bir xil emas: rus tilidagi so’z urg’usining cho’ziqlik belgisi o’zbek tilidagidan ko’proq darajada seziladi. Buni yuqorida oltin va karantin, ovsin va apelsin  so’zlari qiyosida ham ko’rib o’tdik. Demak, o’zbek tilidagi so’z urg’usida zarb birinchi o’rinda turadi, shunga ko’ra uni dinamik urg’u deb baholash maqsadga muvofiqdir.

Musiqiy (tonik, melodik) urg’u yapon, xitoy, koreys tillariga xosdir. Urg’uning bu turi boshqa fonetik belgilar, xususan, zarb urg’usi bilan aralash holda shved, norvej, serb, xorvat va litva tillarida ham uchraydi.

2. O’rniga ko’ra so’z urg’usi ikki xil bo’ladi: bog’langan urg’u va erkin urg’u.

a) bog’langan urg’uli tillarda urg’u so’zdagi biror bo’g’inga doimiy bog’langan bo’ladi. Masalan, turkiy tillarda urg’u so’zning oxirgi bo’g’iniga tushadi. Bu xususiyat o’zbek tiliga ham xos: kitob, daraxt, bola, ota, shahar kabi. Venger va chex tillarida so’z urg’usi birinchi bo’g’inga, polyak tilida esa so’zning oxiridan bitta oldingi bo’g’inga tushadi. Bunday xususiyat yuqorida keltirilgan tillarning urg’u tizimiga xos doimiy va asosiy belgilardir;

b) erkin urg’uli tillarda urg’u so’zning turli bo’g’inlariga tushadi. Rus tili ana shunday erkin urg’uli tillar tipiga kiradi. Unda urg’u so’zning birinchi bo’g’iniga (magniy, zavuch), ikkinchi, uchinchi bo’g’inlariga (orator, bakteriya, oduvanchik, baraxolka) va oxirgi bo’g’iniga (banderol, peyzaj) tushishi mumkin.

Erkin urg’uli tillarda urg’uning o’rni so’z ma’nolarini farqlash funktsiyasini (fonologik vazifani) ham bajaradi, ana shu funktsiyasida u aktsentema hisoblanadi: zamok (qulf) va zamok (qal’a,qasr, saroy, qo’rg’on), parit (bug’lamoq) – parit (parvoz qilmoq) kabi. Bog’langan urg’uli tillarda bu holat juda kam uchraydi: rus tilidan o’zlashgan so’z bilan o’zbek tili so’zlari o’rtasida shunday munosabat paydo bo’lganda (atlas va atlas kabi), sifatlar ravishga ko’chganda (yangi va yangi kabi) urg’uning o’rni ma’no farqlash xususiyatiga ega bo’lishi mumkin, ammo bu xususiyat bog’langan urg’uli tillar uchun etakchi va doimiy belgi hisoblanmaydi.

3. Harakat qilish belgisiga ko’ra so’z urg’usi ko’chadigan va ko’chmaydigan turlarga bo’linadi:

a) ko’chadigan urg’u muayyan tildagi so’zlarda, ayniqsa, ularning turli grammatik shakllarida bir bo’g’indan boshqa bo’g’inga o’tib turadi, demak, harakatda bo’ladi. Bu xususiyat rus tilida ko’proq uchraydi. Masalan: zagnat-zagnan-zagonyat; zadat-zadal-zadala; rana-ranenie kabi. Rus tilidagi urg’uning turli o’rinlarga ko’chishi hatto bir so’zning o’zida ham uchraydi: dokrasna-dokrasna, zalito’y-zalito’y, kazaki-kazaki, inache-inache, zagib-zagib kabi. Bu xususiyat rus tilidagi erkin urg’uning xarakatchanlik belgisidir. Bunday belgi (harakat qilish, ko’chish) o’zbek tilidagi bog’langan urg’uda ham uchraydi. Masalan: temir-temirchi-temirchilik kabi. Demak, so’z urg’usining harakat qilish, ko’chish belgisi erkin urg’uli tillarda ham, bog’langan urg’uli tillarda ham bor, ammo ulardan birida (masalan, rus tilida) ko’chish turli yo’nalishda– oldingi bo’g’indan keyingi bo’g’inga yoki, aksincha, keyingi bo’g’indan oldingi bo’g’inlarga qarab bo’ladi. Masalan: trava (urg’u so’zning oxirgi bo’g’inida)- travo’ (urg’u oxirgi bo’g’indan oldingi bo’g’inga ko’chgan), vidno (urg’u birinchi bo’g’inda)- vidat (urg’u oxirgi bo’g’inga ko’chgan) kabi. O’zbek tilidagi ko’chish esa asosan bir yo’nalishda sodir bo’ladi: urg’u o’zak oxiridan qo’shimchalarga tomon harakat qiladi. Masalan, shahar-shaharlik-shaharliklar kabi. Demak, o’zbek tilidagi so’z urg’usining harakat qilishi bu tildagi urg’uning oxirgi bo’g’inga bog’langanlik belgisiga xilof emas, aksincha, u ayni shu me’yor talabi asosida oxirgi bo’g’inga ko’chmoqda. O’zbek tilida so’z urg’usining oldingi bo’g’inga qarab ko’chishi juda kam uchraydi: yangi (yangi uy) va yangi (yangi kelib-ketdi) kabi. Bulardan tashqari, so’z ma’nolari kuchaytirilganda, bu ma’nolarga uslubiy bo’yoq qo’shish zarurati bo’lganda yuzaga keltiriladigan geminatsiya (bir xil undoshlarning qavatlanishi) hodisasida ham urg’uning oldingi bo’g’inlarga ko’chirilishi kuzatiladi: maza qilmoq - mazza qilmoq, yashamagur- yashshamagur kabi. Bunday paytlarda urg’u fonostilistik vositaga aylanadi; 

b) ko’chmaydigan urg’u so’z tarkibidagi bitta bo’g’inga bog’langan bo’lib, u boshqa bo’g’inlarga o’tmaydi: rus tilidagi zavod, narod, rabotat so’zlarining turlanishi va tuslanishida bu hodisa kuzatiladi: narod- narodo’ – narodov – narodami – dlya naroda; rabotat – rabotayu – rabotaesh – rabotaet – rabotayut – prorabotay – prorabotali kabi. O’zbek tilida bu xususiyat ayrim olmoshlarning turlanishida kuzatiladi: hamma-hammani- hammaning - hammaga- hammada- hammadan; barcha – barchani- barchaning – barchaga- barchada – barchadan kabi.

O’zbek tilidagi qo’shma va juft so’zlarda urg’u ikki va undan ortiq bo’lishi ham mumkin. Bunday paytlarda oxirgi bo’g’indagi zarb kuchliroq bo’ladi va asosiy urg’u sanaladi, qolgan urg’ular ikkinchi darajali hisoblanadi: kaltakesak, temirbeton, gultojixo’roz, aka-uka, qozon-tovoq kabi. Bunday ikkinchi darajali urg’ular, rus tilida ham uchraydi: jelezobeton, samoproizvolnost, temno-siniy kabi.

So’z urg’usining til va nutqdagi roli: a) so’zning fonetik qobig’ini bir butun (kompleks) holatda ushlab turuvchi markaz bo’ladi; b) nutq oqimida so’zni boshqa so’zdan ajratib olishga yordam beradi; v) so’z urg’usining harakatchan turi so’zlarning leksik va grammatik ma’nolarini farqlashi ham mumkin;            g) nutqda fonostilistik vosita bo’la oladi. Keyingi ikki holat urg’uning fonologik va aktsentologik xususiyatlari sanaladi.

    Sintagma urg’usi – nutq oqimining ma’no jihatdan muhim bo’lgan qismini (sintagmani) alohida ta’kidlash, ajratish uchun qo’llangan urg’u. Sintagmani aniqlash mezoni ikkitadir:      a) semantik mezon; b) sintaktik mezon. Bu mezonlar sintagmaning grammatik-semantik jihatdan yaxlit bir butun konstruktsiya ekanligidan kelib chiqadi. Sintagma urg’usi fraza (gap) ichidagi mazmunan yaxlit, grammatik jihatdan bir butun bo’lgan qismni maxsus ta’kidlash, uni shu fraza (gap) ichidagi boshqa sintagmalardan ajratish uchun xizmat qiladigan fonetik vositadir. Buni quyidagi nutqiy parcha tahlilida  ko’rib chiqaylik: "Iqtisodiy va siyosiy sohalardagi barcha islohotlarimizning pirovard maqsadi yurtimizda yashayotgan barcha fuqarolar uchun munosib hayot sharoitlarini tashkil qilib berishdan iboratdir. Aynan shuning uchun ham ma’naviy jihatdan mukammal rivojlangan insonni tarbiyalash, ta’lim va maorifni yuksaltirish, milliy uyg’onish g’oyasini ro’yobga chiqaradigan yangi avlodni voyaga etkazish davlatimizning eng muhim vazifalaridan biri bo’lib qoladi." (Prezident I. Karimovning 1995 yil fevral oyidagi O’zbekiston Respublikasi Oliy Majlisining birinchi sessiyasidagi ma’ruzasidan).

Yuqoridagi nutqiy parchada ikkita sodda yoyiq gap bor:  1."Iqtisodiy va siyosiy sohalardagi barcha islohotlarimizning pirovard maqsadi yurtimizda yashayotgan barcha fuqarolar uchun munosib hayot sharoitlarini tashkil qilib berishdan iboratdir". 2."Aynan shuning uchun ham ma’naviy jihatdan mukammal rivojlangan insonni tarbiyalash, ta’lim va maorifni yuksaltirish, milliy uyg’onish g’oyasini ro’yobga chiqaradigan yangi avlodni voyaga etkazish davlatimizning eng muhim vazifalaridan biri bo’lib qoladi". Har bir gap nutqning fonetik bo’linishida bir frazaga teng bo’lishini hisobga olsak, keltirilgan nutqiy parchada ikkita fraza borligi ma’lum bo’ladi. Frazalar, ma’lumki, katta pauzalar bilan bir-biridan ajratiladi (pauza ham fonetik vosita – intonatsiyaning tarkibiy uzvlaridan biri). Har bir fraza taktlarga (sintagmalarga) bo’linadi. Demak, sintagmalar frazaning kichikroq (qisqaroq) pauzalar bilan ajratiladigan parchalaridir. Yuqoridagi ikki frazadan birinchisida quyidagi parchalar – sintagmalar bor: a) "Iqtisodiy va siyosiy sohalardagi barcha islohotlarimizning pirovard maqsadi";  b) "yurtimizda yashayotgan barcha fuqarolar uchun munosib hayot sharoitlarini tashkil qilib berishdan iboratdir". Bu sintagmalardan birinchisi alohida urg’u (sintagma urg’usi) bilan yakunlangan bo’lib, uning fonetik tabiati quyidagi belgilarga ega: sintagma oxiridagi "maqsadi" so’zining so’nggi bo’g’ini  ochiq bo’lib, bu bo’g’indagi "i" unlisi cho’ziq talaffuz etilmoqda (kvantitativ urg’u), tovush toni ko’tarilgan (ton belgisi), kuchi esa intensivlashgan (zarb belgisi), bu hol shu sintagmaning ma’nosini alohida ta’kidlash imkonini bergan. Sintagma urg’usidan so’ng kelgan qisqa pauza birinchi va ikkinchi sintagmalarni bir-biridan ajratish vazifasini bajargan.(14,54-56). Sintagma urg’usining o’rni kuzatilgan maqsad va nutq situatsiyasiga qarab o’zgartirilishi ham mumkin. Bunday paytda u gapning grammatik jihatlariga ham ta’sir qiladi. Qiyos qiling: Bu shifokor – Dilbarning onasi. (Bu shifokor-ega sostavi; Dilbarning onasi – kesim sostavi). Bu -  shifokor Dilbarning onasi. (Bu – ega, shifokor Dilbarning onasi – kesim sostavi). 

 
 Ayiruv urg’usi – gap bo’laklaridan birini alohida ta’kidlash uchun yoki so’zlovchining his-hayajoni, voqelikka munosabatini maxsus ifodalash maqsadida qo’llanadigan urg’u . U ikki turga bo’linadi: logik urg’u (mantiq urg’usi) va emfatik urg’u.

1. Logik urg’u - tinglovchining e’tiborini gap bo’laklaridan biriga alohida jalb etish, shu bo’lak orqali ifodalangan ma’noni maxsus ta’kidlash uchun qo’llanadigan urg’u. Gapning logik urg’u olgan bo’lagi odatda boshqa bo’laklardan kuchliroq talaffuz etiladi. Qiyos qiling: 1) Men universitetda o’qiyman (boshqa birov emas, men...). 2) Men universitetda o’qiyman (litseyda emas, universitetda...).3) Men universitetda o’qiyman (ishlamayman, o’qiyman...) kabi.

Logik urg’u ob’ekti bo’lgan bo’lakning leksik urg’uli bo’g’ini boshqa bo’g’inlardan kuchliroq, undagi unli esa ancha cho’ziq talaffuz etiladi.

2.Emfatik urg’u (emotsional urg’u). Urg’uning bu turi ham biror gap bo’lagini alohida ta’kidlashga asoslanadi, ammo logik urg’uda bo’lakning (so’zning) ma’no tomoni ta’kidlansa, emfatik urg’uda shu ma’no bilan birga so’zlovchining his-hayajoni, voqelikka bo’lgan sub’ektiv munosabatini ifodalash ham maqsad qilinadi: bu urg’u gapdagi so’zning ta’sirchanligini kuchaytirishga xizmat qiladi. Masalan: "Eh, qanday go’zal manzara! Tabiat shu daraja go’zalki, ko’rib bahridiling ochiladi!" Bu gapda qanday va go’zal so’zlariga, aniqrog’i, shu so’zlardagi "qan-" va "-zal" bo’g’inlariga emfatik urg’u tushgan: shu bo’g’inlardagi unli tovush ancha cho’ziq va maxsus ton bilan talaffuz etilgan.

                                             MUHOKAMA UChUN SAVOLLAR

1.Urg’u nima? Uning qanday tiplari bor?

2.Qanday hollarda urg’u aktsentema sanaladi?

3.So’z urg’usining fonetik tabiatiga nimalar kiradi? Bu belgilariga ko’ra so’z urg’usining qanday turlari farqlanadi?

4.Erkin va bog’langan urg’ular qanday farqlanadi?

5.Harakat qilish belgisiga ko’ra so’z urg’usining qanday turlari bor?

6.Ko’chadigan va ko’chmaydigan urg’ular qanday farqlanadi?

3-reja bo`yicha dars maqsadi; Talabalarga Intonatsiya  haqida ma’lumot berish

Identiv o’quv maqsadi

                       1. Intonatsiya haqida tushuncha beradi.
                       2. Intonatsiya turlarini aytib beradi.

3- reja bayoni

 Intonatsiya-og’zaki nutqning ritmik-melodik tomoni, undagi ovoz (ton) tovlanishlari. Intonatsiya fonetik-fonologik tizimning supersegment birligi sanaladi, uni o’rganuvchi soha esa i n t o n o l o g i ya yoki p r o s o d i k a (prosodiya) deyiladi.

Har qanday nutq harakatdir, bu harakat esa albatta ma’lum intonatsiya bilan qo’shilib, qorishib yuzaga keladi: nutqning toni, sur’ati, pauzalari, tonning balandligi va kuchi gapning mazmuni va emotsionalligi talablaridan kelib chiqqan holda o’zgarib, tovlanib turadi. Demak, intonatsiyasiz gap ham bo’lmaydi: har bir gapning o’ziga xos intonatsiyasi borligi ham shundan. Intonatsiya bir qator prosodik elementlardan tarkib topadi. Bunday elementlarga quyidagilar kiradi:

       1.Nutq melodikasi. Bunda nutqda ishtirok etgan gaplardagi ovozning ko’tarilishi va pasayishi nazarda tutiladi. Bu jarayon gap tarkibidagi bo’g’inlarda qo’llangan unli tovushlarning baland yoki past talaffuz etilishiga asoslanadi. Tabiiyki, gapdagi barcha bo’g’inlar bir xil balandlikda talaffuz etilmaydi, ular gapning mazmun planiga (fikr, his-tuyg’u va hokazolarga) qarab o’zgarib boradi. Shuning uchun ham darak, so’roq va buyruq gaplarning yoxud emotsional va emotsional bo’lmagan gaplarning intonatsiyalari bir xil emas.

      2.Nutq ritmi – urg’uli va urg’usiz, cho’ziq va qisqa bo’g’inlarning qo’llanishida vazndoshlik, ohangdoshlikning mavjud bo’lishi. Nutq ritmining badiiy yoki ifodali o’qishda, shuningdek, she’riy misralardagi qofiyadoshlik, ohangdoshlikni ta’minlashda ahamiyati katta: band ritmi, alliteratsiya ritmi, anafora, emfaza kabilar nutq ritmini ta’minlovchi muhim vositalar sanaladi.

      3.Temp – sur’at, daraja, tezlik. Bunday tezlik gap tarkibidagi tovushlar talaffuziga sarflangan vaqt bilan belgilanadi. Bunday vaqt gap bo’laklari, ularning o’rni, gapning turi, situatsiya kabi omillar ta’sirida har xil bo’ladi. Masalan: darak gaplarda gap boshida kelgan ega talaffuzida temp sekinroq bo’ladi, bu temp kesim sostavida tezlashadi. Agarda ega logik urg’u olsa, uning talaffuzidagi temp kuchayadi.

So’roq gapda eganing tezligi darak gapdagi eganikidan bir oz ortiq bo’ladi, kesim tezligi esa nisbatan kamayadi. Buyruq gaplarda temp gap oxiriga tomon tezlashib boradi, ammo oxirgi so’z tezligi keskin pasayadi. (14,63-66).

     4. Nutq intensivligi -  talaffuzning kuchli va kuchsiz bo’lishi. Nutq intensivligi, odatda, nafas chiqarishning kuchayishi yoki kuchsizlanishiga asoslanadi. Masalan, xonadagi nutq ochiq maydondagi nutq intensivligidan kuchsizroq bo’ladi.

     5. Nutq tembri – tovushning bo’yoqdorligi. Bunday bo’yoqdorlik asosiy ton va qo’shimcha tonlar nisbatidan kelib chiqib, nutqning ta’sirli, quvnoq, o’ynoqi yoki, aksincha, ma’yus, g’amgin bo’lishini ta’minlaydi.

      6. Pauza – nutq oqimidagi ayrim to’xtalishlar. Pauzaning sintaktik va nosintaktik turlari bor: sintaktik pauza gap bo’laklarini belgilash funktsiyasini bajaradi; nosintaktik pauza esa so’zlovchining nafas olishini rostlash ehtiyoji bilan yuzaga keladi.

      Izoh: Logik urg’u va emfatik urg’ular ham, aslida, intonatsiya bilan bog’liq hodisalardir, ammo ular urg’ular tizimiga ham dahldor, shu bois ularni darslikning aktsentuatsiyaga oid bo’limida ko’rish ma’qul topildi.

        Intonatsiya turlari – intonatsiyaning yuqorida sanab ko’rsatilgan prosodik elementlar ishtirokida shakllangan maxsus ko’rinishlari. Ularga quyidagilar kiradi:

        1.Tugallangan intonatsiya. Har bir gap nisbiy tugal intonatsiyaga ega bo’ladi.

        2.Tugallanmagan intonatsiya. Ayrim so’z yoki so’z birikmasining gap emasligini bildiradigan intonatsiya. Masalan: A’lochi talaba (aniqlovchi-aniqlanmish qolipidagi birikma. Bunda intonatsion tugallik yo’q). Talaba – a’lochi: egaQkesimqgap. (Bunda gapga xos intonatsion tugallik bor).

       3. Darak intonatsiyasi -  tinch ohang.

       4. So’roq intonatsiyasi – ko’tariluvchi ohang.

       5.Undov intonatsiyasi – fikrni kuchli his bilan ifodalashda qo’llanadigan ohang. Bu ohang emotsional gaplarda qo’llanadi.

       6.Chaqiruv yoki undash intonatsiyasi – undalmalarga, vokativ gaplarga, buyruq gaplarga xos intonatsiya.

       7.Sanash intonatsiyasi – teng grammatik munosabatda bo’lgan so’zlarni – uyushiq bo’laklarni bog’lovchi fonetik vosita.

        Intonatsiyaning til va nutqdagi roli: a) gapning intonatsion tugalligini ifodalovchi muhim vosita sifatida xizmat qiladi; b) gapning ifoda maqsadiga va emotsionallikka ko’ra turlarini farqlashda ishtirok etadi; v) sintaktik aloqalarni ifodalovchi muhim fonetik vosita sanaladi.

                                             MUHOKAMA UChUN SAVOLLAR

1.Intonatsiya nima?

2.Intonatsiyaning qanday prosodik elementlari bor?
3.Intonatsiyaning turlari?
4.Intonatsiyaning til va nutqdagi roli?
5.Fonetikaning intonatsiyani o’rganuvchi bo’limi qanday nomlanadi?
Mavzuga oid mustaqil ish topshiriqlari:

1. Intonatsiya turlari.

Mavzu bo’yicha asosiy xulosalar:

· Urg’u so’z tarkibidagi bo’g’inlardan birining boshqasiga nisbatan kuchliroq ovoz bilan aytilishi yoki gaplardagi ayrim bo’laklarning, nutq oqimidagi ayrim frazalarning maxsus ohang bilan ta’kidlanishidir.
Har qanday nutq harakatdir, bu harakat esa albatta ma’lum intonatsiya bilan qo’shilib, qorishib yuzaga keladi: nutqning toni, sur’ati, pauzalari, tonning balandligi va kuchi gapning mazmuni va emotsionalligi talablaridan kelib chiqqan holda o’zgarib, tovlanib turadi. Demak, intonatsiyasiz gap ham bo’lmaydi: har bir gapning o’ziga xos intonatsiyasi borligi ham shundan. Intonatsiya bir qator prosodik elementlardan tarkib topadi. Bunday elementlarga quyidagilar kiradi:

9-MAVZU Grafika. Orfografiya. Orfoepiya
“Grafika. Orfografiya. Orfoepiya” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

Dars maqsadi: “Grafika. Orfografiya. Orfoepiya” 
 haqida ma’lumot berish 

Identiv o’quv maqsadlari.

1. Grafika tushuntirib beradi
2. Orfografiya. izohlaydi. 

3. Orfoepiya aytib beradi
Asosiy tushuncha va iboralar: Grafika – yozuv tizimining birinchi (etakchi) komponenti. U harfiy va noharfiy belgilar vositasida yozuvning tovush tili bilan aloqasini ta’minlaydi. Grafema – grafik tizimning eng asosiy birligi, ifodalovchi va ifodalanuvchi tomonlari bor bo’lgan semiotik belgi. Orfoepiya – to’g’ri (adabiy) talaffuz me’yorlari tizimi

Dars shakli: guruh va mikroguruhlarda.
Foydalaniladigan metod va usullar: suhbat, ma’ruza-hikoya, baxs, videousul.
Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1. Amaldagi (kirillcha) o’zbek yozuvining fonografik xarakterini qanday tushunasiz?

2. Harfiy va noharfiy belgilar tizimiga nimalar kiradi?

4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi

1. Grafika. 

2. Orfografiya. 

3. Orfoepiya.

Tayanch tushunchalar: Grafika – yozuv tizimining birinchi (etakchi) komponenti. U harfiy va noharfiy belgilar vositasida yozuvning tovush tili bilan aloqasini ta’minlaydi. Grafema – grafik tizimning eng asosiy birligi, ifodalovchi va ifodalanuvchi tomonlari bor bo’lgan semiotik belgi. Orfoepiya – to’g’ri (adabiy) talaffuz me’yorlari tizimi

         1-reja bo`yicha dars maqsadi; Talabalarga grafika  haqida ma’lumot berish

Identiv o’quv maqsadi

1. Grafika haqida aytib beradi.

2. Fonografemalarni izohlaydi.

3. Prosodemografemalarni tushuntiradi.

4. Logografemalarni farqlaydi.

          5. Yangi (lotincha) o’zbek yozuvining grafik tizimini tushuntirib beradi.

1-reja bayoni

    Grafika muayyan tilning fonetik-fonologik, leksik-semantik va morfologik birliklarini yozuvda ifodalash uchun shakllantirilgan optik-grafik belgilar tizimidir. Bu tizim belgilarining har biri grafik tilshunoslikda grafemalar sanaladi.1 Yozuvning tovush tili bilan aloqasi, odatda, ana shu grafemalar vositasida amalga oshiriladi.

    Grafema ifoda va mazmun planlariga ega bo’lgan bilateral (ikki tomonli) belgidir. Uni quyidagi chizmalar shaklida tavsiflash mumkin:

                                     1)ifoda plani- J harfining bosma va

                                        yozma shakllari (optik-grafik tasviri)

J(grafema)                     2)mazmun plani- sirg’aluvchi "j" (jur-

                                      nal so’zidagi) va qorishiq "j" (juda

                                       so’zidagi) fonemalari.

                                              1)ifoda plani-so’roq (?) belgisining 

                                              optik-grafik tasviri.

? (grafema)

                                               2)mazmun plani-so’roq ohangi (intone-

                                                       ma, prosodema).

                                            1)ifoda plani-5 raqamining optik- 

                                            grafik tasviri.

5 (grafema)

                                          2)mazmun plani-"olti" bilan "to’rt" 

                                           orasidagi  miqdor tushunchasi. 

Yuqorida keltirilgan grafemalardan birinchisi   (J grafemasi) alifbodagi harfga, ikkinchisi (? grafemasi) tinish belgisiga, uchinchisi (5 grafemasi)esa raqamga asoslanadi, shunga ko’ra birinchi tip grafemalar harfiy belgilar guruhini, ikkinchi va uchinchi tip grafemalar esa noharfiy belgilar guruhini tashkil etadi. Muayyan til yozuvining grafik tizimi ana shunday belgilar majmuidan tarkib topadi. 

   Shuni alohida ta’kidlash kerakki, grafema yozuv birligi, fonema, intonema, aktsentema va leksemalar esa til birliklaridir. Binobarin, grafema bilan fonema, intonema yoki leksema o’rtasidagi aloqa to’ppa-to’g’ri (tabiiy holda) bo’lishi mumkin emas, bunga tovush tilining fizik-akustik asosga, yozuvning esa optik-grafik asosga tayanganligi yo’l qo’ymaydi. Shuning uchun grafema bilan fonema, intonema va leksema o’rtasidagi aloqa kodlashtirish orqali ta’minlanadi: har bir grafemaning mazmun plani oldindan (grafik tizim shakllantirilgan paytda) kodlashtirib qo’yiladi.    

Grafemalarning yozuvdagi lingvistik-funktsional xususiyatlarini reallashtirishda ularning differentsial belgilari (shakli yoki tasviridagi tafovutlar) muhim rol o’ynaydi: bu jihatdan grafemalar tovush tilidagi fonemalarga o’xshaydi, chunki fonemalar ham, ma’lumki, differentsial belgilar tufayli fonologik jihatdan relevant xarakterdagi oppozitsiyalarni hosil qiladi, farqi shundaki, fonemalarning differentsial belgilari akustik-artikulyatsion faktorlarga tayanadi, grafemalarning differentsial belgilari esa optik-grafik omillarga asoslanadi. Masalan, gul va kul so’zlarining ma’nolarini farqlashda "g" va "k" fonemalaridan birinchisining jarangli, ikkinchisining esa jarangsiz bo’lishi (akustik tavofuti) tovush tili uchun qanchalik ahamiyatli bo’lsa, shu tovushlarni yozuvda ifodalovchi g va k grafemalarining shakliy tafovutlari (optik-grafik tasviri) tilning yozma formasi uchun shunchalik ahamiyatlidir.

Grafemalar o’zlarining tildagi muqobili (kodlashtirilgan referenti) va yozuvdagi vazifalariga ko’ra fonografema, prosodemografema, logografema, orfografik belgi va signalizator kabi tiplarga bo’linadi.

 Fonografema tovush tilidagi fonemani ifodalaydi:     a fonografemasi "a" fonemasini, z fonografemasi                  "z" fonemasini ifodalagani kabi.

Fonografemaning ifoda plani (optik-grafik tasviri) bitta harfga teng bo’lishi (masalan, k) yoki ikki harf qo’shilmasidan tarkib topishi (masalan, ng) mumkin. Bunday paytda ular monograf (bir harfli fonografema) va poligraf (ko’p harfli fonografema) nomlari bilan farqlanadi. Poligraflar o’z navbatida ikki harfli (digraflar), uch harfli (trigraflar) va hatto to’rt harfli shakllarda bo’lishi mumkin. Hozirgi (kirillcha) o’zbek yozuvida ng,shch digraflari mavjud. Uch yoki to’rt harf qo’shilmasidan iborat poligraflar o’zbek yozuvida yo’q. Ular ¢arbiy Evropa tillarining yozuv tizimlarida uchraydi. Masalan, nemis yozuvida "sh" tovushi sch trigrafi bilan, "ch" undoshi esa tsch poligrafi (to’rt harf qo’shilmasi) bilan ifodalanadi. Poligraflar tilshunoslikda analitik grafemalar deb ham ataladi.1 

Fonografemaning mazmun planida bitta yoki bir necha fonema kodlashtirilgan bo’lishi mumkin. Chunonchi, o’zbek yozuvidagi o’ fonografemasining mazmun planida bitta "o’" fonemasi (o’zbek tilining lablangan, o’rta keng unlisi),  q fonografemasining mazmun planida bitta "q" fonemasi (o’zbek tilining chuqur til orqa "q" undoshi) kodlashtirilgan. Bular grafemikada monofonemali grafemalar deb nomlanadi;2 o’zbek yozuvidagi o va j fonografemalarida esa boshqacharoq holat kuzatiladi: o  fonografemasining mazmun planida ikkita fonema- o’zbek tilining quyi keng "o" unlisi (ota so’zi boshidagi fonema) va rus tilining o’rta keng, lablangan "o" unlisi  (tonna so’zining urg’uli bo’g’inidagi "o" fonemasi) kodlashtirilgan; j fonografemasining mazmun planida ham ikkita fonema –sirg’aluvchi j (jurnal so’zi boshidagi undosh) va qorishiq "j" (juda so’zi boshidagi undosh) kodlashtirilgan. Bunday fonografemalar grafemikada bifonemali grafemalar deb yuritiladi.3
Fonografemalarning monograf, poligraf, monosemantik va polisemantik xarakterda bo’lishi ularning paradigmatik  tavsifiga xosdir. Sintagmatik tavsifda (yozma nutq oqimida) esa grafemalarning yana bir qator xususiyatlari borligi ko’zga tashlanadi. Xususan, ong, ming so’zlaridagi n va g harflari bir tovushni (sayoz til orqa "n"ni), menga, senga so’z shakllarida esa shu ikki harf bir "n"ni emas, ikki tovushni ("n" va "g"ni) ifodalamoqda. Shunga ko’ra, ong, ming so’zlaridagi ng digrafi sintagmatik planda analitik grafema (yozma nutq oqimida ikki harf bir tovushni ifodalagani uchun), menga, senga so’z shakllaridagi n va g harflari esa oddiy grafemalar (yozma nutq oqimida ikkita boshqa-boshqa tovushni ifodalagani uchun) hisoblanadi; e monografida esa boshqacharoq holat (grafik qoida) kuzatiladi: u so’z yoki bo’g’in boshida bir yo’la ikki fonemani – "yQe" ni ifodalaydi, demak, sintetik xarakterdagi grafema sanaladi (mas., elkan so’zida), boshi yopiq yoki to’la yopiq bo’g’in tarkibida esa e monografi bitta "e" unlisining o’zini ifodalaydi, demak, oddiy grafema xarakterida (bir tovushga bir harf munosabatida) bo’ladi. (mas., men so’zida) Bu hol turli fonetik-grafik pozitsiyada qo’llangan e va e grafemalari o’rtasida sinonimik munosabatni ham shakllantiradi. Qiyos qiling: ekin   (e-"e")-tekin (e-"e"). Bu ikki so’zda ifoda plani (shakli) har xil bo’lgan e va e grafemalari bitta "e" unlisini ifodalagan. Bunday holni parad va naryad (a va ya q"a"), sud va salyut (u va yu q"u"), flot va slyot (o va yoq "o") so’zlari tarkibidagi grafemalar sinonimiyasida ham ko’ramiz. Bular rus grafikasiga asoslangan o’zbek yozuvi fonografemalarining strukturaviy va funktsional, paradigmatik va sintagmatik xususiyatlari ancha murakkabligidan dalolat beradi.

Prosodemografemalar (prosodemogrammalar). Grafemalarning bu tipi fonografik yozuvning noharfiy belgilarini birlashtiradi hamda tovush tilining ritmik-intonatsion vositalarini (urg’u, ohang, melodika, pauza kabilarni) yozuvda ifodalash uchun xizmat qiladi.  Xususan, urg’u belgisi so’zning urg’uli bo’g’inini yozuvda ko’rsatish zarur bo’lgan paytlarda ishlatiladi; u urg’uli bo’g’indagi unli tovushni ifodalagan  harf ustiga qiya chiziq tarzida qo’yiladi: atlas ("matoning bir turi"), atlas ("geografik atlas") kabi. Tinish belgilari esa gap va nutqning mazmun mundarijasini shakllantirishda muhim rol o’ynaydigan fonetik-fonologik vositalarni (ko’tariluvchi ohang, pasayuvchi ohang, to’lqinli ohang, sanash ohangi, pauza kabi supersegment birliklarni) yozuvda ifodalash uchun qo’llanadi. Bunday belgilar quyidagi vazifalarni bajarish uchun ishlatiladi:

a) ijtimoiy aloqani (fikr almashuvi jarayonini) yozuvda to’g’ri ifodalash uchun;

b) maqsad , mazmun yoki ma’noni, ularning o’ziga xos "rang" va "tus"larini yozuvda aniq ifodalash uchun;

v) gapning  tarkibini hamda shu tarkib elementlari (komponentlari) o’rtasidagi grammatik-semantik munosabatlarni ifodalash uchun;

g) yozma nutqning ixcham va ravonligini ta’minlash uchun;

d) yozma nutqdagi murakkab fikriy munosabatlarni ifodalash uchun.1  

O’zbek tilshunosligida tinish belgilarining quyidagi 10ta turi grafikaning markaziy sistemasiga kiritiladi:

Nuqta ------------------------------------------------------------(.)

So’roq belgisi -------------------------------------------------(?)

Undov belgisi  ------------------------------------------------(!)

Nuqtali vergul ------------------------------------------------(;)

Ko’p nuqta (uch nuqta)------------------------------------------(...)

Vergul (qo’sh vergul)-----------------------------------------(,yoki ,,)

Ikki nuqta (bayon belgisi)-----------------------------------(:)

Tire (qo’sh tire)---------------------------------------------(-yoki- -)

Qavs (qo’sh qavs)-------------------------------------------------(),[]

Tirnoq (qo’sh tirnoq) --------------------------------------(" ")(,,  ,,)

Logografemalar (logogrammalar). Grafemalarning bu tipi tushunchalarni yoki tushuncha nomi bo’lgan so’zlarni yozuvda ifodalashga asoslanadi. Bunday belgilar aslida ideografik (semasiografik) yozuv tipiga mansub birliklar sanaladi, ammo ulardan fonografik yozuv tarkibida ham foydalaniladi. Yozuv tizimining murakkab optik-grafik sistema ekanligi ham shundan.

   Rus grafikasi asosidagi o’zbek yozuvida logografemalarning quyidagi turlari ishlatiladi:

Raqamlar -  son turkumiga mansub so’zlarning ma’nolarini ifodalovchi logografemalar. Ular o’z navbatida ikki turga bo’linadi:

a) g’arbiy arab (g’ubor) raqamlari: 0, 1, 2, 3, 4, 5, 6, 7, 8, 9, 10, 20, 100, 1000, 100000, 1000000, 1000000000 kabi.

   Arab raqamlari aslida Hindistonda (5-asrga yaqin) kashf etilgan bo’lsa-da, arab Sharqiga buyuk o’zbek olimi Muhammad Xorazmiyning arab tilida yozilgan "Arifmetika" asari orqali kirib kelgan, bu asar lotin tiliga tarjima qilinib, Evropaga (10-asrda Ispaniyaga, 12- asrda Evropadagi boshqa mamlakatlarga) tarqalgan. Demak, Hindistonda yuzaga kelgan yuqoridagi raqamlarning "arab raqamlari" nomi bilan ommalashib ketishida hamyurtimiz Muhammad Xorazmiyning ulkan xizmati bor;

b) rim raqamlari - qadimgi rimliklar ishlatgan raqamlar bo’lib, ular quyidagi belgilardan tarkib topgan: I (bir),Y (besh),   X (o’n), L (ellik), S (yuz), D (besh yuz), M (ming). Qolgan raqamlar shu belgilar kombinatsiyasiga asoslanadi: I(1), II(2), III(3), IV(4), V(5), VI(6), VII(7), VIII(8), IX(9), X(10), XI(11), XII(12), XIII(13), XIV(14), XV(15), XVI(16), XVII(17), XVIII(18), XIX(19), XX(20), XXX(30) XL(40), L(50), LX (60), LXX(70), LXXX(80), XC(90), C(100), CD(400), D(500), DC(600), CM(900), M (1000), MC(1100), MD(1500) va boshqalar.

   Rim raqamlari miloddan oldingi 500-yillarda etrusklar tomonidan kashf qilingan. 

Simvollar -  ilm-fanning ma’lum sohalarida qabul qilingan maxsus ideografik belgilar: a) matematik simvollar - ( (ildiz), - (oluv), Q(qo’shuv), x(ko’paytiruv), : (bo’luv), X(iks), X2 (iks kvadrat),((davriylik, uzluksizlik), >(katta), <(kichik) va boshqalar; b) astronomik simvollar – ( (Quyosh), S(Oy), O(Mars), O O (Merkuriy), Ch (Yupiter), O (Venera, Zuhra) h (Saturn) va boshqalar; v) kimyoviy simvollar – O (oltin), S (kumush), O (mis), b (qo’rg’oshin), O (simob), O (temir) va boshqalar; g) botanik simvollar – A (androtsey., changchilar), O (bir yillik o’simlik), ( (ikki yillik o’simlik), h (bo’ta), G (ginetsey, urug’chi), () gul bo’laklari qo’shilib o’sgan), __(daraxt),O (kuzgi o’simlik) va boshqalar.

     Orfografik belgilar -  to’g’ri yozish normalarini ta’minlashda qo’llanadigan maxsus noharfiy grafik vositalar. Rus grafikasi asosidagi o’zbek yozuvida bunday belgilarning bir turi (defis) mavjud: defis juft va takroriy so’zlar orasiga qo’yiladigan gorizontal (tiredan qisqaroq) chiziqchadir. Masalan, erta-kech, katta-kichik, qop-qop, ko’p-ko’p kabi.

     Signalizatorlar -  o’z referentiga (tovush tilidagi fonemasiga) ega bo’lmagan, ammo sintagmatik planda o’zidan oldin kelgan harf bilan birikib, bitta qo’shma grafema (digraf) hosil qiladigan belgilar. O’zbek alifbosidagi ayirish (‘) va yumshatish () belgilari (diakritik harflar) ana shunday signalizatorlar sanaladi. Chunonchi, ayirish belgisi ta’na, me’mor, mo’’tabar kabi arabcha leksik o’zlashmalarda a’, e’, o’’ kabi digraflarning tarkibiga kiradi va "a", "e(e)", "o’" unlilarining orqaroq artikulyatsiya bilan cho’ziqroq talaffuz etilishiga ishora qiladi; yumshatish belgisi esa albom, volt, ultratovush, oktyabr, sentyabr kabi so’zlarda l va r digraflari tarkibida qo’llanib, "l" va "r" undoshlarining (rus tili fonemalarining) yumshoqligini bildiradi.

   Ba’zan o’z referentiga ega bo’lgan monograflar ham digraf tarkibida qo’shimcha vazifani – signalizatorlik funktsiyasini bajarishi mumkin. Masalan, i,e,yu,ya monograflari tip, telegraf, syurpriz, sentyabr kabi ruscha leksik o’zlashmalarda ti, te, syu, tya  digraflari tarkibiga kiradi va o’z referentlarini ("i","e","u","a" fonemalarini) ifodalash bilan birga, o’zidan oldin qo’llangan t va s harflari orqali ifodalangan tovushlarning yumshoqligiga ham ishora qiladi (shuning uchun bu tipdagi grafemalar faqat strukturasiga ko’ra emas, balki funktsiyasiga ko’ra ham murakkab grafik belgilar sanaladi.)

Harflarning bosma turlariga xos shrift ranglari (qora, yarim qora, och rang), shakllar (masalan, kursiv) va usullar (masalan, harflarning razryadka bilan terilishi) ham grafikada signalizatorlar deb baholanishi mumkin, chunki ular bosma matnning ayrim elementlari yoki qismlarini alohida ta’kidlash funktsiyasini bajaradi.

  
O’z xususiyatiga ko’ra apostrof (tutuq belgisi) ham signalizatorlarga yaqin turadi, chunki unda "ishora qilish" funktsiyasi ustundir. Bu belgi rus grafikasiga asoslangan o’zbek yozuvida 1956 yilgacha qo’llangan (ma`no, ra`no, mo’`jiza, e`lon kabi). 1956 yildan boshlab apostrofning o’rnida ayirish belgisi (‘) ishlatilmoqda: ma’no, ra’no, mo’’jiza, e’lon kabi. Hozirgi paytda bu belgi faqat Janna d`Ark, d`Alamber, d`Artanyan kabi frantsuzcha nomlarni o’zbek tilidagi matnda berish kerak bo’lgandagina ishlatiladi.

       Yangi (lotincha) o’zbek yozuvi ham fonografik xarakterdagi sistema bo’lib, uning grafik tizimi, kirillcha o’zbek yozuvida bo’lganidek, harfiy va noharfiy belgilardan tarkib topgan.

  1. Harfiy belgilarning optik-grafik tasviri kirillcha o’zbek yozuvi grafemalari shaklidan jiddiy farq qiladi. 

Bu alifbo O’zbekiston Respublikasi Oliy Majlisining      1995 yil 6 may qarori bilan tasdiqlangan. Ana shu alifbo harflariga asoslangan fonografemalarning monograf (t,l,i...),poligraf (sh,ch,ng,ts) kabi tiplari mavjud. Mazmun planiga ko’ra polifonemali grafemalar ko’pchilikni tashkil qiladi:          v grafemasi o’zbek tilining lab-lab "v" va ruscha o’zlashmalardagi lab-tish "v" fonemalarini, j grafemasi sirg’aluvchi "j" va qorishiq "j"ni, i grafemasi o’zbek tilining "i" (bir so’zida), rus tilining "i" (lirika so’zida) va "o’" (richag so’zida) fonemalarini ifodalaydi.

Sintetik va sinonim grafemalar yangi (lotincha) o’zbek yozuvining grafik tizimida yo’q.

Yangi (lotincha) o’zbek yozuvida o’zbek tilining 6 ta unli fonemasi 6 ta grafema vositasida ifodalanadi: i,e,a,u,o`,o kabi. Kirillcha o’zbek yozuvida esa bu 6 unli uchun 10 ta grafema qo’llanmoqda: i,e,a,u,o’,o,e,yo,yu,ya kabi.

2. Noharfiy belgilarning aksariyati (signalizatorlardan boshqalari) kirillcha o’zbek yozuvidagidan farq qilmaydi: tinish belgilari (prosodemografemalar), raqamlar (logografemalar) va defis (chiziqcha) har ikkala yozuv uchun umumiydir.

Signalizatorlik funktsiyasida tutuq belgisi (apostrof) qatnashadi, u kirillcha o’zbek yozuvidagi ayirish (‘) belgisi o’rnida qo’llanadi.

Yangi (lotincha) o’zbek yozuvida signalizatorlik vazifasini bajaruvchi yumshatish () belgisi ham yo’q.

 Yuqoridagi ma’lumotlardan shunday xulosa qilish mumkin:

1. Yangi (lotincha) o’zbek yozuvida ham, kirillcha o’zbek yozuvida bo’lganidek, monograflar ko’pchilikni tashkil qiladi, ularning aksariyati yozma nutq oqimida oddiy grafema sifatida qatnashib, harf va tovush aloqasida simmetriyani – "bir tovushga bir harf" munosabatini ta’minlaydi. Qiyos qiling: maktab (fonemalar- 6 ta, grafemalar –6 ta, harflar –6 ta) – maktab (fonemalar 6ta, grafemalar –6 ta, harflar –6 ta) kabi. Bu hol har ikkala tizim vositasida yozish va o’qish ko’nikmalarining shakllantirilishini osonlashtiradi, shunga ko’ra yozuv amaliyotining pedagogik aspektida ijobiy baholanishi mumkin.

2. sh,ch,ng,ts kabi digraflarning (analitik grafemalarning) mavjudligi yozma nutq oqimida fonetik-grafik asimmetriyaning yuzaga kelishiga sabab bo’ladi. Qiyos qiling: xushchaqchaq (fonemalar- 9 ta, grafemalar – 9ta, harflar- 12ta), shoshilinch (fonemalar-8 ta, grafemalar-8 ta, harflar- 11 ta) kabi. Bunday asimmetriya yozish va o’qish ko’nikmalarining shakllantirilishini bir oz qiyinlashtiradi, shunga ko’ra yozuv amaliyotining pedagogik aspektida salbiy holat tarzida baholanishi mumkin.

3. Kirillcha o’zbek yozuvining grafik tizimida rus tili orqali o’zlashtirilgan so’zlar tarkibidagi qattiq va yumshoq undoshlarni farqlash sistemasi bor, bu sistema yozma nutq oqimida qattiq undoshni ifodalovchi harflardan so’ng a,o,u harflarining, yumshoq undoshlarni ifodalovchi harflardan so’ng esa i,e,yo,yu,ya harflarining va yumshatish () belgisining qo’llanishiga asoslanadi. Yangi (lotincha) o’zbek yozuvining grafik tizimida esa bunday sistema yo’q, bunga o’zbek tili konsonantizmida  qattiqlik-yumshoqlik oppozitsiyasining (zidlanishining) yo’qligi asos qilib olingan. Qiyos qiling: ukol va parol (kirillcha o’zbek yozuvida) – ukol va parol  (lotincha o’zbek yozuvida), plug va plyus (kirillcha o’zbek yozuvida) – plug va plus  (lotincha o’zbek yozuvida), kislota va slyot  (kirillcha o’zbek yozuvida), kislota va slot (lotincha o’zbek yozuvida) kabi. Yangi (lotincha) o’zbek yozuvining bu xususiyati o’zbek yozuvining milliy pozitsiyalarini mustahkamlash omili sifatida xizmat qiladi, ammo ayrim ruscha-baynalmilal o’zlashmalarning fonetik-orfoepik xususiyatlarini yozuvda farqlash imkonini cheklab qo’yishi ham muqarrar. Qiyos qiling: motor va aktyor (kirillcha o’zbek yozuvida) – motor va aktor (lotincha o’zbek yozuvida), parad va naryad (kirillcha o’zbek yozuvida)- parad va narad (lotincha o’zbek yozuvida), futbol va byuro (kirillcha o’zbek yozuvida)- futbol va buro (lotincha o’zbek yozuvida) kabi. Bu tipdagi so’zlarni ruscha me’yor asosida talaffuz qilish ko’pchilik o’zbeklarda nutqiy ko’nikma holiga kelib qolganligini hisobga olsak, uni yozuvda ham aks ettirish zarurati bordek tuyuladi. Adabiy til normalarining (me’yorlarining) tarixiy kategoriya ekanligi ham shundan dalolat beradi. Demak, yangi o’zbek yozuvida bu masalani o’ylab ko’rish kerak.

4. Yangi (lotincha) o’zbek yozuvida tutuq belgisi (‘ ) va o', g’ kabi bosma harflarning mavjudligi so’zlarning yozuvdagi optik-grafik tasvirini bir qadar dag’allashtirayotganligi ham shubhasiz. Qiyos qiling: g’o’r (kirillcha o’zbek yozuvida) – g’ o’ r (lotincha o’zbek yozuvida), g’o’za (kirillcha o’zbek yozuvida) – g’o’za (lotincha o’zbek yozuvida), bo’g’ma (kirillcha o’zbek yozuvida), bo'g’ma (lotincha o’zbek yozuvida) kabi.

Bulardan shunday xulosa kelib chiqadi: yangi (lotincha) o’zbek yozuvining grafik tizimini shakllantirishda asosiy e’tibor uning milliylik pozitsiyalarini mustahkamlashga, yozuv texnikasidan, ayniqsa, kompyuter apparatlaridan foydalanishni osonlashtirishga qaratilgan, ammo yozuvning pedagogik va estetik jihatlariga oid ayrim talablar bu jarayonda e’tibordan chetda qolgan.

MUHOKAMA UChUN SAVOLLAR

1. Amaldagi (kirillcha) o’zbek yozuvining fonografik xarakterini qanday tushunasiz?

2. Harfiy va noharfiy belgilar tizimiga nimalar kiradi?

3. Grafema nima?

5. Grafemaning ifoda va mazmun planlarini (ifodalovchi va ifodalanuvchilarini) nimalar tashkil etadi?

6. Grafemaning qanday tiplari bor?

7. Fonografema, prosodemografema va logografemalar qanday farqlanadi?

8. Monograf, digraf va trigraflar nima?

         9. Yangi (lotincha) o’zbek yozuvining fonografik xususiyatini qanday tushunasiz?

10. Yangi (lotincha) o’zbek yozuvining alifbosi qachon qabul qilingan? Unda nechta harf bor?

  2-reja bo`yicha dars maqsadi; Talabalarga Ogfografiya   haqida ma’lumot berish

Identiv o’quv maqsadi

1. Orfografiya haqida tushuntiradi. 

2. Orfografiya printsiplarini izohlaydi.

3. Imlo qoidalarini aytib beradi.

2-reja bayoni

 Orfografiya (grek. Orthos- "to’g’ri" Q grapho-"yozaman") yozuv sistemasining ikkinchi komponenti bo’lib, u to’g’ri yozish me’yorlarini belgilaydigan qoidalar tizimidan tarkib topadi. Ogfografiya grafikadan quyidagi belgilari bilan farqlanadi: grafika qoidalari grafemalarning mazmun planini kodlashtirishga, orfografiya qoidalari esa ma’lum printsiplar asosida orfogrammalarni tanlashga asoslanadi. Chunonchi, odam so’zida "d" ning yozilishi "d" grafemasining grafikada kodlashtirilgan fonemasiga mos, shu sababli bu so’zning yozilishi grafika tomonidan boshqariladi. Savod  so’zida esa boshqacharoq holatga duch kelinadi: so’z oxiridagi "d" jarangsiz "t"ga o’tadi (savot tarzida talaffuz qilinadi), demak, uni ikki xil yozish mumkin: savod (fonematik printsip asosida) – savot (fonetik printsip asosida). Bu ikki holatdan birini imlo uchun me’yor (orfogramma) qilib tanlash orfografiya zimmasiga tushadi. Hozirgi o’zbek orfografiyasida savod deb yozish qoidalashtirilgan. Bundan tashqari, orfografiyada qo’shma so’z komponentlarining qo’shilib yoki ajratilib yozilishini, so’z qismlarining satrdan satrga ko’chirilishini, bosh va kichik harflarning qo’llanishini belgilab beradigan qoidalar ham borki, ular yozuvning grafikaga aloqador bo’lmagan jihatlarini tartibga solish va boshqarish imkonini beradi.

Adabiy tilning og’zaki shaklida so’z tanlash, gap tuzish va to’g’ri talaffuz me’yorlariga amal qilish qanchalik ahamiyatli bo’lsa,uning yozma shaklida orfografiya me’yorlariga (imlo qoidalariga) amal qilish shunchalik muhimdir. Bunday me’yorlarga amal qilish yozma nutq mazmunining to’g’ri va aniq idrok qilinishiga yordam beradi, yozma nutqda anarxiyaning (boshboshdoqlikning) avj olishiga yo’l qo’ymaydi. Adabiy tilning, xususan, yozma nutqning ijtimoiy-madaniy va ma’rifiy rolini mustahkamlashda buning o’ziga yarasha ahamiyati bor. 

 Orfografiya printsiplari – orfografiya qoidalarining tuzilishiga asos bo’lgan tamoyillar. Ularning quyidagi turlari bor: 

1.Fonetik printsip. Bu printsip asosida tuzilgan imlo qoidalariga ko’ra so’z yoki so’z shakllari talaffuzdagi ko’rinishiga mos ravishda yoziladi. Masalan, tojik tilidagi tanur so’zining o’zbek tilida tandir deb, ruscha hetka so’zining esa cho’tka deb yozilishi shu so’zlarning o’zbek tilidagi talaffuz me’yorlariga (fonetik printsipga) asoslanadi. Shuningdek, tog’Qga, bog’Qga, ekQgan, ekQguncha kabi so’z shakllari ham amaldagi (kirillcha) o’zbek yozuvi imlo qoidalariga ko’ra toqqa, boqqa, ekkan, ekkuncha deb (talaffuziga mos tarzda) yoziladi.

Quyidagi holatlarda ham fonetik printsipga amal qilinadi:

a) ayrim otlarga egalik affiksi qo’shilganda: burun>burni, ko’ngil>ko’nglim, og’iz>og’zing, o’g’il>o’g’lim kabi;

b)ayrim sifatlardan fe’l yasalganda: ulug’>ulg’aymoq, sariq>sarg’aymoq kabi;

v)qotmoq, achimoq, isimoq fe’llaridan sifat yasalganda: qot(moq)>qattiq, achi(moq)>achchiq, isi(moq)>issiq kabi;

g)son, ot, yosh, ong so’zlaridan fe’l yasalganda: son>sana, ot>atamoq, yosh>yashamoq, ong>anglamoq kabi;

d)ikki, etti sonlariga "-ov" affiksi qo’shilganda: ikki>ikkov, etti>ettov kabi;

e) "-a" yoki "-ya" bilan tugagan fe’llarga "-v" yoki "-q" qo’shilib ot yasalganda: tanla>tanlov, sana>sanov, so’ra>so’roq, bo’ya>bo’yoq, sayla>saylov kabi.

Orfografiyaning fonetik printsipi yozuv bilan talaffuzni bir-biriga yaqinlashtiradi va imlo qoidalarining o’zlashtirilishini ham osonlashtiradi.

2.Fonematik printsip. Bu printsip asosida tuzilgan imlo qoidalariga ko’ra harflar (yoki grafemalar) so’z tarkibidagi fonemalarga moslab tanlanadi. Chunonchi, kitob, omad so’zlarining oxiridagi "b" va "d" fonemalari jarangsiz "p" (kitop) va jarangsiz "t" (omat) tarzida talaffuz qilinsa-da, fonemaning asosiy ottenkasiga mos ravishda "b" (kitob) va "d" (omad) harflari bilan yoziladi.

O’zbek tilshunosligida «fonematik printsip» tushunchasi XX asrning oxirrog’ida qo’llana boshlandi,1 bungacha u morfologik printsip bilan bir hodisa sifatida izohlanib kelingan.2
3.Morfologik printsip yoki analogiya printsipi. Bu printsip asosida tuzilgan imlo qoidalari so’zning ma’noli qismlarini (o’zak va affiksal morfemalarni), ular qanday talaffuz qilinishidan qat’i nazar, asliga (tipik shakliga) mos ravishda yozishni talab qiladi. Chunonchi, "g" bilan boshlangan "-ga",   "-gan", "-gani", "-guncha" qo’shimchalari "sh","t","p", "s" kabi jarangsiz undoshlar bilan tugagan o’zaklarga qo’shilganda "-ka", "-kan", "kani", "-kuncha" shakllarida talaffuz qilinsa-da, morfemalarning asl shakllariga mos ravishda "-ga", "-gan",     "-gani", "-guncha" yoziladi. Qiyos qiling: ishga (yozuvda) – ishka (talaffuzda), ketgan (yozuvda) – ketkan (talaffuzda), ketguncha (yozuvda) – ketkuncha (talaffuzda), topgan (yozuvda) – topkan (talaffuzda), misga (yozuvda) – miska (talaffuzda) kabi.

  Eslatma: "q","k","g","g’" bilan tugagan so’zlarga "g" bilan boshlangan affikslarning qo’shilishida bu qoidaga amal qilinmaydi: ular kirillcha o’zbek yozuvida talaffuziga ko’ra (fonetik printsip asosida) yoziladi. Qiyos qiling: oqQgan(asl shakli)-oqqan (talaffuzda)–oqqan (ad.-orf.yozuvda), ekQgan (asl shakli)–ekkan (talaffuzda)–ekkan (ad.-orf.yozuvda), tug’Qgan (asl shakli)–tuqqan(talaffuzda)–tuqqan (ad.-orf.yozuvda), sog’Qgan (asl shakli)–soqqan (talaffuzda)–soqqan(ad.-orf.yozuvda) kabi.

4.Grafik printsip. Bu printsip, aslida, ofografiya qoidalarini emas, grafika qoidalarini belgilaydi–grafe-malarning grafikada kodlashtirilgan fonemalarini ifodalashga asoslanadi,shunga ko’ra u, ba’zan, fonemografik printsip deb ham nomlanadi.1 Chunonchi, sirg’aluvchi "j" bilan qorishiq "j" ning yozuvda bitta j grafemasi orqali ifodalanishi, "n" fonemasining esa ng digrafi bilan ifodalanishi grafikada kodlashtirilgan. Yozuvda bu me’yorga amal qilinadi, xolos: jemper (sirg’aluvchi "j"), jang (qorishiq "j" va sayoz til orqa "n") kabi.Orfografiyaning bunday kodlashtirishga bevosita aloqasi yo’q, bu grafemalarning yozuvda qo’llanishini  grafikaning o’zi boshqaradi.

O’zbek tilshunosligida grafik printsipni etimologik printsipga asos bo’lgan tamoyil de byoki hatto bu ikki printsipni bir hodisa sifatida ta’riflash hollari ham bor.2 Xususan, o’zbek grafik lingvistikasining etakchi vakillaridan biri Faxri Kamolov uni ayni shu ma’noda sharhlaydi: «Imloda,-deydi u,- grafik printsip bir xalqning ikkinchi xalq bilan bo’lgan madaniy aloqasiga va yozuvning qaysi grafik sistema iegizida maydonga kelishiga bog’liqdir. Arab alfaviti asosidagi eski o’zbek yozuvida etimologik printsipning to’la ravishda amalga oshirilishi uchun o’sha davrning grafik sistemasi asos bo’lgan.Shuning uchun ham arabcha-forscha so’zlar, mahalliy tillarda qanday o’qilishi va qaysi xilda talaffuz etilishidan qat’i nazar, o’zining grafik shaklini to’la ravishda saqlab qolgan—arab imlosida qanday bo’lsa, aynan shu shaklda yozilgan. Bu esa arab alfavitini qabul qilgan xalqlar yozuvida umumiy qonun sifatida asosiy printsiplardan biri hisoblangan...»3
5.Tarixiy-an’anaviy printsip. Bu printsipga asoslangan imlo qoidalari so’zlarning yoki so’z shakllarining qadimdan odat bo’lib qolgan formada yoki an’anaga mos shaklda yozilishini hozirgi imlo uchun me’yor tarzida belgilaydi. Chunonchi, hurriyat so’zi tarkibida ikkita "r"ning mavjudligi hozirgi o’zbek tili uchun me’yor sanaladi, ammo shu so’z ishtirokida yasalgan jumhuriyat so’zida esa bir "r" yoziladi, chunki bu so’zni bir "r" bilan yozish qadimdan odat bo’lib qolgan.

Tarixiy-an’anaviy printsip so’zning yoki so’z shakllarining haqiqiy tarkibi (fonema yoki morfemalari) etarli aniqlanmagan holatlarga nisbatan ham qo’llanadi. Masalan, taqozo so’zining oxirgi bo’g’inidagi unli ba’zan "o", ba’zan "a" holida (taqozo-taqoza kabi) talaffuz qilinadi, shulardan qaysi biri to’g’ri ekanligi hozircha aniq emas. Biroq, shu narsa ma’lumki, yozuvda taqozo shakli aktivroq qo’llanib kelgan, bu omil hozirgi o’zbek yozuvi imlosiga ham asos bo’lgan. Hozirgi o’zbek imlosida "ulush, buyuk, buyum, yulduz kabi hamda yutuq, uchqun, turg’un, butun, yumuq, tuzum, uyum, turmush, tugun, turkum, gumbur-gumbur, g’ovur-g’uvur kabi birinchi bo’g’inida u(yu) kelgan so’zlarning ikkinchi bo’g’inida, aytilishiga muvofiq, u(yu) yoziladi", - degan qoida bor. (Q. "O’zbek orfografiyasining asosiy qoidalari", 2-paragrafning 3-bandi.) Shu qoidaga amal qilinsa, quyidagi so’zlarning ikkinchi bo’g’inida "u" yozilishi kerak: muqum, murud, munus, muhut kabi. Ammo bu so’zlar barcha imlo lug’atlarida muqim, murid, munis tarzida (ikkinchi bo’g’inida "i" bilan) berilgan, demak, ularning imlosiga ham tarixiy-an’anaviy printsip asos qilib olingan.

Tarixiy-an’anaviy printsipga amal qilish holatlari hozirgi paytda yaratilayotgan ayrim badiiy asarlar tilida ham uchrab turadi: klassik adabiyot tiliga taqlid tarzida so’zlarning eski o’zbek tiliga xos shakllari ishlatiladi. Masalan:

                           Gul fasli sanam

                                 Sayr ila gulshanda bo’libdur.

                           ¢uncha ko’z ochib

                                 Gul yuzida xanda bo’libdur.

                           Gullar ichida

                                 Shohi o’zim der edi lola,

                           Mag’rurligidan

                                 Ul o’zi sharmanda bo’libdur (E.V.)

(Eski o’zbek tiliga xos birliklar – ila, ul, "-dur".)

6.Differentsiatsiya printsipi (simvolik printsip). Bu printsip asosida tuzilgan imlo qoidalariga ko’ra, shakli bir xil bo’lgan so’zlar (omonimlar) yozuvda signalizatorlar (ishora belgilari) vositasida yoki bir harf o’rnida boshqa harf ishlatish orqali farqlanadi: atlás (mato) – átlas (geografik atlas), yangi (sifat) – yangi (ravish), taná (gavda) – ta’na (minnat), mil (soat mili) – mil (o’lchov birligi) bandà (qul) – bànda (shayka), urish (urmoq) - urish («jang») kabi. Keltirilgan so’zlarda urg’u belgisi ((), ayirish (‘) va yumshatish () belgilari orfografiyaning differentsiatsiya printsipi talabiga ko’ra qo’llangan; urish va urush so’zlarida esa «i» va «u» harflarining ishlatilishi ham shu printsipga asoslangan.

7.Shakliy-an’anaviy yozuv. Bu printsip so’z boshida yoki oxirida ikki undosh qatorlashib kelgan leksik birliklarning imlosini qoidalashtirishga asos bo’ladi. Ma’lumki, o’tmishda turkiy tillarda so’z boshida ikki undosh qatorlashib kelmagan. Shuning uchun boshqa tillardan o’zlashtirilgan ayrim so’zlarning boshida ikki undoshning yonma-yon qo’llanishi uchrasa, ulardan oldin yoki shu ikki undosh orasida bir unlini orttirish odati bo’lgan. Bu odat hozirgi jonli so’zlashuvda ham uchrab turadi: shkaf>ishkop, staj>istaj, drap>dirap, plan>pilon kabi. Ba’zan so’z oxirida ham ikki undosh orasida bir unli orttiriladi yoki undoshlardan biri (so’nggisi) tushirib qoldiriladi: sabr>sabir, nasr>nasir, nashr>nashir, go’sht>go’sh, g’isht>g’ish  kabi. Shakliy-an’anaviy yozuv printsipiga ko’ra bunday paytlarda so’zlar talaffuzi asosida emas, o’zlarining asl shaklini saqlagan holda yoziladi: shkaf, staj, drap, plan, sabr, nasr, nashr, g’isht, go’sht  kabi.

Bu printsipning mohiyati Faxri Kamolov tomonidan «etimologik yoki grafik printsip» deb nomlangan tamoyil mohiyatiga juda yaqin turadi.1 

8.Semantik-uslubiy printsip: a) semantik printsip so’z yoki so’z shakllarining  imlosini ularning ma’nolariga tayanib belgilaydi. Masalan, lola, po’lat (turdosh otlar) – Lola, Po’lat (atoqli otlar), ishchi («-chi» kasb oti yasovchi) – ish-chi?(«-chi»- so’roq yuklamasi), senda («-da»- o’rin-payt kelishigi affiksi)- sen-da!   («-da»- kuchaytiruv va ta’kid yuklamasi) kabi;   b) uslubiy printsip asosida tuzilgan qoidalari so’z yoki grammatik shakllarning semantik tarkibidagi uslubiy semalarning nutqdagi faollashuviniyozuvda ifodalashi uchun xizmat qiladi. Masalan,ota, ona, vatan, siz, o’zingiz kabi so’zlar yoki grammatik shakllar shu so’zlar (shakllar) orqali ifodalangan shaxslarga yoki tug’ilib-o’sgan yurtga, diyorga alohida hurmat-e’tibor bildirilganda bosh harf bilan yoziladi:Ota, Vatan,Ona,Siz,O’zingiz kabi.Shuningdek,gap ichida Tinchlik, Ozodlik, Mehnat, Baxt kabi so’zlarning ba’zan bosh harf bilan boshlanishi ham uslubiy printsip talablaridan kelib chiqadi.Masalan,Yashasin Ozodlik, Tinchlik kabi.

Og’zaki nutqda so’z ma’nosini kuchaytirish maqsadida so’z tarkibidagi ayrim undoshlarni qavatlantirish (geminatsiya) yoki unlilarni cho’zish kabi holatlar uchrab turadi. Ular yozuvda ham harflarni qavatlantirish orqali ifodalanadi: maza va mazza, yashamagur va yashshamagur, rosa va rossa, opa va opa-a kabi.Bunday holatlar negizida ham uslubiy maqsadlar yotadi.

Bob, abzats, gap boshidagi birinchi so’zning bosh harf bilan boshlanishi ko’proq sintaktik printsipga tayanadi.

Orfografiyaning semantik-uslubiy printsiplari V.F.Ivanovaning «Printsipo’ russkoy orfografii» monografiyasida maxsus yoritilgan,1 ammo o’zbek tilshunosligida bu masala hali etarli tadqiq etilmagan.

Amaldagi (kirillcha) o’zbek yozuvi imlo qoidalarining shakllantirilishida fonetik, fonematik va morfologik printsiplarga ko’proq amal qilingan.

        Kirillcha o’zbek yozuvining imlo qoidalari dastlab   1940 yilning 4 iyulida yangi alifbe hukumat komissiyasi tomonidan tasdiqlangan2 va shu yilning o’zida "Birlashgan o’zbek alfaviti va orfografiyasi" nomli to’plamda e’lon qilingan. Keyinchalik bu qoidalar yana bir necha marta qayta ishlandi, shular asosida 1952,1953,1955 yillarda "O’zbek orfografiyasining asosiy qoidalari" loyiha tarzida besh marta qayta nashr qilindi, nihoyat, uning 5-nashri 1956 yilning 4 aprelida O’zbekiston Oliy Soveti Prezidiumi tomonidan tasdiqlandi. Hozirgi (kirillcha) o’zbek yozuvining imlosi ana shu "... qoidalar"ga asoslangan. U quyidagi   5 bo’limni o’z ichiga oladi:

  1. Ayrim harflar imlosi (1-30-§ qoidalari)

  2. O’zak-negiz va qo’shimchalar imlosi (31-55-§ qoidalari).

  3. Qo’shma so’z va so’z birikmalari imlosi (56-58-§ qoidalari).

  4. Bo’g’in ko’chirilishi (59-62-§ qoidalari)

  5. Bosh harflarning yozilishi (63-72-§ qoidalari).

 Yangi (lotincha) o’zbek yozuvining imlo qoidalari       1995 yilning 24 avgustida O’zbekiston Respublikasi Vazirlar Mahkamasining 339-sonli qarori bilan tasdiqlangan va shu yilning o’zida "O’zbek tilining asosiy imlo qoidalari" nomi bilan kitobcha shaklida nashr qilingan. U quyidagi 7 bo’limni o’z ichiga oladi:

  1.Harflar imlosi:

   Unlilar imlosi (1-7-qoidalar)

   Undoshlar imlosi (8-32-qoidalar)

  2.Asos va qo’shimchalar imlosi (33-37-qoidalar).

  3.Qo’shib yozish (38-50-qoidalar).

  4.Chiziqcha bilan yozish (51-56-qoidalar)

  5.Ajratib yozish (57-65-qoidalar)

  6 Bosh harflar imlosi (66-74-qoidalar).

  7.Ko’chirish qoidalari (75-82-qoidalar).

MUHOKAMA UChUN SAVOLLAR

1.Orfografiya nima? U grafikadan qanday farqlanadi?

    2.Orfografiya qoidalarining tuzilishi qanday printsiplarga asoslanadi?

 3.Amaldagi (kirillcha) o’zbek yozuvi imlo qoidalari qachon tasdiqlangan? Yangi (lotincha) o’zbek yozuvining imlo qoidalari-chi?

    4.Amaldagi "O’zbek orfografiyasining asosiy qoidalari" qanday bo’limlardan tarkib topgan? (Bo’limlarning nomlanishi, paragraflari...).

    5.Yangi (lotincha) o’zbek yozuvining imlo qoidalari qanday bo’limlardan tarkib topgan? (Bo’limlarning nomlanishi, modda va bandlari).

3-reja bo`yicha dars maqsadi; Talabalarga orfoepiya  haqida ma’lumot berish

Identiv o’quv maqsadi

1. Orfoepiya haqida aytib beradi.

2. Unli tovushlar orfoepiyasini izohlaydi.

3. Undosh tovushlar orfoepiyasini tushuntiradi.

4. Boshqa tillardan o’zlashtirilgan ayrim so’zlar orfoepiyasifarqlaydi.      

                                 3-reja bayoni

 Orfoepiya so’zlarni, ularning tarkibidagi tovushlarni, shuningdek, o’zak va qo’shimchalardan iborat so’z formalarini to’g’ri talaffuz qilish me’yorlari tizimidir. Tilshunoslikning bu tizim haqidagi bo’limi ham orfoepiya deyiladi.

Orfoepik me’yorlar aslida xalq jonli tili faktlari asosida yaratiladi – jonli tildagi turlicha talaffuz ko’rinishlaridan adabiy til an’analariga, taraqqiyot tradi-tsiyalariga mos keladiganlari tanlanadi. Masalan, o’zbek shevalarida bir so’z turlicha talaffuz qilinadi: yo’q-jo’q, ko’z-go’z,ota-ata,aka-oka,anor-onar kabi. Hozirgi zamon davom fe’li qo’shimchasi shevalarda – yap(ti), -op(ti), -utti, -vot(ti) shakllarida qo’llanadi: boryapti,boropti, borutti, borvotti kabi. Adabiy tilda shulardan yo’q, ko’z, ota, aka, anor boryapti variantlari adabiy talaffuz me’yori (orfoepik norma) sifatida saralangan.

To’g’ri talaffuz nutq madaniyatining muhim belgilaridan biri sanaladi. Adabiy tilda to’g’ri yozish qanchalik muhim bo’lsa, to’g’ri talaffuz ham shunchalik ahamiyatlidir. Shuning uchun ham o’quvchi va talabalarda to’g’ri talaffuz ko’nikmalarining shakllantirilishiga ta’limning barcha bosqichlarida jiddiy e’tibor beriladi.

 Unli tovushlar orfoepiyasi.

I unlisi: 1) bir bo’g’inli so’zlarda qisqa va ingichka talaffuz qilinadi: til, tish, bil, sir kabi; 2) q,g’,x undoshlari bilan yondosh qo’llanganda yo’g’on (orqa qator unli tarzida) talaffuz etiladi: qish, g’isht, xil kabi; 3) y, ng undoshlaridan oldin ingichka va bir oz cho’ziq talaffuz etiladi: chiy, kiy, ming kabi; 4) h bilan yondosh bo’lganda ham bir oz cho’ziq va ingichka talaffuz qilinadi: hid, hind, his kabi; 5)ko’p bo’g’inli so’zlarning urg’usiz bo’g’inida kuchsiz va qisqa (bilan, biroq, sira, tilak, gilam, gilos, viqor kabi), urg’uli bo’g’inda esa kuchliroq va cho’ziqroq (nozik, alik, rostlik kabi) talaffuz etiladi; b) so’z oxiridagi ochiq bo’g’inda bir oz kengayadi ("i"dan kengroq, "e"dan torroq unli tarzda talaffuz qilinadi): tepki, bordi, oftobi, xuddi, rozi kabi.

U unlisi: 1) bir bo’g’inli so’zlarda va ko’p bo’g’inli so’zlarning urg’usiz bo’g’inida qisqa (tush, tus, pul, buloq, bug’doy kabi), urg’uli bo’g’inida esa kuchliroq va cho’ziqroq (bulut, etuk, popuk kabi) talaffuz etiladi; 2) k,g,y undoshlaridan keyin ingichka (old qator unli tarzida), q, g’, x undoshlaridan so’ng esa yo’g’on (orqa qator unli tarzida) talaffuz qilinadi. Qiyos qiling: kul va qul, atirgul va norg’ul, yuk(yuk) va xulq kabi; 3) –uvchi, -uv affikslari tarkibida cho’ziqroq aytiladi: yozuvchi, o’quvchi, to’quvchi, oluv, qo’shuv kabi.

O’ unlisi: 1) bir bo’g’inli so’zlarda, shuningdek ko’p bo’g’inli so’zlarning urg’usiz bo’g’inida qisqa talaffuz etiladi: bo’r, to’r, ro’mol, so’roq kabi; 2) takroriy formalarning birinchi komponentida (urg’uli bo’g’inda) cho’ziq talaffuz qilinadi: ko’p-ko’p, zo’r-zo’r, mo’l-mo’l kabi; 3) sayoz til orqa k,g, til o’rta y va bo’g’iz undoshi (h) dan so’ng yumshoq (old qator) unli tarzida, chuqur til orqa q,g’,x undoshlaridan so’ng qattiq va yo’g’on (orqa qator) unli tarzda talaffuz etiladi. Qiyos qiling: ko’l va qo’l, go’r va g’o’r, ho’l va xo’r, yo’l va qo’r kabi.

E unlisi: 1) so’z va bo’g’in boshida kengroq (erkin, ekin, eslamoq kabi), bo’g’in ichida bir oz torroq (kecha, beda, tekin, sekin kabi) talaffuz qilinadi.

A unlisi: 1) sayoz til orqa k,g undoshlari bilan yonma-yon kelganda yumshoq va ingichka unli tarzida (kam, katta, gap, gal, gazlama, kayfiyat kabi), chuqur til orqa q,g’,x undoshlari bilan yondosh qo’llanganda esa yo’g’on unli tarzida (qalam, qarg’a, qasida, g’am, g’alvir, xalq, xabar, xat kabi) talaffuz etiladi.

O unlisi: 1) quyi keng, kuchsiz lablangan unli tarzida talaffuz qilinadi: tosh, bahor, somon, shamol kabi. Shevalarda va jonli tilda bu unlining urg’usiz bo’g’inda "a"ga yaqin talaffuz qilinish hollari ham uchraydi: samon, davon kabi, ammo bu hol adabiy talaffuz (orfoepik me’yor) hisoblanmaydi; 2) sayoz til orqa k,g undoshlaridan so’ng yumshoq, chuqur til orqa q,g’,x undoshlaridan so’ng esa yo’g’on unli tarzida talaffuz qilinadi. Qiyos qiling: kosib va qoshiq, kotib va qolip, komil va qobil, gov va g’ov, govmish va g’ovlamoq kabi; 3) urg’uli bo’g’inda kuchliroq va bir oz cho’ziq talaffuz etiladi: bog’bon, obod so’zlarining birinchi va oxirgi bo’g’inlaridagi o unlisi talaffuzini qiyoslang; 4) y va h undoshlari bilan yondosh qo’llanganda ham o unlisi bir oz yumshoq, ingichka unli holida talaffuz etiladi. Qiyos qiling: yor (yor) va qor, hokim va xolis kabi.

 Undosh tovushlar orfoepiyasi.

Undosh tovushlar orfoepiyasi ko’proq kombinator va pozitsion omillar ta’sirida yuz beradigan fonetik hodisalarga bog’liq bo’ladi. Xususan: 1)b,d jarangli undoshlari so’z oxirida jarangsiz p,t tarzida talaffuz etiladi, bu hol o’zbek adabiy talaffuzi uchun me’yor hisoblanadi: kitob>kitop, borib>borip, yozib>yozip, savod>savot, obod>obot kabi; 2)b,d undoshlari jarangsiz undoshlar bilan yonma-yon qo’llanganda assimilyatsiyaga uchrab, p,t holida talaffuz etiladi, bu hol ham adabiy talaffuz me’yori hisoblanadi:ibtidoiy>iptidoiy,ketdi>ketti;3)j,z undoshlarining jarangsiz undoshlar ta’sirida sh,s deb talaffuz etilishi ham adabiy til uchun me’yordir:  ijtimoiy> ishtimoiy, mazkur>maskur kabi; 4)b,q undoshlarining intervokal holatda (ikki unli orasida) sirg’aluvchi v,g’ undoshlariga o’tishi ham adabiy talaffuz me’yoriga xilof emas: bora ber>boraver, keta ber>ketaver kabi.

Boshqa tillardan o’zlashtirilgan ayrim so’zlar orfoepiyasi.      


1.Turkiy tillarda, ma’lumki, f undoshi bo’lmagan, shuning uchun jonli so’zlashuvda arab, fors va rus tillaridan o’zlashgan so’zlardagi "f"ni "p" deb talaffuz qilish hollari uchraydi: ulfat>ulpat, faner>paner, ferma>perma kabi. Hozirgi o’zbek adabiy tilida ularni "f" bilan talaffuz qilish me’yor holiga kelgan. 


2.So’z yoki bo’g’in boshida undosh tovushlarning qatorlashib kelishi turkiy tillarga xos bo’lmagan. Bu hodisa keyinchalik boshqa tillardan o’zlashtirilgan so’zlar talaffuziga ham ta’sir qilgan – jonli so’zlashuvda so’z yoki bo’g’in boshida yoxud bo’g’indagi ikki undosh orasida bir unlining orttirilishiga olib kelgan: shkaf>ishkop, stakan>istakon, plan>pilon, traktor>tiraktir kabi. Bunday holat so’z oxirida ham uchraydi: aql>aqil, fikr>fikir, ilm>ilim, hukm>hukum kabi. Hozirgi o’zbek adabiy tilida bunday so’zlarni asl holicha (unli orttirmay) talaffuz qilish orfoepik me’yor sanaladi. Bunday me’yor shu tipdagi so’zlarning yozuvdagi shaklini (imlosini) to’g’ri belgilashga ham yordam beradi.


3.Umumturkiy so’zlarda ikki unli yonma-yon qo’llanmaydi, bu hol arab tilidan o’zlashgan oila, doir, rais, maorif, saodat, mutolaa kabi so’zlar talaffuziga ta’sir qilgan: oila, doir, rais so’zlarida bitta "y" orttirilgan (oyila, doyir,rayis kabi), maorif, saodat, mutolaa so’zlari esa unlilarning diftonglashuviga – mo:rip, so:dat, mutola: kabi talaffuz qilinishiga olib kelgan. Keyingi bir asr ichida rus tilidan so’z o’zlashtirishning faollashganligi, ruscha o’zlashmalarning rus tilidagi talaffuz va imlo me’yorlarini o’zbek tiliga aynan singdirish tendentsiyasining ustun bo’lganligi o’zbek tilida ikki unlining so’z tarkibida yonma-yon kelishini orfoepik va orfografik me’yorga aylantirdi: biologiya, geometriya, geologiya, geodeziya va boshqalar. Bu hol arabcha o’zlashmalarda (oila, doir, rais, maorif, saodat, matbaa, mutolaa kabilarda) ham ikki unlining yonma-yon talaffuz qilinishi va yozilishini me’yor darajasiga ko’tardi.


4.Arab tilidan o’zlashtirilgan ta’na, da’vo, ma’no, e’lon, me’mor, mo’’tabar kabi so’zlarning birinchi bo’g’inidagi unlilar bo’g’iz artikulyatsiyasi bilan cho’ziqroq talaffuz etiladi.


5.Rus tilidan o’zlashgan so’zlarda "i" unlisi o’zbek tilining "i" unlisidan torroq va cho’ziqroq talaffuz etiladi. Qiyos qiling: tish (o’zb.) – tip>ti:p (rus.), til (o’zb.) – tir>ti:r (rus.) kabi.


6.Rus tilidan o’zlashtirilgan ko’p bo’g’inli so’zlarning urg’usiz ochiq bo’g’indagi "i" o’zbekcha "i"dan torroq va cho’ziqroq talaffuz etiladi. Qiyos qiling: bilan (o’zb.) – bilet (rus.), kinoya (o’zb.) – kino (rus.) kabi.

7.Rus tili orqali o’zlashtirilgan so’zlarning so’nggi ochiq, urg’uli bo’g’inida "i" unlisi o’zbekcha "i"dan tor va cho’ziq talaffuz etiladi. Qiyos qiling: maxsi(o’zb.) – taksi(rus.), tepki(o’zb.)- konki(rus.) kabi. Urg’uli bo’g’inning boshqa tiplarida (yopiq, to’la yopiq bo’g’inlarda) ham ruscha "i" o’zbekcha "i"dan cho’ziqroq va torroq talaffuz qilinadi. Qiyos qiling: metin (o’zb.) -nikotin>nikoti:n (rus.), ovsin (o’zb.) -apelsin>apelsi:n (rus) kabi.

8.Rus tilidan o’zlashtirilgan bir bo’g’inli so’zlarda "u" unlisi o’zbek tilidagi "u"dan cho’ziqroq va kuchliroq talaffuz etiladi. Qiyos qiling: dud(o’zb.) – dub>du:b(rus), pul(o’zb.) – puls>pu:ls(rus.), tush(o’zb.) – tush>tu:sh(rus.) kabi.

9.Rus tilidan o’zlashtirilgan ko’p bo’g’inli so’zlarning urg’uli bo’g’inida "u" unlisi o’zbek tilidagi "u"dan ancha cho’ziq va bir oz yo’g’onroq talaffuz etiladi. Qiyos qiling: bu-da(o’zb.) – budka (rus.), mangu (o’zb.) - mangusta (rus.), mavzu (o’zb<arab.)-meduza (rus.)  kabi.

10.Rus tilidan o’zlashtirilgan ko’p bo’g’inli so’zlarning urg’usiz bo’g’inidagi "u" qisqa talaffuz qilinadi, ammo o’zbek tilidagi "u" ayni shu fonetik pozitsiyada ruscha "u"dan ham qisqaroq bo’ladi. Qiyos qiling: dushman>d’shmen(o’zb.)- turbina(rus.), muzday>m’zdey(o’zb.)-muzey(rus) kabi.

11.So’z boshidagi berkitilmagan, urg’usiz bo’g’inda "u" unlisi ruscha so’zlarda yo’g’onroq, o’zbekcha so’zlarda ingichkaroq (yumshoqroq) talaffuz etiladi. Qiyos qiling: uklad(rus.) – uxlamoq (o’zb.), uzual (rus.)-uzum (o’zb.) kabi.

12.Ruscha leksik o’zlashmalarda "u" unlisi yumshoq undoshdan so’ng o’ta ingichka (old qator unli tarzida), qattiq undoshdan so’ng esa yo’g’on (orqa qator unli tarzida) talaffuz qilinadi. Imloda ingichka  "u" tovushi "yu" harfi bilan ifodalanadi. Qiyos qiling: abajur va manikyur(manik’ÿr), ultimatum va kostyum (kast’ÿm), plug va salyut(sal’ÿt) kabi. Rus tilidan o’zlashtirilgan so’zlarda yumshoq undoshdan keyin kelgan "u" o’zbekcha "u"dan ham ingichkaroq va yumshoqroq talaffuz etiladi. Qiyos qiling: gul (o’zb.)-tyul>t’ÿl (rus.) kabi.

13.Ruscha leksik o’zlashmalarning urg’usiz bo’g’inidagi "e" unlisi o’zbekcha "e"dan ancha tor ("i"ga yaqin) talaffuz etiladi: telefon>tilifon., televizor>tiliviz’r, adres>adris kabi.

14.Rus tili orqali o’zlashgan so’zlarda "a" unlisi o’zbekcha "a"dan yo’g’onroq talaffuz etiladi. Qiyos qiling: kana(o’zb.)-kanal (rus.) kabi. 

15.Rus tilidan o’zlashtirilgan so’zlardagi o’rta keng, lablangan "o" unlisi urg’uli bo’g’inda o’zbek tilidagi o’rta keng, lablangan "o’"dan kengroq talaffuz etiladi. Qiyos qiling: ton (rus.) -to’n (o’zb.), tok (rus.) -to’q (o’zb.), tort (rus.)-to’rt (o’zb.) kabi. Urg’usiz bo’g’inda esa ruscha "o" reduktsiyaga uchrab, o’ta kuchsizlanadi va "qisqa "i" yoki "a" tarzida talaffuz qilinadi: traktor>t’rakt’r, samolyot>samal’öt kabi.

16.Jonli tilda "r" bilan boshlangan arabcha, forscha va ruscha so’zlarning boshida bir "o’" tovushining orttirilishi ancha keng tarqalgan: ro’za>o’raza, rus>o’ris, ro’mol>o’ramol kabi. Adabiy talaffuz me’yori sifatida ro’za, rus, ro’mol shakllari saralangan.

17.Rus tilidan o’zlashtirilgan so’zlarning oxirida lab-tish "v" undoshi jarangsiz "f" tarzida talaffuz qilinadi: aktiv>aktif, passiv>passif, ustav>ustaf, kursiv>kursif kabi; "v"ning jarangsizlanishi so’z ichidagi assimilyativ holatda ham yuz beradi: avtomat>aftomat, stavka>stafka kabi. Bunday talaffuz adabiy til uchun me’yor sanaladi, ammo o’zbek tilining o’z so’zlarida qo’llanadigan lab-lab "v" undoshi so’z oxirida ham, jarangsiz undosh ta’sirida ham "f" ga o’tmaydi: ov, birov, ovqat, shavkat kabi. (Bu holat ham orfoepik me’yor sanaladi).

18.Rus tilidan o’zlashtirilgan so’zlarning ko’pchiligida urg’u erkin bo’ladi, bu hol o’zbek adabiy tili va talaffuziga ham singib bormoqda: atlás, trolléybus, tramváy kabi.

19.O’zbek tilidagi urg’u asosan so’zning oxirgi bo’g’iniga tushadi, ammo ayrim o’zlashgan so’zlarda urg’u so’zning oldingi bo’g’inlarida bo’lishi ham mumkin: hámma, jámi, hamúsha, afsýski kabi. Bunday holatlardan xabardor bo’lish adabiy talaffuz me’yorlariga amal qilish imkonini beradi.

                                             MUHOKAMA UChUN SAVOLLAR

1.Orfoepiya nima?

2.Orfoepiyaning adabiy tildagi ahamiyati?

3.Unli tovushlar orfoepiyasi haqida nimalarni bilasiz?

4.Unlilar qanday pozitsiyada ingichka talaffuz qilinadi?

5.Unlilar qanday undoshlar ta’sirida yo’g’on talaffuz etiladi?

6.B,d undoshlari qanday pozitsiyada jarangsiz p,t tarzida talaffuz etiladi?

7.J,z undoshlari qanday o’rinlarda jarangsizlanadi?

8.B,q undoshlarining sirg’aluvchi "v" va "g’"ga o’tishi qanday holatda yuz beradi?

9.Qanday paytlarda o’zak oxiridagi "k" undoshi "g"ga, "q" undoshi "g’"ga o’tadi?

10."G" undoshi bilan boshlangan affikslar qanday so’zlarga qo’shilganda "--ka", "-kan", "-qa", "-qan" tarzida talaffuz qilinadi?

11.Qanday so’zlar o’zagidagi "o" fe’l yasovchilar qo’shilganda "a" ga o’tadi?

12.Boshqa tillardan olingan o’zlashma so’zlar orfoepiyasi haqida nimalarni bilasiz?

Mavzuga oid mustaqil ish topshiriqlari:

1. Intonatsiya turlari.

Mavzu bo’yicha asosiy xulosalar:

· Urg’u so’z tarkibidagi bo’g’inlardan birining boshqasiga nisbatan kuchliroq ovoz bilan aytilishi yoki gaplardagi ayrim bo’laklarning, nutq oqimidagi ayrim frazalarning maxsus ohang bilan ta’kidlanishidir.
Har qanday nutq harakatdir, bu harakat esa albatta ma’lum intonatsiya bilan qo’shilib, qorishib yuzaga keladi: nutqning toni, sur’ati, pauzalari, tonning balandligi va kuchi gapning mazmuni va emotsionalligi talablaridan kelib chiqqan holda o’zgarib, tovlanib turadi. Demak, intonatsiyasiz gap ham bo’lmaydi: har bir gapning o’ziga xos intonatsiyasi borligi ham shundan. Intonatsiya bir qator prosodik elementlardan tarkib topadi. Bunday elementlarga quyidagilar kiradi:

MAVZUGA OID ADABIYoTLAR:

49. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

50. Abduazizov A. O’zbek tili fonologiyasi va morfologiyasi. T., 1994.
51. O’zbek tili grammatikasi. I tom, T.: “Fan”, 1975. II tom, T., “Fan” 1976.

52. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

53. R.Sayfullaeva va boshqalar. Hozirgi o’zbek adabiy tili (morfologiya), T., 2005.

54. Sayfullaeva R. va b. Hozirgi o’zbek adabiy tili. Sintaksis III. T.Universitet, 2006.

55. Turniyozov N., Bekmurodov Y. Matn tilshunosligi. Samarqand, 2006

56. Sayfullaeva R. va b. Hozirgi o’zbek  tili. T. 2007
10- mavzu: LEKSIKOLOGIYA

Leksikologiyaning ob’ekti, predmeti vazifalari. LEKSIK MA’NO TIPLARI. PARONIMIYA 
“Leksikologiyaning ob’ekti, predmeti vazifalari” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

Dars maqsadi: “Leksikologiyaning ob’ekti, predmeti vazifalari ”  haqida ma’lumot berish 

Identiv o’quv maqsadlari.
1.  Leksik sathning boshqa sath birliklari bilan aloqasini tushuntirib beradi
2. So’zning leksik birlik sifatidagi mohiyatini izohlaydi.. 

3. Leksemaning va leksik ma’noning semantik tarkibini aytib beradi
4.Leksemaning uzual va okkazional ma’nolari. Leksik monosemiya va polisemiyani farqlaydi.
Asosiy tushuncha va iboralar: :Leksikologiyaning ob’ekti – tilning luІat boyligi, leksik tizimi.LuІaviy birliklar – so’z va iboralar (leksema va frazemalar).Lisoniy omillar (lingvistik faktorlar) – tilning strukturaviy va sistemaviy xususiyatlaridan kelib chiqadigan omillar.Nominativ birlik – nomlash xususiyatiga ega birlik.Leksik so’z – leksik mazmunli so’z (leksema). Grammatik so’z – leksik ma’nosi bo’lmagan, grammatik mazmunli so’z (morfema-so’z). Semema – leksik ma’no. Nomema – so’zning (leksemaning) nomi. 
Foydalaniladigan metod va usullar: suhbat, ma’ruza-hikoya, baxs, videousul.
Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

Leksikologiya. Uning ob’ekti, predmeti, vazifalari  nimalardan ibora?. 

4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi

1.  Leksik sathning boshqa sath birliklari bilan aloqasi.

2.Leksemaning uzual va okkazional ma’nolari. Leksik monosemiya va polisemiya.

3. Leksik ma’nolarning guruhlanishi

4.Paronimiya. Giponimiya, graduonimiya, partonimiya .

Tayanch tushunchalar:Leksikologiyaning ob’ekti – tilning luІat boyligi, leksik tizimi.LuІaviy birliklar – so’z va iboralar (leksema va frazemalar).Lisoniy omillar (lingvistik faktorlar) – tilning strukturaviy va sistemaviy xususiyatlaridan kelib chiqadigan omillar.Nominativ birlik – nomlash xususiyatiga ega birlik.Leksik so’z – leksik mazmunli so’z (leksema). Grammatik so’z – leksik ma’nosi bo’lmagan, grammatik mazmunli so’z (morfema-so’z). Semema – leksik ma’no. Nomema – so’zning (leksemaning) nomi. 

1-reja bo`yicha dars maqsadi; Talabalarga Leksik sathning boshqa sath birliklari bilan aloqasi haqida ma’lumot berish

                             Identiv o’quv maqsadi

1. Leksikologiya. Uning ob’ekti, predmeti, vazifalarini tushuntiradi. 

2. Lug’aviy sath, uning o’zgaruvchanligi, sistemaviyligini izohlaydi. 

3. Leksik sathning boshqa sath birliklari bilan aloqasini aytib beradi.

       Leksikologiyaning ob’ekti tilning luІat boyligidir. Bu boylik tilshunoslikda leksika deb ataladi, u muayyan tildagi barcha so’zlarni va shu so’zlar boІlanishidan tarkib topgan ko’chma ma’noli turІun birikmalarni (frazemalarni) o’z ichiga oladi. Leksika atamasi ba’zan tor ma’nolarda ham qo’llanadi: dialektal leksika, kasb-hunar leksikasi, ilmiy leksika, vulgar leksika, Tohir Malik asarlari leksikasi kabi.

Leksikologiyaning predmeti – luІat boyligining strukturaviy va sistemaviy xususiyatlarini, taraqqiyot qonuniyatlarini, tilning boshqa sathlari (fonetik sath, grammatik sath) bilan aloqasini tadqiq qilish.

Leksikologiyaning vazifalari; a) muayyan til luІat boyligidagi eskirish va yangilanish jarayonlarini, bu jarayonlarda lisoniy va nolisoniy (lingvistik va ekstra- lingvistik) omillarning ishtirokini o’rganish; b) luІaviy birliklarning funktsional-semantik tavsifini berish, eskirgan, yangi va zamonaviy qatlamlarini, tematik guruhlari va mikrosistemalarini aniqlash, lisoniy va uslubiy xususiyatlarini yoritish; v) talabalarni leksikaga oid nazariy bilimlar bilan qurollantirish, ularda leksik-semantik tahlil ko’nikmalarini shakllantirish.

 Leksikologiyaning turlari. Leksikologiya barcha tillarning luІat boyligi taraqqiyotiga xos umumnazariy masalalar bilan birga, ayrim olingan bir tilning luІat boyligi masalalari bilan ham shuІullanadi. Shunga ko’ra u dastlab ikki turga – umumiy leksikologiya va xususiy leksikologiyaga bo’linadi.

1.Umumiy leksikologiyada barcha tillarning luІat tarkibi taraqqiyotini belgilovchi qonuniyatlar ko’riladi: til va jamiyat, til va ong, til va tafakkur munosabatlarining luІat tarkibiga ta’siri, buning luІat tarkibida ma’lum o’zgarishlarga olib kelishi, luІaviy birliklarning zamoniylik, tarixiylik, ekspressiv-stilistik jihatdan qatlamlanishi, ma’lum tematik va leksik-semantik guruhlarga uyushishi kabi jarayonlar barcha tillarga xosdir.

2.Xususiy leksikologiyada muayayn bir tilning luІat boyligi o’rganiladi: O’zbek tili leksikologiyasi, rus tili leksikologiyasi, nemis tili leksikologiyasi kabi.

Xususiy leksikologiya muayyan bir tilning luІat boyligini tadqiq qilishda umumiy leksikologiya tajribalari va xulosalariga tayanadi. U o’z navbatida tavsifiy (sinxron) va tarixiy (diaxron) leksikologiya kabi turlarga bo’linadi:

a)tavsifiy leksikologiyada ayrim olingan bir tilning, masalan, o’zbek tilining leksikasi statik holatda – shu til leksikasining avvalgi (o’tmishdagi) taraqqiyot dinamikasiga boІlanmay o’rganiladi, shunga ko’ra u sinxron leksikologiya sanaladi;

b)tarixiy leksikologiyada ayrim olingan bir tilning leksikasi dinamik holatda – tarixiy taraqqiyot jarayoni bilan boІlab o’rganiladi, shunga ko’ra u diaxron leksikologiya hisoblanadi. 

Hozirgi o’zbek tili leksikologiyasi, asosan, tavfsifiy (sinxron) leksikologiyadir, ammo unda tarixiy (diaxron) leksikologiyaga murojaat etish hollari ham bo’lib turadi: o’zbek tili luІat boyligining tarixiy va zamonaviy qatlamlarini, so’zlarning hozirgi va eskirgan ma’nolarini qiyoslash, tavfsiflash kerak bo’lganda shunday qilinadi. 

 Leksikologiyaning boshqa fanlar bilan aloqasi. Leksikologiya tilshunoslikning semasiologiya, onomasiologiya, etimologiya va frazeologiya kabi bo’limlari bilan hamkorlikda ish ko’radi, bunday hamkorliksiz tilning luІat boyligidagi leksik-semantik hodisalarni, luІat tarkibi taraqqiyotiga oid til faktlarini to’Іri yoritib bo’lmaydi: semasiologiyada luІaviy birliklarning mazmun plani – semantik tarkibi va shu bilan boІliq masalalar tadqiq qilinadi; onomasiologiyada narsa-hodisalarni yoki tushunchalarni nomlash printsiplari o’rganiladi; etimologiyada so’zlarning kelib chiqishi aniqlanadi; frazeologiyada tilning luІat boyligidagi ko’chma ma’noli turІun birikmalar – frazemalar xususida bahs yuritiladi.

Tilning leksik, fonetik va grammatik sathlari ham o’zaro boІliqdir: fonetik birliklar so’zni borliq tusiga kiritadi, morfemalar yasama so’zlarni shakllantiradi, so’zlarning birikuvchanlik imkoniyatlari, uslubiy vosita sifatidagi xususiyatlari ularning leksik va grammatik ma’nolariga hamda uslubiy semalariga tayanadi. Bular leksikologiyaning fonetika, morfemika, so’z yasalishi, grammatika va uslubshunoslik (stilistika) bilan aloqada bo’lishini taqozo qiladi.

 Leksikologiyada tilning luІat boyligi sistema sifatida tadqiq qilinadi, chunki bu boylik so’zlar va iboralarning oddiy, mexanik yiІindisi emas, balki o’zaro aloqada bo’lgan, birining bo’lishi ikkinchisining bo’lishini taqozo qiladigan luІaviy birliklar va elementlar tizimidir, bu tizimdagi so’z va elementlar yaxlit bir "organizm"ning "to’qimalari" va "hujayralari" munosabatida bo’ladi: so’zlarning ifoda va mazmun tomonlari orasidagi aloqalar, leksik ma’no va uning semalari o’rtasidagi butun va qism munosabatlari, so’z ma’nolarining paradigmatik va sintagmatik xususiyatlari shundan dalolat beradi. Bu tizimning asosiy birligi so’z ekanligini hisobga olsak, leksikologiyada bevosita so’zning o’zi bilan boІliq masalalar ham ko’riladi: so’zning til birligi sifatidagi mohiyati, so’z strukturasi (ifoda va mazmun planlari, semantik tarkibi), leksik ma’no va uslubiy semalar, leksik ma’no va etimon, leksik ma’no taraqqiyoti, uzual va okkazional ma’nolar shular jumlasidandir. 

          So’z tilning eng muhim nominativ birligidir, chunki u borliqdagi narsa-buyumlarni, predmet sifatida tasavvur qilinadigan mavhum tushunchalarni, harakat-holatni, rang-tus, maza-ta’m, hajm-miqdor, xislat kabi belgi-xususiyatlarni nomlaydi: daraxt (predmet nomi), ong (mavhum tushuncha nomi), ishlamoq (harakat nomi), oq (rang-tus nomi), shirin (maza-ta’m nomi), katta (hajm nomi), besh (miqdor nomi) kabi. Tilning luІat boyligidagi bunday so’zlar leksik birliklar sanaladi.

Tilda nomlash xususiyatiga ega bo’lmagan, binobarin, leksik birlik sanalmaydigan so’zlar ham bor, ular faqat grammatik yoki modal ma’nolarni ifodalaydi, shunga ko’ra grammatik so’zlar yoki morfema-so’zlar hisoblanadi: yordamchi so’zlar, modal so’zlar, taqlidiy so’zlar, undovlar, olmoshlar shular jumlasidandir. Bular tilshunoslikda ifodalovchi so’zlar (undovlar, modal so’zlar, yuklamalar), ko’rsatuvchi so’zlar (boІlovchilar, ko’makchilar), olmoshlovchi so’zlar (olmoshlar) va atovchi so’zlar (atoqli otlarning ma’lum turlari) kabi guruhlarga ajratiladi. (12,50-51).

Leksik mazmunli so’zlar leksikologiyada, grammatik mazmunli so’zlar esa grammatikada (so’z turkumlari bilan boІlab) o’rganiladi.

Tilshunoslikda leksik mazmunli so’zlarning strukturasi har xil ta’riflanmoqda: ayrim manbalarda leksik mazmunli so’zlarning ifoda plani (tovushlardan tarkib topgan moddiy tomoni) leksema deb, mazmun plani (ifodalanuvchisi) esa semema deb ta’riflanadi. Demak, leksema va semema leksik birlikning (so’zning) o’zaro aloqada bo’lgan ikki tomoni ekanligi aytiladi.1 Boshqa manbalarda esa leksema so’zning ifoda planigina emas, balki uning ifoda va mazmun planlari birligidan iborat yaxlit butunlik ekanligi ta’kidlanadi. Bu butunlik nominativ funktsiyadagi so’z yoki so’z birikmasi shaklida bo’ladi. U onomasiolologiyada tilning luІat tarkibidagi bir komponent (vokabula) sifatida, semasiologiyada esa ma’lum ma’nolar tarkibidan iborat birlik (semantema) sifatida o’rganiladi.1
Leksemalarning leksik birlik sifatidagi tavsifida quyidagi belgi-xususiyatlarning alohida o’rni bor:                         

1.Har qanday leksema ikki tomonning - ifoda va mazmun planlarining (nomema va sememaning) birligidan tarkib topadi:

a)leksemaning ifoda plani uning fonetik qobiІidir (fonemalar, bo’Іinlar va so’z urІusidan iborat moddiy-material shakli). Masalan, quloq leksemasining ifoda planida 5 ta fonema (q,u,l,o,q), 2 ta bo’Іin (qu-loq) va 1 ta so’z urІusi (qulóq) bor.

Yasama so’zlarda o’zak morfema va so’z yasovchi morfemalar leksemaning ifoda plani bo’ladi: ish-chi>ishchi, bosh-la(moq)>boshla(moq) kabi. Fonemalar esa o’zak va affikslarning ifoda plani vazifasida qo’llanadi: ishchi-i,shQch,i; boshlamoq-b,o,shQl,aQm,o,q kabi.

Leksik mazmunli juft va takroriy so’zlar ham yaxlitlangan bir leksema hisoblanadi: katta-kichik (bitta leksema), bola-chaqa (bitta leksema) jangir-jungir (bitta leksema) kabi .

Leksemaning ifoda planidagi turli shakllar uning tashqi formasi sanaladi;

b) leksemaning mazmun plani deyilganda uning ma’nosi (yoki ma’nolari) va uslubiy bo’yoqlari (ma’no qirralari) nazarda tutiladi. Masalan, quloq leksemasining mazmun planida quyidagi leksik ma’nolar bor: «eshitish a’zosi» (odamning quloІi), «dutor, tanbur torlarini sozlash uchun o’rnatilgan muruvvatlar» (dutorning quloІi), «qozonning yon tomonlaridan chiqarilgan tutqich-dastalar» (qozonning quloІi) kabi. Chehra leksemasining mazmun planida esa leksik ma’no qo’shimcha ottenka – usulbiy bo’yoq bilan qoplangan. Bu bo’yoq kishi kayfiyati, ruhiy holati yoki xulq-atvorining yuzdagi aksini ifodalaydi: chehra degan ko’ngilning oynasidir. (Hamza).

Leksemaning mazmun planidagi leksik ma’no (yoki ma’nolar) va uslubiy semalar uning ichki formasi sanaladi.

2. Leksemalarga xos muhim belgilardan yana biri shuki, ularning har biri u yoki bu leksik-grammatik guruhlarga mansub bo’ladi: predmet nomlari ot turkumiga, belgi-xususiyat nomlari sifat turkumiga, miqdor anglatuvchi so’zlar son turkumiga, harakat-holat mazmunli so’zlar esa fe’l turkumiga kiradi. Bunday mansublik leksemalarning nutqdagi grammatik shakllarini belgilaydi: otlar egalik, kelishik, ko’plik yoki birlik shakllarida, sifatlar oddiy, orttirma yoki qiyosiy daraja shakllarida, fe’llar shaxs-son, zamon, mayl, bo’lishli yoki bo’lishsiz, nisbat shakllarida qo’llanadi. Bu hol tilning leksik va grammatik sathlari o’rtasidagi aloqadorlikdan kelib chiqadi.

3. Leksemalar albatta yaxlitlangan, bir butun birlik bo’ladi, shu xususiyati bilan grammatik shakllardan, so’zlar birikmasi va gapdan farq qiladi. Chunonchi, maktab leksemasi leksik birlik sifatida o’zgarmasdir, ammo uning grammatik shakllari nutqda o’zgarib turadi: maktabning, maktabni, maktabga, maktabda, maktabdan kabi. Shuningdek, «beshta olma» birikmasini «beshta qizil olma» deb qo’llash (birikma tarkibiga «qizil» so’zini qo’shish) mumkin, ammo maktab leksemasi tarkibiga boshqa bo’Іin yoki so’z kiritilmaydi.

4.Leksemada bitta bosh (asosiy) urІu bo’ladi, u shu leksemaning yaxlitligini, bir butun birlik bo’lishini ta’minlovchi muhim supersegment birlikdir: qovóq, oshqovóq, temúr, temúrbetón (so’nggi so’zning ikkinchi bo’Іinida ikkinchi darajali urІu, oxirgi bo’Іinda esa bosh urІu qo’llangan) kabi.

Yuqoridagilardan shunday xulosa qilish mumkin: har qanday leksema shakl va ma’no butunligiga ega. Leksemaning shakli uning tashqi formasi, mazmun plani esa shu leksemaning ichki formasi bo’ladi. Shakl ma’noni borliq tusiga kiritadi, shu orqali ma’noning tilda va inson ongida yashashini ta’minlaydi.

            Leksemaning semantik tarkibi leksik ma’no, qo’shimcha ottenkalar (ma’no qirralari, uslubiy semalar) va turkumlik semalarini o’z ichiga oladi.

 Leksik ma’no leksemaning nimanidir nomlashi (atashi), anglatishi va ifodalashidir. U quyidagi uch hodisa o’rtasidagi boІlanishdan tarkib topadi: a) fonetik so’z (leksemaning fonetik qobiІi, shakli); b) fonetik so’z tomonidan nomlangan predmet, hodisa, tushuncha (denotat, referent); v) fonetik so’z tomonidan ifodalangan ma’no (signifikat, u inson ongida denotat haqida shakllangan ma’nodir). Demak, fonetik so’z predmetni, denotatni ataydi (denotativ ma’no), fonetik so’z inson ongidagi signifikatni ifodalaydi (signifikativ ma’no). Ana shu uchta birlik o’rtasidagi boІlanishdan yuzaga kelgan semantik birlik leksik ma’no sanaladi. 

Leksik ma’noning yana bir muhim belgisi shuki, u leksemaning til sistemasidagi boshqa so’zlar bilan turli darajada aloqaga kirisha olish imkoniyatini (valentligini) ham belgilaydi. Masalan, non va emoq leksemalarining ma’nolari shu ikki so’zning nutqda birikishini taqozo qiladi ("non emoq" kabi), ammo non va ichmoq leksemalari o’zaro birika olmaydi, chunki bu ikkala leksemaning ma’nolari, semik tarkibi bunga yo’l qo’ymaydi. 

Leksek ma’no leksemaning ifoda plani (fonetik so’z) bilan tarixan boІlangandir, ammo bundan ma’no va tovushlar o’rtasida tabiiy boІlanish bor degan xulosa chiqmasligi kerak, chunki tovush – ma’nosiz birlik, fizik-akustik hodisa; ma’no esa mavhum umumlashmadir. Tovushlar bilan ma’no o’rtasida tabiiy boІlanish bo’lganda edi, bir ma’no tilda bitta so’z bilan ifodalanardi, aslida esa tilda bir ma’noning bir necha so’z bilan nomlanish hollari ham uchraydi: kulgi va xanda, yolІonchi va aldamchi, chelak va satil kabi sinonimlarning borligi buning isbotidir. Demak, leksik ma’no fonetik birliklardan tarkib topgan fonetik so’zga (yoki bir necha fonetik so’zga) shu til egasi bo’lgan jamoa tomonidan biriktirilgan bo’ladi. 
 Qo’shimcha ottenkalar (ma’no qirralari) leksemaning semantik tarkibidagi ikkinchi hodisadir. Ular leksik ma’noga ustama sema tarzida biriktirilgan bo’ladi. Bu haqda «ifoda semalari» bahsiga qarang.
 Turkumlik semalari – leksemaning mazmun planidagi uchinchi komponent. Bunday semalar leksik ma’noga tayangan holda leksemalarning grammatik ma’nolarini belgilaydi, shu asosda leksemalarning leksik-grammatik guruhlanishi – so’z turkumlariga uyushishi ta’minlanadi. Qiyos qiling: daftar – «predmetning bir turi» (leksik ma’no), kitob – «predmetning boshqa bir turi» (leksik ma’no), yozmoq - «harakatning bir turi» (leksik ma’no), yurmoq - «harakatning boshqa bir turi» (leksik ma’no). Bu ma’nolar yuqorida keltirilgan har bir leksemaning o’zinikidir: kitob leksemasi «daftar»ni, daftar leksemasi «kitob»ni anglatmaydi; shuningdek, yozmoq leksemasi «yurmoq»ni, yurmoq leksemasi esa «yozmoq»ni ifodalamaydi. Biroq daftar va kitob leksemalarining ikkalasida «predmetlik» semasi, yozmoq va yurmoq leksemalarining ikkalasida esa «harakat» semasi ham borki, ular daftar va kitob leksemalarini ot turkumiga, yozmoq va yurmoq leksemalarini esa fe’l turkumiga birlashtiradi. Har bir so’z turkumining ichki kategoriyalariga xos ma’nolar – otlarda egalik, kelishik, birlik, ko’plik; fe’llardagi shaxs-son, zamon, mayl; sifatlardagi daraja ham turkumlik semalariga asoslanadi. Demak, leksik ma’noda xususiylik, individuallik, grammatik ma’noda esa umumiylik ustun turadi. Bunday tafovutlanish leksemaning mazmun mundarijasidagi leksik ma’no semalari bilan turkumlik semalari o’rtasidagi munosabatlardan kelib chiqadi. («Leksik ma’noning semantik tarkibi» bahsiga ham qarang.)
Leksik ma’noning semalari. Leksik ma’no leksemaning mazmun planidagi yaxlit bir semantik butunlik bo’lsa-da, keyingi vaqtlarda bu butunlik tarkibida ma’lum ma’no qismlari – semalar borligi aniqlanmoqda. Masalan, daraxt leksemasining leksik ma’nosida quyidagi semalar borligini ko’ramiz:               1) «predmet», 2) «o’simlik», 3) «ko’p yillik o’simlik», 4) «erda o’suvchi», 5) «yog’ochlashgan tanali», 6) «ildizli», 7) «shox-shabbali», 8) «bargli». Bu semalar birlashib, daraxt leksemasining leksik ma’nosini shakllantiradi. Leksik ma’noning semasiologiyada semema deyilishi ham shundan.

Semalar ma’no xususiyatiga ko’ra quyidagi turlarga bo’linadi:

1.Atash semalari (denotativ semalar).

2.Ifoda, tasvir, qo’shimcha ma’no semalari (konnotativ semalar)

3.Vazifa semalari (funktsional semalar) 

 Atash semalari (denotativ semalar) ot, sifat, son, fe’l turkumidagi barcha leksemalarning leksik ma’nolarida bor. Shuning uchun ular ideografik semalar deb ham ataladi. 

 Ifoda semalari semema tarkibidagi uslubiy ma’no qirralaridir. Ular leksemalarning atashdan, nomlashdan tashqari, shaxsiy munosabatlarni ifodalashiga yoxud shu leksemalarning qo’llanishi doirasini belgilashga xizmat qiladi. Masalan,buyum va matoh leksemalari «tirikchilik-ro’zІorda qo’llanadigan mol» ma’nosiga ega, ammo matoh so’zida bu leksik ma’no salbiy bo’yoq bilan qoplangan: «Jon ota, matohlarini olib borib bering, agar meni qizim desangiz, olib borib bering...» (X.Seitov.).

Ba’zan semantik tarkibida qo’shimcha ma’no qirrasi bo’lmagan leksemalar o’zi qo’llangan kontekst yoki nutqiy muhit talabi bilan uslubiy semali leksemaga aylanadi. Bu hodisa leksemaning o’ziga xos bo’lmagan kontekstda qo’llanishi tufayli sodir bo’ladi. Masalan, burun va tumshuq so’zlaridan har birining o’z konteksti bor: burun leksemasi asosan odamga nisbatan, tumshuq leksemasi esa hayvon va parrandalarga nisbatan qo’llanadi. Qiyos qiling:                   1) Sharofatning yupqa lablari ko’karib pirpiradi, burni oqarib, kataklari kerildi. (A.Qahhor); 2) Laylakning bo’yi novcha, tumshuІi bor tarnovcha. Lapanglaydi uchganda, Uyasidan ko’chganda. (UyІun). Keltirilgan misollarning ikkalasida burun va tumshuq so’zlari o’z kontekstida qo’llangan, shu bois ularda qo’shimcha ma’no qirralari, uslubiy baho ottenkalari ifodalanmagan. O’zbek tilida uslubiy bahoning morfemalar yordamida ifodalanishi keng tarqalgan: oyi-oyijon, tili-tillari, dadam-dadamlar, uka-ukaginam kabi. Masalan: 1) Mushfiq va mehribon oyijonim. O’z tashvishlari bilan Sizni unutgan beaql, adashgan qizingizni ma’zur tuting. (E. Samandar.);      2) OІa, soІ borsangiz avval Dadamlarga salom ayting, Yugurib chiqqan ul mushfiq Onamlarga salom ayting. (Hamza); 3) Men uning tillarini kesib olaman, qo’limga bir tushsin yashshamagur. (E.Samandar.); 4) Bir oydan so’ng ko’zin yumib Mamaniyoz, Ko’kanchaga meros qopti bud-shud, oz-oz. (¢. ¢.);  5) Seni o’zimdek bilaman. Ol, ukaginam.         (S. Ahm.); 6) Ana sichqon, mushukvoy, Ana xo’roz kuchukvoy. (¢. ¢.).

 Vazifa semalari ham semema tarkibiga kiradi, ammo ular atash, ifodalash bilan birga leksemalarning nutqda o’zaro birika olishini (valentligini, distributsiyani), shu orqali gapda ma’lum vazifa bajarishini belgilaydi. Masalan, choy leksemasining leksik ma’nosi (sememasi) tarkibida «qayta ishlangan» «suyuqlik», «ichimlik», «quruq», «quritilgan», «choy o’simligi» semalari bor. Bu semalar choy leksemasining o’stirmoq, ichmoq, qaynatmoq va damlamoq fe’llari bilan birika olishini ta’minlaydi: choy o’stirmoq, choy damlamoq, choy ichmoq, choy qaytanmoq kabi. Biroq, choy leksemasi nutqda emoq fe’li bilan birika olmaydi, bunga choy va emoq so’zlarining leksik ma’nolaridagi semalar tarkibi yo’l qo’ymaydi.

Bir mazmuniy guruhga mansub leksemalarning sememalari qiyoslanganda, ularning semantik tarkiblarida integral (birlashtiruvchi) va differentsial (farqlovchi) semalar borligi ham ma’lum bo’ladi. Bunday semalar leksemalarni o’zaro birlashtirish va farqlash uchun xizmat qiladi. Masalan, o’zbek tilidagi amaki, amma, toІa, xola, jiyan leksemalarining barchasida «qarindosh», «yaqin qarindosh» semalari bor, shu semalar ularni bitta mazmuniy guruhga birlashtiradi, shunga ko’ra integral (birlashtiruvchi) semalar sanaladi; ayni paytda keltirilgan leksemalarning ma’no tarkibida farqlanish belgilari – differentsial semalar ham mavjud: amaki sememasidagi «otaning akasi yoki ukasi» semasi toІa sememasida yo’q, toІa sememasidagi «onaning akasi yoki ukasi» semasi esa amaki sememasida uchramaydi, demak, bu ikki sema yuqoridagi ikki so’zning ma’nolarini farqlash imkonini beradi; amaki va amma, toІa va xola sememalari ham «qarindosh», «yaqin qarindosh» semalari bilan birlashadi, ammo «erkak» va «ayol» semalari bilan o’zaro farqlanadi; jiyan leksemasida esa «yoshi kichik», «akaning yoki ukaning farzandi» semalari farqlash vazifasini bajaradi.

Leksik ma’noni (sememani) tarkibiy qismlarga – semalarga parchalab o’rganish semasiologiyada komponent tahlil usuli deyiladi. Bu usul leksemalarning paradigmalarini, mazmuniy, tematik va hokazo guruhlarini aniqlashda qo’l keladi.                                               
                                             MUHOKAMA UChUN SAVOLLAR

1. Leksikologiya nimani o’rganadi?

2. Leksika nima?

3. Leksikologiyaning maqsadi va vazifalari haqida ma’lumot bering.

4. Leksikologiyaning qanday turlari bor?

5. Leksikologiya tilshunoslikning qaysi bo’limlari bilan aloqada bo’ladi? Sabablari? 

6. Sema va semema haqida ma’lumot bering.

7. Semalar ma’no xususiyatlariga ko’ra qanday turlarga bo’linadi?

8. Atash (denotativ) semalari nima? Ifoda va vazifa se-malari-chi?

9. Ideografik semalarning integral va differentsianal semalarga bo’linishini tushuntiring.

10. Termin, uning ifoda va mazmun planlari haqida ma’lumot bering.

11. Terminlarda leksik ma’no bilan tushunchaning teng kelish holatlarini tushuntiring.

12. Nima uchun so’z nominativ birlik sanaladi?

13. Leksik so’zlar va grammatik so’zlar qanday farqlanadi?

14. Leksik va grammatik mazmunli so’zlar tilshunoslikning qaysi bo’limlarida o’rganiladi?

15. Leksema, nomema, semema atamalarini tushuntiring. 

16. Leksemaning ifoda va mazmun planlari haqida ma’lumot bering.

17. So’zning leksik birlik sifatidagi mohiyatini tushuntirib beradi. 

18. So’zning nominativ birlik ekanligi, leksik so’z, grammatik so’zni izohlaydi.

19. Leksemaning ifoda plani (nemema), mazmun plani (semema)ni aytib beradi,

2-reja bo`yicha dars maqsadi; Talabalarga Leksemaning uzual va okkazional ma’nolari. Leksik monosemiya va polisemiya haqida ma’lumot berish

                             Identiv o’quv maqsadi

1. Leksemaning uzual va okkazional ma’nolarini aytib beradi.

2.  Termin haqida tushuncha beradi.

4. Leksik monosemiya va polisemiyani farqlab beradi.

5.Leksik ma’no taraqqiyotini izohlaydi.

 Uzual ma’no leksemaning mazmun mundarijasida bor bo’lgan leksik ma’nodir. U til egasi bo’lgan xalq tomonidan tan olingan, demak, ko’pchilikka tushunarli bo’lgan ma’no hisoblanadi. Masalan, tozalamoq leksemasining mazmun mundarijasida quyidagi leksik (uzual) ma’nolar bor: 1) «kir, chang, ifloslik va shu kabilardan xoli qilmoq» (tish tozalamoq, idishlarni tozalamoq, uyni tozalab supurmoq kabi): Yo’lchi ularga beda tashladi. Keyin kurak va supurgi olib otxonani tozalay boshladi. («QutluІ qon»dan); 2) «aralashmalardan, keraksiz, ortiqcha narsa va qismlardan xoli qilmoq» (spirtni tozalamoq, dalani Іo’zapoyalardan tozalamoq kabi): Anvar gullarni suІorish, o’tlarni yulib tozalash vazifasini o’zi bajardi. («Mehrobdan chayon»dan.).

 Okkazional ma’no leksemaning tildagi ma’nosiga xos bo’lmagan, ayrim shaxsning (muallifning) nutqiy vaziyatdan kelib chiqib, shu leksema mazmuniga yangicha «tus» berishi natijasida yuzaga keltirilgan sun’iy ma’nodir. U individual xarakterda bo’ladi va faqat kontekstda anglashiladi. «Ichak uzar hangomalar»dan keltirilgan quyidagi dialogga e’tibor beraylik:

Qattiq kayf qilgan er xotinidan iltimos qilyapti: 

· Kostyumimni tozalab qo’y.

· Tozaladim.

· Shimimni tozalab qo’y.

· Tozaladim.

· Tuflimni tozalab qo’y.

· Ie, tuflining ham cho’ntagi bormi?

Yuqoridagi matnda tozalamoq so’zining «ship-shiydam qilmoq» ma’nosi kulgiga sabab bo’layotganligini anglash qiyin emas. Aslida bu ma’no tozalamoq leksemasining mazmun mundarijasida yo’q, u asar muallifining uslubiy maqsadda kashf etgan leksik qo’llashidir. Bunday leksik qo’llanishni (okkazional ma’noni) gul leksemasi misolida ham uchratib turamiz: gul leksemasining to’Іri («o’simlik guli») va ko’chma («yigitlarning guli», «qizlarning guli») ma’nolari borligi ma’lum, ular shu leksemaning uzual ma’nolari (leksik ma’nolari) sanaladi, chunki gul so’zining bu ma’nolari shu leksemaning semantik tarkibidan barqaror o’rin olgan:

Shoh qiz, shakar qiz, qizlarning guli,

Qoshlaringni ko’rsatgil, men uning quli.

                                             («Doxunda»dan.)

Biroq gul leksemasining fan arboblariga nisbatan metaforik qo’llanishi odat bo’lmagan, atoqli yozuvchi Oybekning quyidagi misralarida esa bu so’z ayni shu ma’noda ishlatilgan, demak, uning mazmun mundarijasiga okkazional ma’no tusi berilgan: Fan, san’atning gullari butun, To’plangandi suhbati uchun.

Terminlar fan, texnika, adabiyot, san’at va boshqa sohalarga oid ixtisoslashgan, qo’llanishi muayyan soha bilan chegaralangan tushunchalarni ifodalaydigan nominativ birliklardir: gulkosa, shona (botanikada); to’rtburchak, kvadrat (geometriyada); ega, kesim (tilshunoslikda), qofiya, turoq, vazn (adabiyotshunoslikda) kabi.

Terminlarning ifoda plani so’zga (hujayra, to’qima) yoki turІun birikmaga (o’q ildiz, popuk ildiz) teng bo’ladi. Har ikki ko’rinishda ham termin leksema deb hisoblanadi, bunda uning nominativ birlik ekanligi e’tiborga olinadi.1
Terminlarning mazmun planida muayyan soha tushunchalari ifodalangan bo’ladi: Masalan, boshoq terminining mazmun planida «poya uchida o’sadigan to’pgul yoki to’pmevaning bir xili» tushunchasi ifodalangan.

Leksik monosemiya (yunoncha: monos – «bir»Qsemia – «belgi») – leksemaning faqat bitta ma’noga ega bo’lishi. Masalan, o’zbek tilidagi guruch leksemasi «sholidan oqlab olinadigan oshlik don» ma’nosini, abadiy leksemasi «mangu, doimiy» ma’nosini, tun leksemasi «sutkaning kun botishdan kun chiqqungacha, oqshomdan tong otguncha bo’lgan qismi» ma’nosini ifodalaydi. Bu leksemalarning boshqa ma’nolari yo’q. 

Monosemiya hodisasi o’zbek tilshunosligida bir ma’nolilik deb ham yuritiladi. Bir ma’nolilik ko’proq terminlarga, yangi yaratilgan yoki boshqa tildan yangi o’zlashtirilgan leksemalarning boshlanІich ishlatilish davriga xosdir: to’rtburchak (matem.termin), gummaxona (yangi yaratilgan leksema), supermarket (yangi o’zlashtirilgan so’z) va b.lar.

Yangi yaratilgan yoki boshqa tildan yangi o’zlashtirilgan leksemalar vaqt o’tishi bilan turli lisoniy va nolisoniy omillar ta’sirida ko’p ma’noli so’zlarga aylanib qolishi mumkin.

Atoqli otlar ham shartli ravishda monosemantik leksemalar qatoriga qo’shiladi.1
Leksik polisemiya(yunoncha: poli-«ko’p»Qsemia-«belgi») – leksemaning bir necha ma’noga ega bo’lishi. Masalan, tuz leksemasining semantik tarkibida quyidagi leksik ma’nolar bor: 1) «kislota tarkibidagi vodorod o’rnini biror metall egallashi natijasida hosil bo’ladigan kimyoviy birikmalar» (asosiy tuzlar, sulfat kislota tuzlari);2) «kimyoviy birikmaning ovqat uchun ishlatiladigan bir turi» (osh tuzi); 3) ko’chma: «kimsaning boshqa odamga bergan, edirgan-ichirgan ovqati» (tuz bermoq, tuzini emoq); 4) ko’chma: mantiq, ma’no, mazmun: «Iyi-iyi, bu oyimchaning gapida tuz bormi o’zi?» (I.Rahim.)

Leksik polisemiya, odatda, bir leksemaning semantik tarkibidagi leksik ma’nolar orasida mazmuniy boІlanish borligiga tayanadi, shu xususiyati bilan leksik omonimiyadan farq qiladi («Leksik omonimiya» bahsiga qaralsin).

Leksik polisemiyaning yuzaga kelishi ma’no taraqqiyoti qonuniyati bilan belgilanadi.

Leksik ma’no taraqqiyoti haqida umumiy ma’lumot. So’zning leksik ma’nosi qotib qolgan, o’zgarmas hodisa emas, u ancha barqaror bo’lsa-da, ma’lum omillar ta’sirida, uzoq yillar davomida o’zgarishi mumkin. Bunday o’zgarishlarga sabab bo’ladigan omillar ikki xildir: 1) ekstralingvistik (nolisoniy) omillar – ijtimoiy-iqtisodiy hayot, ong, tafakkur rivoji va b.lar. Masalan, oyoq so’zi dastlab inson a’zolaridan birini nomlagan, keyinchalik u xontaxta, kursi, stol, stul, karavot kabi mebellarning «oyoІi»ni ham atay boshlagan: xontaxtaning oyoІi, kursining oyoІi, stolning oyoІi, karavotning oyoІi kabi. Bunga inson yashab turgan muhitda turli-tuman mebel-jihozlarning paydo bo’lganligi, shu bilan boІliq ravishda inson ongida yangi tasavvurlarning yuzaga kelganligi, nihoyat, til bilan ijtimoiy hayot, ong va tafakkur o’rtasidagi murakkab aloqalar sabab bo’lgan; 2) lingvistik (lisoniy) omillar – til birliklarining til sistemasi ichidagi munosabatlari. Masalan, tilning luІat boyligidagi aniq va ochiq leksemalari kontekstual sinonimiya munosabatida bo’lishi mumkin: aniq gapirmoq va ochiq gapirmoq kabi, ammo «ochiq eshik»ni «aniq eshik» deb bo’lmaydi, bunga aniq va ochiq leksemalarining ma’no xususiyatlaridagi o’ziga xoslik, ularning valentlik imkoniyatlari yo’l qo’ymaydi. Demak, leksemaning leksik ma’nosi yuqorida keltirilgan omillar ta’sirida o’zgarib turadi, leksik ma’no taraqqiyoti deyilganda shular nazarda tutiladi. Bunday taraqqiyotning yo’llari ham har xildir: ma’noning ko’chishi, kengayishi va torayishi, bundagi miqdor va hajm o’zgarishlari shular jumlasidandir.

 Ma’noning ko’chishi – bir predmet (yoki hodisa) nomining keyinchalik boshqa predmet yoki hodisani anglatish xususiyatiga ega bo’lishi.Bunday ko’chish shu nom bilan atalayotgan ikki yoki undan ortiq predmet (hodisa) o’rtasidagi aloqadorlikka asoslanadi. Masalan, nafas leksemasining bosh (to’Іri) ma’nosi «o’pkaga olinadigan va undan chiqariladigan havo»dir, ammo nafasingizni iliq qiling deganda nafas leksemasi «havo»ni emas, «gap»ni va «niyat»ni ifodalamoqda, chunki nafas olish va nafas chiqarishsiz gap shakllanmaydi, gapsiz esa fikr-niyat ifodalanmaydi: nafas,   gap,    fikr-niyat o’rtasidagi ana shu aloqa va boІlanish nafas leksemasining mazmun mundarijasidagi ma’no ko’chishlariga sabab bo’lgan. 

Tilda ma’no ko’chishining quyidagi turlari uchraydi:

1. M e t a f o r a  y o’ l i  b i l a n ma’no ko’chirilishi:

a)ifodalanayotgan predmetlar (hodisalar) o’rtasidagi shakliy o’xshashlik asosida: burun («odamning burni»-bosh leksik ma’no) - burun («choynakning burni»-hosila ma’no); 

b) ikkita belgi-xususiyat o’rtasidagi nisbiy o’xshashlik asosida: tez («oz vaqt ichida, darrov»-bosh leksik ma’no: majlis tez tugadi) – tez («darrov achchiІlanadigan, jizzaki»- hosila ma’no: tez odam); cho’qqi («tik narsalarning eng yuqori nuqtasi»- bosh leksik ma’no: toІ cho’qqisi)- cho’qqi («erishilgan yoki erishilishi mumkin bo’lgan eng yuqori poІona, daraja, ko’rsatkich»-hosila ma’no: ilm-fan cho’qqisi; baxt cho’qqisi);

v) narsa-predmetlarning u yoki bu qismlarini o’rin nuqtai nazaridan o’xshatish asosida: bosh («tananing bo’yindan yuqoridagi qismi»- bosh leksik ma’no: odamning boshi) – bosh («tik narsalarning tepa qismi»-hosila ma’no: shamol bo’lmasa, daraxtning boshi qimirlamaydi);

g) bajarilgan yoki bajariladigan ish-harakatlar o’rtasidagi nisbiy o’xshashlik asosida: urmoq («qo’l yoki biror predmet vositasida zarba bermoq»-bosh leksik ma’no: Bektemir miltiq qo’ndoІi bilan uning peshanasiga bir urdi) – urmoq («tanqid qilmoq»-hosila ma’no; Ota-buvamni kavlab, gazetaga urib chiqishdi).

2. V a z i f a d a g i  o’ x sh a sh l i k  a s o s i d a ma’noning ko’chirilishi (funktsional ko’chirish): tomir (anat. «qon tomirlari»-bosh leksik ma’no) – tomir (biol. «o’simlik tanasida suyuqlik va undagi erigan moddalar oqadigan to’qima naychalar»-hosila ma’no). Tomir leksemasining semantik tarkibidagi bu ikki ma’no shu leksema bilan atalayotgan «qon tomirlari» va «o’simlik tanasidagi to’qima naychalar» bajarayotgan vazifadagi o’xshashlikka asoslangan: har ikki holatda ham ular (tomir va naychalar) tirik organizm uchun kerakli moddalarning butun tana va to’qimalar bo’ylab tarqalishi uchun xizmat qiladi.

Vazifadoshlik asosida ma’noning ko’chirilishi o’q (nayzaning o’qi) - o’q (miltiqning o’qi)- o’q (zambarakning o’qi) kabi nomlanishlarda ham bor;

I z o h: Ba’zan ma’noning ko’chirilishida metafora va funktsiyadoshlik (vazifadoshlik) omillari birga qatnashadi: tish («odamning tishi») – tish («arraning tishi») kabi. Bunda odam tishlari va arra tishlari o’rtasidagi shakliy-vazifaviy o’xshashliklar ma’no ko’chirilishiga olib kelgan; qanot («qushning qanoti») leksemasining ko’chma ma’noga ega bo’lishi (samolyotning qanotini ifodalashi) ham shakliy-vazifaviy o’xshashlikka asoslangan;

3. M e t o n i m i ya  y o’ l i  b i l a n ma’noning ko’chirilishi (yunoncha: metonimia –«qayta nomlash»). Bunday ko’chirilish predmetlar yoki hodisalarning o’zaro aloqadorligiga asoslanadi. Buning quyidagi ko’rinishlari bor:

a) o’simlikning nomi shu o’simlik mevasidan yoki boshqa biror qismidan tayyorlangan mahsulotga ko’chiriladi: muskat (uzumning bir navi) – muskat (shu uzum navidan tayyorlangan vino), choy (o’simlikning bir turi) – choy (shu o’simlikning barglaridan tayyorlangan ichimlik), qahva (qahva daraxti) - qahva (shu daraxt mevasidan tayyorlangan ichimlik, kofe);

b) zamon va makonda bir-birining bo’lishini taqozo qilgan hamda birga qo’llanadigan ikki (yoki bir necha) predmetdan birining nomi ikkinchisiga ko’chiriladi: bir piyola choy ichmoq (piyola o’z ma’nosida) – bir piyola ichmoq (piyola-ko’chma ma’noda); 

v) bir predmetning nomi shu predmetdagi boshqa bir predmet-voqelikka ko’chiriladi: sinf («o’quv xonasi») – sinf («o’quvchilar guruhi»), shahar («yirik aholi punkti») – shahar («shahar aholisi») kabi. Masalan: «Yangi yilni kutish bahonasida tunni bedor o’tkazgan shahar tongni ko’zda uyqu bilan kutib oldi» (T.M.);

g) narsa nomi shu narsaga asoslangan o’lchov birligiga nom bo’lib ko’chadi: kun («quyosh»)- kun («sutkaning yoruІ qismi»), oy («planeta»)-oy («yilning o’n ikkidan bir qismi»). Ba’zan buning aksi ham bo’ladi: vaqt o’lchovi nomi vaqtni o’lchaydigan asbobga nom bo’lib ko’chadi: soat («sutkaning yigirma to’rtdan biriga teng vaqt»)-soat («vaqtni sutka davomida o’lchab boradigan asbob»);

d) belgining nomi shunday belgisi bor bo’lgan narsaga (predmetga) ko’chiriladi: ko’k (rang nomi)-ko’k («ko’kat») – ko’k («osmon»); yupqa («qalinning aksi»)- yupqa (taom nomi) (12,84-b.) Bunday ko’chirilish leksik-semantik yo’l bilan yangi so’zning yasalishiga ham olib keladi. Qiyos qiling: ko’k (1)-sifat, ko’k (2)-ot, ko’k (3)-ot; yupqa (1)-sifat, yupqa (2)-ot kabi. Demak, ko’k (1), yupqa (1) sifatlaridan ko’k (2), ko’k (3) va yupqa (2) otlari yasalgan. Bu hol polisemiya bilan so’z yasalishi va omonimiya hodisalari o’rtasida o’ta murakkab munosatlar borligidan dalolat beradi. Ularni maxsus tadqiq qilish o’zbek tilshunosligining navbatdagi vazifalaridan biridir;

e) asar muallifining nomi nutqda «asar» ma’nosida qo’llangan bo’lishi mumkin: Navoiyni o’qidim, Oybekni o’qiyapman kabi. Bunday paytlarda muallif nomi aytiladi-yu, uning asari (yoki asarlari) nazarda tutiladi. Demak, bunda ham metonimiya bor, ammo u til metonimiyasi emas, nutq metonimiyasidir.  S i n e k d o x a  y o’ l i  b i l a n ma’noning ko’chirilishi (yunoncha: synekdoche – “birga anglamoq”, “qo’shib anglamoq”). Bunday ko’chirilish nomlanayotgan predmet yoki hodisalarning miqdor belgilariga tayanadi: 

a) butunning nomi qismga ko’chiriladi:  qo’l (butun) - qo’l (qism – «barmoq» ma’nosida: Besh qo’l barobar emas), bosh (butun)- bosh (qism-«miya», «aql-xush» ma’nolarida: ToІning ko’rki tosh bilan, odamning ko’rki bosh bilan); 

b) qismning nomi butunga ko’chiriladi: olma (qism-«meva»)- olma (butun – daraxt: olma gulladi), eshik (qism – «uyning eshigi», «hovlining eshigi») – eshik (butun – «uy», «hovli»: Eshigimda juda ko’p odamlar ishlagan. O.), tirnoq (qism) – tirnoq (butun – «bola», «farzand»: Sizga oІir. Peshanangizga tirnoq bitmadi. Ko’nglingiz yarim. R.F.), tuyoq (qism) – tuyoq (butun – "uy hayvoni", "mol": Nikolay zamonida ostonam tuyoq ko’rmagan. O.). 

 Ma’noning kengayishi – leksemaning ma’no hajmida tor ma’nodan keng ma’noga qarab siljishning yuz berishi. Masalan, yaylov so’zi dastlab "toІning tepasidagi o’tloq"ni ifodalagan: qadimgi turkiy tilda yay (yay) so’zi "yoz"ni, yaylaІ so’zi esa "yozlaydigan joy"ni anglatgan. Chorvadorlar yoz payti molni toІning tepasidagi o’tloqlarda ("yaylaІ"da) boqishgan, qishda esa "yaylaІ"dan "qishlaІ"ga tushib yashashgan. Hozirgi paytda yaylov so’zi faqat toІning tepasidagi "mol boqiladigan o’tloq"ni emas, balki umuman "mol boqiladigan maydon"ni anglatadi, bunday maydon toІning tepasida ham, dasht-adirlarda va hatto pasttekisliklarda ham bo’lishi mumkin. Bunday ma’no kengayishi qishloq so’zining semantikasida ham sodir bo’lgan: u dastlab "qish faslida yashaydigan joyni"ni anglatgan, hozir esa umuman "aholi yashaydigan punktning bir turi" ma’nosini ifodalaydi.

Tilshunoslikda atoqli otning turdosh otga o’tishini ma’no kengayishi deb baholash holatlari ham bor. Masalan: Rizamat (atoqli ot) – rizamat (mahalliy, xo’raki va mayizbop uzum navi). Bu nav mashhur sohibkor Rizamat ota Musamuhamedov tomonidan etishtirilgan va shu sohibkor nomi bilan atalgan (demak, so’zning ma’no hajmi kengaygan).

 Ma’noning torayishi – leksemaning ma’no hajmida keng ma’nodan tor ma’noga qarab siljishning yuz berishi. Masalan: vatan (keng ma’noda: "kishi tuІilib o’sgan mamlakat, ona-yurt") – vatan (tor ma’noda: "kishi tuІilib o’sgan shahar yoki qishloq").

Turdosh otning atoqli otga o’tishi ham tilshunoslikda ma’no torayishi deb qaraladi. Masalan: bolta (turdosh ot) – Bolta (atoqli ot), lola (turdosh ot) – Lola (atoqli ot) kabi. 
                                             MUHOKAMA UChUN SAVOLLAR

1. Leksemaning semantik tarkibiga nimalar kiradi?

2. Leksik ma’no bilan so’zning nomi o’rtasidagi bog’lanishni qanday tushunasiz?

3. Leksik ma’no va tushuncha haqida ma’lumot bering, leksik ma’noning lingvistik kategoriya, tushunchaning esa logik kategoriya ekanligini tushuntiring.

4. Ifoda semalari va turkumlik semalari haqida ma’lumot bering.

5. Terminlarda leksik ma’no bilan tushunchaning teng kelish holatlarini tushuntiring.

6. Leksik monosemiya hodisasini qanday tushunasiz? Leksik polisemiyani-chi?

7. Monosemiya hodisasi qanday luІaviy birliklarga xos?

8. Polisemiyaning yuzaga kelishi qanday sodir bo’ladi?

3-reja bo`yicha dars maqsadi; Talabalarga Leksik ma’nolarning guruhlanishi haqida ma’lumot berish

                             Identiv o’quv maqsadi

1. Leksik ma’nolarning guruhlanishini tushuntiradi.

2. Hozirgi leksik ma’nolarni izohlaydi.

3. Avvalgi leksik ma’nolarni atib beradi.

4. Eski leksik ma’noni izohlab beradi.

3-reja bayoni

 Leksik ma’nolarning guruhlanishi. So’zning semantik tarkibidagi leksik ma’nolar dastlab ikkita katta guruhga - hozirgi leksik ma’nolarga va avvalgi leksik ma’nolarga ajratiladi.

Hozirgi leksik ma’no til taraqqiyotining hozirgi bosqichiga, avvalgi leksik ma’nolar esa til taraqqiyotining o’tmishdagi bosqichlariga xosdir. Shuning uchun hozirgi leksik ma’no tavsifiy semasiologiyada, avvalgi leksik ma’nolar esa tarixiy (diaxron) semasiologiyada o’rganiladi.

 Hozirgi leksik ma’nolar o’z navbatida bosh ma’no va hosila ma’no kabi tiplarga bo’linadi, ular kontekst talabiga ko’ra to’Іri ma’no va ko’chma ma’no, nominativ (nomlovchi) ma’no va majoziy ma’no, erkin ma’no va boІli ma’no (yoki boІlangan ma’no) nomlari bilan ham ataladi. Tildagi leksik polisemiya ana shu bosh va hosila ma’nolar tizimiga asoslanadi. Masalan, "O’zbek tilining izohli luІati"da (59,136-138) bosh leksemasining 15 ta leksik ma’nosi va yana bir necha ideomatik ma’nolari (frazemalar tarkibidagi qo’llanishi) izohlangan:1. Tananing bo’yindan yuqori (odamda) yoki oldingi (hayvonlarda) qismi... 2. ko’chma s.t. Aql-xush, miya. 3. Boshliq, rahbar. Yaxshi yigit – davraning boshi... 4. sft. Boshchilik, rahbarlik qiluvchi, eng katta yoki yuqori. Bosh vrach...    5. sft. Eng muhim, asosiy. Bosh masala... 6. sft. Eng oldingi, birinchi. Bosh kelin...  7. Ko’chma. Odam, kishi. Bir boshga bir o’lim... 8. (snq sonlar bilan) chorva hisobida har bir adad jonivor. O’n bosh ot. Ikki bosh qo’y... 9. Tik narsalarning tepa qismi, uchi, cho’qqisi. Shamol bo’lmasa daraxtning boshi qimirlamaydi... va b.lar.

Bosh ma’no so’zning semantik tarkibidagi boshqa ma’nolarning o’sib chiqishi uchun asos bo’lgan ma’nodir. Masalan, tulki so’zining bosh ma’nosi "Itlar turkumiga mansub yirtqich sutemizuvchi hayvondir". U to’Іri ma’no (voqelik bilan bevosita boІlanganligi uchun), nominativ ma’no (voqelikni, predmetni nomlaganligi uchun), erkin ma’no (reallashuvi ma’lum kontekst, so’z qurshovi bilan cheklanmaganligi uchun) sanaladi. 

Hosila ma’no bosh ma’nodan taraqqiy etib chiqqan ma’nodir. Masalan, tulki so’zining hosila ma’nosi "O’taketgan ayyor, makkor odam"dir. Bu ma’no ayrim kishilarning xatti-harakatini tulkining hiylakorligiga o’xshatish, nisbatlash orqali (metafora yo’li bilan) yuzaga keltirilgan: Haqiqatda esa bu tulkilar uni laqillatadilar. (A.Q.)     

So’zning hosila ma’nosi kontekst talabidan kelib chiqib, ko’chma ma’no (so’zning to’Іri ma’noda ifodalangan narsa-hodisalardan boshqa narsalarga nom bo’lib ko’chganligi uchun), majoziy ma’no (mavhum tushuncha yoki Іoyalarni konkret obraz orqali ifodalashga xizmat qilganligi uchun), boІli ma’no (reallashuvi ma’lum kontekst, so’z qurshovi bilan cheklanganligi uchun) degan nomlar bilan ham ataladi.  

I z o h: Hosila ma’no ayrim hollarda bosh ma’no darajasiga ham ega bo’lib qoladi. Buni til leksemasi ma’nolari misolida ko’rsa bo’ladi. Qiyos qiling: til(1) – "maza-ta’m bilish xususiyatiga ega anatomik a’zo" (bosh ma’no); til(2) – "kishilar orasida fikrlashish vositasi vazifasini bajaruvchi sistema, ijtimoiy hodisa" (hosila ma’no); til(3) – "Nutqning o’ziga xos xususiyatlari va ifoda vositalari bilan ajralib turadigan turi; ilmiy uslub, badiiy uslub va b.lar" (hosila ma’no); til(4)- "harbiy asir" (hosila ma’no); til(5) – "asbob, mexanizm va sh.k.ning osilib, qimirlab turadigan qismi": qo’nІiroqning tili (hosila ma’no) kabi. Keltirilgan ma’nolar o’rtasida quyidagi munosabatlar bor: til leksemasining 1-ma’nosi    2 va 5-ma’nolarga nisbatan bosh ma’nodir; til leksemasining 2-ma’nosi shu so’zning                 3,4-ma’nolariga nisbatan bosh ma’no bo’ladi, ammo 1-ma’noga nisbatan u hosila ma’nodir. Shunga ko’ra bu ma’nolar tizimida   1-ma’no to’nІich bosh ma’no,  2-ma’no esa nisbiy bosh ma’no sanaladi. (12,90-b.).

 Avvalgi leksik ma’nolar ham dastlab ikki turga bo’linadi: 1) eski leksik ma’no; 2) etimologik leksik ma’no. Bulardan birinchisi tarixiy semasiologiyada, ikkinchisi esa tilshunoslikning etimologiya bo’limida o’rganiladi.

Eski leksik ma’no leksemaning o’tmishda qo’llangan, hozir esa arxaiklashgan ma’nosidir. Masalan, yoІoch leksemasining "daraxt" ma’nosi eski leksik ma’no (semantik arxaizm, arxaizm-ma’no)  sanaladi. Bu so’z "daraxt" ma’nosida eski turkiy til va eski o’zbek tilida qo’llangan: (yiІoch), (46,1-t.,310-b.); yiІoch, archa yiІochi1. Hozir esa u shu ma’noda deyarli ishlatilmaydi (tarixiy mavzularda yozilgan badiiy, ilmiy asarlar tili bundan mustasno, albatta). 

Etimologik leksik ma’no – leksemaning kelib chiqishida uning mazmun planiga asos bo’lgan dastlabki ma’no. U ma’no etimoni deb ataladi. ("Etimon" bahsiga qarang).

 Etimon (yun.: etymon – "haqiqat") – muayyan leksemaning kelib chiqishiga asos bo’lgan so’z (tub yoki yasama) yoxud so’z birikmasi: qatun>xatun>xotin (etimon- qatun), bu kun>bukun>bugun (etimon-"bu kun" so’z birikmasi), qo’shlaІ>qo’shlaq>qishloq (etimon – qo’shlaІ) kabi. Demak: a) hozirgi o’zbek tilidagi xotin leksemasining shakl etimoni qatun, ma’no etimoni esa "yuqori martabali kishining umr yo’ldoshi" bo’lgan. Hozir bu so’zning ma’nosi kengaygan: u "biror erkak kishining umr yo’ldoshi"ni va umuman "ayol"ni ham anglatadi;2 b) bugun so’zining shakl etimoni "bu kun" so’z birikmasidir, ma’no etimoni esa "so’z borayotgan paytda kechirilayotgan yoki kechirilgan kun" haqidagi axborot,            (108,1-t,144-b.); v)qishloq leksemasining shakl etimoni "qo’shlaІ"dir, u quyidagi morfemalardan tarkib topgan: qo’sh(fasl)Qla(fe’l yasovchi)QІ(ot yasovchi). Keyinchalik etimon tarkibida fonetik o’zgarishlar yuz bergan: qo’shlaІ>qo’shlaq>      ("І" undoshi "q"ga o’tgan)>qishloq ("a" unlisi "o"ga o’tgan, "o’" unlisi qattiqlik belgisini yo’qotgan);1 bu so’zning ma’no etimoni esa "aholi yozda dalalarga ketib, qishda qaytib kelib yashaydigan joy" ma’nosidir. Hozir bu ma’no kuchsizlanib, sezilmas holga kelgan, so’nib qolgan.

 Leksik sinonimiya leksemalarning bir xil ma’no anglatishiga ko’ra guruhlanishidir: elka, kift, o’miz (birinchi guruh); in, uya, oshyon (ikkinchi guruh); nur, shu’la, yoІdu, ziyo (uchinchi guruh) va b.lar. Bunday guruhlar tilshunoslikda sinonimik qatorlar deb nomlanadi. Har bir sinonimik qatorda: 

a)leksemalarning denotativ ma’nosi bir xil, ifoda semalari (ma’no qirralari, uslubiy bo’yoqlari, sub’ektiv baho, qo’llanish doirasi) har xil bo’ladi. Masalan, ozod, erkin, hur, sarbast leksemalari bitta denotatni – "o’z erki, haq-huquqiga egalik"ni ataydi, biroq ularda o’zaro farqlanuvchi ifoda semalari ham bir: Xususan, erkin leksemasi bir qadar betaraf ma’noli bo’lsa, ozod, leksemasida ko’tarinki ruhni ifodalash, hur leksemasida badiiy uslubga xoslik sezilib turadi, sarbast leksemasi esa eskirgan, kitobiydir. Qiyos qiling: Erkin nafas olmoq (O’TIL,   2-tom, 451). Toki, bizdan olis avlodlarga ozod va obod vatan qolsin! (I.Karimov). Yashnagan el tillarda doston, QutluІ nomi hur O’zbekiston (M.Sh.). Podshohning nikohida bo’lgan xotinlari posbonlar bilan uncha hisoblashmay, ko’pincha ularni qo’lga olib, sarbast yashaydilar (O.);

b)ifoda semalari ba’zan darajalanadi: yuz, bet, aft, bashara, turq leksemalarining barchasida ("yuz"dan boshqalarida) salbiy bo’yoqli semalar bor, biroq bu semalarda salbiy bo’yoqning ifodalanish darajasi har xil: u "bet"dan "turq"qa tomon ortib, kuchayib boradi. Qiyos qiling: U betlari yumdalangan, oppoq sochlari yulingan bu telba xotinni o’zining qirq yillik umr yo’ldoshiga o’xshata olmadi. (M.Ism.), Sherbekning ko’ziga Xo’jabekovning aftidan nahs tomayotgandek jirkanch bo’lib ko’rinib ketdi (S.An.), U bir ko’ngli, borib, muttaham qozining tumshuІiga tushirgisi yo iflos basharasiga tupurgisi keldi. (M.Ism.). Devor ustida turgan o’n ikki yoshlardagi bir qiz devordan kesak ko’chirib olib, Mulla Norqo’ziga o’xtaldi: "Xu o’l, turqing qursin!" (A.Q.);

v)ifoda semalari bo’lmagan, betaraf ma’noli leksemalar sinonimik qatorning dominantasi sanaladi. Chunonchi, yuz, bet, aft, bashara, turq (dominanta - yuz); nur, shu’la, yoІdu, ziyo (dominanta - nur); yolІiz, yakka, tanho (dominanta - yolІiz) kabi. Bulardan yuz (birinchi qatorda), nur (ikkinchi qatorda) va yolІiz (uchinchi qatorda) betaraf ma’nolidir;

g)leksemalarning turkum semalari bir xil bo’ladi, bu hol sinonimlarning bir so’z turkumiga birlashishini taqozo qiladi: bahor va ko’klam (ot), chiroyli va go’zal (sifat), so’zlamoq va gapirmoq (fe’l) kabi. 

Yuqoridagi xususiyatlardan, ayniqsa, ifoda semalarining har xilligidan kelib chiqib, leksik sinonimlar quyidagi turlarga ajratiladi:

1.Ma’no sinonimlari (ideografik sinonimlar). Bunday sinonimlar ma’no qirralari bilan farqlanadi. Masalan, achchiqlanmoq, Іazablanmoq, qahrlanmoq leksemalari "Іazabi kelmoq" ma’nosi bilan bir sinonimik qatorga birlashadi, ammo ularda shu ma’noni ifodalash darajasi bir xil emas, u "achchiqlanmoq"dan "Іazablanmoq"qa, "Іazablanmoq"dan esa "qahrlanmoq"qa qarab kuchayib boradi. 

2.Uslubiy sinonimlar (stilistik sinonimlar). Bunday sinonimlarning leksik ma’nosi ijobiy yoki salbiy bo’yoqlar (uslubiy semalar) bilan qoplangan bo’ladi, ayni shu uslubiy semalar sinonimlarning uslubiy vosita sifatidagi qiymatini belgilaydi. Masalan, jilmaymoq, iljaymoq, irjaymoq,  tirjaymoq, ishshaymoq va irshaymoq leksemalarining barchasida bitta leksik ma’no – "ovoz chiqarmay miyiІida kulish" hodisasini nomlash bor, ammo shu ma’no jilmaymoq leksemasida bir oz ijobiy, iljaymoq leksemasida esa bir oz salbiy bo’yoq bilan  qoplangan, bu salbiy bo’yoq irjaymoq, tirjaymoq, ishshaymoq va irshaymoq leksemalarida yana-da ortib boradi. Qiyos qiling: U hamisha kulib, j i l m a y i b turadigan mehribon chehrani ko’rmadi (M.Ism.). Sho’xroq qiz, yigitlar  i l j a y i b, bir-biriga ko’z qisib qo’yishadi ("Mushtum"). Fosih afandi bo’lsa... qora duldul ustida kuydirgan kalladay  i r j a y i b  o’tirar edi (I.Ism.). Fazliddin t i r j a y i b, egri-bugri tishlarining oqini ko’rsatdi (O.) Lekin Murzin hayron qolib: "U emas-ku!" – degan edi, kommendant: "Adashmang, aynan o’zi",  - dedi surbetlarcha  i sh sh a y i b. (Sh.).  Er yutgurlar, nima qilib   i r sh a y i b turibsizlar, huv, ko’zlaring teshilsin!  - dedi xotinlardan biri (M.Os.).

3. Nutqiy sinonimlar – nutqning u yoki bu turiga xoslanishi bilan o’zaro farqlanadigan sinonimlar. Masalan, ozgina, picha, sal, xiyol, jinday, qittay, jichcha qatoridagi ozgina leksemasi nutqning barcha ko’rinishlarida (adabiy nutqda xam, so’zlashuv nutqida ham) qo’llana olgani holda, picha, xiyol, jinday, qittay, jichcha leksemalari faqat so’zlashuv nutqiga xoslangandir. 

 Kontekstual sinonimiya – til birligi sifatida o’zaro sinonim bo’lmagan leksemalarning ma’lum kontekst doirasida (demak, nutq ichida) sinonimik munosabatga kiritilishi. Masalan, chinni va kosa so’zlarining leksik ma’nolari bir xil emas: chinni «idish-oyoq, izolyatsion materiallar yasash uchun ishlatiladigan oq loy»ni, kosa esa «piyoladan kattaroq idish»ni ataydi. Demak, biri «material»ni, ikkinchisi esa shu materialdan yasalgan «idish»ni anglatadi, shunga ko’ra ular sinonim hisoblanmaydi, ammo ayrim shevalarda chinni leksemasi «kosa» ma’nosida ham qo’llanadi, binobarin, shu shevaga xos kontekst ichida u kosa leksemasining sinonimiga aylanadi. Masalan, Xoljonbika... xitoyi ch i n n i d a  moy olib keldi (J.Sh.)

Sinonimiya va polisemiya o’rtasida ma’lum boІlanish bor. Xususan, polisemantik leksema har bir ma’nosi bilan boshqa-boshqa sinonimik qatorlarga kirishi mumkin: olov yoqmoq va o’t yoqmoq (sinonimlar: olov va o’t), quyosh olovi va quyosh xarorati (sinonimlar: olov va xarorat), olov yigit va Іayratli yigit (sinonimlar: olov va Іayratli) kabi.

Sinonimlar nutqda muhim uslubiy vosita sanaladi: ular nutqning ravon va ta’sirli bo’lishini, fikrning aniq va obrazli chiqishini ta’minlaydi.

 Leksik antonimiya leksemalarning bir-biriga zid ma’no anglatishi asosida guruhlanishidir: oq va qora, qalin va yupqa kabi. 

Antonimiya hodisasi, asosan, bir so’z turkumi leksemalari doirasida yuz beradi.1  

Sifatlarda: a) hajm belgisiga ko’ra: katta va kichik, baland va past; b) harorat belgisiga ko’ra: issiq va sovuq; v) yosh belgisiga ko’ra: yosh va qari; g) xarakter-xususiyat belgisiga ko’ra: saxiy va xasis, botir va qo’rqoq, aqlli va ahmoq; d) shakl belgisiga ko’ra: to’Іri va egri; e) maza-ta’m belgisiga ko’ra: achchiq va shirin kabi. 

Payt, holat, miqdor ma’noli leksemalar doirasida ham antonimiya hodisasi keng tarqalgan: a) kecha va ertaga, avval va keyin (payt belgisiga ko’ra), b) tez va sekin, arang va bemalol (holat belgisiga ko’ra), v) ko’p va oz, mo’l va kam (miqdor belgisiga ko’ra) va b.lar. Bunday leksemalarning sifat va ravish turkumiga mansubligi keyingi yillarda bir qadar munozarali bo’lib qolmoqda.

Otlarda: a) belgi otlarida: boylik va  kambaІallik, botirlik va qo’rqoqlik; b) qarama-qarshi tomon nomlarida: sharq va Іarb, janub va shimol; v) fasl nomlarida: yoz va qish, kuz va bahor;       g) sutkaning qarama-qarshi tomonlarini ifodalovchi nomlarda: kecha va kunduz, tong va shom kabi. 

Fe’llarda: a) qarama-qarshi harakat ma’nolarini ifodalovchi fe’llarda: bormoq va kelmoq, kirmoq va chiqmoq;      b) sifat yoki ravishdan yasalgan fe’llarda: kengaymoq va toraymoq, ko’paymoq va ozaymoq, sekinlashmoq va tezlashmoq kabi.

Ba’zan fe’lning sifatdosh shakli sifat turkumidagi leksema bilan antonimik munosabatlarga kirishishi mumkin: o’qigan va bilimsiz, o’qimagan va bilimli kabi. 

Antonimiya hodisasi sifat turkumida keng tarqalgan, ot va fe’llarda bir oz kamroq uchraydi, olmosh va sonlarda esa bo’lmaydi (ayrim kontekstual holatlar bundan mustasno).

 Kontekstual antonimiya o’zaro zid ma’no ifoda etmagan leksemalarning ma’lum kontekst ichida so’zlovchi yoki muallif tomonidan antonimik munosabatlarga kiritilishidir. Buni quyidagi she’riy misralar tahlilida ko’rish mumkin: 

Ushoq qand oq tuzga monand erur,

Va lekin biri tuz, biri qand erur

                                (A..Navoiy)

            Aytur so’zni ayt, 

            Aytmas so’zdan qayt!

                                (A..Navoiy)

            Sichqonlarga nisbatan

            Poyloqchiman to’Іriman.

            Ko’rsam tekin go’sht ba’zan

            Chidolmayman - o’Іriman. 

                                          (O.Q)

Bu misollarda qo’llangan qand va tuz, ayt va qayt hamda to’Іri va o’Іri so’zlari aslida (tilda) antonimlar emas, ammo birinchi misolning ikkinchi misrasida tuz va qand leksemalari muallifning leksik qo’llashi natijasida «achchiq» va «shirin» (demak, «yaxshi» va «yomon») ma’nolarini, ikkinchi misoldagi ayt va qayt leksemalari «ayt» va «aytma» degan zid ma’nolarni, uchinchi misoldagi to’Іri va o’Іri leksemalari esa «o’Іri emas» va «o’Іri» ma’nolarini ifoda etib, kontekstual antonimiya hosil qilgan (bunda to’Іri leksemasi otlashgan).

Bunday qo’llanish olmoshlarda va sonlarda ham uchraydi: Bir u deydi, bir bu deydi, deganda u va bu olmoshlarida kontekstual zidlanish bor.   

Antonimiya va polisemiya hodisalari o’zaro boІliqdir: ko’p ma’noli leksema o’zining bosh ma’nosi bilan bitta antonimik juftlikka, hosila ma’nosi bilan esa boshqa antonimik juftlikka kirishi mumkin. Masalan: achchiq qalampir va shirin olma birikmalarida achchiq va shirin leksemalari o’zlarining bosh ma’nolari orqali antonimik munosabatga kirishgan; achchiq gap va shirin gap birikmalarida esa achchiq va shirin leksemalarining hosila (ko’chma) ma’nolari antonimiyaga asos bo’lgan.          

Antonimlarning uslubiy vosita sifatidagi tavsifi. Leksik antonimlar muhim uslubiy vositalardir. Ular matnda qarshilantirish (antiteza) vositasi rolini bajaradi, shu orqali hodisa va holatlardagi qarama-qarshiliklarni, ayrim obraz va personajlarning ichki dunyosidagi ziddiyatlarning badiiy talqinini ta’minlaydi.

Tinglar edim betinim

Uzun tunlar yotib jim.

Seza olardim kuchin,

Ko’pi yolІon, ko’pi chin.

(H.O.)

Ilmli odamga uluІlik hamdam,

Ilmsiz qozini eshak deb aytma,

Chunki bu eshakka tuhmatdir beshak.

(H.Deh.).

Jahonning shodligi yiІilsa butun,

Do’stlar diydoridan bo’lolmas ustun.

To’lur Іam-Іussaga dilning kosasi,

Qadrdon do’stlardan judo bo’lgan kun.

                                         



(Rud.)

Antonimlar maqol va matal janrlarida ham muhim uslubiy vosita sanaladi - hayotiy tajriba umumlashmalarini maqol va matallar tiliga xos uslubda ta’sirchan ifodalash imkonini yaratadi: 

Yozgi mehnat - qishki rohat.

Mehnatdan do’st ortar, Іiybatdan – dushman.

Do’st achitib gapirar, dushman – kuldirib.

Yaxshi do’st – jon oziІi,

Yomon do’st – bosh qoziІi.

Donoga ish – shonu shuhrat,

Nodonga ish – Іamu kulfat.

 Leksik omonimiya leksemalarning ifoda planidagi (talaffuzi va yozilishidagi) tenglik hodisasi. Masalan, o’t («olov») -o’t («maysa»), kamar («qayish, ko’ndan ishlangan belboІ»)–kamar («daryo, toІlarda suv o’yib ketgan chuqur joy») kabi. 

Leksik omonimiyada ikki xil hodisa mavjud: omonimlar va omoformalar.

1.Omonimlar shakli bir xil, ma’nolari har xil (o’zaro boІlanmagan) leksemalardir (yuqoridagi misollar). ular omonim omoleksemalar deb ham ataladi.  Bunday omonimlarning ko’pchiligi bir so’z turkumiga mansubdir, shu sababli ularning nutqdagi grammatik shakllari ham bir xil bo’ladi. Qiyos qiling: ot («ism») – otim, oting, oti; otni, otning, otga...kabi,ot («hayvon») – otim, oting, oti; otni, otning, otga... kabi. Yana: bo’sh (sifat) – «ichiga hech narsa solinmagan»: bo’sh chelak kabi; bo’sh (sifat) – «tarang tortilmagan»: arqonni bo’sh tortib boІlamoq kabi. 

Bu tipdagi omonimlar (omonim omoleksemalar) turli so’z turkumlariga mansub bo’lishi ham mumkin. Bunday paytda omonimik munosabatga kirishayotgan so’zlar shakllanish tizimiga ega bo’lmasliklari kerak. Masalan, tabiiy (sifat) va tabiiy (modal so’z): 1) U tabiiy fanlarga ko’proq qiziqadi. (Bu gapda tabiiy - sifat, aniqlovchi); 2) Co’zamol, badavlat qori toІaning birdan ko’z yumib sukutga botishining sababini, tabiiy, Yo’lchi tushunmadi (Bu gapda tabiiy – modal so’z, kirish so’z).

2.Omoformalar ayrim grammatik shakllaridagina teng keladigan leksemalardir. Ular omoforma omoleksemalar deb ham nomlanadi  Masalan, sur (ot: «qorako’l teri navi») va sur (sifat: «och kulrang») leksemalari ayni shu shaklda luІatga kiritiladi, biroq ot turkumidagi sur leksemasi turlanganda (surni, surning, surga... kabi) sur (ot) va sur (sifat) o’rtasidagi shakliy tenglik yo’qoladi. Demak, bu ikki leksema o’rtasidagi shakliy tenglik ot turkumidagi sur so’zi bosh kelishik shaklida bo’lgandagina siqlanib, boshqa shakllarida yo’qoladi, shu xususiyati bilan omoforma omoleksemalar omonim omoleksemadan farq qiladi. 

O’t (ot:"olov") va o’t (fe’lning ikkinchi shaxs buyruq maylidagi shakli) munosabatida boshqacharoq holat kuzatiladi: o’t fe’l shakli luІatga o’tmoq shaklida kiritiladi, binobarin, o’t (ot) va o’tmoq (fe’l) o’rtasidagi shakliy tenglik yo’qligi ma’lum bo’ladi, shunga qaramay fe’lning ikkinchi shaxs buyruq maylidagi o’t shakli bilan otning bosh kelishigidagi o’t shakli omoforma omoleksemalar sanaladi. Bu leksemalardagi omoforma munosabati o’ting (sening o’ting) va o’ting (siz o’ting) kabi shakliy tenglikda ham yuzaga keladi, ammo o’tni, o’ting (otning kelishik shakllari) va o’tgin, o’tsin (fe’lning buyruq mayli shakllari) kabi holatlarda omoforma paydo bo’lmaydi. Demak, omoforma bo’lish turli so’z turkumlariga mansub leksemalarning ayrim grammatik shakllarigagina xos.

Omoformalarda negizga qo’shilayotgan affikslar ham shaklan teng bo’ladi, shunga ko’ra bunday qo’shimchalar omoaffikslar sanaladi. Qiyos qiling: o’ting («-ing»-otning egalik kategoriyasiga mansub affiks) - o’ting     («-ing»-fe’lning buyruq mayliga mansub affiks) kabi.

 Omonim omoleksemalarning turlanish va tuslanish sistemalariga munosabati. Omonim omoleksemalar nutqda turlanib yoki tuslanib turli shakllarga kiradi. Qiyos qiling: boІ-1 (ot turkumi: «mevazor, daraxtzor») va boІ-2 (ot turkumi «beda, o’t boІlami»). Bu ikki ot nutqda turlanib, o’zaro teng bo’lgan so’z formalarini (grammatik shakllarni) hosil qiladi:

boІ-1: boІni, boІning, boІga, boІlar... kabi.

boІ-2: boІni, boІning, boІga, boІlar... kabi.

Bunday shakllar so’z formalari sanaladi. So’z formalaridagi tenglik omoforma omoleksemalarga ham xos (yuqorida ko’rib o’tildi). Demak, nutqda omonimlar ham, omoformalar ham so’zformalar omonimiyasini yuzaga keltirishi mumkin.

Omonimiya va polisemiya hodisalari o’rtasida ma’lum o’xshashlik va tafovutlar bor. O’xshashligi: omonimiyada ham, polisemiyada ham ifoda plani (shakli) bir xil bo’ladi, har ikki holatda birdan ortiq ma’no ifodalanadi. 

 Leksik omonimiyaga yondosh hodisalar:

1.Omofonlar – talaffuzi bir xil, yozilishi har xil bo’lgan leksemalar: to’rt (son turkumidagi so’z) – tort (ot turkumidagi so’z: «konditer mahsuloti»), to’n («kiyim») – ton («tovush toni»), bob (talaffuzda: bop) va bop kabi.

2.Omograflar – yozilishi bir xil, talaffuzi har xil bo’lgan leksemalar: soya («quyosh nuri tushmaydigan salqin joy») – soya («dukkakli o’simlikning bir turi va uning doni»), rom (oyna o’rnatilmagan deraza)- rom (spirtli ichimlikning bir turi) kabi.

Tilda urІusining o’rni bilan farq qiladigan, ammo bir xil yoziladigan leksemalar ham bor: atlas («material») – atlas («geogr. atlas»), fizik («fizik hodisa») – fizik (fizika mutaxassisi) kabi. Bular urІu belgisisiz yozilganda omograflar sanaladi, urІu belgisi qo’yilganda (atlás va átlas, fúzik va fizúk kabi grafik shakllarga kirganda) esa omograf bo’lmaydi. Biroq bunday holatlar tilshunoslikda maxsus nomga ega emas.

 Omonimlar va omoformalar til va nutqda o’ziga xos uslubiy vositalar rolini bajaradi: misralarning qofiyalanishini, tuyuq va askiya janrlariga xos so’z o’yinini (tajnisni) ta’minlaydi, shu asosda badiiy asarga husn baІishlaydi. Masalan:

Bir parcha o’t bo’lib bunda kun
Paxtasini ishlaydi har kun.
      

                       (H.O)     

Uyimda kunduzi vaqt erdi choq tush, 

Yotib uyqumda ko’rdim bir ajib tush.

Qo’pol do’q qildi bir mansabga maІrur,

Dedim: o’pkangni bos, bir parda past tush.

      

                                            (Hab.)             

Tushma qallob to’riga,

O’tqizsa ham to’riga.

Odam qovun emasdir

Qarab bilsang to’riga.

      

                    (Z.Sh.)
                                             MUHOKAMA UChUN SAVOLLAR

1. Leksemaning hozirgi va avvalgi ma’nolari qanday farqlanadi?

2. Bosh ma’no nima? Hosila ma’no-chi?

3. Kontekst talabiga ko’ra ma’noning qanday turlari o’zaro farqlanadi?

4. To’nІich bosh ma’no va nisbiy bosh ma’no haqida ma’lumot bering.

5. Avvalgi leksik ma’nolarning qanday turlari bor?

6. Eski leksik ma’no va etimologik leksik ma’no haqida ma’lumot bering.

7. Etimon nima?

8. Shakl va ma’no etimonlari haqida ma’lumot bering.

9. Sinonimik qator va dominanta haqida ma’lumot bering.

10. Leksik sinonimlarning qanday turlari bor?

11. Kontekstual antonimiya haqida ma’lumot bering.

12. Qanday holatlarda antonimiya hodisasi yuz bermaydi?

13. Omonimlar va omoformalar (omonim omoleksemalar va omoforma omoleksemalar) qanday farqlanadi?

14. Omonimiya va polisemiya qanday farqlanadi?

4-reja bo`yicha dars maqsadi; Talabalarga Paronimiya. Giponimiya, graduonimiya, partonimiya  haqida ma’lumot berish

                             Identiv o’quv maqsadi

1. Paronimiyani izohlaydi.. 

2. Giponimiyani tushuntiradi.

3. Graduonimiyani aytib beradi.

4. Partonimiyani tushuntirib beradi.

3-reja bayoni

 Paronimiya (yun.para – “yonida”Q onyma – “nom”) – ikki yoki undan ortiq leksemalarning talaffuzda o’zaro o’xshash, ohangdosh bo’lishi. Bunday o’xshashlik, odatda, har ikki (yoki uch) leksema tarkibidagi tovushlarning fizik-akustik yaqinligidan kelib chiqadi. Masalan, arqon va arkon. Bu ikki so’z tarkibidagi   5 ta tovushdan 4 tasi ayni bir xil fonemalardir, ammo ulardan birinchisida «q», ikkinchisida esa «k» fonemalari qatnashgan. Bu ikki fonemaning biri («q») chuqur til orqa, ikkinchisi («k») esa sayoz til orqa, ikkalasi ham jarangsiz, portlovchi undoshlardir, demak, ulardagi fizik-akustik va artikulyatsion belgilar bir-biriga juda yaqin, shuning uchun arqon va arkon leksemalari talaffuzida bir-biriga o’xshashlik bor.Taqya («sidirІa matodan tayyorlangan do’ppi») va takya («odamlar to’planib ulfatchilik qiladigan joy») so’zlarida ham shunday; bayon va boyon so’zlarida esa «a» va «o» unlilarining quyi keng ekanligi, urІusiz bo’Іinda qo’llanganligi bu ikki so’zning talaffuzidagi o’xshashlikka, demak, paronimiyaga sabab bo’lgan. 

Paronimiyada ba’zan leksemalar tarkibidagi fonemalar miqdori teng bo’lmasligi ham mumkin, ammo ularning talaffuzida bir-biriga yaqinlik, ohangdoshlik bo’lishi shart: bo’sa  (4 ta fonema) – bo’lsa (5 ta fonema), amr (3 ta fonema)- amir   (4 ta fonema), asr (3 ta fonema), - asir (4 ta fonema), abonent     (7 ta fonema) – obonement (9 ta fonema) diplomat (8 fonema), dimlomant (9ta fonema) kabi.

Paronimlar omonimlar va omofonlardan quyidagi belgilari bilan farqlanadi: 

1.Paronimlarning talaffuzi bir–biriga yaqin, o’xshash bo’ladi (yuqoridagi misollar). Omonimlarning esa talaffuzi va yozilishi bir xil bo’ladi: o’t –(«  maysa») va o’t («olov») kabi. 

2.Omofonlarda ham talaffuz bir xildir:tub va tup(yozuvda) – tup va tup (talaffuzda). Paronimlarda esa talaffuz teng emas, o’xshash bo’ladi: ganj va ganch kabi. 


Omofonlarda fonemalar miqdori teng bo’ladi, paronimlarda esa ular teng bo’lishi ham, teng bo’lmasligi ham mumkin. Qiyos qiling: to’n – «kiyim» (3 ta fonema) – ton «tovush toni»             (3 ta fonema)-omofonlar; asr (3 ta fonema) – asir (4 ta fonema)-paronimlar kabi. 

3.Paronimlarni so’z variantlari bilan qorishtirmaslik kerak: paronimlar bir so’z turkumiga mansub bir necha leksemalardir: san’at va sanoat kabi. Variatsiyalar esa bir leksemaning turli ko’rinishlari, xolos: tomosha va tamosho, do’ppi va to’ppi, gado va gadoy, shohi va shoyi kabi. 

Giponimiya luІat boyligidagi leksemalarning poІonali (ierarxik) aloqasidan kelib chiqadigan ma’no munosabatlari. Bunday munosabatlarning mohiyati shundaki, torroq tushuncha yoki ma’no ifodalaydigan leksemalar kengroq tushuncha yoki ma’no ifodalaydigan leksemalar bilan tur (giponim) va jins (giperonim) aloqasida bo’ladi, bunday aloqa birlashtiruvchi (integral) semalar orqali amalga oshiriladi. Masalan, lola leksemasining ma’nosi gul leksemasining ma’no tarkibiga, mushuk leksemasining ma’nosi hayvon leksemasining ma’no tarkibiga kiradi. Bunday poІonali (bosqichma-bosqich) munosabat, ayniqsa, u yoki bu fanning terminologik tizimida keng tarqalgan. Chunonchi, botanikada tur tushunchasi turkum tushunchasi tarkibiga, turkum tushunchasi oila tushunchasi tarkibiga, oila tushunchasi qabila tushunchasi tarkibiga, qabila tushunchasi sinf tushunchasi tarkibiga, sinf tushunchasi esa eng katta taksonomik kategoriya bo’lgan tip tushunchasi tarkibiga kiradi. Leksemalar ma’nosidagi ana shunday boІlanish gipo-giperonomik (tur-jins), partonimik (butun-bo’lak) munosabati deb qaraladi. Bunday munosabatlar luІat boyligining yoxud undagi ayrim terminologik tizimlarning qurilishini belgilaydigan muhim omillardan sanaladi. Shu yo’l bilan tildagi leksemalarning paradigmalari (leksemalarning ma’no to’dalari yoki ma’no guruhlari) aniqlanadi. Masalan, "kiyim" mazmunli guruh a’zolari: telpak, ko’ylak, kostyum, shim, tufli va h.k.lar; «o’simlik» mazmunli guruh a’zolari: daraxt, buta, o’t, suvo’t va b.lar; «daraxt» mazmunli guruh a’zolari: terak, tol, qayraІoch, archa, qaraІay va b.lar kabi.

Tilning luІat boyligini tizim (sistema) sifatida o’rganishda leksemalarning gipo-giperonomik munosabatlariga tayanish muhim ahamiyatga ega: u tabiat va jamiyatdagi narsa-predmetlarning, voqea-hodisalarning tildagi nomlari bo’lgan leksemalarning ma’nolarini va shu ma’nolar orqali borliqdagi narsa-hodisalarning o’zlari haqidagi tushuncha-tasavvurlarni umumlashtirish va farqlash imkonini beradi1. 

 Graduonimiya leksemalarning ma’no guruhlari a’zolarida u yoki bu belgining darajalanishi. Bunday darajalanish oppozotsiyaning (zidlanishning) bir turi deb qaraladi2 va shu qatordagi bosh so’zga nisbatan belgilanadi. Masalan: «yosh» belgisiga ko’ra (bosh so’z ajratib ko’rsatilgan): buzoq-tana-Іunajin-sigir; qiz-juvon-ayol, «Belgi»dagi darajalanish asosida: chiroyli–suluv-ko’rkam-zebo; «siljish sur’ati» belgisiga ko’ra: yurmoq-chopmoq-yugurmoq-elmoq kabi.

Graduonimiya hodisasini o’z vaqtida Alisher Navoiy ham payqagan va uni turkiy (o’zbek) tilining boylik ko’rsatkichlaridan biri sifatida izohlagan edi. U o’zining «Muhokamatul-luІatayn» asarida «yiІlamoq» ma’noli so’zlar guruhini ayni shu darajalanish aspektida talqin qiladi: yiІlamsinmoq-ingramoq-singramoq-o’kurmoq-hoy-hoy yiІlamoq kabi3. Demak, Alisher Navoiyni shu hodisaning ilk tadqiqotchisi desak bo’ladi.

Leksemalarning ma’no munosabatlarida darajalanish hodisasining o’rganilishi ko’p jihatdan ahamiyatlidir: luІat boyligining tizim sifatidagi tavsifini berishda, sinonimlar va antonimlar luІatini tuzishda, luІaviy birliklarning uslubiy vosita (stilistik figura) sifatidagi qiymatini belgilashda graduonimik tadqiqotlar natijasidan foydalanish mumkin.

 Partonimiya leksemalarning ma’no guruhlarida butun-bo’lak munosabatlarining ifodalanishi. Masalan, avtomobil (butun) – kuzov (bo’lak) – motor (bo’lak) – Іildirak (bo’lak) va b.lar. Yana: uy (butun) – xona (bo’lak) – ayvon (bo’lak) – koridor (bo’lak). Bularda avtomobil (birinchi qatorda) va uy (ikkinchi qatorda) leksemalari bosh so’zlardir. Ayni paytda kuzov (butun) – eshik (bo’lak) – yukdon (bo’lak) – oyna (bo’lak) – bamfer (bo’lak)qatorida kuzov leksemasi; xona (butun) – oyna (bo’lak) – eshik (bo’lak) qatorida esa xona leksemasi bosh so’z sanaladi.

Ma’lumki, leksemaning ma’nosida borliqdagi voqea-hodisalarning inson ongidagi in’ikosi ifodalanadi, demak, ma’nolar tizimidagi butun-bo’lak munosabati negizida ham, aslida, borliqdagi butun-bo’lak munosabatlarini tilda ifodalash zarurati yotadi.

Partonimiya hodisasini o’rganish luІat boyligi tizimining «sir»larini ochish, so’z ma’nolarini aniq va to’Іri izohlash nuqtai nazardan ahamiyatlidir.

Bu hodisa Ne’matov H., Rasulov R., Qilichev E., Qilichev B. kabi tilshunoslarning ishlarida ma’lum darajada o’z talqinini topgan.

MUHOKAMA UChUN SAVOLLAR

1. Qanday hodisa paronimiya sanaladi?

2. Paronimlar va omonimlar qanday farqlanadi?

3. Paronimlar va omofonlar qanday farqlanadi?

4. Paronimiya hodisasining nutqqa ta’siri bormi?

5. Giponimiya nima?

6. Graduonimiya hodisasi haqida ma’lumot bering.

7. Partonimiya hodisasini tushuntiring.

Mavzuga oid mustaqil ish topshiriqlari:

1. Leksik ma’no taraqqiyoti haqida umumiy ma’lumot. .

Mavzu bo’yicha asosiy xulosalar:

Leksikologiyaning ob’ekti tilning luІat boyligidir. Bu boylik tilshunoslikda leksika deb ataladi, u muayyan tildagi barcha so’zlarni va shu so’zlar boІlanishidan tarkib topgan ko’chma ma’noli turІun birikmalarni (frazemalarni) o’z ichiga oladi. Leksika atamasi ba’zan tor ma’nolarda ham qo’llanadi: dialektal leksika, kasb-hunar leksikasi, ilmiy leksika, vulgar leksika, Tohir Malik asarlari leksikasi kabi.

Leksikologiyaning predmeti – luІat boyligining strukturaviy va sistemaviy xususiyatlarini, taraqqiyot qonuniyatlarini, tilning boshqa sathlari (fonetik sath, grammatik sath) bilan aloqasini tadqiq qilish.

· Leksikologiyaning vazifalari; a) muayyan til luІat boyligidagi eskirish va yangilanish jarayonlarini, bu jarayonlarda lisoniy va nolisoniy (lingvistik va ekstra- lingvistik) omillarning ishtirokini o’rganish; b) luІaviy birliklarning funktsional-semantik tavsifini berish, eskirgan, yangi va zamonaviy qatlamlarini, tematik guruhlari va mikrosistemalarini aniqlash, lisoniy va uslubiy xususiyatlarini yoritish; v) talabalarni leksikaga oid nazariy bilimlar bilan qurollantirish, ularda leksik-semantik tahlil ko’nikmalarini shakllantirish

11-MAVZU: O’zbek tili leksikasining

tarixiy taraqqiyoti.

“O’zbek tili leksikasining tarixiy taraqqiyoti ” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

Dars maqsadi: “O’zbek tili leksikasining tarixiy taraqqiyoti ” 
 haqida ma’lumot berish 

Identiv o’quv maqsadlari.

1. O’zbek tili leksikasining tarixiy taraqqiyoti. So’z o’zlashtirish tushuntirib beradi
2. Leksemalarning ishlatilish doirasi.O’zbek tili leksikasida eskirish va yangilanish jarayonlari  izohlaydi

        3. O’zbek tili leksikasida eskirish va yangilanish jarayonlari.O’zbek tili leksikasining emotsional-ekspressiv jihatdan qatlamlanishi aytib beradi 
Asosiy tushuncha va iboralar: O’z qatlam - o’zbek tili leksikasining umumturkiy va sof o’zbekcha so’zlardan iborat qismi. O’zlashgan qatlam – boshqa tillardan olingan leksik o’zlashmalar qatlami. Umumturkiy so’zlar - o’zbek tili lug’at boyligidagi eng qadimgi lug’aviy birliklar. Leksik istorizmlar - o’tmish voqeligining nomlari.Leksik arxaizmlar - hozirgi paytda bor bo’lgan voqelikning eskirgan nomi yoki hozirgi tilda mavjud bo’lgan leksemaning eskirgan ma’nosi.

Dars shakli: guruh va mikroguruhlarda.
Foydalaniladigan metod va usullar: suhbat, ma’ruza-hikoya, baxs, videousul.
Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1. Til taraqqiyotining xalq tarixi bilan bog’liqligi nimada?      2. O’z qatlamni izohlang.

3. O’zlashgan qatlamni aytib bering 
4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi

1. O’zbek tili leksikasining tarixiy taraqqiyoti. So’z o’zlashtirish

2. Leksemalarning ishlatilish doirasi.O’zbek tili leksikasida eskirish va yangilanish jarayonlari

        3. O’zbek tili leksikasida eskirish va yangilanish jarayonlari.O’zbek tili leksikasining emotsional-ekspressiv jihatdan qatlamlanishi.

Tayanch tushunchalar: O’z qatlam - o’zbek tili leksikasining umumturkiy va sof o’zbekcha so’zlardan iborat qismi. O’zlashgan qatlam – boshqa tillardan olingan leksik o’zlashmalar qatlami. Umumturkiy so’zlar - o’zbek tili lug’at boyligidagi eng qadimgi lug’aviy birliklar. Leksik istorizmlar - o’tmish voqeligining nomlari.Leksik arxaizmlar - hozirgi paytda bor bo’lgan voqelikning eskirgan nomi yoki hozirgi tilda mavjud bo’lgan leksemaning eskirgan ma’nosi.

1-reja bo`yicha dars maqsadi; Talabalarga O’zbek tili leksikasining tarixiy taraqqiyoti. So’z o’zlashtirish haqida ma’lumot berish

                             Identiv o’quv maqsadi

1. Til taraqqiyotining xalq tarixi bilan bog’liqligini tushuntiradi.

2. O’z qatlamni izohlaydi.

3. O’zlashgan qatlamni aytib beradi.

1-reja bayoni

Til taraqqiyotining xalq tarixi bilan bog’liqligi. O’zbek xalqi, ma’lumki, eng qadimgi  turkiy uruІ va qabilalardan o’sib chiqqan, demak, uning tili ham shu uruІ va qabilalar tili 

negizida rivoj topgan. Markaziy Osiyodagi turli tarixiy va ijtimoiy-siyosiy jarayonlar, xususan, arablar, mo’Іullar va ruslar istilosi, qardosh qozoq, qirІiz, turkman, tojik xalqlari bilan qo’shnichilik munosabatlari ham o’zbek tili taraqqiyotiga jiddiy ta’sir o’tkazgan, bunda, ayniqsa, turkiy-arab, o’zbek-arab, o’zbek-tojik, o’zbek-qozoq, o’zbek-qirІiz va o’zbek-turkman bilingvizmi kabi omillarning roli katta bo’lgan. Ana shu tarixiy jarayonlar nuqtai nazaridan qaralganda, hozirgi o’zbek tilining luІat boyligida ikkita yirik qatlam - o’z va o’zlashgan qatlamlar borligi ma’lum bo’ladi.

 O’z qatlam - o’zbek tili leksikasining umumturkiy so’zlar va sof o’zbek so’zlaridan iborat qismlari.

1.U m u m t u r k i y   s o’ z l a r o’zbek tili leksikasining eng qadimgi luІaviy biriklaridir. Ularning aksariyati hozirgi qozoq, qirІiz, turkman, ozarbayjon tillarida ham saqlangan. Qiyos qiling: bosh (o’zb.) – bas (qoz.qoraq.) – bash (qirІ.,turkm.); til (o’zb.,qoz.,qirІ.) – dil (turkm.,ozarb.,gagauz.); toІ (o’zb.) – too (qirІ.) – tav, tau (qoraq,qoz.) – daІ (turkm., ozarb.) kabi.

O’zbek tili leksikasidagi umumturkiy so’zlarning o’ziga xos fonetik va semantik belgilari bor.

Fonetik belgilari: a) so’zlarning ko’pchiligi bir yoki ikki bo’Іinlidir. Bir bo’Іinli so’zlar: qo’l, ko’z, bosh, tosh, bir, uch; ikki bo’Іinli so’zlar: ikki, olti, oltin, etti, ota, ona va b.lar. Uch bo’Іinli so’zlar juda kam: qo’rІoshin, qumursqa, yigirma kabi;      b) so’z yoki bo’Іin boshida undosh tovushlar qatorlashib kelmaydi;   v) so’z oxirida undosh tovushlar yonma-yon qo’llanishi mumkin, ammo bu hodisa juda kam uchraydi: ort, ost, ust, to’rt, qirq kabi; g) ikki bo’Іinli so’zlarning birinchi bo’Іini to’la ochiq (o-na,     o-ta), boshi yopiq (ku-mush, bo-la), oxiri yopiq (ol-tin, o’r-dak), to’la yopiq (bay-ram, bay-roq), ikkinchi bo’Іini esa boshi yopiq    (o-ta, o-na) va to’la yopiq (ol-tin, ku-mush, si-gir) strukturali bo’ladi;  d) ikkinchi bo’Іin hech qachon unli bilan boshlanmaydi, ammo unli bilan tugash holatlari keng tarqalgan: ik-ki, et-ti, bo-la, ar-pa, bol-ta kabi;   e) so’z tarkibida ikki unli yonma-yon kelmaydi; f,h,j,j,ts undoshlari esa umuman qo’llanmaydi; z) r,l,v,ng undoshlari so’z boshida uchramaydi; i) e(e),o’ unlilari so’z oxirida ishlatilmaydi (ayrim undov so’zlar bundan mustasno); y) urІu ko’pincha so’z oxiriga tushadi.

Semantik belgilari: umumturkiy so’zlarning aksariyati ko’p ma’nolidir: bosh – 1) «odamning boshi»,  2) «ko’chaning boshi», 3) «ishning boshi», 4) «bosh agronom»; ko’z – 1) «odamning ko’zi»,    2) «uzukning ko’zi», 3) «taxtaning ko’zi», 4) «derazaning ko’zi» kabi.

Bu qatlamda «qon-qarindoshlik», «inson a’zolari», «uy hayvonlari», «yovvoyi hayvonlar», «parrandalar», «mehnat faoliyati», «uy-ro’zІor buyumlari», «rang-tus», «maza-ta’m», «miqdor», «sanoq», «harakat», «holat», «urf-odat» ma’noli so’zlar ko’pchilikni tashkil etadi.

Morfologik belgilari: a) umumturkiy so’zlar hozirgi o’zbek tilining barcha so’z turkumlarida uchraydi; b) turlanadi va tuslanadi; v) o’zak va affiks morfemalar erkin va standart bo’ladi: ko’zim, ko’zing, ko’zi, ko’zni, ko’zning, boraman, borasan, boramiz kabi;   g) so’z tarkibida prefikslar qo’llanmaydi;

2. S o f   o’ z b e k   s o’ z l a r i - o’zbek tilining o’zida yasalgan leksemalar. Ular o’z qatlamning ikkinchi (nisbatan yangi) qismini tashkil qiladi. Bunday yasalishning quyidagi turlari bor:

a) semantik usul – ma’no taraqqiyoti mahsuli sifatida yangi leksemaning yuzaga kelishi: ko’k («rang») – ko’k («osmon»), etti («son»)- etti («ma’raka nomi»), yupqa (sifat) – yupqa (ot: «ovqatning bir turi») kabi;

b) affiksatsiya usuli. Bunda o’zak va affikslar turli til materiallari bo’lishi mumkin, ammo ularning qo’shilishi o’zbek tili tarkibida yuz beradi, o’zbek tilining so’z yasash qoliplariga asoslanadi, shu sababli bunday yasama so’zlar o’zbek tilining o’z qatlami birligi sanaladi. Masalan: bosh (umumturkiy)Q «-la» (o’zb.)-boshla (o’zb.), temir (umumturkiy)Q «-chilik» (o’zb.)-temirchilik (o’zb.), jang (f-t.)Q«-chi» (o’zb.)- jangchi (o’zb.), madaniyat (ar.)Q«-li» (o’zb.)-madaniyatli (o’zb.), obuna (r-b.)Q«-chi» (o’zb.)-obunachi (o’zb.), axta (mo’І.)Q     «-chi» (o’zb.)-axtachi (o’zb.),«be-» (f-t.)Qbosh (umumturkiy)-bebosh (o’zb.)Q «-lik» (o’zb.)-beboshlik (o’zb.), bil (f-t.)Q «-im» (o’zb.)-bilim (o’zb.)Q «-don» (f-t.)-bilimdon (o’zb.) kabi.

Sof o’zbek so’zlarining yasovchi asosi arabcha yoki ruscha-baynalmilal bo’lganda, yasalmaning o’zagi yoki asosida ikki unli yonma-yon kelishi, so’z boshida ikki-uch undosh qatorlashishi mumkin: maorifchi, matbaachi, doirachi, saodatli, manfaatli, dramnavislik, drenajlanmoq, plakatbop, planbozlik. 

 O’zlashgan qatlam - o’zbek tili leksikasining boshqa tillardan o’zlashtirilgan leksemalardan iborat qismi. Masalan: maktab, oila (ar.), daraxt, gul (f-t.), axta, bahodir (mo’І.), afandi (turk.), ravshan (suІd.), traktor, avtobus (r-b.) va b.lar. Bu qismda arab, tojik-fors va rus tillaridan o’zlashtirilgan so’zlar ko’pchilikni tashkil qiladi.

1. A r a b  t i l i d a n  o’ z l a sh t i r i l g a n      s o’ z l a r. Bunday so’zlarning o’zlashtirilishi VIII asrdan boshlanib,  IX-X asrlarda ancha faollashgan. Arab tilidan so’z o’zlashtirilishiga olib kelgan omillar ichida quyidagilar muhim rol o’ynagan:       a) arablar istilosi; b) islom dinining keng tarqalishi; v) arab yozuvining qo’llana boshlanganligi; g) madrasalarda arab tilining o’qitilishi; d) turkiy-arab ikki tilliligining (bilingvizmning) tarkib topganligi; e) olimu fuzalolarning arab tilida ijod qilganligi va b.lar.

Hozirgi o’zbek tili leksikasida arab tilidan o’zlashtirilgan leksemalarning ko’pchiligi ot, sifat va ravish turkumlariga mansubdir: otlar – adabiyot, axborot, avlod, ayol, maktab, maorif, ma’naviyat, hosil, hukumat, odam, haqiqat, intizom, inshoot va b.lar; sifatlar – adabiy, ajnabiy, aziz, azim, ayyor, aqliy, badiiy va b.lar; ravishlar – avval, ba’zan, bil’aks, ta’ziman kabi. Bulardan tashqari, boІlovchilar (balki, ammo, lekin, va, vaholonki), undovlar (ajabo, barakalla, salom, xayr), modal so’zlar (albatta, ehtimol, avvalo), yuklamalar (faqat, xuddi), ko’makchilar (binoan) ham o’zlashtirilgan.

Arab tilidan so’z o’zlashtirilishi o’tmishda faol bo’lgan, hozir esa bu jarayon deyarli to’xtagan. Ayrim arabcha so’zlar hatto eskirib, tarixiy so’zlar yoki arxaizmlar qatoriga o’tib qolgan: adad (sanoq so’z), ajam (“arablardan boshqa xalqlar”), akbar ("katta", "buyuk","ulkan"), alam (bayroq), bayoz (“she’riy to’plam”), sallox (“qassob”), saloh (“to’Іrilik”, “vijdonlilik”), sanad (“hujjat”) va b.lar.

Arab tilidan o’zlashtirilgan so’zlarning fonetik, semantik va morfemik tarkiblarida quyidagi xususiyatlar borligi ko’zga tashlanadi: a) so’z tarkibida ikki unlining yonma-yon qo’llanish hollari uchraydi: matbaa, mutolaa, saodat, oila, doir, rais kabi;    b) ra’no, da’vo, ta’na, e’lon, me’mor, ta’lim, e’tibor, mo’’tabar kabi so’zlarda ayn tovushidan oldingi unli kuchli va bir oz cho’ziq talaffuz etiladi; v) jur’at, sur’at, bid’at, qal’a, san’at so’zlarida bo’Іinlar ayirib talaffuz qilinadi; g) semantik jihatdan: ko’proq diniy, hissiy, axloqiy, ilmiy, ta’limiy va mavhum tushunchalar ifodalanadi: avliyo, aza, azon, vahiy, avrat, axloq, axloqiy, xulq, fikr, tafakkur kabi; ilmga, adabiyot va san’atga oid tushuncha nomlari ham keng tarqalgan: amal (matematikada hisob turi), rukn, vazn (adabiyotshunoslik atamalari), riyoziyot (“matematika”), adabiyot, san’at, tabiiyot (fan va soha nomlari) kabi; d) so’zlarning luІaviy va grammatik shakllari flektiv xarakterda bo’lib, o’zbek tilida morfemalarga ajratilmaydi: ilm, muallim, olim, ulamo; fikr, tafakkur, mutafakkir kabi.

Arab tilidan o’zlashtirilgan so’zlar orasida tarixan yasama bo’lgan adabiy, badiiy, Іolibiyat, voqeiy, voqean, oilaviy kabi leksemalar ham bor. Bunday leksemalar bilan birga o’zlashtirilgan “-iy”, “-viy”, “-an” affikslari o’zbek tilida so’z yasovchi affikslar darajasiga ko’tarilgan, natijada o’zbek tilida so’z yasash imkoniyatlari kengaygan. Hozirgi o’zbek tilida shu affikslar vositasida yasalgan juda ko’p yangi leksemalar mavjud: texnikaviy, fizikaviy, tuban, turkiy kabi.  Bulardan tashqari, arabcha leksik o’zlashmalar o’zbekcha yoki tojikcha so’zlar bilan ma’no munosabatiga kirishib, o’zbek tilining sinonimik qatorlarini boyitgan: o’rinbosar (o’zb.)- muovin (a.), guvoh   (f-t.)– shohid (a.), aniq (a) – ravshan (so’Іd.) kabi 

2. F o r s–t o j i k  t i l l a r i d a n     o’ z l a sh t i r i l - g a n  s o’ z l a r. Bunday so’zlarning o’zbek tiliga o’zlashtirilishida quyidagi omillarning alohida roli bor:         a) o’zbek va tojik xalqlarining qadimdan bir (yoki qo’shni) territoriyada, bir xil ijtimoiy tuzum, iqtisodiy va madaniy-ma’naviy muhitda yashab kelayotganligi; b) o’zbek-tojik va tojik-o’zbek ikki tilliligining (bilingvizmining) keng tarqalganligi;    v) tojik va fors tillarida ijod qilish an’analarining uzoq yillar davom etganligi; g) Qo’qon xonligi va Buxoro amirligida tojik tilining alohida mavqega ega bo’lganligi; d) adabiyot, san’at, madaniyat, urf-odatdagi mushtaraklik va b.lar.

Hozirgi o’zbek tilida tojik-fors tillaridan o’zlashtirilgan so’zlar orasida otlar (sartarosh, avra, avra-astar, bazm, barg, baxt, daraxt, daraxtzor, hunar, hunarmand), sifatlar (badbo’y, badjahl, baland, baravar, barvasta, bardam, barzangi, barra, baxtiyor, bachkana, ozoda, toza), ravishlar (bajonidil, banogoh, do’stona, tez, bazo’r, astoydil, chunon), boІlovchilar (chunki, yoki, agar, garchi, ham), undovlar (balli, dod), yuklamalar (xo’sh, xuddi), modal so’zlar (chunonchi, binobarin) uchraydi.

Fors-tojik tillaridan o’zlashtirilgan so’zlarda:   a) so’z oxirida undosh tovushlarning qatorlashib kelishi ancha keng tarqalgan: g’isht, go’sht, daraxt, karaxt, do’st, past, kaft, farzand kabi. (Umumturkiy so’zlarda bu holat kam uchraydi); b) kuchsiz lablangan “o” unlisi so’zning barcha bo’g’inlarida qo’llanadi: ohang, nobud, bahor, obodon, peshona kabi.

Tojik-fors tillaridan o’zbek tiliga bir qator prefiks va suffikslar ham o’zlashgan: prefikslar – “be-”, “ba-”, “no-”,        “ham-”, “bar-“, “kam-”, “xush-“; suffikslar  “-kor”, “-zor”,     “-xo’r”, ”-parvar”, “-kash”, “-bop”, “-boz”,  “-do’z”, “-namo”, “-paz”,    “-furush” va b.lar. Ular dastlab tojik-fors so’zlari tarkibida qo’llangan, keyinchalik o’zbek tilining so’z yasovchi affikslari qatoridan o’rin olib, yangi so’zlarning yasalishida ishtirok etgan, shu yo’l bilan o’zbek tili leksikasini yana-da boyitgan. Masalan: badavlat, beayov, bebosh, beboshlik, nosog’, noto’g’ri, hamyotoq, hamkurs, hamyurt, barkamol, kamsuv, kamsuvlik, kamsuqum, kamsuqumlik, xushbichim, xushyoqmas, o’rikzor, olmazor, to’qayzor, bug’doyzor, bug’doykor, nafaqaxo’r, tekinxo’r, adolatparvar, chizmakash, somsapaz, yubkabop, kostyumbop, gruppaboz, buyruqboz, maxsido’z, telbanamo, ipakfurush kabi. Bulardan tashqari, tojik tilidan o’zlashgan xona, noma so’zlari o’zbek tilida affiksoid vazifasida qo’llanib, yilnoma, oynoma, ishxona, bosmaxona kabi so’zlarning yasalishida ishtirok etgan.

3. R u s ch a-b a y n a l m i l a l  s o’ z l ar - o’zbek tiliga rus tilidan va u orqali Evropa tillaridan o’zlashtirilgan leksemalar: gazeta, jurnal, avtobus, trolleybus, teatr, roman, syujet, geometriya, fizika, matematika, traktor, kombayn, raketa, avtomat, armiya va b.lar. 

Rus tilidan so’z o’zlashtirilishiga ko’proq quyidagi omillar sabab bo’lgan: a) Chor Rossiyasining imperialistik siyosati;          b) Sovet imperiyasida rus tilining millatlararo til mavqeiga ega bo’lishi, bu mavqening yildan-yilga mustahkamlanib borishi;         v) o’zbek-rus ikki tilliligining tarkib topishi; g) matbuot, radio, televidenieda rus tiliga keng o’rin berilishi; d) maktab-maorif tizimida, oliy o’quv yurtlarida rus tilining maxsus o’qitilishi;  e) ilm-fan terminologiyasining shakllantirilishida ruscha-baynalmilal atamalarga ko’proq tayanish; j) ma’muriy-idoraviy ish qog’ozlarining asosan rus tilida yozilishi va b.lar.

MUHOKAMA UChUN SAVOLLAR

1. O’zbek tili leksikasining tarixiy taraqqiyoti jarayonida so’z va leksemalarning qanday qatlamlari yuzaga kelgan?

2. O’z qatlam qanday so’zlardan tarkib topgan?

3. O’zlashgan qatlam qanday so’zlardan tarkib topgan?

4. Arab tilidan so’z o’zlashtirishning ijtimoiy-tarixiy sabablari haqida ma’lumot bering.

5. Arabcha o’zlashmalarning fonetik, semantik va morfemik belgi-xususiyatlarini tushuntiring.

6. Fors-tojik tillaridan so’z o’zlashtirishning ijtimoiy-tarixiy sabablari haqida ma’lumot bering.

2-reja bo`yicha dars maqsadi; Talabalarga So’z o’zlashtirish. Leksemalarning ishlatilish doirasi   haqida ma’lumot berish

                             Identiv o’quv maqsadi

1. So’z o’zlashtirish
2. Leksemalarning ishlatilish doirasini izohlaydi.

3. O’zbek tili leksikasida eskirish va yangilanish jarayonlarini tushuntiradi.

So’z o’zlashtirish boshqa til so’zlarining o’zbek tiliga olinishidir. Bu jarayon, yuqorida ko’rilganidek, o’zbek tili leksikasining o’zlashgan qatlamini yuzaga keltirgan.

So’z o’zlashtirish til taraqqiyotining qonuniy ko’rinishidir: xalqlar o’rtasidagi ijtimoiy-iqtisodiy, madaniy-ma’rifiy va ilmiy aloqalar bir tildan ikkinchi tilga so’z va atamalarning o’tib turishini taqozo qiladi. O’zbek tiliga arab, tojik-fors va rus tillaridan so’z o’zlashtirilishi ham ana shunday ijtimoiy-tarixiy omillar tufayli sodir bo’lgan. (Bu haqda “O’zlashgan qatlam” mavzuiga qaralsin).

 So’z o’zlashtirishning ikki yo’li bor: 

1.J o n l i   s o’ z l a sh u v   o r q a l i   s o’ z   o’ z l a sh t i- r i l a d i. Bunda boshqa til so’zlari o’zbek tiliga mahalliy aholining og’zaki nutqi orqali o’tadi. Masalan, ruscha ramo’, klubnika, podnos so’zlari o’zbek tilining jonli so’zlashuvida rom, qulubnay va patnis deb talaffuz qilingan, keyinchalik o’zbek adabiy tiliga ham shu shaklda o’zlashgan.

2. B o s m a   m a n b a l a r   o r q a l i   s o’ z  o’ z l a sh t i-  r i l a d i.  Bunda boshqa tildagi matnni o’zbek tiliga tarjima qilish yoki o’zbek tilida yozilgan maqolalarda, ilmiy va badiiy asarlarda boshqa til so’zlarini (ayniqsa, termin va atamalarni) ishlatish orqali bo’ladigan o’zlashtirish nazarda tutiladi. Matematikadagi katet, gipotenuza, adabiyotshunoslikdagi kulminatsiya, syujet kabi terminlar, ocherk, roman, povest kabi so’zlar shu yo’l bilan o’zlashtirilgandir.

 So’z o’zlashtirish usullari ham ikki xil bo’ladi:

1. O’ z i ch a   o l i sh. Bunda boshqa tildan o’zlashtirilayotgan so’z hech qanday o’zgarishsiz yoki ayrim (juz’iy) fonetik o’zgarishlar bilan olinadi. Mas., g’o’za(f-t.),gul(f-t.), poya(f-t), kaptar(<f-t:kabutar); balo(ar.), bil’aks(ar.), davlat(ar.), muallim(<ar.mua’llim); direktor (r-b.), rektor(r-b.),        institut(r-b.), metro(r-b.), cho’t(<rus.scheto’), cho’tka(<rus.hetka) kabi.

2. K a l  k a l a b   o l i sh. Bunda boshqa tildagi (mas., rus tilidagi) so’zning morfemik tarkibidan qismma-qism nusxa olish orqali o’zbekcha so’z yasaladi va shu so’z bilan boshqa til (mas.,rus tili) leksemasining ma’nosi ifodalanadi. Qiyos qiling: yarimo’tkazgich<rus.poluprovodnik, ilmiy-ommabop<rus. nauchno-populyarno’y kabi. Kalkalashning bu turi to’liq kalka sanaladi, chunki unda boshqa til so’zining ifoda materiali o’zbek tili materiali bilan to’liq almashtirilgandir. Ba’zan boshqa til so’zining bir qismi o’zgarishsiz olinadi, qolgan qismi esa o’zbek tili materiali bilan almashtiriladi. Qiyos qiling: mikroo’g’it<rus.mikroudobrenie, ultratovush <rus. ultrazvuk, rekordli<rus.rekordno’y, meshchanlik<rus. mehanstvo kabi. Kalkalashning bu turi yarim kalka hisoblanadi.

To’liq va yarim kalkalar so’z o’zlashtirishning grammatik usuli deb ham qaraladi, chunki bunda boshqa til so’zlarining ma’noli qismlaridan nusxa ko’chirilishi orqali so’z yasaladi. Ammo tilda ba’zan yangi so’z yasalmay, azaldan mavjud bo’lgan birorta leksemaga boshqa til leksemasining birorta ma’nosini yuklash orqali ham ma’no o’zlashtirilishi ta’minlanadi. O’zlashtirishning bu turi semantik kalka sanaladi. Masalan, til so’zi "so’zlashuv quroli" nomi sifatida ruscha yazo’k so’ziga ekvivalentdir. Ayni shu holat rus tilidagi yazo’k so’zining “plennik” ma’nosini o’zbek tilidagi til so’zi bilan ifodalashga turtki bo’lgan: “Qo’mondonlik Ostonaqullar keltirgan “til”dan hujum jangining planini tuzish uchun eng kerakli ma’lumotlarni oldi”. (A.Rahm. Ellik bir bahodir.)

O’zbek tilidagi o’zak leksemasida “so’zning o’zagi” ma’nosining paydo bo’lganligi ham ruscha  koren leksemasining “koren slovo” ma’nosiga asoslangandir.
 So’z o’zlashtirishning chet so’zlarni qo’llashdan farqlari. So’z yoki ma’no o’zlashtirilishini chet so’zlarni qo’llashdan farq qilish kerak. So’z yoki ma’no o’zlashtirilishi muayyan til leksikasini boyituvchi qonuniy hodisadir, chunki bir til boshqa tildan o’zi uchun zarur bo’lgan leksik-semantik birliklarni o’zlashtiradi. Chet so’zlarni ishlatish hodisasi esa g’ayri qonuniydir, chunki o’zbek tilining o’zida biror so’z mavjud bo’lgani holda, uning o’rnida chet so’zni ehtiyojsiz, maqsadsiz qo’llash tilni boyitmaydi, aksincha, ayrim shaxslarning o’z nutqiga e’tiborsiz qarashinigina aks ettiradi.

 Leksemalarning ishlatilish doirasi chegaralanmagan va chegaralangan bo’lishi mumkin. Bunday ikki guruhga ajralish asosan ot, sifat, ravish va fe’l turkumlaridagi leksemalarga xosdir. Son va olmosh turkumlarida, shuningdek, bog’lovchi, yuklama, ko’makchi va undovlarda ishlatilish doirasi chegaralangan so’zlar yo’q.

I.Ishlatilish doirasi chegaralanmagan leksemalar o’zbek tilida so’zlashuvchilarning barchasi uchun umumiy bo’lgan, hammaga tushunarli va hammaning nutqida bir xil darajada qo’llanadigan so’zlardir: bosh, qo’l, ko’z, daraxt, meva (otlar); oq, qora, qizil, katta, kichik, yaxshi, yomon (sifatlar); tez, oz, ko’p, jo’rttaga, atayin (sifat-ravishlar); yurmoq, ishlamoq, o’qimoq, yozmoq (fe’llar) va b.lar. Bunday leksemalar umumxalq lug’aviy birliklar deb ham yuritiladi. 

II.Ishlatilish doirasi chegaralangan leksemalar dialektga, kasb-hunar leksikasiga va jargon-argolarga xos so’zlardir. Jonli so’zlashuvda ishlatiladigan vulgarizmlar ham qo’llanishi chegaralangan lug’aviy birliklar sanaladi.

 Dialektlarga xos so’zlar qo’llanishi territoriyaga ko’ra chegaralangan leksemalardir. Bunday so’zlar leksik dialektizmlar sanaladi. Ular ikki xil bo’ladi:

a)dialektizm-so’z. Bunda so’zning ifoda plani, demak, nomemasi shevaga xos bo’ladi: buzog’ - Toshk.sh., go’sala – Bux.sh., o’djak – Xorazm.sh.(ad.-orf.buzoq); rayhon - Toshk.sh., nozvoy – Sam.sh. (ad.-orf.rayhon); yostiq - Toshk.sh., taka - o’g’iz dial, bolish – Bux.sh.(ad.-orf.yostiq); do’ppi - Toshk.sh., qalpoq-Sam.sh., kallapo’sh – Bux.sh. (ad.-orf.do’ppi) kabi;

b)dialektizm-ma’no. Bunda leksemaning ifoda plani (nomemasi)emas, ma’nosi (sememasi) shevaga xos bo’ladi, nomema esa adabiy tilda ham qo’llanadi. Masalan, chopqi(Toshk.sh.)-chopqi(Sam.sh.)-chopqi(ad.tilda). Demak, chopqi nomemasi dialektizm-so’z sanalmaydi, ammo uning shevalardagi ma’nolari bir xil emas. Qiyos qiling: chopqi (Tosh.shevasida-«shox-shabba qirqish, go’sht, piyoz qiymalash va sh.k.ishlarda qo’llanadigan katta va og’ir, pichoqqa o’xshash asbob»)- chopqi (Sam.shevasida – «tig’i sopi ichiga qayirib yopib qo’yiladigan pichoqcha, qalamtarosh») – chopqi (ad.tilda – «shox-shabba qirqish, go’sht qiymalashda qo’llanadigan katta va og’ir, pichoqqa o’xshash asbob»). Demak, chopqi leksemasining semantik tarkibida ikkita semema (leksik ma’no) bor: 1) Toshkent shevasi va adabiy tildagi ma’nosi. Bular diallektizm emas; 2) Samarqand shevasidagi ma’nosi. Bu ma’no faqat shevaga xos bo’lib, adabiy tilga o’tmagan, shuning uchun u dialektizm-ma’no (dialektizm-semema) sanaladi. Bunday holni lagan leksemasida ham ko’ramiz. Bu leksema adabiy tilda «quyuq ovqatlar solinadigan, tarelkadan katta yassi idish» ma’nosini anglatadi. Demak, u shu shaklda va shu ma’nosida dialektizm emas, ammo lagan leksemasining shevalarda «katta chuqur to’garak idish», «kir yuviladigan tog’ora» ma’nolari ham bor, lagan so’zining ayni shu ma’nolari dialektizm-sememalar sanaladi.

Tilning lug’at boyligida leksik dialektizmlardan tashqari, frazeologik dialektizm ham uchraydi. (Bu haqda «Frazeologiya» bo’limiga qarang.) Leksik va frazeologik dialektizmlar birgalikda lug’aviy dialektizmlar hisoblanadi.

Dialektizm hodisasi tilning fonetik va grammatik sathlarida ham bor:

a) fonetik dialektizmlar dialektga xos nutq tovushlari yoxud so’zning u yoki bu shevadagi fonetik tarkibi. Masalan, o’zbek tilining qipchoq lahjasi shevalarida 9 ta unli fonema bor: i-o’, ä-a, ÿ-u, o’(Ø)-o’(o) va e(e). Bunday zidlanishning har bir a’zosi so’z ma’nosini farqlash uchun xizmat qiladi. Qiyos qiling: tish («odamning tishi»)-to’sh («tashqari»), o’s («qurum»)-is («hid»), so’z («chiz»)-siz («siz»)1, ot (o’t:«olov», «o’simlik») - (t (o’t: «o’tishga buyruq»), or (o’r: «bedani o’r») - (r (o’r: «sochni o’r»), tur («turishga buyruq») – tÿr («xil», «jins»)2 kabi. Biroq hozirgi o’zbek adabiy tilining fonologik tizimida unli fonemalarning bunday zidlanishi («yo’g’onlik» va «ingichkalik» belgilari bilan farqlanish) yo’q, demak, yuqoridagi so’zlarning har biridagi unli fonema faqat shevaning o’zigagina xos, shunga ko’ra ular fonetik dialektizmlar sanaladi.

b) grammatik dialektizmlar – biror shevaning o’zigagina xos (adabiy tildagidan o’zgacha) grammatik shakllari. Mas., adabiy tildagi – «-miz»(shaxs-son affiksi) o’rnida Toshkent shevasida 

«-vuz» affiksi ishlatiladi: boramiz(ad-orf.)-borovuz (Tosh.sh.) kabi. Adabiy tildagi «-da» (o’rin-payt kelishigi qo’shimchasi) o’rnida Samarqand shevasida «-ga» qo’llanadi: Toshkentda o’qiyapman (ad.tilda.) – Toshkentga o’qopman (Sam.sh.) kabi. Hozirgi zamon davom fe’li shakllari shevalarda «-vot» (Toshk.) – «-op» (Sam.) – 

«-utti» (Nam.) affikslari bilan ifodalanadi: borvotti, boropti, borutti kabi. Keltirilgan misollarning shevalardagi turlari grammatik dealektizmlar sanaladi.

Yozuvchi Erkin Samandarovning «Daryosini yo’qotgan qirg’oq» romanidan keltirilgan quyidagi dialogda esa dialektizmlarning uslubiy vosita sifatidagi roli, personajlar nutqini tipiklashtirishdagi ahamiyati yanada yorqinroq ko’zga tashlanadi.

Ichkaridan Anvar chiqdi. Nima bo’layotganini angshara olmay serrayib turdi.

- Voy, anavi olvolini ko’ring, - dedi Qumrixon o’rnidan turib.

- Olvoling nimasi?

- Olvoli de, huv ana.

- Chiyani aytasanmi?

Qumrixon bog’istoncha chiya so’ziga tushunmadi.

- Olchami?

- Ha, olvoli egum kelutti.

- Ma, Qumri, -dedi Ganja bir hovuch olchani uzib. («Sharq yulduzi» j-li, 1989,№1,39-b.)

Yuqoridagi dialog epizodida mevaning bir turi uch xil nom bilan – olvoli, chiya va olcha leksemalari vositasida atalgan, bu hol ikki (Namangan va Bo’ston) sheva vakillari o’rtasidagi nutqiy muloqotning jonli, hayotiy chiqishiga xizmat qilgan.

 Kasb-hunar leksikasi ijtimoiy mehnatning  u yoki bu turiga, ishlab chiqarish, ilm-fan, adabiyot-san’at va hokazo sohalarga oid narsa-hodisa hamda tushuncha nomlaridir: degrez-«qozon, omoch tishi va boshqa cho’yan asboblar quyuvchi usta», kavshar-«metall buyum, detal va sh.k.ni bir-biriga ulash uchun ishlatiladigan metall yoki qotishma», changchi, urug’chi, gultoj (botanikaga oid tushuncha nomlari) kabi. Bular tilshunoslikda professionalizmlar yoki professional leksika deb ham ataladi. Professional leksikaning ilm-fanga, texnikaga, adabiyotga oid qismi terminlar deb ham nomlanadi: fonema, morfema, semema (tilshunoslik terminlari), tangens, sinus, teorema, katet (matematika terminlari) kabi. («Terminlar» mavzuiga ham qarang.). 

Kasb-hunar leksikasi (professionalizmlar), asosan, muayyan sohaga oid og’zaki va yozma matnlarda faol qo’llanadi, umumtil doirasida esa ular ancha passiv bo’ladi. Bunday qatlam leksemalarining ishlatilish doirasidagi chegaralanish shu bilan belgilanadi. 

Argotizm va jargonizmlar – biror argo yoki jargonga xos leksemalar. Argo va jargonlar biror ijtimoiy guruh yoki toifalarning, masalan, sportchilar, o’g’rilar, olibsotarlar, poraxo’rlar va boshqalarning «yasama tili»dir. Shuning uchun argo va jargonlar ijtimoiy dialektlar deb ham yuritiladi.

Argotizmlar yashirin ma’no ifodalaydi. Masalan, otarchilar orasida–yakan(«pul»), ichuvchilar orasida-novcha («araq»), qizil («vino») kabi. 

Jargonizmlarda yashirin ma’no bilan birga tinglovchini yoki o’zga bir shaxsni kamsitish yoxud uning xislatlarini bo’rttirib baholash ottenkalari ham mavjud bo’ladi. Masalan, talabalar jargonida: dum-«topshirilmagan imtihon», «qarz»; jonli so’zlashuvda: yo’rg’a-«engil tabiatli», «buzuq» va b.lar.

Argotizm va jargonizmlar, asosan, jonli so’zlashuvda, tor doirada ishlatiladi. Ulardan badiiy asarda obraz va personajlarni tipiklashtirish maqsadida foydalanish hollari ham uchraydi. Masalan: Bu qora er yutkurning yo’rg’a chiqarishini etti uxlab tushida kim ko’ribdi. (Hamza. Paranji sirlari.) Gapni aylantirmang. Yog’liq joy. Yakan katta bo’ladi! («Mushtum», 1960, №2).

Bir maktabda gap mish-mish,

Turg’unning dumi bormish.

Xo’sh, bu ajab, qanday dum, 

Hech kimda yo’q-ku bu dum?

Bilsam voqea o’zga,

Ilinmas qo’lga, ko’zga!

«Ikki»degan oti bor,

na o’zi, na zoti bor...

      



             (Q.M.)

 Vulgarizmlar - haqorat ma’nosida qo’llanadigan so’zlar: xunasa, dayus, so’tak, to’nka kabilar. Bunday leksemalar yoki ularning vulgar ma’nolari adabiy til birligi sanalmaydi, ularni qo’llash nutq madaniyatiga xilof deb qaraladi, ammo badiiy asar tilida bunday so’zlardan uslubiy vosita sifatida foydalaniladi. Masalan: U qizig’ar mashinasini Qoraqamishga qarab uchirdi. (T.M.). Yolg’on gapirasan, xunasa, uyida bo’lmagansan. Ayvoni yo’q uning (T.M.). Dayus, dayus Vali tog’a, Mirvali tog’a dayus...(S.Ahm.). Hosilboyvachchaga aytib qo’y: senikini artkuncha, o’zinikini eplasin. Kelib-kelib o’shandan panoh izladingmi, e so’tak! (T.M.). Anavi to’nkani nima qilamiz? – dedi Asadbek, jahlidan tushib...(T.M.). 
MUHOKAMA UChUN SAVOLLAR


1.So’z o’zlashtirishga olib keladigan qanday omillarni bilasiz?

2.So’z o’zlashtirishning qanday yo’llari va usullari bor?

3.Jonli so’zlashuv orqali va bosma manbalar orqali so’z o’zlashtirish qanday farqlanadi?

4.Leksemalarni o’zicha olish va kalkalab olish haqida ma’lumot bering.

5.Kalkaning qanday turlari bor?

6.To’liq kalka, yarim kalka va semantik kalka haqida ma’lumot bering.

3-reja bo`yicha dars maqsadi; Talabalarga O’zbek tilida so’zlarning eskirish va yangilinish jarayonlarini, O’zbek tili leksikasida so’zlarning emotsional-ekspressivlik doirasi haqida ma’lumot berish

                             Identiv o’quv maqsadi

1. Leksik istorizmlarni izohlaydi.

2. Leksik arxaizmlarni tushuntiradi.

3. Leksik neologizmlarni aytib beradi.

3-reja bayoni

Til tizim sifatida uzluksiz harakatda, rivojlanishda bo’lib turadi, bu uning ijtimoiy mohiyatidan kelib chiqadi: til va jamiyat, til va ong, til va tafakkur o’rtasidagi ikki tomonlama aloqadorlik ularning bir-biriga ta’sirini belgilaydi – jamiyatda bo’lib turadigan ijtimoiy-siyosiy jarayonlar, ilmiy-texnikaviy taraqqiyot, iqtisodiy va ma’rifiy sohalardagi islohotlar tilning lug’at boyligida yangi-yangi so’z va atamalarning yuzaga kelishini, ayni paytda ma’lum so’z-leksemalarning eskirib, tarixiy kategoriyaga aylanishini taqozo qiladi. Bu jarayon tilning lug’at boyligida istorizm, arxaizm va neologizm kabi leksik birliklarni yuzaga keltiradi. 

 Leksik istorizmlar o’tmish voqeligi bo’lgan narsa-hodisalarning nomlaridir. Masalan: botmon-«O’zbekistonning turli erlarida turli salmoqqa ega bo’lgan (ikki puddan o’n bir pudgacha) og’irlik o’lchovi»; chaqirim-«1,06 kilometrga teng uzunlik o’lchovi»; cho’ri-«qul xotin», «tutqunlikdagi ayol»; mingboshi-«daha yoki qishloq oqsoqoli, hokimi»; omoch-«ulovga qo’shib er haydaydigan metall tishli primitiv yog’och asbob» va b.lar.

Istorizmlar, odatda, uzoq tarixiy jarayonlar davomida yuz beradigan eskirishning mahsuli bo’ladi, ammo ular, ba’zan, qisqa vaqtda paydo bo’lishlari ham mumkin: yaqin o’tmishda (1991 yilgacha) o’zbek tilining faol so’zlari bo’lgan ayrim leksemalarning (partkom, raykom, gorkom, obkom, kolxoz, sovxoz kabilarning) hozirgi kunda eskirib, istorizmlar qatoriga qo’shilgani buning dalilidir.

Istorizmning muhim belgilaridan biri shuki, uning ifoda plani (nomemasi) va mazmun plani (sememasi) birga eskiradi, binobarin, leksema yaxlit holda hozirgi til birligi bo’lmay qoladi.

 Leksik arxaizmlar - hozirgi paytda mavjud bo’lgan voqelikning eskirgan nomi yoki, aksincha, hozirgi tilda mavjud bo’lgan leksemaning eskirgan ma’nosi (sememasi). Demak, eskirish jarayoni leksemaga yaxlit holda yoki uning bir qismiga (ma’nolaridan biriga) aloqador bo’ladi, shunga ko’ra leksik arxaizm ikki turga bo’linadi.

1. A  r x a i z m – l e k s e m a - hozirgi paytda mavjud bo’lgan voqelikning eskirgan nomi: lab (odam organizmidagi a’zolardan birining hozirgi nomi) – dudoq (shu a’zoning eskirgan nomi, arxaizm-leksema: «Yo’lchining kuchli, erkak nafasini, dudoqlarida uning bo’sasining jonli olovini bir lahza sezdi». O.); qassob («mol so’yuvchi»-hozirgi ma’no) – sallox («mol so’yuvchi»ma’nosidagi eskirgan so’z, arxaizm-leksema: «Tikka oldiga borib, devkor salloxlarday shoxidan ushlab «bismillohu ollohu akbar», deb...bo’g’ziga pichoq tortib yubordim, - dedi Shum bola».¢.¢.); elchixona («bir davlatning boshqa davlatdagi diplomatik vakolatxonasi») – saforat («...diplomatik vakolatxona»ning eskirgan nomi, arxaizm-leksema); qo’shin («askar», «armiya») – cherik («askar», «armiya» tushunchalarining eskirgan nomi, arxaizm-leksema: «Andoq qalin cherikka ne ish qila olg’ay edi. So’ngicha qovg’unchi bordi, o’zini daryog’a soldi, g’arq bo’ldi». «Boburnoma»dan); parol («maxfiy shartli so’z») - o’ron («parol», «maxfiy shartli so’z» ma’nosidagi arxaizm-leksema: «Ul yurushta ma’hud o’ron alfazi «Toshkand» bila «Sayram» edi. Toshkand desa, Sayram deyilgay, Sayram desa Toshkand». – «Boburnoma»dan) kabi.

2. A r x a i z m – s e m e m a - hozirgi tilda mavjud bo’lgan leksemaning eskirgan ma’nosi. Masalan: g’am so’zi hozirgi o’zbek tilida «qayg’u», «xasrat», «alam», «tashvish», «kulfat» ma’nolarida qo’llanadi, o’tmishda (eski o’zbek tilida) esa bu so’z «ishq», «muhabbat», «sevgi» ma’nolarini ham ifodalagan: «Bir yuzi gulgun g’amidin yuz tugon ko’nglumdadur, Xor-xorimning iloji bodan gulgun dengiz». – «Xazoyinul-maoniy»dan. Hozir g’am so’zining «ishq», «muhabbat» ma’nolari eskirgan bo’lib, arxaizm-semema sanaladi. Bunday holni harf so’zi ma’nolarida ham ko’ramiz. Bu so’z hozirgi o’zbek tilida «alifbodagi grafik belgi» ma’nosini anglatadi, eski o’zbek tilida esa harf so’zining «so’z», «nutq» ma’nolari ham bo’lgan: «Har harfi oning tanimda jon bo’ldi yana, Har lafzi hayoti jovidon bo’ldi yana» - «Xazoyinul-maoniy»dan. «...Ul masal borkim, «On guzarro burd». Aning davlatining va navkarining intiqomida bu harfni aning tiliga tengri soldi». - «Boburnoma»dan. Harf so’zining ana shu ikki gapdagi ma’nosi hozirgi o’zbek tiliga nisbatan arxaizm-semema hisoblanadi.

Ba’zan so’zning o’zi yoki uning ma’nolaridan biri emas, balki talaffuzi eskiradi, natijada shu so’zning eskirgan talaffuz varianti, demak, leksik-fonetik (yoki fonetik-leksik) arxaizm yuzaga keladi. Qiyos qiling: qo’biz (g’ijjakka o’xshash cholg’u asbobi) - qo’buz (shu asbob nomining eskirgan talaffuz varianti, leksik-fonetik arxaizm: «yana biri Sayid Yusuf o’g’loqchi edi... Mardonalig’i ham bor edi. Qo’buzni yaxshi cholur edi». – «Boburnoma»dan; bugun (payt ravishi)- bukun (shu so’zning eskirgan talaffuz varianti, leksik-fonetik arxaizm: Bukun sendin xabar topa olmaduq. – «Holoti Sayyid Hasan Ardasher»dan; ilon («sudraluvchi jonivorning bir turi») – yilon (shu jonivor nomining eskirgan talaffuz varianti, leksik-fonetik arxaizm: «Muloyim takallum vahshiylarni ulfat sari boshqarur, fusungar afsun bila yilonni to’shukdin chiqarur» - «Mahbubul-qulub»dan.

Talaffuzdagi arxaiklashish leksemalardagina emas, balki leksik ma’noga ega bo’lmagan so’zlarda (olmoshlarda, ko’makchilarda) ham uchraydi. Masalan: u, bu, shu, o’sha (kishilik va ko’rsatish olmoshlarining hozirgi fonetik-orfoepik shakllari) – ul, bul, shul, o’shal, o’shul (shu olmoshlarning eskirgan talaffuz variantlari).     M i s o l l a r: Ahli irfon soliki atvori ul, Ma’rifat bozorining Attori ul («Lisonut-tayr»dan); Bul Rustamdurkim, amirul-mo’’minin Umar ... Madoying’a Sa’d Vaqqosni arab cherikin boshlatib yibarganda... («Tarixi mulki ajam»dan); Janobi o’shal Hodixo’ja eshon, Olur o’zlarin ag’niyon zamon. (Muq.); Fath tolibg’a etishmas, agar ermas muxlis, Kim o’shul fotihaning lozimasidur ixlos («Xazoyinul-maoniy»dan). Bunday arxaiklashish bilan ko’makchisida ham kuzatiladi: Xoh tanobingni duchandon qilay, Xoh karam birla boshingni silay. (Muq.). Bu gapdagi birla hozirgi bilan so’zining arxaiklashgan talaffuz variantidir.

 Leksik arxaizmlarning leksik istorizmlardan farqlari. 

1.Leksik arxaizm hozirgi paytda mavjud bo’lgan narsa-hodisaning eskirgan nomidir. Istorizm esa o’tmish voqeligining nomi.

2.Voqelikning hozir mavjudligi uning eski nomi (leksik arxaizmi) o’rnida yangi nomi bo’lishini taqozo qiladi: yuz (hozirgi nom) – yonoq (arxaizm), lab (hozirgi nom)-dudoq (arxaizm), dushman (hozirgi so’z) – yog’iy (arxaizm), qo’shin (hozirgi so’z) – cherik (arxaizm) kabi. Bu hol tilning lug’at boyligida sinonimik qatorlarni shakllantiradi.

Istorizmlar tomonidan nomlangan o’tmish voqeligi hozir yo’q, binobarin, ularning (istorizmlarning) hozirgi tilda sinonimlari ham bo’lmaydi.

3.Leksik arxaizmlarning yuzaga kelishida sinonim so’zlar orasidagi uslubiy munosabatlar muhim rol o’ynaydi: birining faollashuvi ikkinchisining passivlashuviga, arxaiklashuviga olib keladi. Istorizmlarda esa bunday munosabat bo’lmaydi: voqelikning yo’qolishi shu voqelik nomi bo’lgan so’zning (leksemaning) lug’atdan butunlay tushib qolishiga sabab bo’ladi.

 Leksik neologizmlar tilda yangi paydo bo’lgan va yangilik bo’yog’ini yo’qotmagan so’zlar: internet, marketing, litsenziya va b.

Har qanday neologizm dastlab ayrim shaxs nutqida voqe bo’ladi, bunday paytda u individual nutq neologizmi sanaladi. Masalan; «Bek akang ko’rinmay qoldi-ku? dedi qesakpolvon labiga sigaret qistirib. Humkalla cho’ntagidan chaqqonlik bilan yoqqich olib unga olov tutdi...» (T.M.) Bu gapda yoqqich so’zi ruscha zajigalka so’zining kalkasi tarzida qo’llangan, uni asar muallifi (Tohir Malik) o’zi yasagan va o’zi individual nutq neologizmi sifatida birinchi bo’lib ishlatgan. Demak, bu so’z hozircha umumtil neologizmi darajasiga ko’tarilmagan, chunki u nutq ixtiyoridan til ixtiyoriga o’tmagan. Ba’zan ancha ilgari yaratilgan individual nutq neologizmilari ham umumnutq neologizmiga aylanmay qolib ketadi. Buni atoqli yozuvchi Abdulhamid Cho’lpon tomonidan o’z vaqtida yasalgan ozitqi so’zi misolida yaqqol ko’rsa bo’ladi: «...Har bir ona suti og’zidan ketmagan tentak gimnazistni bir «ozitqi» deb bilardi».1 Abdulhamid Cho’lpon bu gapdagi ozitqi so’zini achitqi, qichitqi tipidagi yasalmalar modeliga (qolipiga) suyanib yasagan va uni «yo’ldan ozdiruvchi» (ruscha «soblaznitel») ma’nosida qo’llagan. Bu nutqiy parchada ozitqi so’zining yangi lisoniy-badiiy topildiq sifatida alohida estetik qimmat kasb etganligi shubhasiz, ammo u shu matndan tashqariga, umumtil doirasiga chiqqan emas, demak, umumtil neologizmi holatiga o’tmagan.Bunday holat Oybekning «Nur qidirib» povestidan keltirilgan quyidagi gapda ham kuzatiladi: «... chorrahada, balandlikda qizil sallali, qisqa ishtonli qopqora regulirovshchik-yo’lbon qo’llarini ohangdor o’ynatib, ko’cha harakatini boshqaradi».(22-bet)(individual neologizm – yo’lbon, regulirovshchik-yo’lbon)

Umumtil neologizmi til hodisasi, individual neologizm esa uslubiy hodisa sanaladi. Leksikologiyada, asosan, umumtil neologizmi o’rganiladi.

Umumtil neologizmi ham nisbiy hodisadir: til taraqqiyotining ma’lum bir bosqichida neologizm bo’lgan so’z keyinroq neologizmlik «bo’yog’i»ni yo’qotib, zamonaviy leksik qatlam birligiga aylanishi mumkin. Masalan, telefon, televizor, trolleybus, radio so’zlari dastlabki paytlarda neologizm bo’lgan, hozir esa ularning birortasida yangilik bo’yog’i saqlanmagan, demak, bu so’zlar allaqachon neologizmlik holatidan chiqib, qo’llanishi odat tusiga kirgan leksemalarga aylangan. Bunday holat ba’zan qisqa davr ichida ham yuz berishi mumkin: keyingi 5-10 yil ichida o’zbek tili leksikasida paydo bo’lgan test, litsey, ball, grant, kontrakt kabi yangi so’zlarda, shuningdek, hokim, tadbirkor, ishbilarmon so’zlarining yangi ma’nolarida «yangilik bo’yog’ini yo’qotish», «odat tusidagi so’zga yoki ma’noga aylanish» sur’ati shu daraja tezlashganki, natijada ularni ko’pchilik qiynalmay anglaydigan va qo’llaydigan bo’lib qolgan. Demak, bu so’zlar neologizmlik holatidan zamonaviy qatlam birligi holatiga o’tib bo’lgan yoki o’tish jarayonini boshidan kechirmoqda.

 Leksik neologizm turlari. So’zning neologizmlik belgisi leksemaga yaxlit holda yoki uning bir qismiga (mas., ma’nolaridan biriga) aloqador bo’ladi, shunga ko’ra leksik neologizm quyidagi ikki turga bo’linadi:

N e o l o g i z m-l e k s e m a. Bunda leksema yaxlitligicha neologizm bo’ladi: devident, internet, faks, interfaks kabi.        

N e o l o g i z m-s e m e m a. Bunda leksemaning o’zi emas, uning ma’nolaridan biri neologizm sanaladi. Bunga ko’k so’zining hozirgi tilda paydo bo’lgan «dollar» ma’nosini misol qilib ko’rsatish mumkin.

Neologizmning yuzaga kelishi quyidagi omillarga tayanadi:

1. Jamiyatda yangi voqelik paydo bo’ladi, bu voqelikni nomlash zarurati esa tilda yangi so’z yoki atamaning yuzaga kelishini taqozo qiladi. Bunda:  a) voqelikning nomi boshqa tildan o’zlashtiriladi: kompyuter, monitoring, slayd kabi;      b) voqelikning nomi o’zbek tilining o’zida yasaladi: MDH (mustaqil davlatlar hamdo’stligi) kabi.

2. Jamiyatda yoki tabiatda mavjud bo’lgan voqelikning nomiga sinonim tarzida yangi so’z yasaladi: eskirtma (arxaizm atamasining yangi yasalgan sinonimi), yangirtma (neologizm atamasining yangi yasalgan sinonimi) kabi. 

Neologizm hodisasi frazemalar va grammatik birliklar doirasida ham uchraydi. (Bu haqda tegishli bo’limlarga qaralsin). 

 So’zning uslubiy bo’yoІi. O’zbek tili leksikasida so’zlar emotsional-ekspressiv jihatdan ikki qatlamga ajratiladi:

1.Emotsional-ekspressiv jihatdan betaraf so’zlar. Bunday so’zlarning semantik tarkibida faqat denotativ ma’no (atash, nomlash semalari) mavjud bo’ladi: yuz, oriq, ozІin, jilmaymoq kabi.

2.Emotsional-ekspressiv jihatdan bo’yoqdor so’zlar. Bunday so’zlarning semantik tarkibida denotativ ma’no (atash, nomlash semalari) bilan birga uslubiy bo’yoqlar (ifoda semalari, konnotativ semalar) ham mavjud bo’ladi: turq (denotativ ma’noQuslubiy bo’yoq), dirdov (denotativ ma’noQuslubiy bo’yoq), qiltiriq, ipiltiriq (denotativ ma’no Quslubiy bo’yoq), irshaymoq (denotativ ma’no Quslubiy bo’yoq) kabi.

I z o h: yaxshi va yomon, Іazab va nafrat kabi so’zlarda uslubiy bo’yoq bordek tuyuladi, aslida esa ularda uslubiy bo’yoq yo’q, bu so’zlar belgi yoki voqelikni atash (nomlash) bilan cheklanadi, shunga ko’ra emotsional-ekspressiv jihatdan bo’yoqdor so’zlar sanalmaydi.1  

 Emotsional-ekspressiv bo’yoqdor so’zlarning nutqda qo’llanishi. Uslubiy bo’yoІi bor bo’lgan so’zlardan nutqda his-tuyІularni, so’zlovchining voqelikka nisbatan salbiy yoki ijobiy munosabatini ifodalash maqsadida foydalaniladi. Masalan: Mamlakat bizlarga ishonsin! Biz shalvirab ishni xurjun qilaylik!.. (UyІ.). Tursang-chi, muncha shalpayasan! (H.Sh.). Bu misollarda bo’shashmoq leksemasi o’rnida shalviramoq va shalpaymoq so’zlari qo’llangan va shu so’zlarning mazmun planidagi uslubiy bo’yoqlar ("kinoya", "mazax", "kesatiq" semalari) hisobiga nutqda ekspressivlik ta’minlangan.

Nutqda ekspressivlikning ifodalanishi quyidagi usullarga tayanadi:

1. L e k s i k  u s u l. Bunda uslubiy bo’yoІi bor bo’lgan so’z nutqqa kiritiladi (yuqoridagi misollar).

2. K o n t e k s t u a l   u s u l. Bunda uslubiy bo’yoІi yo’q bo’lgan so’z ma’lum kontekst yoki nutqiy muhit ta’sirida uslubiy buyoqdor so’zga aylantiriladi. (bu haqda "Ifoda semalari" bahsiga qarang). 

3. A f f i k s a ts i ya  u s u l i. Bunda betaraf ma’noli so’zlarga sub’ektiv baho ifodalovchi affiksal morfemalar qo’shiladi. (Bu haqda ham "Ifoda semalari" bahsiga qarang).

4. F o n e t i k   u s u l. Bunda so’z tarkibidagi undoshlardan biri qavatlantiriladi (geminatsiya), unlilar cho’ziladi, urІuning o’rni o’zgartiriladi, shular hisobiga ekspressivlik ta’minlanadi. M i s o l l a r: Ishqilib, Zamira bechora uyatga chidayolmay ketib qolgan. Yashshamagurlar... (P.Q.). Akam bechora go’shangada ko’rib, xayro-o-o-on bo’lib qolganlar. (Mirm.).

5. S o’ z n i   m e t a f o r i k   q o’ l l a sh   u s u l i. Bunda ko’p ma’noli so’zning metaforaga asoslangan majoziy (hosila) ma’nosidan uslubiy figura sifatida foydalaniladi: Muhtaram qayin otamizga! Siz bilan meni qoronІi zindonlarga tushirib, dor ostlarigacha tortgan... Homid ismli bir to’nІizni, nihoyat ikki yillik sargardonlik so’ngida, yordamchilari bilan tuproqqa qorishtirishga muvaffaq bo’ldim. (A.Qod.). Bu gapda to’nІiz so’zi ko’chma ma’noda Homidga nisbatan qo’llangan, shu bilan Otabekning bu shaxsga nisbatan salbiy his-tuyІusi, nafrati ifodalagan. Yana: Mamajon lochin yigit, Serharakat, betinim. (Q.M.). Bu gapda lochin so’zi o’z ma’nosida emas, ko’chma ma’noda- yigitning epchilligini, chaqqon va jasurligini baholash maqsadida qo’llangan.

MUHOKAMA UChUN SAVOLLAR

1. Ishlatilish doirasiga ko’ra leksemalar qanday guruhlanadi?

2. 2.Qanday so’zlarning ishlatilish doirasi chegaralanmaydi? 

3. 3.Qaysi so’z turkumlarida ishlatilish doirasi chegaralangan leksemalar bor? Ularning turlari?

4. Dialektizmlar nima? Uning qanday turlari bor?

5. Dialektizm-so’z va dialektizm-ma’no qanday farqlanadi?

6. Eskirish jarayonining natijalari nimalarda namoyon bo’ladi?

7. Leksik istorizmlar nima?

8. Leksik arxaizmlar nima? Uning qanday turlari bor?

9. Leksik istorizm va leksik arxaizmlar qanday farqlanadi?

10. Leksik neologizm nima? Uning qanday turlari bor?

Mavzuga oid mustaqil ish topshiriqlari:

1. Argotizm va jargonizmlar.

Mavzu bo’yicha asosiy xulosalar:

· O’z qatlam - o’zbek tili leksikasining umumturkiy so’zlar va sof o’zbek so’zlaridan iborat
· Leksik neologizmlar tilda yangi paydo bo’lgan va yangilik bo’yog’ini yo’qotmagan so’zlar: internet, marketing, litsenziya va b 
Argotizm va jargonizmlar – biror argo yoki jargonga xos leksemalar. Argo va jargonlar biror ijtimoiy guruh yoki toifalarning, masalan, sportchilar, o’g’rilar, olibsotarlar, poraxo’rlar va boshqalarning «yasama tili»dir. Shuning uchun argo va jargonlar ijtimoiy dialektlar deb ham yuritiladi.

Argotizmlar yashirin ma’no ifodalaydi. Masalan, otarchilar orasida–yakan(«pul»), ichuvchilar orasida-novcha («araq»), qizil («vino») kabi. 

Jargonizmlarda yashirin ma’no bilan birga tinglovchini yoki o’zga bir shaxsni kamsitish yoxud uning xislatlarini bo’rttirib baholash ottenkalari ham mavjud bo’ladi. Masalan, talabalar jargonida: dum-«topshirilmagan imtihon», «qarz»; jonli so’zlashuvda: yo’rg’a-«engil tabiatli», «buzuq» va b.lar.

12- mavzu: Frazeologiya. Frazeologiya haqida umumiy

ma’lumot.

“Frazeologiya. Frazeologiya haqida umumiy ma’lumot ” mavzusidagi ma’ruza mashg’ulotining  texnologik xaritasi
	T/r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

Dars maqsadi: “Frazeologiya. Frazeologiya haqida umumiy ma’lumot ”  haqida ma’lumot berish 

Identiv o’quv maqsadlari.

1. Frazeologiya haqida umumiy ma’lumotni tushuntirib beradi
2. Frazeologik monosemiya va polisemiyani izohlaydi
3. Frazemalarning semantik turlarini aytib beradi
Asosiy tushuncha va iboralar: Frazeologiya – tilshunoslikning frazemalar bilan shug’ullanuvchi bo’limi. Frazema – ko’chma ma’noli turg’un konstruktsiya. Frazemaning ifoda plani – frazemaning moddiy-material tomoni: shakli, tuzilishi, leksik va fonetik tarkibi.Frazemaning mazmun plani – frazemaning frazeologik ma’no va uslubiy bo’yoqdan iborat semantik tarkibi.

Dars shakli: guruh va mikroguruhlarda.
Foydalaniladigan metod va usullar: suhbat, ma’ruza-hikoya, baxs, videousul.
Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1.Frazeologiyani tushuntiring.
 2. Frazemaning ifoda planini izohlang.

 3. Frazemaning mazmun planini aytib bering 
4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi

           1. Frazeologiya haqida umumiy ma’lumot

           2. Frazeologik monosemiya va polisemiya. Frazemalarning semantik turlari

           3. Frazemalarning shakl va ma’no munosabatlariga ko’ra turlari

      Tayanch tushunchalar: Frazeologiya – tilshunoslikning frazemalar bilan shug’ullanuvchi bo’limi. Frazema – ko’chma ma’noli turg’un konstruktsiya. Frazemaning ifoda plani – frazemaning moddiy-material tomoni: shakli, tuzilishi, leksik va fonetik tarkibi.Frazemaning mazmun plani – frazemaning frazeologik ma’no va uslubiy bo’yoqdan iborat semantik tarkibi.

1-reja bo`yicha dars maqsadi; Talabalarga Frazeologiya haqida umumiy ma’lumot t berish

                             Identiv o’quv maqsadi

                 1. Frazeologiyani tushuntirib beradi.

            2. Frazemaning ifoda planini izohlaydi.

            3. Frazemaning mazmun planini aytib beradi.

                             1-reja bayoni

Frazeologiya tilshunoslikning bir bo’limi bo’lib, u tilning luІat tarkibidagi frazemalar haqida ma’lumot beradi.

Frazema ko’chma ma’noli turІun konstruktsiyadir. Masalan, zo’raymoq (leksema)-avj olmoq (frazema), qiynalmoq (leksema)-azob chekmoq (frazema) kabi. Demak, frazema ham leksema kabi luІaviy birlik sanaladi, ammo o’zining ifoda va mazmun planlaridagi qator belgilari bilan leksemadan farqlanadi. 

 Frazemaning ifoda plani deganda uning tovush tomoni, leksik tarkibi, birikmaga yoki gapga teng konstruktsiyasi nazarda tutiladi. Masalan: ko’nglini olmoq (birikmaga teng), ko’zlari qinidan chiqib ketdi (gapga teng), boshi qotdi (gapga teng), ensasi qotdi (gapga teng) kabi. Frazemalar orasida qo’shma gapga teng qurilishli turІun konstruktsiyalar ham uchraydi: "Qor yoІib, izlar bosildi" kabi.

Frazemalar tarkibidagi so’zlarning boІlanishi erkin birikma yoki gap tarkibidagi so’zlarning boІlanishidan farq qilmaydi: ularning barchasida so’lar tobelanish asosida boІlanadi, biroq: a) erkin birikmadagi yoki gapdagi boІlanish nutq jarayonida, nutq bilan bir paytda sodir bo’ladi; frazemadagi boІlanish esa nutq paytidan ancha avval yuzaga kelib, turІunlashib qoladi, inson xotirasida va tilda yaxlitligicha saqlanadi; b) erkin birikmadagi yoki gapdagi so’zlarni so’zlovchi o’z ixtiyori bilan almashtira oladi: "keng ko’cha" birikmasi o’rnida "tor ko’cha" birikmasini, "men o’qiyman" gapi o’rnida "men ishlayman"  gapini qo’llashi mumkin, ammo "yulduzni benarvon urmoq" birikmasi o’rnida "yulduzni narvonsiz urmoq", "yulduzni shotisiz urmoq", "yulduzni beshoti urmoq" birikmalari qo’llanmaydi.

Shuni ham ta’kidlash lozimki, har qanday turІun birikma frazema bo’lavermaydi. Masalan, Birlashgan Milllatlar Tashkiloti birikmasi turІun konstruktsiyadir, ammo to’Іri ma’noli turІun konstruktsiya bo’lganligidan frazema hisoblanmaydi. Frazema yaxlit holda ko’chma ma’no ifodalashi shart.

Frazemalarning ifoda planida leksemalardan tashqari, yordamchi so’zlar (ko’makchilar) va turli forma yasovchi morfemalar qatnashishi mumkin. Masalan, ochiq yuz bilan (bu frazemaning ifoda planida "bilan" ko’makchisi qatnashgan), dam olmoq (bu frazemaning ifoda planida "-moq" morfemasi ishtirok etgan). Keltirilgan misollarda ko’makchi va affiksal morfema frazemalarning doimiy belgilari hisoblanadi, chunki ular shu frazemalarning ichki grammatik qurilishiga mansubdir, ammo dam oldim, dam olgin, dam olsin kabi bog’lanishlarda qo’llangan "-diQm", "-gin", "-sin" morfemalari (zamon, shaxs-son, mayl ko’rsatkichlari) shu frazemalarning ifoda planiga kirmaydi, chunki bu morfemalar nutq talabiga ko’ra qo’shiladi.

 Frazemaning mazmun plani uning nimanidir nomlashi, ifodalashi, anglatishidir. Masalan, og’zi-qulog’ida frazemasining mazmun planida "xursand" ma’nosi ifodalangan.

Frazemaning mazmun plani albatta ko’chma ma’noga asoslanadi, aks holda uning to’g’ri ma’noli turg’un birikmalardan (elektron hisoblash mashinasi, kvadrat uyalab ekish kabi sostavli terminlardan) farqi qolmaydi.

Frazemaning mazmun planidagi ma’no frazeologik ma’no hisoblanadi. Qiyos qiling: leksemaning mazmun planida-"leksik ma’no"; frazemaning mazmun planida-"frazeologik ma’no". Frazeologik ma’no leksik ma’nodan murakkabroqdir, chunki u frazema tarkibidagi so’zlar bog’lanishidan kelib chiqadi va umumlashgan bo’ladi.

Frazemaning semantik tarkibida frazeologik ma’nodan tashqari, uslubiy bo’yoq ham mavjud bo’ladi. Masalan, to’nini teskari kiymoq frazemasining semantik tarkibida "o’chakishmoq" (frazeologik ma’no) bilan birga "qaysarlik" semasi (uslubiy bo’yoq) ham bor. To’rt tomoni qibla frazemasida "qayoqqa xohlasa ketaversin" ma’nosi bilan birga salbiy baho (uslubiy bo’yoq) ham ifodalangan. Chehrasi ochiq frazemasining semantik tarkibida esa "xushtabiat" ma’nosi ijobiy baho (uslubiy bo’yoq) semasi bilan qoplangan.

Salbiy yoki ijobiy baho semalari, odatda, frazemalarning mazmun planida bo’rtib turadi, bu omil frazemalardan nutqiy ta’sirchanlikni ta’minlovchi uslubiy vosita sifatida foydalanish imkonini beradi, ayniqsa, badiiy asar tilida bunday birliklarning roli katta. M i-  s o l l a r: Bir umr qulingiz bo’lmasam, kalomullo ursin, ko’zim ochildi, aka! (T.M.) Rangi quv o’chib, yupqa lablari titrab, ko’zlarining paxtasi chiqib ketdi. (H.N) 

Ba’zi frazemalarda qonun hujjatlari tiliga ixtisoslashish, terminlashish ham uchraydi. Bunday paytlarda frazema ma’nosida neytrallashish yuz beradi, uslubiy bo’yoq sustlashib, oxiri tushib qoladi. Buni jinoyat-protsessual kodeksida qo’llanadigan aybini bo’yniga qo’ymoq, aybiga iqror bo’lmoq kabi termin "frazemalar"da ko’rish mumkin. 

 Frazemalarning semantik tarkibidagi turkum semalari. Bu semalar frazeologik ma’noga tayanadi. Masalan: aravani quruq olib qochmoq (fe’l frazema), arpasini xom o’rmoq (fe’l frazema), ammamning buzog’iday (sifat frazema), bag’ri qattiq (sifat frazema), bir og’iz (ravish frazema), bir og’izdan (ravish frazema), to’rt ko’z bilan (ravish frazema), tomdan tarasha tushganday (ravish frazema) kabi.

MUHOKAMA UChUN SAVOLLAR

1. 2.Nima uchun frazema ko’chma ma’noli turg’un konstruktsiya sanaladi?

2. Frazemaning ifoda planini qanday tushunasiz?

3. Frazemaning semantik tarkibidagi uslubiy baho (stilistik bo’yoq) haqida gapiring.

4. Frazemalardan nutqda qanday maqsadlarda foydalaniladi?

5. Frazemalarning semantik tarkibida turkumlik semalari bo’ladimi?

2-reja bo`yicha dars maqsadi; Talabalarga Frazeologik monosemiya va polisemiya. Frazemalarning semantik turlari  haqida ma’lumot berish

                             Identiv o’quv maqsadi

         1. Frazeologik monosemiyani aytib beradi.

   2. Frazeologik polisemiyani tushuntiradi.

   3. Frazemalarning semantik turlarini ajratadi.

2-reja bayoni

 Frazeologik monosemiya – frazemaning semantik tarkibida bitta frazeologik ma’noning bo’lishidir. Chunonchi, ko’ngliga qo’l solmoq frazemasining semantik tarkibida "yashirin fikr-o’yini bilishga harakat qilmoq" ma’nosidan boshqa frazeologik ma’no yo’q: "Rizaning yuragiga qo’l solib ko’rgan Muhiddin uning javobidan xursand bo’ldi." (R.F.). "Kechagi ishdan maqsadim u erdagi xotinlarning ko’ngliga qo’l solib ko’rish, undan keyin o’zimga ba’zi bir ishonchliroqlarini tanlab olish           edi." (S.Z.). Keltirilgan gaplarning birinchisida ko’ngliga qo’l solmoq frazemasining variatsiyasi – "yuragiga qo’l solib ko’rmoq" ishlatilgan, har ikki holda ham bitta frazeologik ma’no – "yashirin fikr-o’yini bilishga harakat qilmoq" nazarda tutilgan.

 Frazeologik polisemiya – frazemaning semantik tarkibida ikki yoki undan ortiq frazeologik ma’noning bo’lishi. Masalan: boshi(m) aylandi frazemasining semantik tarkibida ikkita frazeologik ma’no bor: 1) "Behud bo’lmoq" ma’nosi: "stol yoniga kelguncha uning boshi aylanib ketdi. "Muncha darmonsiz bo’lmasam",- o’yladi u". (S.Z.); 2) "Esankiramoq" ma’nosi: "...muloyim qarab qo’yishlarini, ...jilmayib gapirishlarini sezardim, buning hammasidan boshim aylanardi". (O.Yo.)

Leksemalarda bo’lganidek, frazemalarda ham polisemiya hodisasi ma’no ko’chish qonuniyatlariga asoslanadi.

 Frazemalarning semantik turlari. Frazema ma’nosi bilan uning tarkibida qo’llangan leksemalar ma’nosi o’rtasidagi munosabat asosida frazemaning ikki semantik turi farqlanadi:

1. F r a z e o l o g i k   b u t u n l i k. Bunday frazemaning umumlashgan ko’chma ma’nosi frazema tarkibidagi leksemalar ma’nosi bilan izohlanadi. Masalan, tepa sochi tikka bo’lmoq frazemasi yaxlit holda "g’azablanmoq" ma’nosini –umumlashgan ko’chma ma’noni anglatadi. Bunday ko’chma ma’noga esa kishi darg’azab bo’lganida uning badanidagi tuklarning sezilar-sezilmas harakatga kelishi (psixo-fiziologik holat) asos bo’lgan, demak, frazemaning ko’chma ma’nosini frazema tarkibidagi so’zlarning o’z ma’nolari bilan izohlash mumkin. Ya n a: Ona suti og’zida frazemasi yaxlit holda "hali yosh", "tajribasiz" ma’nosini anglatadi, bunday ko’chma ma’noni esa frazema tarkibidagi so’zlar ma’nosi bilan izohlash mumkin: "Mahmadona, shumsan-da. Ona suting og’zingda-yu, soqolimning oqiga qaramay aql o’rgataman deysan". (O.)

2. F r a z e o l o g i k   ch a t i sh m a.  Bunday frazema ifodalagan ko’chma ma’no frazema tarkibidagi so’zlar anglatgan leksik ma’nolar bilan izohlanmaydi. Masalan, ikki qo’lini burniga tiqib frazemasi "quruqdan quruq, evaziga hech narsa olmay" ma’nosini ifodalaydi, bu ma’noni frazema tarkibidagi so’zlarning ma’nolari bilan izohlab bo’lmaydi: "Kelmagandan keyin, domlaga "ozodlik" olib kelish kerak-da. Bu bo’lsa shumshayib, ikki qo’lini burniga tiqib keldi". (P.T.) "...Senga ish yo’q!"-deb, bizni quvib yubordi. Katta o’g’lim bilan ikki qo’limizni burnimizga suqib o’z uyimizga bordik". (S.A.)

Frazeologik butunlik bilan frazeologik chatishma orasida ma’lum umumiylik va tafovutlar bor. Ularni quyidagicha izohlash mumkin:

Umumiylik: 1) ikkalasi ham turg’un konstruktsiya sanaladi;    2) ikkalasida ham umumlashgan yaxlit bir ma’no (ko’chma ma’no) ifodalanadi; 3) ikkalasida ham uslubiy bo’yoq (uslubiy sema) bo’ladi, chunki frazemalarning barchasi voqelikni nomlash bilan cheklanmaydi, uni baholash xususiyatiga ham ega; 4) ikkalasi ham nutqda yaxlit holda bitta sintaktik vazifada qo’llanadi.

Farqlari: 1) Frazeologik butunlik tarkibidagi so’zlarning ma’nolari frazemaning ko’chma ma’nosini izohlaydi. Frazeologik chatishmada esa so’zlar ma’nosi bilan frazema ma’nosi (frazeologik ma’no) o’rtasida bunday aloqa yo’q; 2) frazeologik butunlikning ma’nosida ichki obraz saqlanadi: tarkibidagi so’zlarga xos ma’nolar sezilib turganligidan frazemaning ma’nosi ko’p qirrali, boy bo’ladi. Frazeologik chatishma ma’nosining gavdalanishida esa frazema tarkibidagi so’zlarning ma’nolari ishtirok etmaydi, shuning uchun unda ichki obraz so’nggan bo’ladi.

MUHOKAMA UChUN SAVOLLAR

1.Frazemaning semantik tarkibiga nimalar kiradi?

2.Frazeologik monosemiya va polisemiya hodisalari qanday farqlanadi?

3.Frazemaning qanday semantik turlari bor?

4.Frazeologik butunlik bilan frazeologik chatishma qanday farqlanadi?

5.Polisemantik frazemalarning uslubiy xususiyatlarini qanday tushunasiz?

3-reja bo`yicha dars maqsadi; Talabalarga Frazemalarning shakl va ma’no  munosabati  haqida ma’lumot berish

                             Identiv o’quv maqsadi

1. Frazeologik omonimiyani ajratib beradi.

2. Frazeologik paronimiyani tushuntiradi.

3. Frazeologik sinonimiyani izohlab beradi.

4. Frazeologik antonimiyani aytadi.

                     3- reja bayoni

  Frazemalarning shakl munosabati asosida frazeologik omonimiya va frazeologik paronimiya yuzaga keladi: 

I.Frazeologik omonimiya frazemalarning ifoda planidagi (shakldagi, tuzilishdagi) tenglik hodisasidir. 

 Q i yo s   q i l i n g: 1. Jon bermoq - «barhayot qilmoq»: ... Odamzodga jon bergan ham jonini oladigan ham yaratganning o’zi (P.T.)

2.Jon bermoq - «o’lmoq» «so’nggi marta nafas chiqarmoq»: Semiz va hamisha yurak kasalidan qiynalib yurgan xotin arava ustida yulduz to’la osmonga termilib jon berdi. (Sh.R.) Yana:         1. Ustidan chiqmoq - «Biror narsa qilinayotganda tepasiga borib qolmoq»: Qaynanangiz rosa sevar ekan, rais, - dedi Ro’zi polvon hazil aralash, - ovqatning ustidan chiqdingiz (Sh.R.). 2. Ustidan chiqmoq - «Bajarmoq»: Demak, Hakimov telefonda bergan so’zining ustidan chiqibdi (P.Q.). 

Shaklan teng bo’lgan frazemalar tilshunoslikda omofrazemalar deb nomlanadi.1
Erkin birikma bilan frazema (turІun birikma) o’rtasidagi shakliy tenglik hodisasi frazeologik omonimiya emas, frazeologik omonimlik  sanaladi. Demak, bunday holatlarda «Omonimiya» va «omonimlik» atamalari o’zaro farqlanadi. Chunonchi: 1. Ko’z yummoq (erkin birikma) – «Ko’zini yumib olmoq» ma’nosida;  2) Ko’z yummoq (turІun birikma, frazema) – «ko’ra-bila turib e’tiborsiz qoldirmoq» ma’nosida; 3) ko’z yummoq (turІun birikma, frazema) – «vafot etmoq» ma’nosida. Keltirilgan misollarning birinchi va ikkinchisida erkin va turІun birikmalar, ikkinchi va uchinchisida esa turІun birikmalar (frazemalar) o’rtasida shakliy tenglik borligini ko’ramiz. Birinchi va ikkinchi misollardagi shakliy tenglik omonimlik sirasiga, ikkinchi va uchinchi misollardagi shakliy tenglik esa omonimiya sirasiga kiradi.    

II.Frazeologik paronimiya - tarkibidagi biror leksik komponent bilangina farq qiluvchi frazemalar. Bunday leksik komponentlar bir-biriga o’xshash bo’lishi kerak: 1. Etti uxlab tushiga kirmaslik – «mutlaqo o’ylamaslik, kutmaslik» - 2. Etti uxlab tushida ham ko’rmaslik – «hech qachon ko’rmaslik» kabi. Bu ikki frazemaning tarkibidagi «kirmaslik» va "ko’rmaslik" so’zlari talaffuzida (ma’nosida emas, albatta) o’xshashlik bor, bunday frazemalar tilshunoslikda parafrazemalar deb nomlanadi.  

 Frazemalarning ma’no munosabatiga ko’ra turlari. Bunday munosabat asosida frazeologik sinonimiya  va frazeologik antonimiya hodisalari yuzaga keladi. 

I.Frazeologik sinonimiya bir necha frazemaning bitta frazeologik ma’no atrofida birlashishidir. Masalan: 1) pixini yorgan – «ayyor», 2) ilonning yoІini yalagan – «ayyor» kabi. Yana: 1) er bilan osmoncha – «Juda katta farq», 2) ot bilan tuyacha – «Juda katta farq» kabi. 

Leksik sinonimiyada bo’lganidek, frazeologik sinonimiyada ham sinonimik qatorlar yuzaga keladi: birinchi misoldagi pixini yorgan va  ilonning yoІini yalagan  frazemalari «ayyor» ma’nosi bilan bitta sinonimik qatorni; ikkinchi misoldagi   er bilan osmoncha va ot bilan tuyacha frazemalari esa «juda katta farq» ma’nosi bilan bir sinonimik qatorni hosil qilmoqda. 

Frazeologik sinonimlarda uslubiy bo’yoq, odatda, bo’rtib turadi. Aslida, frazeologik birliklar (frazemalar) xuddi shu maqsadda – voqelikni nomlashda uni o’tkir baholab berish uchun, shu voqelikka ijobiy yoki salbiy munosabat ifodalash uchun yaratiladi, shuning uchun ular nutqning ta’sirchan, obrazli bo’lishini ta’minlovchi muhim uslubiy vosita sanaladi. Misollar: 1. Bunga Botirning achchiІi keldi, buni Bo’ston sezdi (S.N.).  2) Keyingi nasihatomuz gapi qonini qaynatib yubordi.  (S. An.).          

Frazeologik sinonimiya hodisasi ko’proq har bir tilning o’z frazemalari doirasida uchraydi: Qilidan quyruІigacha. – Ipidan ignasigacha; Quvonchi olamga siІmaydi. – Sevinchi ichiga siІmaydi kabi. Boshqa tildan frazema o’zlashtirish juda passiv bo’lganligidan, o’zlashma iboralarning frazeologik sinonimiya doirasiga tortilishi juda kam uchraydi. 

Frazeologik sinonimiya hodisasini frazeologik variatsiyadan farqlash kerak: frazeologik sinonimiyada bir necha frazema bir ma’no atrofida birlashadi, demak, bitta sinonimik qatorni hosil qiladi; frazeologik variatsiyada esa bitta frazemaning ichki ko’rinishlari nazarda tutiladi, bunday ko’rinishlar sinonimik qator hosil qilmaydi. Masalan: 1) ko’zini yummoq;  2) bandalikni bajo keltirmoq;  3) jon bermoq. Bu uch frazema bitta ma’noni – «vafot etmoq» ni bildiradi, shunga ko’ra bitta sinonimik qatorga birlashadi. Qo’lini bigiz qilmoq va barmog’ini bigiz qilmoq qo’shilmalari esa ikkata frazema emas: ular bitta frazemaning ikkita ko’rinishi, xolos. Bu frazema tarkibidagi "qo’l" va "barmoq" so’zlari o’rtasida sinekdoxa yo’li bilan ma’no ko’chishi (butun va qism munosabati) bor, bu hol "qo’l" so’zi o’rnida "barmoq" so’zining qo’llanishiga yo’l ochgan, ammo bir frazema o’rnida butunlay boshqa frazema yuzaga kelmagan, shunga ko’ra ular bitta frazemaning ichki ko’rinishlari – variatsiyalari sanaladi. Demak, variatsiyalar bir obrazga asoslanadi. Yana misollar: Kiprik qoqmaslik.- Mijja qoqmaslik (bir frazemaning ikki varianti, chunki "kiprik" va "mijja" so’zlarida bitta obraz mujassam).


Ba’zan leksema bilan frazema bir sinonimik qatorga birlashadi: qaramoq (leksema) – ko’z qirini tashlamoq (frazema), xursand (leksema) – boshi osmonda (frazema) kabi. Bular leksik-frazeologik sinonimlardir. Leksik-frazeologik sinonimlar qatorida leksema dominanta sanaladi. Demak, lug’aviy sinonimlar uch xil bo’ladi:1) leksik sinonimlar (sinonimik qatorda faqat so’zlar birlashadi);2) frazeologik sinonimlar (sinonimik qatorda faqat frazemalar birlashadi); 3) leksik-frazeologik sinonimlar (sinonimik qatorda so’z va frazemalar birlashadi).


II.Frazeologik antonimiya ikki frazemaning o’zaro zid ma’no ifodalashidir: oshig’i olchi va ishi o’ngidan kelmaslik; boshi ko’kka etmoq va fig’oni falakka chiqmoq kabi.

Antonimiya hodisasi ikki frazema o’rtasidagina emas, leksema bilan frazema o’rtasida ham yuzaga kelishi mumkin: xursand (leksema)-dili siyoh (frazema), landavur (leksema)-yulduzni benarvon uradigan (frazema) kabi. Bular lug’aviy antonimlarning leksik-frazeologik turi sanaladi. Demak, lug’aviy birliklar o’zaro zid ma’no anglatishiga ko’ra leksik antonimlar (so’z bilan so’z o’rtasida), frazeologik antonimlar (frazema bilan frazema o’rtasida) va leksik-frazeologik antonimlar (so’z bilan frazema o’rtasida) kabi mikrosistemalarni hosil qilishlari mumkin.

MUHOKAMA UChUN SAVOLLAR


1.Frazemalarning shakl munosabatini qanday tushunasiz? Ma’no munosabatini-chi?


2.Frazeologik omonimiya va frazeologik paronimiya qanday farqlanadi?


3.Frazeologik sinonimiya va frazeologik variatsiyaning farqlarini tushuntiring.


4.Frazeologik antonimlar haqida ma’lumot bering.

Mavzuga oid mustaqil ish topshiriqlari:

1. Frazemalarning shakl va ma’no  munosabati.

Mavzu bo’yicha asosiy xulosalar:

Frazeologiya tilshunoslikning bir bo’limi bo’lib, u tilning luІat tarkibidagi frazemalar haqida ma’lumot beradi.

Frazema ko’chma ma’noli turІun konstruktsiyadir. Masalan, zo’raymoq (leksema)-avj olmoq (frazema), qiynalmoq (leksema)-azob chekmoq (frazema) kabi. Demak, frazema ham leksema kabi luІaviy birlik sanaladi, ammo o’zining ifoda va mazmun planlaridagi qator belgilari bilan leksemadan farqlanadi. 

          Frazemaning ifoda plani deganda uning tovush tomoni, leksik tarkibi, birikmaga yoki gapga teng konstruktsiyasi nazarda tutiladi. 
13- mavzu: LEKSIKOGRAFIYA

“Leksikografiya” mavzusidagi ma’ruza  mashg’ulotining  texnologik xaritasi
	TG’r
	Bosqichlar va bajariladigan ish mazmuni
	Amalga oshiruvchi shaxs, vaqt

	1
	Tayyorlov bosqichi:

Dars maqsadi: “Leksikografiya ”  haqida ma’lumot berish 

Identiv o’quv maqsadlari.

1.Entsiklopedik (qomusiy) lug’atlarni izohlaydi. 

 2.Lisoniy (lingvistik) lug’atlarni tushuntiradi 
Asosiy tushuncha va iboralar: Leksikografiya – tilshunoslikning lug’atchilik bilan shug’ullanuvchi sohasi.
Entsiklopedik lug’atlar – tabiat va jamiyatdagi muhim hodisalar, tarixiy-ilmiy voqeliklar, buyuk shaxslar haqida ma’lumot beruvchi lug’at tiplari.
Lisoniy lug’atlar – til birliklari, til tizimiga xos kategoriyalar haqida ma’lumot beruvchi lug’atlar.

Dars shakli: guruh va mikroguruhlarda.
Foydalaniladigan metod va usullar: suhbat, ma’ruza-hikoya, baxs, videousul.
Kerakli jihoz va vositalar:  videoprorektor, tarqatma materiallar
	O’qituvchi

	2
	O’quv mashg’ulotni tashkil qilish bosqichi:

2.1. Mavzu e’lon qilinadi.

2.2.  Ma’ruza boshlanadi, asosiy qismlari bayon qilinadi.
	O’qituvchi, 

15 minut

	3
	Guruhda ishlash bosqichi:

3.1. Talabalarga muammoli savol beradi (Hozirgi o’zbek adabiy tili 1.1) .

3.2. Talabalar fikri eshitiladi, boshqa talabalar baxsga chaqiriladi.

3.3. Umumiy xulosalar chiqariladi va to’g’riligi tekshiriladi.

3.4. Umumiy xulosaga kelinadi.
	O’qituvchi-talaba, 

40 minut

	4
	Mustahkamlash va baholash bosqichi:

4.1. Berilgan ma’lumotni talabalar tomonidan o’zlashtirilganini aniqlash uchun quyidagi savollar beriladi:

1. Entsiklopedik (qomusiy) lug’atlarni izohlang. 

         2.Lisoniy (lingvistik) lug’atlarni farqlang.
4.2. Eng faol talabalar (baholash mezoni asosida) baholanadi.
	O’qituvchi,

 15 minut

	5
	 O’quv mashg’ulotini yakunlash bosqichi:

5.1. Talabalar bilimi tahlil qilinadi.

5.2. Mustaqil ish topshiriqlari beriladi (Hozirgi o’zbek adabiy tili , 11-bet).

5.3. O’qituvchi o’z faoliyatini tahlil qiladi va tegishli o’zgartirishlar kiritadi.
	O’qituvchi, 

10 minut


Mavzu rejasi
1. Leksikografiya haqida ma’lumot
               Tayanch tushunchalar: Leksikografiya – tilshunoslikning lug’atchilik bilan shug’ullanuvchi sohasi.
Entsiklopedik lug’atlar – tabiat va jamiyatdagi muhim hodisalar, tarixiy-ilmiy voqeliklar, buyuk shaxslar haqida ma’lumot beruvchi lug’at tiplari.
Lisoniy lug’atlar – til birliklari, til tizimiga xos kategoriyalar haqida ma’lumot beruvchi lug’atlar.

Identiv o’quv maqsadlari

              1.Entsiklopedik (qomusiy) lug’atlarni izohlaydi. 

              2.Lisoniy (lingvistik) lug’atlarni tushuntiradi.


Leksikografiya tilshunoslikning lug’atchilik bilan shug’ullanuvchi sohasidir.

Lug’atlar tildagi so’zlarni, iboralar, maqol-matallar va turli nomlarni ma’lum tartibda o’z ichiga olgan kitoblardir. Bunday lug’atlar o’tmishda qo’l yozma shaklida ham bo’lgan.


Leksikografiyaning vazifa doirasiga quyidagilar kiradi: 


a) lug’at tuzish printsiplari va metodikasini ishlab chiqish;


b) lug’at tiplari va turlarini aniqlash;


v) lug’atshunoslarning ishini tashkil qilish;


g) lug’at tuzish uchun asos bo’ladigan kartoteka fondini yaratish; 


d) lug’atchilik tarixini o’rganish;



e) lug’at tuzish bilan shug’ullanish.


Lug’atlar ko’zlangan maqsadga ko’ra dastlab ikki tipga bo’linadi: 1.Entsiklopedik (qomusiy) lug’atlar; 2.Lisoniy (lingvistik) lug’atlar.


1.Entsiklopedik lug’atlarda tabiat va jamiyatdagi narsa-hodisalar, tarixiy voqea-jarayonlar, buyuk shaxslar, ilm-fandagi kashfiyotlar, davlatlar, shaharlar haqida ma’lumot beriladi. Demak, bu tipdagi lug’atlarda asosiy e’tibor tildagi so’zlarga emas, balki shu so’zlar yoki so’z birikmalari vositasida nomlangan hodisalarga qaratiladi. 


Entsiklopedik lug’atlar o’z navbatida ikki turga bo’linadi.


U n i v e r s a l  e n ts i k l o p e d i ya l a r. Bunday lug’atlarda ishlab chiqarishning, fan, adabiyot, tabiat, jamiyat va hokazolarning barchasiga oid muhim tushunchalar, predmetlar, hodisalar va shu sohalarda tanilgan buyuk shaxslar (olimlar, ixtirochilar, yozuvchilar, shoirlar, davlat arboblari, qahramonlar, san’atkorlar) haqida ma’lumot beriladi. "O’zbek... entsiklopediyasi" (14-jildlik, 1971-1980), shu kunlarda yaratilayotgan "O’zbek milliy entsiklopediyasi" (uning olti jildi nashrdan chiqdi) bunga misol bo’ladi.


S o h a   e n ts i k l o p e d i ya l a r i. Bunday entsiklopediya- larda faqat bir sohaga oid materiallar beriladi: "Zoologiya entsiklopediyasi"  (3-jildlik. Tesha Zohidov, 1960-1969), Botanikadan ruscha-o’zbekcha entsiklopedik lug’at (Q.Z.Zokirov, H.A.Jamolxonov, 1973) shular jumlasidandir.


2.Lisoniy lug’atlarda so’z ma’nolari, imlosi, talaffuzi, iboralar (frazemalar), xalq maqollari, xullas, til birliklari va filologik tushunchalarga oid ma’lumotlar beriladi. Demak, lisoniy lug’atlarda til va nutq birliklari, til kategoriyalari haqida ma’lumot berish, maqol va matal kabi janr boyliklarini to’plash maqsad qilinadi.



Lisoniy lug’atlar ham dastlab ikki turga – umumiy va xususiy (maxsus) lug’atlarga bo’linadi.


U m u m i y   l u g’ a t l a r d a  umumtil birliklari, ularning ma’nolari va qo’llanish xususiyatlari izohlanadi. Bunday lug’atlar bir tilli, ikki tilli, ko’p tilli, izohli, izohsiz bo’lishi mumkin. "O’zbek tilining izohli lug’ati" (ikki tomli, 1981 y.), "O’zbekcha-ruscha lug’at" (1959), "Ruscha-o’zbekcha lug’at" (besh tomli, 1950-1955) va boshqalar shular jumlasidandir.


X u s u s i y  (m a x s u s)   l u g’ a t l a r d a tilning lug’at boyligidagi birliklar ma’lum sohalar bo’yicha yoki shu tildagi ma’lum mikrosistemalar, guruhlar bo’yicha tanlab izohlanadi. "Ruscha-o’zbekcha fizik terminlar lug’ati" (M.D.Yagudev, R.X.Mallin, 1952), "Ruscha-o’zbekcha matematik terminlar lug’ati" (M.Sobirov, 1952), "O’zbek tili sinonimlarining izohli lug’ati" (A.Hojiev, 1974), "Lingvistik terminlarning izohli lug’ati" (A.Hojiev, 1985), "O’zbek tilining izohli frazeologik lug’ati" (Sh.Rahmatullaev, 1978), "Imlo lug’ati" (Olim Usmon, 1949), "O’zbek tilining imlo lug’ati" (S.Ibrohimov, E.Begmatov, A.A.Ahmedov, 1976), "O’zbek ismlari" (E.Begmatov, 1991), "O’zbek tili omonimlarining izohli lug’ati" (Sh.Rahmatullaev, 1984), "O’zbek tili antonimlarining izohli lug’ati" (Sh.Rahmatullaev, N.Mamatov, R.Shukurov, 1980), "Ruscha-o’zbekcha botanika terminlarining qisqacha izohli lug’ati" (Q.Zokirov, M.M.Nabiev, O’.Pratov, H.Jamolxonov, 1963) va boshqalar shular jumlasidandir.


Keyingi yillarda o’zbek tilida yana bir qator yangi lug’atlar yuzaga keldi: "Yozuv tarixidan qisqacha lug’at-ma’lumotnoma" (N.Mahmudov, 1990), "O’zbek ismlari" (E.Begmatov, 1991), "O’zbek tilining etimologik lug’ati" (Sh.Rahmatullaev, 2000y.), "O`zbek tilining imlo lug`ati" (Sh.Rahmatullayev, A. Hojiyev, 1995), "O’zbek tili tasviriy ifodalarining izohli lug’ati" (R.Rasulov, I.Umirov, 1997), Hozirgi o’zbek tili faol so’zlarining izohli lug’ati (A.Hojiyev, A.Nurmonov, S.Zaynobiddinov, K.Kokren, M.Saidxonov, A.Sobirov, D.Quronov, 2001), "Turkcha-o’zbekcha, o’zbekcha-turkcha lug’at" (Nizomiddin Mahmud, Ertug’ul Yaman, 1993) shular jumlasidandir.


 Tanlangan tillar miqdoriga ko’ra lug’atlar bir tilli, ikki tilli va ko’p tilli bo’ladi: "Adabiyotshunoslik terminlari lug’ati" (H.Homidiy, Sh.Abdullaeva, S.Ibrohimova, 1967) bir tilli; "Ruscha-o’zbekcha va o’zbekcha-ruscha geografiya terminlari lug’ati" (H.H.Xasanov, 1964), "Adabiyotshunoslikdan qisqacha ruscha-o’zbekcha terminologik lug’at" (N.T.Hotamov, 1969), "Ruscha-o’zbekcha botanika terminlarining qisqacha izohli lug’ati" (Q.Z.Zokirov, M.N.Nabiev, O’.Pratov, H.A.Jamolxonov, 1963), "Ruscha-o’zbekcha lug’at" (V.V.Reshetovning umumiy rahbarligida, 1972) kabilar ikki tilli; "Lotincha-o’zbekcha-ruscha normal anatomiya lug’ati" (A.A.Asqarov, H.Z.Zohidov, 1964). "Botanikadan ruscha-o’zbekcha entsikopedik lug’at"ga (Q.Z.Zokirov, H.A.Jamolxonov) ilova qilingan "Botanik nom va terminlarning o’zbekcha-ruscha-lotincha so’zligi"             (201-254-betlar) hamda "Botanik nom va terminlarning lotincha-ruscha-o’zbekcha so’zligi"  "Zoologiya entsiklopediyasi"ga (T.Z.Zohidov) ilova qilingan "Sut emizuvchilarning o’zbekcha-lotincha-ruscha nomlari"(1960, 210-228 betlar) hamda "Suvda va quruqlikda yashovchilar va sudralib yuruvchilarning o’zbekcha-lotincha-ruscha nomlari" (1969, 195-226 betlar) esa ko’p tilli lug’atlardir.


Ikki tilli va ko’p tilli lug’atlardan asosan tarjimachilikda foydalaniladi. Shu sababli ular tarjima lug’atlari deb ham yuritiladi.


So’z yoki atama ma’nolarining yoritilishiga ko’ra lug’atlar izohli va izohsiz turlarga bo’linadi: so’z yoki terminlarning imlosini, tushunchalarning ruscha-o’zbekcha yoki o’zbekcha-ruscha nomlarini berish bilan cheklangan lug’atlar izohsiz lug’atlar deb, shunday so’z yoki terminlarning ma’nolariga izoh beradigan lug’atlar izohli lug’atlar deb ataladi. Chunonchi: "O’zbek tilining qisqacha imlo lug’ati" (F.Kamolov va Z.Ma’rufov tahriri ostida, 1962), "O’zbek tilining chappa lug’ati" (R.Qo’ng’irov, A.Tixonov, 1968) kabilar izohsiz lug’atlar, "O’zbek tili sinonimlarining izohli lug’ati" (Azim Hojiev, 1974), "O’zbekcha-ruscha lug’at" (Bosh muharrir-prof.A.K.Borovkov, 1959), "O’zbek tilining izohli lug’ati", ikki tomli (1981 y.) kabilar izohli lug’atlardir.


Ob’ekti (materiallarning qaysi sohaga yoki nimaga oidligi) jihatidan ham lug’atlar xilma-xil bo’ladi. Chunonchi: 


a) terminologik lug’atlar: "Ruscha-o’zbekcha fizik terminlar lug’ati" (M.D.Yagudaev, R.X.Mallin, 1952). "Ruscha-o’zbekcha matematik terminlar lug’ati" (M.Sobirov, 1952), "Pedagogikadan qisqacha ruscha-o’zbekcha terminologiya lug’ati" (Sh.Boyburova, N.Takanaev, 1963), "Qisqacha ruscha-o’zbekcha iqtisodiy terminlar lug’ati" (O.Aminov, J.Do’stmuhamedov, A.Usmonov, 1971), "Turkiy tillarda qavm-qarindoshlik terminlari" (I.Ismoilov, 1966) va h.k;


b)frazeologik lug’atlar: "O’zbek tilining qisqacha frazeologik  lug’ati" (Sh.Rahmatullaev, 1964); "O’zbek tilining izohli frazeologik lug’ati" (Sh.Rahmatullaev, 1978); "Ruscha-o’zbekcha frazeologik lug’at" (M.Sodiqova, 1972); "Frazeologicheskiy slovar "Hazoyin-ul Maoniy" Alishera Navoi" (E.A.Umarov, 1971)


v)orfografik lug’atlar: "O’zbek adabiy tilining orfografik lug’ati" (S.Ibrohimov, M.Rahmonov, 1940), "Imlo lug’ati" (Olim Usmon, 1941, 1949); "O’zbek adabiy tilining imlo lug’ati" (S.Ibrohimov, M.Rahmonov, 1956), "O’zbek tilining qisqacha imlo lug’ati" (F.Kamolov, Z.Ma’rufov tahriri ostida, 1962), "Imlo lug’ati" (Y.Abdullaev, M.Omilxonova, S.Zufarova, 1970-1976), "O’zbek tilining imlo lug’ati" (S.I.Ibrohimov, E.A.Begmatov, A.A.Ahmedov. (1976); "O’zbek tilining imlo lug’ati" (Sh.Rahmatullaev, A.Hojiev, 1995);


g)orfoepik lug’atlar: "Talaffuz madaniyati" (O’.Usmonova, 1976). Ushbu risolaning 29-58-betlarida ayrim so’zlar talaffuzi (lug’ati) berilgan:


d)antroponimik lug’atlar: "O’zbek ismlari imlosi" (E.A.Begmatov, 1972); "O’zbek ismlari" (E.A.Begmatov, 1991);


e)toponimik lug’atlar: "Geografik nomlar ma’nosini bilasizmi?" (S.Qoraev, 1970);


yo)sinonimlar lug’ati: "O’zbek tili sinonimlarining qisqacha lug’ati" (A.Hojiev, 1963), "O’zbek tili sinonimlarining izohli lug’ati" (A.Hojiev, 1974);


j)chastota lug’ati: "Slovar naibolee upotrebitelno’x slov sovremennogo uzbekskogo literaturnogo yazo’ka" (I.A.Kissen, 1972). Bu tipdagi lug’atlarda o’zbek tilidagi so’zlarning faollik darajasi ko’rsatiladi;


z)dialektologik lug’atlar: "Xorazm shevalari", 1-kitob, (F.Abdullaev, 1961 yil), "O’zbek shevalari leksikasi" (kollektiv, 1966). Bu kitoblarda dialektologik tadqiqotlar natijasi bilan birga, sheva so’zlarining lug’atlari ham berilgan;


i)tarixiy lug’atlar: "O’zbek klassik adabiyoti asarlari uchun qisqacha lug’at" (P.Shamsiev, S.Ibrohimov, 1953), "Navoiy asarlari lug’ati" (P.Shamsiev, S.Ibrohimov, 1972), "Alisher Navoiy asarlari tilining izohli lug’ati", 4 tomlik. O’zbekiston Fanlar akademiyasi muxbir a’zosi (hozir-akademik) E.I.Fozilov tahriri ostida. –Toshkent,1983 (I-II tomlar), 1984 (III tom), 1985 (IVtom);  "Zahiriddin Muhammad Bobur asarlari uchun qisqacha lug’at" (X.Nazarova, 1972), "Drevnetyurkskiy slovar" (kollektiv, 1969);


y)internatsional so’zlar lug’ati "Internatsional so’zlar lug’ati" (O.Usmon, 1959). "Ruscha-internatsional so’zlar izohli lug’ati" (Olim Usmon, Renat Doniyorov, 1965);


k)teskari lug’at: "O’zbek tilining chappa lug’ati" (R.Qo’ng’irov, A.Tixonov, 1968). Bu tipdagi lug’atlarda so’zlar tartibi so’z boshidagi birinchi harf asosida emas, balki so’z oxiridagi harflarning alfavitdagi tartibi asosida joylashtiriladi. "Chappa lug’at" bir xil tovush yoki bir xil bo’g’in bilan tugagan qofiyadosh so’zlarni topishda juda qulay praktik qo’llanma hisoblanadi;


l)etimologik lug’atlar: "Etimologicheskiy slovar tyurkskix yazo’kov" (E.V.Sevortyan, 1974). Bu tipdagi lug’atlarda so’zlarning kelib chiqishi ilmiy asosda yoritiladi; "O’zbek tilining qisqa etimologik lug’ati" (Sh.Rahmatullaev, M.Mirtojiev, M.Qodirov, 1997); "O’zbek tilining etimologik lug’ati" (Sh.Rahmatullaev, 2000);


m)maqol va matallar lug’ati: "O’zbek xalq maqollari" (To’plovchi va tuzuvchilar: Mansur Afzalov, Saidahmad Xudoyberganov, Malik Rahmonov, Sobirjon Ibrohimov, Husayn Shams va Rustam Komilovlar, 1958, 1965); "Keng uyning kelinchagi" (Sh.Shomaqsudov, S.Dolimov, 1961).

MUHOKAMA UChUN SAVOLLAR

1.Leksikografiya nima?

2.Leksikografiyaning vazifa doirasiga nimalar kiradi?

3.Lug’atlar ko’zlangan maqsadga ko’ra qanday tiplarga bo’linadi?

4. Entsiklopedik va lisoniy lug’atlar qanday farqlanadi?

5.Umumiy va xususiy (maxsus) lug’atlar qanday farqlanadi?

6.Lug’atlarning yana qanday turlarini bilasiz?

Mavzuga oid mustaqil ish topshiriqlari:

1. 
Leksikografiyaning vazifa doirasiga .

Mavzu bo’yicha asosiy xulosalar:

· Leksikografiya tilshunoslikning lug’atchilik bilan shug’ullanuvchi sohasidir 
Lisoniy lug’atlarda so’z ma’nolari, imlosi, talaffuzi, iboralar (frazemalar), xalq maqollari, xullas, til birliklari va filologik tushunchalarga oid ma’lumotlar beriladi. Demak, lisoniy lug’atlarda til va nutq birliklari, til kategoriyalari haqida ma’lumot berish, maqol va matal kabi janr boyliklarini to’plash maqsad qilinadi.



Lisoniy lug’atlar ham dastlab ikki turga – umumiy va xususiy (maxsus) lug’atlarga bo’linadi.

1-amaliy mashg’ulot:

Mavzu: Hozirgi o’zbek adabiy tilining tarixiy ildizlari  va dialektal asoslari

Ajratilgan vaqt-2 soat.

Dars maqsadi:Talabalarda Hozirgi o’zbek adabiy tilining tarixiy ildizlari  va dialektal asoslari  haqidagi nazariy fikrlarini amalda qo’llashni o’rgatish.

Identiv o’quvu maqsadlari:

1"Hozirgi o’zbek adabiy tili" kursi, uning maqsad va vazifalarni tushuntirib beradi..

2.Adabiy til bilan dialekt, sheva va funktsional stillar   o’rtasidagi munosabatlar va tafovutlar, adabiy tilning og’zaki va yozma shakllarini izohlaydi. 

3.Til taraqqiyotini belgilovchi lingvistik va ekstralingvistik  omillarni aytib beradi.
        4.Hozirgi o’zbek adabiy  tilining dialektal asoslarini ko’rib chiqadi.

5."Hozirgi o’zbek adabiy tili" kursining bo’limlarini sharhlab beradi.  


Ishni bajarish tartibi:

1"Hozirgi o’zbek adabiy tili" kursi, uning maqsad va vazifalarni tushuntirib bering.

2.Adabiy til bilan dialekt, sheva va funktsional stillar   o’rtasidagi munosabatlar va tafovutlar, adabiy tilning og’zaki va yozma shakllarini izohlang. 

3.Til taraqqiyotini belgilovchi lingvistik va ekstralingvistik  omillarni aytib bering.
        4.Hozirgi o’zbek adabiy  tilining dialektal asoslarini ko’rib chiqing.

5."Hozirgi o’zbek adabiy tili" kursining bo’limlarini sharhlab bering.  


Kerakli adabiyotlar:
1. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

2. Abduazizov A. O’zbek tili fonologiyasi va morfologiyasi. T., 1994.
3. O’zbek tili grammatikasi. I tom, T.: “Fan”, 1975. II tom, T., “Fan” 1976.

4. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

5. R.Sayfullaeva va boshqalar. Hozirgi o’zbek adabiy tili (morfologiya), T., 2005.

6. Sayfullaeva R. va b. Hozirgi o’zbek adabiy tili. Sintaksis III. T.Universitet, 2006.

7. Turniyozov N., Bekmurodov Y. Matn tilshunosligi. Samarqand, 2006

8. Sayfullaeva R. va b. Hozirgi o’zbek  tili. T. 2007

V) Mustaqil ish topshiriqlari:

1-topshiriq:
       1. Hozirgi o’zbek adabiy  tilining dialektal asoslarini misollsr bilan izohlang.

2-topshiriq:

2."Hozirgi o’zbek adabiy tili" kursining bo’limlarini tushuntiring 


Ushbu topshiriqlarni quyidagi asarlarga murojaat qilish yordamida aniqlash mumkin:

1. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

2. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

3. Turniyozov N., Bekmurodov Y. Matn tilshunosligi. Samarqand, 2006

2-amaliy mashg’ulot:

Mavzu: Fonetika. Fonetikaning ob’ekti, maqsadi va vazifalari

 Fonetikaning to’rt aspekti 

Ajratilgan vaqt-2 soat.

Dars maqsadi:Talabalarda Fonetika. Fonetikaning ob’ekti, maqsadi va vazifalari

 Fonetikaning to’rt aspekti haqidagi nazariy fikrlarini amalda qo’llashni o’rgatish.

Identiv o’quvu maqsadlari:
1. Fonetikaning ob’ekti, maqsadi va vazifalarini tushuntiradi. 

2. Fonetik birliklarning turlarini aytib beradi.

3. 3.Fonetik birliklarning tildagi vazifalarini izohlaydi
4. 1.Umumiy fonetikani tushuntiradi                      
5. 2.Xususiy  fonetikani ko’rib chiqing.
6. 3.Qiyosiy fonetikani aytib beradi.

7. Eksperimental (instrumental) fonetikani izohlaydi.


Ishni bajarish tartibi:

1. Fonetikaning ob’ekti, maqsadi va vazifalarini tushuntiradi. 

2. Fonologiya haqidagi fikrlarni izohlang. 

3. Fonemika fonologiyaning bir qismi ekanligini tushuntiring.

4. Fonetik birliklarning turlarini aytib bering.

5. Fonetik birliklarning tildagi vazifalarini izohlang
6. Umumiy fonetikani tushuntiring                      
7. Xususiy  fonetikani izohlang.

8. Qiyosiy fonetikani aytib bering.

9. Eksperimental (instrumental) fonetikani izohlang.


Kerakli adabiyotlar:
1. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

2. Abduazizov A. O’zbek tili fonologiyasi va morfologiyasi. T., 1994.
3. O’zbek tili grammatikasi. I tom, T.: “Fan”, 1975. II tom, T., “Fan” 1976.

4. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.


V) Mustaqil ish topshiriqlari:

1-topshiriq:

       1. Fonologiya va Fonetikani misollsr bilan izohlang.

2-topshiriq:

1.Fonetik birliklarning tildagi vazifalarini ko’rsating

Ushbu topshiriqlarni quyidagi asarlarga murojaat qilish yordamida aniqlash mumkin:

1. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

2. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

3-amaliy mashg’ulot:

Mavzu: Hozirgi o’zbek adabiy tili vokalizmi.
Ajratilgan vaqt-2 soat.

Dars maqsadi:Talabalarda Hozirgi o’zbek adabiy tili vokalizmi haqidagi nazariy fikrlarini amalda qo’llashni o’rgatish.

Identiv o’quvu maqsadlari:

1. Hozirgi o’zbek adabiy tili vokalizmi tizimini tushuntiradi. 

2. Unli fonemalar tasnifini izohlaydi.

  3.Ayrim unlilar tavsifini aytib beradi.  


Ishni bajarish tartibi:
1.Vokalizm nima?

2.O’zbek adabiy tili vokalizmi qaysi fonemalarni o’z ichiga oladi?

3.Unli fonemalar undoshlardan qanday farqlanadi?

4.Unli fonemalar tasnifi nimalarga asoslanadi?

5.Lablarning ishtirokiga ko’ra unlilarning turlari?

6.Tilning vertikal (tik) harakatiga ko’ra unlilarning turlari?

7.Tilning gorizontal harakatiga ko’ra unlilarning turlari?

8.Tasnifga asos bo’lgan qaysi belgilar fonologik xarakterda?


Kerakli adabiyotlar:
5. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

6. Abduazizov A. O’zbek tili fonologiyasi va morfologiyasi. T., 1994.
7. O’zbek tili grammatikasi. I tom, T.: “Fan”, 1975. II tom, T., “Fan” 1976.

8. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.


V) Mustaqil ish topshiriqlari:

1-topshiriq:

       O’zbek adabiy tili vokalizmi .

2-topshiriq:

4.Unli fonemalar tasnifi nimalarga asoslanishini ko’rsating

Ushbu topshiriqlarni quyidagi asarlarga murojaat qilish yordamida aniqlash mumkin:

4. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

5. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

6. Turniyozov N., Bekmurodov Y. Matn tilshunosligi. Samarqand, 2006

4-amaliy mashg’ulot:

Mavzu: Hozirgi o’zbek adabiy tili konsonantizmi .
Ajratilgan vaqt-4 soat.

Dars maqsadi:Talabalarda Hozirgi o’zbek adabiy tili konsonantizmi  haqidagi nazariy fikrlarini amalda qo’llashni o’rgatish.

Identiv o’quvu maqsadlari:

1. Hozirgi o’zbek adabiy tili konsonantizmi  tizimini tushuntiradi. 

2. Undosh fonemalar tasnifini izohlaydi.

  3.Ayrim undoshlar tavsifini aytib beradi.  


Ishni bajarish tartibi:
1. Konsonantizm nima?

2. Tovush fokusi nima? Uning ahamiyati?
3. O’zbek tilining qaysi tovushlari ikki fokusli? Sababi?

4. Undosh fonemalar qaysi belgilar asosida tasnif qilinadi?
5. Artikulyatsiya o’rniga ko’ra undoshlar tasnifi?

6. Artikulyatsiya usuliga ko’ra undoshlar tasnifi?

7. Un paychalari ishtirokiga ko’ra undoshlar tasnifi?

8. Ovoz va shovqin munosabatiga ko’ra undoshlar tasnifi?

9. Tasnif va tavsif qanday farqlanadi?

10. Labial undoshlardan qaysilarining qanday fonetik pozitsiyada asosiy bo’lmagan ottenkalari qatnashadi?

11. Portlovchi tovushlarning qaysilari intervokal holatda sirg’aluvchiga o’tadi?
12. Jarangli undoshlarning qaysilari qanday pozitsiyada jarangsizlashadi?

13. Divergent nima?

Kerakli adabiyotlar:
1. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

2. Abduazizov A. O’zbek tili fonologiyasi va morfologiyasi. T., 1994.
3. O’zbek tili grammatikasi. I tom, T.: “Fan”, 1975. II tom, T., “Fan” 1976.

4. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.


V) Mustaqil ish topshiriqlari:

1-topshiriq:

       O’zbek adabiy tili konsonantizmi .

2-topshiriq:

4.Undosh fonemalar tasnifi nimalarga asoslanishini ko’rsating

Ushbu topshiriqlarni quyidagi asarlarga murojaat qilish yordamida aniqlash mumkin:

7. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

8. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

9. Turniyozov N., Bekmurodov Y. Matn tilshunosligi. Samarqand, 2006

5-amaliy mashg’ulot:

Mavzu: Fonetik    hodisalar. Bo’g’in. Urg’u.Intonatsiya .
Ajratilgan vaqt-2 soat.

Dars maqsadi:Talabalarda Fonetik    hodisalar. Bo’g’in. Urg’u.Intonatsiya haqidagi nazariy fikrlarini amalda qo’llashni o’rgatish.

Identiv o’quvu maqsadlari:

1. Bo’g’in tuzilishini  tushuntiradi. 

2. Urg’uni izohlaydi.

  3. Intonatsiyani aytib beradi.  


Ishni bajarish tartibi:

1. Bo’g’in nima?

2. Bo’g’in tuzilishining qanday xususiyatlari bor?

3. Bo’g’in markazi nima?

4. Bo’g’inning qanday tiplari bor?

5. Bo’g’inga oid qanday tasniflarni bilasiz?

6. Bo’g’inning til va nutqdagi ahamiyati nimalardan iborat?

7. Sillabema va sillabika deganda nimalar anglashiladi?

8. Urg’u nima? Uning qanday tiplari bor?

9. Qanday hollarda urg’u aktsentema sanaladi?

10. So’z urg’usining fonetik tabiatiga nimalar kiradi? Bu belgilariga ko’ra so’z urg’usining qanday turlari farqlanadi?

11. Erkin va bog’langan urg’ular qanday farqlanadi?

12. Harakat qilish belgisiga ko’ra so’z urg’usining qanday turlari bor?

13. Ko’chadigan va ko’chmaydigan urg’ular qanday farqlanadi?

14. Intonatsiya nima?

15. Intonatsiyaning qanday prosodik elementlari bor?
16. Intonatsiyaning turlari?
17. Intonatsiyaning til va nutqdagi roli?
18. Fonetikaning intonatsiyani o’rganuvchi bo’limi qanday nomlanadi?

Kerakli adabiyotlar:
1. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

2. Abduazizov A. O’zbek tili fonologiyasi va morfologiyasi. T., 1994.
3. O’zbek tili grammatikasi. I tom, T.: “Fan”, 1975. II tom, T., “Fan” 1976.

4. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.


V) Mustaqil ish topshiriqlari:

1-topshiriq:

1.Bo’g’inning til va nutqdagi ahamiyati 

2-topshiriq:

1. Intonatsiyaning turlari 

Ushbu topshiriqlarni quyidagi asarlarga murojaat qilish yordamida aniqlash mumkin:

10. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

11. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

12. Turniyozov N., Bekmurodov Y. Matn tilshunosligi. Samarqand, 2006

                 6-amaliy mashg’ulot:

Mavzu: Grafika. Orfografiya. Orfoepiya 
Ajratilgan vaqt-2 soat.

Dars maqsadi:Talabalarda Grafika. Orfografiya. Orfoepiya haqidagi nazariy fikrlarini amalda qo’llashni o’rgatish.

Identiv o’quvu maqsadlari:
           1. Grafikani tushuntiradi.
           2. Orfografiyani izohlaydi.
           3. Orfoepiyani aytib beradi.

Ishni bajarish tartibi:
1. Amaldagi (kirillcha) o’zbek yozuvining fonografik xarakterini qanday tushunasiz?

2. Harfiy va noharfiy belgilar tizimiga nimalar kiradi?

3. Grafema nima?

4. Grafemaning ifoda va mazmun planlarini (ifodalovchi va ifodalanuvchilarini) nimalar tashkil etadi?

5. Grafemaning qanday tiplari bor?

6. Fonografema, prosodemografema va logografemalar qanday farqlanadi?

7. Yangi (lotincha) o’zbek yozuvining fonografik xususiyatini qanday tushunasiz?

8. Yangi (lotincha) o’zbek yozuvining alifbosi qachon qabul qilingan? Unda nechta harf bor?

9. Orfografiya nima? U grafikadan qanday farqlanadi?

10. Orfografiya qoidalarining tuzilishi qanday printsiplarga asoslanadi?

11. Amaldagi (kirillcha) o’zbek yozuvi imlo qoidalari qachon tasdiqlangan? Yangi (lotincha) o’zbek yozuvining imlo qoidalari-chi?

12. Amaldagi "O’zbek orfografiyasining asosiy qoidalari" qanday bo’limlardan tarkib topgan? (Bo’limlarning nomlanishi, paragraflari...).

13. Yangi (lotincha) o’zbek yozuvining imlo qoidalari qanday bo’limlardan tarkib topgan? (Bo’limlarning nomlanishi, modda va bandlari).

14. Orfoepiya nima?

15. Orfoepiyaning adabiy tildagi ahamiyati?

16. Unli tovushlar orfoepiyasi haqida nimalarni bilasiz?

17. Unlilar qanday pozitsiyada ingichka talaffuz qilinadi?

18. B,d undoshlari qanday pozitsiyada jarangsiz p,t tarzida talaffuz etiladi?

19. J,z undoshlari qanday o’rinlarda jarangsizlanadi?

20. B,q undoshlarining sirg’aluvchi "v" va "g’"ga o’tishi qanday holatda yuz beradi?

21. Qanday paytlarda o’zak oxiridagi "k" undoshi "g"ga, "q" undoshi "g’"ga o’tadi?

22. "G" undoshi bilan boshlangan affikslar qanday so’zlarga qo’shilganda "--ka", "-kan", "-qa", "-qan" tarzida talaffuz qilinadi?


Kerakli adabiyotlar:
5. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

6. Abduazizov A. O’zbek tili fonologiyasi va morfologiyasi. T., 1994.
7. O’zbek tili grammatikasi. I tom, T.: “Fan”, 1975. II tom, T., “Fan” 1976.

8. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.


V) Mustaqil ish topshiriqlari:

1-topshiriq:

1. Yangi (lotincha) o’zbek yozuvining imlo qoidalari qanday bo’limlardan tarkib topgan? (Bo’limlarning nomlanishi, modda va bandlari).

2-topshiriq:

1. Orfografiya qoidalarining tuzilishi qanday printsiplarga asoslanadi?


Ushbu topshiriqlarni quyidagi asarlarga murojaat qilish yordamida aniqlash mumkin:

1. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

2. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

3. Turniyozov N., Bekmurodov Y. Matn tilshunosligi. Samarqand, 2006

                 7-amaliy mashg’ulot:

Mavzu: Leksikologiya. Uning ob’ekti, predmeti, vazifalari  
Ajratilgan vaqt-2 soat.

Dars maqsadi:Talabalarda Leksikologiya. Uning ob’ekti, predmeti, vazifalari  haqidagi nazariy fikrlarini amalda qo’llashni o’rgatish.

Identiv o’quvu maqsadlari:

1. Leksikologiya. Uning ob’ekti, predmeti, vazifalarini tushuntiradi. 

2. Lug’aviy sath, uning o’zgaruvchanligi, sistemaviyligini izohlaydi. 

3. Leksik sathning boshqa sath birliklari bilan aloqasini aytib beradi.

               4. Leksemaning uzual va okkazional ma’nolarini aytib beradi.

               5. Termin haqida tushuncha beradi.

               6. Leksik monosemiya va polisemiyani farqlab beradi.

               7. Leksik ma’no taraqqiyotini izohlaydi.


Ishni bajarish tartibi:

1. Leksikologiya nimani o’rganadi?

2. Leksika nima?

3. Leksikologiyaning maqsadi va vazifalari haqida ma’lumot bering.

4. Leksikologiyaning qanday turlari bor?

5. Leksikologiya tilshunoslikning qaysi bo’limlari bilan aloqada bo’ladi? Sabablari? 

6. Sema va semema haqida ma’lumot bering.

7. Semalar ma’no xususiyatlariga ko’ra qanday turlarga bo’linadi?

8. Atash (denotativ) semalari nima? Ifoda va vazifa se-malari-chi?

9. Ideografik semalarning integral va differentsianal semalarga bo’linishini tushuntiring.

10. Termin, uning ifoda va mazmun planlari haqida ma’lumot bering.

11. Terminlarda leksik ma’no bilan tushunchaning teng kelish holatlarini tushuntiring.

12. Nima uchun so’z nominativ birlik sanaladi?

13. Leksik so’zlar va grammatik so’zlar qanday farqlanadi?

14. Leksik va grammatik mazmunli so’zlar tilshunoslikning qaysi bo’limlarida o’rganiladi?

15. Leksema, nomema, semema atamalarini tushuntiring. 

16. Leksemaning ifoda va mazmun planlari haqida ma’lumot bering.

17. So’zning leksik birlik sifatidagi mohiyatini tushuntirib beradi. 

18. So’zning nominativ birlik ekanligi, leksik so’z, grammatik so’zni izohlaydi.

19. Leksemaning ifoda plani (nemema), mazmun plani (semema)ni aytib beradi,


Kerakli adabiyotlar:
9. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

10. Abduazizov A. O’zbek tili fonologiyasi va morfologiyasi. T., 1994.
11. O’zbek tili grammatikasi. I tom, T.: “Fan”, 1975. II tom, T., “Fan” 1976.

12. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.


V) Mustaqil ish topshiriqlari:

1-topshiriq:

1. Yangi (lotincha) o’zbek yozuvining imlo qoidalari qanday bo’limlardan tarkib topgan? (Bo’limlarning nomlanishi, modda va bandlari).

2-topshiriq:

1. Orfografiya qoidalarining tuzilishi qanday printsiplarga asoslanadi?


Ushbu topshiriqlarni quyidagi asarlarga murojaat qilish yordamida aniqlash mumkin:

4. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

5. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

6. Turniyozov N., Bekmurodov Y. Matn tilshunosligi. Samarqand, 2006

8-amaliy mashg’ulot:

Mavzu: O’zbek tili leksikasining tarixiy taraqqiyoti  
Ajratilgan vaqt-2 soat.

Dars maqsadi:Talabalarda O’zbek tili leksikasining tarixiy taraqqiyoti  haqidagi nazariy fikrlarini amalda qo’llashni o’rgatish.

Identiv o’quvu maqsadlari:

1. Til taraqqiyotining xalq tarixi bilan bog’liqligini tushuntiradi.

2. O’z qatlamni izohlaydi.

3. O’zlashgan qatlamni aytib beradi.


Ishni bajarish tartibi:
7. O’zbek tili leksikasining tarixiy taraqqiyoti jarayonida so’z va leksemalarning qanday qatlamlari yuzaga kelgan?

8. O’z qatlam qanday so’zlardan tarkib topgan?

9. O’zlashgan qatlam qanday so’zlardan tarkib topgan?

10. Arab tilidan so’z o’zlashtirishning ijtimoiy-tarixiy sabablari haqida ma’lumot bering.

11. Arabcha o’zlashmalarning fonetik, semantik va morfemik belgi-xususiyatlarini tushuntiring.

12. Fors-tojik tillaridan so’z o’zlashtirishning ijtimoiy-tarixiy sabablari haqida ma’lumot bering.


Kerakli adabiyotlar:
13. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

14. Abduazizov A. O’zbek tili fonologiyasi va morfologiyasi. T., 1994.
15. O’zbek tili grammatikasi. I tom, T.: “Fan”, 1975. II tom, T., “Fan” 1976.

16. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.


V) Mustaqil ish topshiriqlari:

1-topshiriq:

1.Bo’g’inning til va nutqdagi ahamiyati 

2-topshiriq:

1. Intonatsiyaning turlari 

Ushbu topshiriqlarni quyidagi asarlarga murojaat qilish yordamida aniqlash mumkin:

13. Sayfullaeva R. va boshqalar. Hozirgi o’zbek adabiy tili. (Kirish. Fonetika. Fonologiya. Grafika. Talaffuz va imlo leksekologiya. Frazeologiya. Leksikografiya). T., 2005.

14. Tursunov U., Muxtorov J., Rahmatullaev Sh. Hozirgi o’zbek adabiy tili, T.: O’qituvchi, 1992.

"Hozirgi o’zbek adabiy tili" fanidan OB savollari.
1. Hozirgi o’zbek adabiy tili" fanining maqsad va vazifalar.

2. Adabiy til bilan dialekt, sheva va funktsional stillar  o’rtasidagi munosabatlar va tafovutlar nimadan iborat?

3. Adabiy tilning og’zaki va yozma shakllari qanday farqlanadi?

4. Til taraqqiyotini belgilovchi lingvistik va ekstralingvistik  omillarni qanday tushunasiz?

5. Adabiy tilning vazifa doirasi?

6. O’zbek tilining davlat tili maqomi qanday hujjatlar bilan kafolatlangan?

7. O’zbek tili shevalari qanday lahjalarga birlashadi?

8. Fonetikaning ob’ekti va maqsadini ayting.
9. Segment va supersegment birliklar qanday farqlanadi?

10. Fonetik va uning turlari haqida.
11. Umumiy fonetika va xususiy fonetikani izohlang.
12. Qiyosiy va eksperimental fonetikani tushuntiring. 

13. Tovushning fizik-akustik tabiatiga nimalar kiradi?

14. Nutq a’zolarining anatomiyasi, fiziologiyasi va ijro kechimlarini qanday tushunasiz?

15. Fonetikaning pertseptiv aspekti nimani ґrganadi?

16. Fonetikaning lingvistik-funktsional aspekti deganda nimani tushunasiz? Nima uchun bu aspekt fonologiya deb nomlanadi?                            

17. Fonemalarning differentsial va integral belgilarini qanday tushunasiz? Bu belgilarning tilda qanday roli bor?

18. Unli fonemalar tasnifi nimalarga asoslanadi?

19. Lablarning ishtirokiga ko’ra unlilarning turlari?

20. Tilning vertikal (tik) harakatiga ko’ra unlilarning turlari?

21. Tilning gorizontal harakatiga ko’ra unlilarning turlari?

22. Tasnifga asos bґlgan qaysi belgilar fonologik xarakterda?

23. Tovush fokusi nima? Uning ahamiyati?
24. o’zbek tilining qaysi tovushlari ikki fokusli? Sababi?

25. Undosh fonemalar qaysi belgilar asosida tasnif qilinadi?
26. Artikulyatsiya o’rniga ko’ra undoshlar tasnifi?

27. Artikulyatsiya usuliga ko’ra undoshlar tasnifi?

28. Un paychalari ishtirokiga ko’ra undoshlar tasnifi?

29. Ovoz va shovqin munosabatiga ko’ra undoshlar tasnifi?

30. Fonetik hodisalar deganda nimani tushunasiz?

31. Kombinator omillar nima? Ular fonemaning qanday ottenkasini yuzaga keltiradi?

32. Assimilyatsiya,  akkomodatsiya va dissimilyatsiya qanday farqlanadi? Ularning qanday turlari bor?

33. Pozitsion omillarga nimalar kiradi? Ular fonemaning qanday ottenkalarini shakllantiradi?

34. Proteza, epenteza va epiteza nima?

35. Tovush tushishining qanday turlari bor?

36. Metateza nima?

37. Bo’g’in  haqida ma’lumot bering.
38. Bo’g’in tuzilishining qanday xususiyatlari bor?

39. Bo’g’inning qanday tiplari bor?

40. Bo’g’inga oid qanday tasniflarni bilasiz?
41. Bo’g’inning til va nutqdagi ahamiyati nimalardan iborat?

42. Sillabema va sillabika deganda nimalar anglashiladi?

43. Urg’u nima? Uning qanday tiplari bor?

44. 5.Erkin va bog’langan urg’ular qanday farqlanadi?

45. Intonatsiya nima?

46. Intonatsiyaning qanday prosodik elementlari bor?
47. Intonatsiyaning turlari?
48. Intonatsiyaning til va nutqdagi roli?
49. Fonetikaning intonatsiyani krganuvchi bklimi qanday nomlanadi?
50. Amaldagi (kirillcha) o’zbek yozuvining fonografik xarakterini qanday tushunasiz?

51. Grafema nima?

52. Nima uchun grafemalar bilateral hodisa sanaladi?

53. Grafemaning ifoda va mazmun planlarini (ifodalovchi va ifodalanuvchilarini) nimalar tashkil etadi?

54. Fonografema, prosodemografema va logografemalar qanday farqlanadi?

55. Monosemantik va polisemantik grafemalar qanday farqlanadi?

56. Analitik, sintetik va sinonim grafemalarni qanday tushunasiz?

57. Orfografik belgilar va signalizatorlar nima? Ular yozuvda qanday vazifalarni bajaradi?

58. Orfografiya nima? U grafikadan qanday farqlanadi?

59. Orfografiya qoidalarining tuzilishi qanday printsiplarga asoslanadi?

60. Amaldagi (kirillcha) kzbek yozuvi imlo qoidalari qachon tasdiqlangan? Yangi (lotincha) kzbek yozuvining imlo qoidalari-chi?

61. Amaldagi "o’zbek orfografiyasining asosiy qoidalari" qanday bklimlardan tarkib topgan? (Bklimlarning nomlanishi, paragraflari...).

62. Yangi (lotincha) kzbek yozuvining imlo qoidalari qanday bklimlardan tarkib topgan? (Bklimlarning nomlanishi, modda va bandlari).

63. Leksikologiya nimani krganadi?

64. Leksika nima?

65. Leksikologiyaning maqsadi va vazifalari haqida ma’lumot bering.

66. Leksikologiyaning qanday turlari bor?

67. Leksikologiya tilshunoslikning qaysi bklimlari bilan aloqada bkladi? Sabablari? 

68. Nima uchun so’z nominativ birlik sanaladi?

69. Leksik so’zlar va grammatik so’zlar qanday farqlanadi?

70. Leksik va grammatik mazmunli so’zlar tilshunoslikning qaysi bklimlarida krganiladi?

71. Leksema, nomema, semema atamalarini tushuntiring. 

72. Leksemaning ifoda va mazmun planlari haqida ma’lumot bering.

73. Tub va yasama so’zlarning ifoda planlari qanday farqlanadi?

74. Leksemaning tashqi va ichki formalari haqida ma’lumot bering.

75. Leksemaning ifoda va mazmun planlari dialektikaning qaysi kategoriyalariga mos?

76. Leksemaning yaxlit bir butun birlik ekanligi nimalarda namoyon bkladi?

77. Leksemaning leksik birlik sifatidagi asosiy belgilarini tushuntiring.

78. Leksik monosemiya hodisasini qanday tushunasiz? Leksik polisemiyani-chi?

79. Monosemiya hodisasi qanday luG’aviy birliklarga xos?

80. Polisemiyaning yuzaga kelishi qanday sodir bkladi?

81. Kkp ma’nolilikka olib keluvchi lisoniy (lingvistik) va nolisoniy (ekstralingvistik) omillar haqida ma’lumot bering.

82. Ma’no taraqqiyotining qanday ykllari bor? 

83. Metafora ykli bilan ma’noning kkchishi?

84. Vazifadagi o’xshashlik asosida ma’noning ko’chirilishi?

85. Metonimiya yo’li bilan ma’noning ko’chirilishi? 

86. Sinekdoxa ykli bilan ma’noning ko’chirilishi?

87. Leksik ma’no miqdorining ortishi?

88. Leksik ma’no hajmining o’zgarishi: ma’noning kengayishi va torayishi?

89. Leksik ma’no miqdorining kzgarishida polisemiya va omonimiyaning yuzaga kelishi?

90. Sinonimiya nima?

91. Sinonimiya hodisasining so’z turkumlariga munosabati qanday?

92. Sinonimik qator va dominanta haqida ma’lumot bering.

                     МУСТАҚИЛ ИШ ТОПШИРИҚЛАРИ
1. Hozirgi o’zbek adabiy tili" fanining maqsad va vazifalar.

2. Adabiy til bilan dialekt, sheva va funktsional stillar  o’rtasidagi munosabatlar 

3. Adabiy tilning og’zaki va yozma shakllari .

4. Til taraqqiyotini belgilovchi lingvistik va ekstralingvistik  omillar.

5. O’zbek tili shevalari. 
6. Fonetikaning ob’ekti va maqsadini ayting.
7. Segment va supersegment birliklar

8. Fonetik va uning turlari haqida.
9. Umumiy fonetika va xususiy fonetikani izohlang.
10. Qiyosiy va eksperimental fonetika. 

11. Tovushning fizik-akustik tabiati.
12. Nutq a’zolarining anatomiyasi, fiziologiyasi va ijro kechimlari.

13. Unli fonemalar tasnifi.

14. Fonetik hodisalar.

15. Kombinator omillar 

16. Pozitsion omillar.
17. Bo’g’inning til va nutqdagi ahamiyati

18. Sillabema va sillabika

19. Urg’u .

20. Leksikologiyaning maqsadi va vazifalari haqida ma’lumot bering.

21. Leksema, nomema, semema atamalarini tushuntiring. 

22. Leksemaning tashqi va ichki formalari haqida ma’lumot bering.

23. Leksemaning ifoda va mazmun planlari.

24. Metonimiya, sinekdoxa yo’li bilan ma’noning ko’chirilishi? 

25. Sinonimiya hodisasi.

GLOSSARIY
Fonetika - tilshunoslikning fonetik birliklar,  ularning fizik-akustik  va h.k. xususiyatlari haqida ma’lumot beruvchi bo’limi. 

Segment birliklar - so’z yoki morfema tarkibida (yoki nutq oqimida) gorizontal chiziq bo’ylab birin-ketin keladigan birliklar: nutq tovushi, bo’g’in, fonetik so’z, takt, fraza.

Supersegment birliklar - urg’u, ohang, melodika, pauza kabi ustama hodisalar, ular so’zga, frazaga, gapga yoki nutqqa yaxlit holda aloqador bo’lishi bilan segment birliklardan farq qiladi.

Shakllantiruvchi vazifa – fonetik birliklarning "qurilish materiali", leksema yoki morfemalarning ifoda planidagi moddiy asos sifatidagi vazifalari.

Tanituvchi vazifa - fonetik birliklarning so’z qiyofasini "tanib olish" va shu orqali so’zning ma’nosini "eslab qolish" uchun xizmat qilishi.

Fonetik so’z - nutq tovushlarining ma’lum tartibda joylashuvidan tarkib topgan so’zning fonetik qiyofasi, leksemaning ifoda plani.

Tovushning fizik-akustik tabiati -  tovushning balandligi, kuchi, tembri, cho’ziqligi, ularning eshitilish xususiyatlari. 

Gerts - tebranayotgan jismning (mas., un paychalarining) tinch holatdagi nuqtadan ikki (qarama-qarshi) tomonga bir marta borib kelishi. Ovozning past yoki balandligi gertslar miqdori bilan belgilanadi. 

Infratovush - 16 gertsdan kam chastotali tovush.          

Ultratovush – 20000 gertsdan ortiq chastotali tovush.

Tovushning balandligi – tovushning un paychalari tebranishi chastotasiga bog’liq sifati.

Tovushning kuchi - 1sm2 maydondan 1sekundda o’tadigan energiya miqdori. U detsibel bilan o’lchanadi.

Tovush tembri - tovushning asosiy ton (ovoz) va yordamchi  tonlar (obertonlar) 

Vokalizm- unli fonemalar tizimi.

Fokus -  talaffuzda faol va nofaol nutq a’zolari orasida hosil qilingan to’siq. O’pkadan kelayotgan havo oqimining portlab yoki sirg’alib o’tishidan shovqinning yuzaga kelishi ana shu fokusda sodir bo’ladi.

Bo’g’in cho’qqisi - bo’g’in markazi, yadrosi. Odatda unli tovush bo’g’in cho’qqisi sanaladi.

Lablar ishtiroki - unli tovushning hosil qilinishida lablarning faol yoki nofaol ishtiroki.

Tilning vertikal (tik) harakati - tilning uch darajali ko’tarilishida yuzaga keladigan belgilar.

Tilning gorizontal (yotiq) harakati - fonemalar artikulyatsiyasida tilning pastki tishlar tomon cho’zilishi yoki orqaga tortilishi.

Konsonantizm - undosh fonemalar tizimi.

Labial undoshlar - lab-lab va lab-tish undoshlari. 

Til-tish undoshlari (dorsal va alveolyar undoshlar)- tilning uchki qismi bilan pastki yoki yuqori tishlarning milki orasidagi to’siqda hosil bo’ladigan undoshlar.

Til oldi- tanglay undoshlari -  til oldi qismining qattiq tanglay tomon ko’tarilishidan hosil bo’lgan to’siqda yuzaga keladigan undoshlar.

Til o’rta undoshi - tilning o’rta qismi bilan tanglay orasidagi to’siqda hosil bo’lgan "y" undoshi.

Sayoz til orqa undoshlari - k,g,n  fonemalari. Ular velyar (qattiq)undoshlar sanaladi.

Chuqur til orqa undoshlari -q,g’,x fonemalari. Ular uvulyar (kichik til ishtirokida hosil bo’lgan) undoshlar sanaladi.

 Bo’g’iz undoshi - "h" fonemasi. U faringal undosh deb ham ataladi.

Yumuq fokusli burun tovushlari (nazal tovushlar) - m,n,n sonantlari.

Assimilyatsiya- bir xil kategoriyadagi tovushlarning so’z tarkibida o’zaro moslashuvi.

Akkomodatsiya- turli kategoriyadagi tovushlarning so’z tarkibida o’zaro moslashuvi.

Nazalizatsiya- unli tovushlarning so’z tarkibidagi burun sonantlari ta’sirida rezonator ton bilan aytilishi.

Reduktsiya- urg’usiz bo’g’indagi unlining kuchsizlanishi.

Spirantizatsiya- portlovchi undoshning intervokal holatda sirg’aluvchi undoshga o’tishi.

Proteza- so’z boshida tovush orttirilishi.

Epenteza- so’z o’rtasida tovush  orttirilishi.

Epiteza- so’z oxirida tovush orttirilishi.

